
Skiriu tiems seminaro dalyviams, kuriems tenka susidurti su 
sunkiais žmonėmis ir kurie pasidalijo savo mintimis, kad kiti galėtų 
pasinaudoti jų patirtimi. 


PRATARMĖ 


Arjums tenka susidurti su piktais, šiurkščiais, nekantriais, ūmiais, 
užsispyrusiais ar agresyviais žmonėmis? Ar iš darbo pareinate 
namo prislėgti, nes visą dieną turite bendrauti su tokiais žmo- 
nėmis? Tokiu atveju, perskaitę šią knygą, išmoksite valdyti savo 
nuotaikas ir nepersiimsite negatyviais kitų jausmais. Išmoksite 
tvardyti pyktį, įtampą ir, patobulinę bendravimo su žmonėmis 
įgūdžius, įgysite psichologinio pranašumo. 

Versle (ypač aptarnavimo sferoje) jau suprantama, kaip svar- 
bu turėti darbuotojų, kurie sugeba susidoroti su visokiais sunkiais 
žmonėmis ir sunkiomis situacijomis. Darbuotojai, kuriems sekasi 
šiuo atžvilgiu, yra labai paklausūs. 

Sunkūs žmonės yra tie, kurie: 


+ išveda mus iš kantrybės; 

+ verčia daryti tai, ko mes nenorime; 

+ trukdo daryti tai, ką norime ar turime daryti; 

+ savo tikslui pasiekti dažnai griebiasi prievartos, manipulia- 
cijų ar kitų gudrių metodų; 

+ primeta mums kaltės jausmą, jei nevykdome jų norų; 

+ kelia mums nerimą, pyktį, pavydą, liūdesį, neviltį, nevisa- 
vertiškumo jausmą ar panašiai; 

+ užkrauna mums savo darbą. 


Kaip elgtis su sunkiais žmonėmis 


Žinodami veiksmingus metodus, kaip elgtis su sunkiais žmonė- 
mis ir sunkiose situacijose, įgausite daugiau pasitikėjimo savimi, 
sumaniau dirbsite, sumažinsite įtampą bei nerimą ir dirbsite su di- 
desniu entuziazmu. 

Radę išeitį iš keblios padėties, pajusite laimėjimo džiaugsmą. 
Jūsų darbdavys, bendradarbiai bei personalas jumis kliausis ir pasi- 
tikės, Žavėsis jumis ir jus mėgs, lengva ranka nebandys jūsų stum- 
dyti ir mieliau stengsis jums įtikti. 

Iš kur aš žinau, kad knygoje nurodyti metodai yra tikrai veiks- 
mingi? Mano seminarus lankė daugiau nei 45 000 dalyvių iš viso 
pasaulio ir vėliau man parašė, kaip išbrido iš itin sunkios padė- 
ties. Jų patirtis yra įtraukta į šią knygą. Aš remiuosi kiekvienu 
knygoje aprašytu metodu ir nuolat juos naudoju. Ėmiau ne tik 
geriau įveikti sunkias situacijas, bet ir galiu valdyti savo reakciją į 
jas. Tad ir jūs galite! 


APIE ELGESĮ IR JO POVEIKĮ 


Klausimas: Koks yra sunkus žmogus? Atsakymas: Toks, kurio el- 
gesys sudaro sunkumų - jums ir kitiems. Paveikti sunkius žmo- 
nes - vadinasi, paveikti jų elgesį. Ir pripažinti, kad jūsų veiksmai 
ar poelgiai gali skatinti kito žmogaus sunkų elgesį. 

Ši knyga yra apie sąveiką tarp jūsų ir kitų. Sąveika yra dviejų 
krypčių eismas. Jūs reaguojate į kitą žmogų, o jis reaguoja į jus. Mes 
tiesiogiai gal ir negalime valdyti kitų Žmonių elgesio, bet, išmokę 
valdyti savo pačių elgesį ir išsiugdę metodus veiksmingai bendrauti, 
galėtume teigiamai paveikti kitus žmones. Galėtume sunkų jų (ir 
savo pačių) elgesį pakreipti kultūringa, konstruktyvia linkme, kad 
visi liktų patenkinti. 

Mokydamiesi elgtis su sunkiais žmonėmis, mokotės valdyti sa- 
vąją dvikrypčio eismo pusę. Šitaip antrajai pusei suteikiama gali- 
mybė bendradarbiaujant su jumis atsikratyti to, dėl ko jis ar ji yra 
sunkus žmogus. 

Turėdami reikalų su sunkiu žmogumi, daugelis mūsų elgiamės 
taip, kad dar pabloginame padėtį, pavyzdžiui, aštriai atkertame, tei- 
sinamės ir, užuot sprendę tikrąją problemą, to žmogaus pyktį priima- 
measmeniškai. Dėltokios savaiminės, tačiau neproduktyvios reakci- 
jos sumažėja mūsų galimybės konfliktą išspręsti konstruktyviai. 

Tarkime, susidūrę su irzliais, šiurkščiais, nekantriais ar piktais 
žmonėmis neturite teisės prieš juos kelti balso. Tai ypač pasakyti- 

na apie tuos, kurie dirba priekinėse kompanijos linijose ir kuriems 
kalbėtis su sunkiais žmonėmis tenka telefonu arba asmeniškai. Jūs 
susivaldysite, jei mintyse atmesite metamus jums kaltinimus. 

Pavyzdžiui, klientas ima ant jūsų šaukti, išdeda į šuns dienas už 
tai, dėl ko jūs niekuo dėtas. Kaip jūs savaime reaguosite? 


1. Ginsitės arba ginsite savo kompaniją. 
Daugelis šitaip reaguoja. Klientas jus užsipuolė žodžiu, ir iškart 
įsijungė jūsų gynybinis mechanizmas. Šitoks atsakas yra instink- 
tyvus, toks pat savaiminis kaip kvėpavimas. Ar gynybinė pozicija 
ką nors duoda? Vargu. Ar šitoks atsakas patenkina klientą? Vargu. 
Galų gale stengsitės vienas kitą perrėkti, abiem kils apmaudas ir nė 
vienas nelaimėsite. 
2. Jus siutina kliento elgesys, bet sukandate dantis ir bandote spręsti 
iškilusią problemą. 
Net jei ir neparodote, viduje verdate. Jei įsileidžiate kito žmogaus 
pyktį, jis vėliau vis vien prasiverš. Kai kas išlieja užslopintą pyktį iš- 
plūsdamas pirmą sutiktą žmogų, kiti po darbo namo važiuoja kaip 
be proto ar grįžę į namus apspardo šunį. Atminkite, jūsų valia įsi- 
leisti kito žmogaus pyktį ar ne. Jei jį įsileidžiate, vadinasi, pasiduo- 
date situacijai. Tai neigiama reakcija - šiuo atveju jūsų. Stabtelkite 
ir savęs paklauskite: „Ko klientas pyksta - ant manęs ar dėl susi- 
dariusios padėties?“ Dažniausiai dėl susidariusios padėties. Jūs tik 
pakliuvote jam po ranka, tad jums klientas ir išliejo savo pyktį bei 
nepasitenkinimą. 
3. Prieš atsakydami klientui pagalvokite, jog klientas pyksta ne ant 
jūsų, o dėl situacijos. Tad jums nėra ko gintis. 
Tokia reakcija veiksmingiausia. Jums visai nereikia griebtis gy- 
nybos. Šitaip reaguoti kur kas lengviau, nei manote. Aišku, reikia 
įgusti, bet įmanu, jei tik šitaip nusiteikiate! Vos pajutę, kad jau įsi- 
tempiate ir norite gintis, apgalvokite padėtį. Klientui sugadino 
nuotaiką kompanija arba situacija - ne jūs. Jums nėra ko teisintis. 
Verčiau susikaupkite ir išspręskite kliento klausimą. Ir klientas liks 
patenkintas, ir jūs - abu laimėsite. 

Teisingai elgtumėtės, jei dėmesį nukreiptumėte ne į savo jaus- 
mus, 0 į kliento klausimą. 
Štai kaip tai būtų galima padaryti: 


+ kai ką pasižymėti žmogui kalbant; 

+ retkarčiais perfrazuoti jo žodžius ir įsitikinti, ar jį gerai supra- 
tote. Tai rodytų, kad jūs atidžiai klausotės, ką jis ar ji kalba; 

+ klausinėti. 


Užkrauti atsakomybę kam kitam, pasakyti, jog tai neįeina į jūsų 
pareigas ar ginti kompaniją - ne atsakymas. Klientui nerūpi, ar tai 
jūsų, ar kieno kito klaida; jis ar ji tik nori, kad klaida būtų atitaisyta. 
Liksite ramesni, jei neužimsite gynybinės pozicijos. Paprastai, kai 
išsprendžiate kliento problemą, jis taria: „Atsiprašau, kad šaukiau 
ant jūsų!“ 


AR PASIDUODATE NUOTAIKOMS? 


Prieš tramdant sunkius Žmones reikia patiems išmokti tvardytis. 
Prisiminkite paskutinį kartą, kai nemalonioje padėtyje nesusi- 
valdėte. Ar jūsų savigarba nenukentėjo? Daugelis suvokia, kad po 
šitokių susidūrimų jie pasijunta sumenkinti, tad sveikai psichinei 
savijautai mokėjimas tvardytis yra svarbu. 

Ar nuotaikos svyravimas lemia, kaip jums tą dieną sekasi? Gal 
vieną dieną skraidote padebesiais, o kitą vaikštote kaip žemę parda- 
vę arba vieną valandą vienokie, kitą - kitokie? Dažniausiai nuotai- 
kąlemiatai, kasaplinkui vyksta: kas nors piktai atrėžia ar užkrauna 
krūvą darbų, ir jūs pamanote: „O Dieve, suteik man jėgų!" Tokie 
maži nemalonumai gali apkartinti visą dieną, bet jei mokate juos 
konstruktyviai atlaikyti, kortos jūsų rankose. 

Vienas būdas atpažinti šitokio pobūdžio situacijas - suvokti 
savo kūno reakciją, t. y. kaip kūnas reaguoja. Atsidūrę sunkioje 

padėtyje mes instinktyviai norime „bėgti arba stoti į kovą . Tai iš- 
duoda įtempti raumenys, sukąsti dantys, padažnėjęs pulsas, grei- 
tai plakanti širdis, prakaitas, dusulys, padidėjęs kraujospūdis, su- 
drėkę delnai, atšalusios rankos bei pėdos ir/ar tankus kvėpavimas. 
Vos pastebėję šiuos požymius, valandėlę aprimkite ir paklauskite 
savęs: „Ar teisingai reaguoju, gal pernelyg sureikšminu situaciją?“ 
Pamatysite, jog aštuoniais atvejais iš dešimties reaguojate perdė- 
tai - kam nors kitam leidžiate valdyti padėtį. 

Mes per dažnai leidžiame kitiems valdyti mūsų savijautą. Gal ir 
stengiamės paveikti kitų elgesį, bet nevisada sėkmingai. Tačiau mes 
galime valdyti savo reakciją į kitų elgesį. Mano gyvenimas pasikei- 
tė, kai įsitikinau, jog nuo manęs priklauso, kaip reaguoti atsidūrus 
keblioje padėtyje. Aš arba persiimu neigiamais jausmais, kurie lie- 
jami man, arba ne. Išmokusi šios elementarios taktikos pajėgiu kur 
kas geriau valdyti savo nuotaikas. Nuėjo praeitin nuotaikų svyravi- 
mai it sūpuoklės. Kiti man dienos nenulems - aš pati ją nulemsiu! 
Ir jūs galite šito išmokti. Atminkite, kad išimčių pasitaikys, tačiau 
daugelį nuotaikų ir reakcijų jūs pajėgiate valdyti. Išmokę įveikti 
mažus sunkumus, geriau pasirengsite įveikti tikrai didelius. 

Įsivaizduokite: važiuojate į darbą gerai nusiteikę, patenkinti 
gyvenimu. Staiga priešais išnyra mašina ir vos nesitrenkiate į ją. 
Jūs spaudžiate stabdžius (nuo priekinės sėdynės viskas lekia) ir 
viliatės, kad nieko blogo neatsitiko. Nelaimės išvengta per plauką, 
jūs atsiplėšiate nuo vairo, persikreipę susirenkate nuo grindų nu- 
kritusius daiktus ir pakeliate akis į priešais išdygusį automobilį. 
Bet jo nebėra. 

Kaip jūs pirmiausia reaguojate - keikiate netikusius vairuoto- 
jus? Kiek laiko širstate ant to automobilio vairuotojo? Ir kas jums 
iš to? Pažįstu žmonių, kurie dreba iš pykčio valandų valandas ir 
pasakoja apie savo nemalonumus visiems, kas tik klausosi. 

Po tokio įvykio galite rinktis viena iš dviejų. Arba toliau nirštate, 
arba pripažįstate, jog buvote atsidūrę avarinėje situacijoje, bet pa- 
sielgėte deramai, ir toliau ramiai važiuojate į darbą. 

Jei norite ir toliau širsti, už tai nėra ko kaltinti to vairuotojo. Sa- 
vijauta po kokio nors nemalonumo yra jūsų pačių pasirinkimas, o 

ne kieno kito. Jei leidžiate kam nors sugadinti jums nuotaiką, vadi- 
nasi, jūsų nuostata neteisinga. 

Kaip reaguojate, jei įskaudina artimas draugas ar bendradarbis? 
Užsisklendžiate ir porą savaičių tai gromuliuojate, o su tuo žmogu- 
mi nepasiaiškinate? Galbūt ledus pralaužia tas kitas žmogus, pa- 
stebėjęs jūsų reakciją ir tardamas: „Kas yra? Visai nebekalbi“. Gal 
atvirai ir nepasakysite, neužsiminsite apie jus užgavusius žodžius. 
Užuot krimtęsi išmokite: į 


1. Tuoj pat suvokti, kad esate įžeisti. 

2. Apie savo jausmus iškart pasikalbėkite su žmogumi, sugadinu- 
siu jums nuotaiką. Galima šitaip pasakyti: „Šitais savo žodžiais 
smogei man žemiau juostos. Pasakyk, kodėl apie mane taip kal- 
bi?“ Arba: „Šitie tavo žodžiai mane žeidžia. Ar aš teisingai juos 
supratau?“ 


Arba, tarkime, štai kas įvyksta. Kas nors iškrečia tikrą niekšybę 
ir ketinate atsilyginti tuo pačiu, kad ir kiek laiko praeitų. Pui- 
kiai žinote, jog tai KERŠTAS! Palengvėja, kai už piktadarybę at- 
silyginate tuo pačiu, bet jeigu ilgai nepavyksta, numokite ranka. 
Panagrinėję tokią situaciją įsitikintumėte, kad visą laiką, kol pla- 
nuojate kerštą, tas kitas Žmogus yra įsibrovęs į jūsų gyvenimą. 
Tuo metu negalite ramiai gyventi ir konstruktyviai naudoti savo 
jėgų. Pažįstu Žmonių, kurie tebeplanuoja kerštą dešimt metų po 
skyrybų. Koks energijos švaistymas! Be to, esu pastebėjusi, kad jei 
nusispjauni ir tik stebi, įsitikini, „jog kas ko vertas, tą ir gauna, - 
tam Žmogui likimas atkeršija už piktadarystę, jums net nereikėjo 
švaistyti brangių savo jėgų. 

Ar nuolat verkšlenate: „O, jei aš...“ arba: „Man reikėjo...? Tai 
gyvenimo švaistymas! Verčiau galvokite apie dabartį ir ateitį, o 
ne praeitį. 

Mūsų visuomenė yra persmelkta kaltės jausmo. Kitiems smagu 
badyti pirštu į mūsų klaidas. Mano filosofija tokia: jei darei kaip 
galėdamas geriau, vadinasi, daugiau iš tavęs nėra ko tikėtis. Jei kas 
nors nepavyko, tai nėra nesėkmė - iš jos šį tą išmokai. Ar jaučiatės 


13 


Kaip elgtis su sunkiais žmonėmis 


kalti dėl klaidos? Ar stengėtės iš paskutiniųjų? Tokiu atveju (ypač 
jei kas nors bado pirštu į tavo klaidą) geriausia pasakyti: „Tavo tei- 
sybė - aš suklydau. Daugiau šito nepasikartos“. Tad suklydę ne- 
sijauskite prasikaltę; verčiau iš tos patirties pasimokykite ir tokių 
klaidų nebedarykite. 

Štai dar pavyzdys. Labai sunkiai dirbote prie kokios nors už- 
duoties ir ją užbaigę didžiuojatės savo laimėjimu. Iš viršininko 
laukiate... vis laukiate kokio nors pripažinimo. Ar sulauksite? 
Dažniausiai - ne. Greičiau išgirsite negerai atlikę kokią mažą tos 
užduoties dalelę. 

Be to, gal esate pikčiausias savęs kritikas. Visuose mumyse glūdi 
nelabasis, kuris amžinai mus kritikuoja ir priekaištauja: „Na, ir vėl 
apsižioplinai! Ar kada išmoksi dirbti be priekaištų?“ 

Liaukitės save kritikavę ir nusiteikite pozityviai. Jei gerai pa- 
darėte darbą, mintyse pagirkite save: „Aš tikrai didžiuojuosi, kaip 
atlikau šį darbą“. Nesitikėkite šito iš kitų. Jei ir sulauktumėte, jų pa- 
gyrimą laikykite „padažu“ - bet ar kasvakar prie bulvių jums reikia 
padažo? Nuo gausaus padažo tunkama, o nuo didelių pagyrų ap- 
sisuka galva. Stenkitės įtikti patys sau. Niekad nebandykite lenk- 
tyniauti su kito Žmogaus reputacija. Gerinkite savo paties darbinę 
reputaciją. 

Kai kitą sykį kas panašaus nutiks, nepasiduokite neigiamiems 
jausmams. Kad jiems užkirstumėte kelią, reikės didelių, sutelktų 
pastangų. Tol pratinkitės, kol savaime tinkamai reaguosite. Kart- 
kartėmis ir vėl griebsitės senosios gynybos ar panūsite atsimokėti 
tuo pačiu, bet nenuleiskite rankų. Tuomet, patekę į ugnį, pajėgsite 
neprarasti savitvardos. 

Kai apims koks stiprus negatyvus jausmas, liaukitės svarstę, ar 
jis tikras. 

Kasdien mus bombarduoja neigiamos situacijos. Panagrinėkite 
toliau pateikiamą sąrašą ir nuspręskite, kurių jausmų NEBUVOTE 
patyrę praeitą mėnesį: 


Apie elgesį ir jo poveikį 


NEGATYVŪS JAUSMAI 


supykęs įskaudintas kaltas sunerimęs 
prislėgtas apimtas nevilties ignoruojamas nusivylęs 
susigėdęs pavydus menkas nesaugus 
sumišęs įbaugintas atstumtas nervingas 
susikrimtęs susirūpinęs sutrikęs pažemintas 
pasipiktinęs suvaržytas kvailas liūdnas 
priblokštas įtarus neramus suvaržytas 
įsitempęs nusiminęs nesmagus nerimastingas 
susijaudinęs  susigraužęs įžeistas trukdomas 


Ar nuostabu, kad daugelio žmonių mąstysena tapo negatyvi? 
Tad įsidėmėkite, kokius pajutote fizinius požymius (juos tikriau- 
siai patirsite susidūrę su žmonėmis, kurie stengiasi jums sukelti 
aukščiau nurodytas jausenas), ir paklauskite savęs, ar ne perdėtai 
reaguojate? Jei nuspręsite, kad jūsų jausena nederama, vadinasi, 
perdėtai reagavote. Tokia reakcija gali užsitęsti net dešimt mi- 
nučių po to, kai susidarė nemaloni situacija. Verčiau dėmesį nuo 
neigiamos reakcijos nukreipkite kitur ir į ją numokite ranka. Jei 
mintys vis grįš prie tų nemalonumų, prisiminkite, jog duodatės 
kieno kito valdomas, - taip nedarykite! 

Klauskite, ar į susidariusią padėtį deramai reaguojate ar per- 
dėtai. Jei tai pasverdami nepasiduodate blogiems jausmams, esate 
savo padėties šeimininkas. 


Pozityvi nuostata 


Neabejoju, kad ne sykį jums pasitaikė dienų, kai viskas nesisekė. 
Norisi tik atsigulti atgal į lovą ir susiriesti (o dar tik dešimta valan- 
da ryto). Jūsų nuostata dėl šitokios dienos nulems, kuo ji baigsis. 
Dauguma nusiteikia tardami: „O Dieve! Vėlbus nelemta diena! Jie 
mano, kad visa diena bus bloga, ir, žinoma, taip ir būna! 

Jei per dieną ištinka trys ar keturios nesėkmės, mintyse pasi- 
šnekėkite su savimi. Užuot sakę: „Vėl bus nelemta diena“, tarkite: 
„Ačiū Dievui, iš fo jau išsikapsčiau“. Šitaip patys save įtikinate, 
kad toliau diena bus geresnė. Pasitaikius netikusiai dienai, stenki- 
tės pozityviai nusiteikti ir pamatysite, kad daug kas pasikeis. 


Kaip įveikti negatyvius jausmus 


Daugelis žmonių mano (klaidingai), kad negatyvūs jausmai visada 
pavojingi ir paveikūs. Jie save tikina, kad jei tokius jausmus išreikš 
atvirai, kiti juos nustos mylėti, supyks arba kitiems tik sukels nuo- 
bodulį ir antipatiją. Be to, tokie žmonės negali susitaikyti su minti- 
mi, jog noras visą laiką visiems patikti yra nerealus. 

Kiti mano (taip pat klaidingai), kad „nesveika“ ir „nesąžininga“ 
tramdyti savo jausmus. Jie mano turį teisę kitiems taip rodyti savo 
jausmus, kaip jiems atrodo tinkama, nepaisant aplinkybių ar pa- 
darinių. 

Dauguma mano,jog įveikti blogus jausmus galima tik dviem bū- 
dais: (a) juos užgniaužti arba (b) juos išreikšti tokia forma, kokia jie 
patirti, t. y. negatyviai. Tačiau daugelis mūsų žinome, jog abu būdai 
yra gana destruktyvūs. 

Pykčio priepuoliai. Tai vaikiški, nederami, nevaldomi pykčio pro- 
veržiai, kuriuos gali bet kas sukelti - koks nereikšmingas pastaras 
įvykis ar kas nors seniai atsitikę ir graužę metų metus. Žmonės, linkę 
į pykčio protrūkius, galbūt dėl smulkesnių kasdienių suerzinimų tuo- 
kart nutyli, bet kokia nors atsitiktinė pastaba gali baigtis juodo įniršio 
priepuoliu,išliejamuantpirmo pasitaikiusio. Tokio įniršio padariniai 
apgailėtini: žmogus pats bjauriai jaučiasi ir kitus atstumia. 

Niurumas. Paniurėliai nevengia parodyti esą blogai nusiteikę, 
bet nepaaiškina kodėl. „Nebylus elgesys“ ir „dėjimasis įskaudintu“ 
yra niūrumo variantai. 

Sarkazmas. Žmonės, kurie, norėdami išlieti neigiamas emocijas, 
griebiasi sarkazmo, paprastai nenori pripažinti, kokia yra tikroji jų 
prastos nuotaikos priežastis. 

Logika ir emocijos: analitinė nuostata 


Užgniaužtos neigiamos emocijos turi išsilieti. Matėme, kaip jos iš- 
reiškiamos instinktyviai. Daugeliu atvejų tokia išraiška turi neigia- 
mų padarinių. Uždavinys - rasti būdų, kaip konstruktyviai įveikti 
negatyvius jausmus. 

Visą gyvenimą mus lydi du veiksniai - logika ir emocijos. Daž- 
nai jie stumia ir tempia priešingomis kryptimis. Konkrečiu metu 
vyraujantis veiksnys nulemia, kaip mes sutariame su kitais, ir lemia 
mūsų laimėjimų lygį. Įvairiose situacijose emocionaliai reaguoti ne- 
sunku, tačiau logiška reakcija padeda konstruktyviai elgtis sunkio- 
mis sąlygomis. 

Jei esant įtampai nepavyksta savaime elgtis logiškai, nenusi- 
minkite. Galima išsiugdyti gebėjimą pasitelkti logiką sprendžiant 
konfliktus ar įveikiant sunkumus. Pirmasis žingsnis būtų perprasti 
sunkumų pobūdį. Tam turite išnagrinėti situaciją, savo jausmus bei 
elgesį. Apsiginklavę iš tokios analizės gauta informacija, galite iš- 
mokti valdyti savo reakciją, užuot pasidavę impulsams. 

Štai du pavyzdžiai, kokia naudinga gali būti analitinė nuostata. 


1. Tarkime, jaučiatės prislėgti vien todėl, kad pirmadienio rytas. Ar 
skambinate į darbą ir pasakote, kad susirgote, ar bandote išsi- 
aiškinti, kas yra? Panagrinėję savo reakciją įsitikinate, jog penk- 
tadienio rytą nuotaika visada gera, o pirmadienio rytą - prasta. 
Tokiu atveju gal esate vienas iš 80 procentų dirbančiųjų, kurie 
sėdi ne tose rogėse. Ar dėl to toliau kremtatės, ar pasielgiate logiš- 
kai ir rimtai susimąstote, kad reikia ieškoti tinkamesnio darbo? 

Pagalvojus, jog daugelis mūsų dešimt valandų per dieną pen- 
kias dienas per savaitę praleidžiame darbe, ruošdamiesi į darbą 
arįjį važiuodami, gaila, kad žmonės rimčiau nesusimąsto, kokio 
gyvenimo jie norėtų. Jei manote, kad esamas darbas ar profesija 
jūsų netenkina, ir nutariate ieškoti ko nors geriau, pirmiausia 
galite kreiptis į darbo biržą. 

2. Arba, tarkime, skubate baigti kokį nors darbą iki 14 val., o 
viršininkas jums užduoda krūvą papildomo darbu. iadangi 

viršininkas dažnai taip daro, jums nuolat sunku skirtą darbą 
baigti laiku. Todėl jums atrodo, jog dirbate prastai. Kita ver- 
tus, atsisakydami nenorite supykinti viršininko. Ar vengiate 
prieštarauti viršininkui, o 14 val. atsiprašote: „Atleiskite, šefe, 
bet aš dar nebaigiau“?, o gal pareiškiate: „Šio darbo ir Džonso 
ataskaitos iki 14 val. aš nespėsiu baigti. Katrą šių dviejų darbų 
norėtumėte, kad padaryčiau?“ 

Pirmuoju atveju viršininkas vis vien ant jūsų supyks, nes nie- 
ko nesakėte, todėl negalima buvo kam kitam liepti užbaigti ata- 
skaitos. O paskui skundžiatės: „Darbe jaučiu didelį spaudimą. 

Antruoju atveju išnagrinėję padėtį suvokėte, jog viršininko 
pareiga - padėti nustatyti prioritetus. Norėdami darbą gerai 
atlikti, turite teisingai įvertinti savo darbo krūvį. Galbūt jūs 
jau mokėtės tvarkyti laiką, kad geriau pasirinktumėte priorite- 
tus. Sudarykite atliktinų darbų sąrašą, kad tiksliai žinotumėte, 
kiek galite nuveikti per dieną, ir stropiai informuokite virši- 
ninką apie savo darbo krūvį. 


Įtampos analizė 


Įtampa pasireiškia tam tikrais fiziniais ir elgesio požymiais. Fizi- 
niai požymiai būna tokie: įtempti raumenys, sukąsti dantys, pa- 
dažnėjęs pulsas, tuksinti širdis, prakaitavimas, dusulys, padidėjęs 
kraujospūdis, sudrėkusi oda, šaltos rankos bei kojos, prastas virš- 
kinimas, greitas kvėpavimas, jautrumas triukšmui ir karštligiškos 
mintys. Įtampa sukelia nekantrumą, nerimą, ūmų pyktį, juoko 
ar verksmo priepuolius ir polinkį į visokias perdėtas emocijas, o 
kartais net depresiją ir apatiją. 

Ne kiekviena įtampa bloga. Stipresni jausmai ir fiziniai požy- 
miai, siejami su įtampa, gali atsirasti dėl malonių ir jaudinamų 
įvykių, pavyzdžiui, įsimylėjus ar gavus paaukštinimą darbe. Va- 
dinasi, visa bėda - ne pati įtampa, o neigiama, alinanti įtampa. 

Pavyzdžiui, daugelis mano, jog darboholikai yra nelaimingi, 
bet iš tiesų ne visi. Kai kurie jų mėgsta savo darbą ir sunkiai bei 

ilgai dirba todėl, kad darbas teikia pasitenkinimą. Jie jaučia įtam- 
pą, bet ji retai juos nualina. 


Kitus darboholikus skatina ne darbo entuziazmas, bet štai kokie 
dalykai: 


+ konkurencija; 

+ darbo krūvis; 

+ sumažėjusios pajamos; 

+ šeimos ar santykių problemos; 
+ finansiniai sunkumai. 


Juos įtampa sekina ir jie dėl to kankinasi. Visi pažįstame tokių 
žmonių, jie: 


+ be perstojo dirba, dažnai vakarais ir savaitgaliais į namus 
parsineša darbo, tačiau dėl to piktinasi; 

+ kamuojami nervinių sutrikimų; 

+ eina į darbą ir sirgdami. (Jie visus darbuotojus užkrečia gri- 
po virusu, nors turėtų būti namie.); 

+ mažai laiko praleidžia su šeima; 

+ nemoka atsipalaiduoti, pasilinksminti ar tiesiog padykinėti. 
(Dažniausiai poilsiui jie renkasi rungtynes.) 


Jei įtariate esąs darboholikas, iš toliau pateikiamos anketos su- 
prasite, ar darbas jums kelia teigiamą ar neigiamą įtampą. 


Kaip elgtis su sunkiais žmonėmis 


Ar esate darboholikas? 


A dalis 


Taip Ne 
1. Ar į susitikimus visad ateinate punktualiai? 
2. Ar geriau jaučiatės dirbdami ar dykinėdami? 
3. Ar skiriate laiko savo pomėgiams? 
4. Ar pramogaujate daugiausia su savo bendradarbiais? 
5. Net ir spaudžiami terminų ar prieš priimdami 
sprendimą paprastai randate laiko visiems 
faktams patikrinti? 
6. Ar dauguma jūsų draugų dirba panašų darbą? 
7. Ar skaitote daugiausia su darbu susijusią literatūrą? 
8. Ar dažnai darbe užsibūnate ilgiau nei kiti jūsų 
padėties žmonės? 
9. Ar pobūviuose gurkšnodami kavą ar kokteilius 
kalbate apie darbą? 2—— "2 
10. Ar sapnuojate su darbu ar šeima susijusius konfliktus? | 
11. Ar žaidžiate taip pat atkakliai kaip dirbate? 
12. Ar per atostogas darotės neramus? 
13. Ar jūsų sutuoktinis (-ė) ir draugai jus laiko 
nerūpestingu ŽMogumi? 


Jei į pirmuosius dvylika klausimų atsakėte „taip“, o į tryliktąjį „ne“, tikrai 
esate darboholikas; bet atminkite, jog tai nieko bloga, nebent dėl to krem- 
tatės. Atsakę į B dalies klausimus sužinosite, ar jūsų darboholizmas kelia 
teigiamą ar neigiamą įtampą. 

B dalis 
Taip Ne 

14. Ar jums lengviau bendrauti su bendradarbiais nei 
su sutuoktiniu (-e) ar geriausiu draugu (-e)? 

15. Ar šeštadienį labiau atsipalaiduojate negu 
sekmadienio pavakarę? 

16. Ar sirgdami į lovą pasiimate darbo? 

17. Ar paprastai labai pykstate, kai tenka kitų laukti? 

18. Ar naktį prabundate susirūpinę dėl darbo ar 
šeimos reikalų? 

19. Ar rungtynių metu ant kamuolio kartais išvystate 
viršininko veidą? M => 

20. Ar darbas kartais nėra proga išvengti artimesnių ryšių? 

21. Ar paprastai iš anksto suplanuojate kiekvieną 
kelionės etapą ir jums nemalonu, jei planai žlunga? 

22. Ar per kokteilių vakarėlius ar priėmimus mėgstate 
lengvus pokalbius? 


Jei į 14-21 klausimus atsakėte „taip“, o į 22-ą klausimą „ne“, ilgos ir sun- 
kios darbo valandos jums turbūt neteikia pasitenkinimo. 


Jei kremtatės gana ilgai, beveik neišvengiamai jūsų laukia išseki- 
mas. Pasitikrinkite, ar dar neturite išsekimo požymių, užduodami 
sau šiuos klausimus. 

Ar aš: 


+ dažniausiai jaučiuosi nusiminęs ar prislėgtas? 

+ daugiausia jaučiuosi pavargęs? 

+ gerai nepavalgau ir neišsimiegu? 

+ nematau jokios vilties, kad aplinkybės palankiau susiklostytų? 
+ nuolat skundžiuosi? 

+ manau, kad niekam nerūpiu? 

+ daugiausia jaučiuosi be nuotaikos, nusivylęs ar supykęs? 

+ darbe jaučiu didelę įtampą ir konkurenciją? 

+ manau, kad nieko gero nebus, nors ir ką daryčiau? 

+ bijau, jog bet kurią dieną galiu nebeištverti? 

Įtampa ima alinti, kai užtrunka pernelyg ilgai arba nesibaigia 
sunkumai. Pirmas žingsnis stengiantis įveikti neviltį - išnagrinėti, 
kas jums gyvenime kelia įvairiopą įtampą, ir nuspręsti, pirma, kuri 
įtampa teigiama ir kuri neigiama, ir, antra, ar galite ją kaip nors 
sumažinti ir ko negalite pakeisti. Jums padės toliau pateiktas pra- 
timas, tik kuo tiksliau jį atlikite. Atsakymus surašykite, nedarykite 
pratimo mintyse. 


1. Popieriaus lape susirašykite visa, kas jums kelia įtampą (po 
kiekvieno įtampos veiksnio palikite tarpą). Pasistenkite nusta- 
tyti bent penkis įtampos veiksnius. 

2. Pagalskalę nuo liki 10(10 - aukščiausias) nustatykite kiekvieno 
įtampos veiksnio lygmenį. 

3. Nuspręskite, ar įtampos veiksnys teigiamas (sutuoktuvės, pa- 
aukštinimas darbe, naujagimis, naujas darbas) ar neigiamas 
(šiurkštumas, važiavimas spūstyje). 

4. Greta kiekvieno įtampos veiksnio parašykite, kokius jausmus 
patiriate įtemptoje situacijoje (pyktį, nusivylimą, džiaugsmą, 
baimę). 

5. Nustatykite, kurią jūsų gyvenimo sritį veikia neigiamas įtampos 
veiksnys (šeimą, draugystę, verslą, darbą). 

6. Paskui nuspręskite, ar kiekvieną neigiamą įtampos veiksnį: 

a) pajėgiate sumažinti. Prie to punkto parašykite „pajėgiu“; 
arba 

b) nepajėgiate padėties pakeisti, ji nuo jūsų nepriklauso - jūs 
nieko negalite padaryti. Prie to punkto parašykite „nepa- 
jėgiu“. 


Būdai sumažinti neigiamą įtampą 


Nustatę neigiamos įtampos veiksnius savo gyvenime ir nuspren- 
dę, kuriuos pajėgtumėte įveikti, jau pasukote keliu, išvaduosian- 
čiu nuo didžiausios įtampos. 

Po šios analizės turėtų eiti dar du žingsniai: 


7. Jei nepajėgiate sumažinti neigiamos įtampos veiksnio, išmeskite 
jį iš galvos ir neeikvokite brangių savo jėgų apie jį svarstydami. 

8. Jei pajėgiate pakeisti padėtį, apgalvokite, kaip tai darysite. Su- 
darykite veiksmų planą. 


Žengdami šiuos žingsnius, nepamirškite kalbėti Ramybės maldelės 
(parašytos Reinholdo Niebuhro): 


„Dieve, duok man ramybės susitaikyti su tuo, ko negaliu pakeis- 
ti, drąsos keisti tai, ką pajėgiu pakeisti, ir proto atskirti viena nuo 
antro. 

Vienas mano seminarų dalyvis išsakė tokią problemą: „Mane 
nervina eismas piko metu. Kone kasdien sugenda nuotaika ma- 
tant, ką išdarinėja vairuotojai“. Tai galbūt vienas tų atvejų, kurie 
nuo tavęs nepriklauso. Bet kaip į tai reaguoji, jau priklauso nuo 
tavęs. Vairuok atsargiai. Primink sau, kad nėra ko irzti. Savo ener- 
giją panaudok konstruktyviai - įsijunk mėgstamą radijo stotį ar 
grok mielą širdžiai plokštelę. Pagalvok, gal verta važiuoti anksčiau 
ar vėliau, kad išvengtum spūsties kelyje. 


ŠEŠI ELGESIO TIPAI 


Štai šeši elgesio tipai ir jiems būdinga elgsena: 
TIESUS ELGESYS 
+ Pagarba sau - išreiškiami savo poreikiai ir ginamos savo 


teisės. 
+ Pagarba kitų žmonių poreikiams bei teisėms. 

PASYVUS ELGESYS 


+ Nepagarba sau. 
+ Neišreiškiami poreikiai ir neginamos savo teisės. 


AGRESYVUS ELGESYS 
+ Nepagarba kitų žmonių teisėms bei poreikiams. 
PASYVUS PRIEŠINIMASIS 


Šie žmonės stengiasi reikšti savo valią. Norėdami pasiekti savo, 
jie daug burba, dūsauja ir žaidžia manipuliacinius žaidimus. Jie 
nemoka tiesiai išdėstyti, ko nori. 


Džojis: Mama, ar gali mane šiandien nuvežti į mokyklą? 

Jo mamos rytas jau suplanuotas. 

Diena graži, ir Džojis, kaip paprastai, praslampinėjo ir jau vė- 
luoja į mokyklą. 

Mama: Džoji, šią savaitę aš tave du kartus vežiau... 

Džojis: Mama... labai prašau... 

Mama (sunkiai atsidususi): Na, gerai! 

Jos kūno kalba ir žodžiai bylote byloja: „Matai, kaip aš dėl tavęs 
aukojuosi. Jei mane labiau mylėtum, labiau brangintum!“ 


NETIESIOGINĖ AGRESIJA 


Šių žmonių elgesys yra tarp tiesaus ir akivaizdžiai agresyvaus. No- 
rėdami, kadjų būtų viršus, jie naudoja tokius subtilius, gudrius me- 
todus kaip sabotažas, sarkazmas, nutylėjimas ir apkalbos. Pavyz- 
džiui: 


Donas: „Mano žmona nori, kad aš šį savaitgalį išvalyčiau rūsį. 
Ašten pasikrapštysiu, bet nekuopsiu pagaljos reikalavimus. Tad gal 
daugiau man šio darbo neužkraus“. (Sabotažas). 

Džeinė: „Matau, kad galų gale išsirinkai tau tinkančią šukuo- 
seną“. (Sarkazmas). 

Linda po kivirčo su vyru Bilu nesikalba keturias dienas. Jie dar 
neišsiaiškino nesutarimo, nors Bilas kelis kartus bandė su ja apie 
tai pašnekėti, bet ji atsisakė kalbėti. (Tylėjimas). 

Džilė: „Ar girdėjai apie Karmenos vyrą?.. Vakar vakare jį paga- 
vo vairuojant girtą . (Apkalba). 


PASYVIAI AGRESYVUS 


Šie žmonės patologiškai nekenčia valdžios ir tų, kurie, jų suprati- 
mu, yra valdžioje. Jie nei iš šio, nei iš to užsiplieskia ir nenuosekliu 
elgesiu išmuša kitus iš pusiausvyros. Paprastai prieš žmogui pra- 
trūkstant pastebime susierzinimo požymių, bet pasyviai agresy- 
vūs trenkia kaip perkūnas iš giedro dangaus - visiškai netikėtai. 
Jie pelno kitų pasitikėjimą, o paskui smogia iš už nugaros. Todėl 
aplinkiniai elgiasi su jais atsargiai, bet jie moka būti neatsispiria- 
mai malonūs, įsiteikti ir įgyti mūsų pasitikėjimą. Paskui vėl viskas 
kartojasi. Visad turime laukti iš šių žmonių nenuspėjamo elgesio 
ir būti budrūs, nes jų destruktyvus elgesys kartosis. Smulkiau apie 
jų elgesį Žr. 2 skyriuje. 


KONELIKTŲ SPRENDIMO BŪDAI 


Žinome, jog daug apmaudo bei konfliktų kyla todėl, kad žmonės 

arba mano turį gintis nuo puolančiojo, arba netyčiomis pasinau- 

doja pernelyg pasyviu asmeniu. Sugebėjimas elgtis tvirtai, bet ne 

agresyviai ar pasyviai gali gerokai sumažinti konfliktų įkarštį bei 

įtampą, tačiau visiškai išvengti konfliktų neįmanoma. 
Pagrindiniai konfliktų sprendimo būdai: 


1. Rungtyniavimas. Vienas žmogus ar grupė laimi, antroji pralaimi. 

2. Prisitaikymas. Žmogus net neišsako savo pageidavimų, o tiesiog 
sutinka su kito teiginiais ar reikalavimais. 

3. Kompromisas / tarimasis. Viena pusė pripažįsta antrosios teises. 
Kai kuriais klausimais abi pusės šiek tiek nusileidžia, bet pri- 
imant sprendimus abi pusės atsižvelgia į viena kitos poreikius 
ir pageidavimus. 


Pastaruoju atveju nerungtyniaujama, kas laimės. Dalyviai drau- 
giškai nusiteikę tartis. Šiam būdui reikalingi abiejų pusių sugebėji- 
mai ir kits kito teisių pripažinimas. 


KAIP LAIMĖTI GINČUS 


Niekam nepatinka ginčijantis pralaimėti. Štai patarimai, kaip 
ginčus laimėti. 


1. Paprašykite laiko pagalvoti. Pasinaudojusios tokia proga abi pu- 
sės apsiramina. 

2. Atkreipkite dėmesį į savo kūno reakciją. Ar įsijungė „kovoti ar 
bėgti“ instinktas? Giliai įkvėpkite, kad daugiau deguonies pa- 
tektų į smegenis ir aiškesne galva galėtumėte išanalizuoti susi- 
dariusią padėtį. 

3. Su priešininku nebūkite atžarūs. Gali tekti gailėtis šiurkštumo, 
nes pikti žodžiai kitam ilgai įstringa atmintyje. 

4. Apsispręskite, ką iš tiesų norite laimėti. O gal verčiau leistis į 
derybas, - šiek tiek nusileisti, - kad abu liktumėte patenkinti? 
5. Jei antroji pusė „pralaimėjo“, nepradėkite derybų, kol negrįš ra- 

mybė. Ramus elgesys visad yra geriausia išeitis. 

6. Palaukite, kol antroji pusė bus nusiteikusi išklausyti jūsų argu- 
mentus. Patys susikaupę išklausykite jo ar jos argumentus. 

7. Antrajai pusei parodykite, kad klausotės. Kartkartėmis per- 
klauskite, ar teisingai supratote, kas sakoma. 

8. Antroji pusė tarsi nesiklauso, ką jūs kalbate. Reikalaukite, kad 
jūsų klausytųsi. Tarkite: „Aš atidžiai išklausiau, ką jūs norėjote 
pasakyti. Gal ir aš turiu teisę būti išklausytas?“ 

9. Paklauskite: „Ko norėtumėte, kad aš padaryčiau?“ Išsiaiškinki- 
te, ar tikrai žinote antrosios pusės pageidavimus. Išgirdę atsa- 
kymą, jam pritarkite arba jį pataisykite. 

10. Aiškiai ir nuosekliai išdėstykite, ko patys norite. Ir vėl būkite 
nusiteikę tartis. 

11. Kai pasiektas susitarimas, apibendrinkite detales ir dar kartą 
pakartokite svarbiausius klausimus - patvirtinkite teisingai 
supratę. 


KAIP SUTARTI NESUTARTI 


Kartais kalbėdami pamatysite, jog esate priešingos nuomonės nei 
kita pusė. Tarkime, tokiais klausimais kaip abortai, ginklų kontro- 
lė, politika, eutanazija. Nė vienas nenori nė per plauką nusileisti, 
abi pusės vis labiau karščiuojasi, nes nemoka pažvelgti į tuos pačius 
reiškinius priešininko akimis. 

Tai ypač nemalonu žmonėms, gerbiantiems ir mėgstantiems kits 
kitą. Svarbu pripažinti, jog nėra dviejų žmonių (kad ir kokie jie ar- 
timi), kurie kiekvienu klausimu būtų vienodos nuomonės. 

Atsidūrę panašioje padėtyje tarkite: „Jūsų teisė turėti savo 
nuomonę, 0 mano - turėti savo. Aišku, kad šiuo klausimu mes nie- 
kada nesutarsime, tad sutarkime nesutarti ir ateityje apie tai ne- 
kalbėkime“. Jei antroji pusė atkakliai nori tęsti ginčą, atsisakykite 
jame dalyvauti. Jei panašus klausimas vėl iškiltų, priminkite tam 
žmogui, jog savo nuomonės nekeisite ir būtų neprotinga dėl to 
vėl karščiuotis. 

BŪKIME KONSTRUKTYVŪUS 


Be abejo, kartais tenka aptarti Žmonių klaidas, kitaip sakant, juos 
pakritikuoti. Kritika gali būti destruktyvi - sumenkinanti žmogų, 
arba konstruktyvi - pateikianti konkrečius pasiūlymus pasitaisyti. 
Kitus kritikuodami, visad nurodykite, kaip žmogaus poelgis taisy- 
tinas. Neklijuokite tokių etikečių: kvailys, idiotas, tinginys, apsilei- 
dėlis, beširdis. Niekas neišmano, kaip tokias ydas ištaisyti, o šito- 
kios pravardės tik pakursto kerštauti. 

Prisiminkite paskutinį ginčą, kai lėkė žiežirbos. Ar jūs iškone- 
veikėte žmogų, ar aptarėte jo poelgį? 

Pavyzdžiui, galėjote pasakyti: „Džonai, kaip tu galėjai iškrėsti 
tokią kvailystę?“ Jūs klijuojate Džonui etiketę, bet nenurodote, kaip 
liautis būti „kvailam“. 

Bet galėjote pasakyti: „Džonai,tu tikriausiai skyrei nedauglaiko 
pranešimui parengti? Jis nebuvo tinkamas ir aš turėjau jį perda- 
ryti“. Taip aptariamas poelgis ir tiksliai nurodoma, kaip jį reikia 
keisti. 

Jei ginčijantis ką nors išvadinate kuo nors, atsiprašykite. Tarkite: 
„Atleisk. Tu šito nenusipelnei. Aš turėjau galvoje...“ Paskui, pasi- 
naudodami pašnekovo reakcija, galite pasakyti, kas jus įžeidė. 

Jei žmonės jus išvadina kokiais nors žodžiais, paprašykite pa- 
sakyti, dėl kokių konkrečių priežasčių buvote taip išvadinti. At- 
minkite, kad jūsų teisė kritiką priimti ar atmesti. 

Nesiduokime užgauliojami. Bendradarbiai gali išduoti, apkalbė- 
ti ar neteisingai apkaltinti. Šitokį elgesį sunku atleisti. Kitiems per- 
nelyg lengvai atleisdami galime pasijusti pernelyg nuolaidžiaujan- 
tys. Gal manysime, jog dera laukti, kad jie pradėtų taikytis. O gal 
įžeidimą be galo be krašto gromuliuosime. 

Dažnai tik atleidžiant galima ištaisyti padėtį. Iš tiesų atleidi- 
mas - atnaujintos draugystės pradžia. 

Sakysite: „Lengva kalbėti! Bendradarbiai tavęs už nugaros neap- 
kalba ir nešmeižia!“ 

Štai kaip galite atkurti santykius. Liaukitės apsimetinėję, kad 
tas žmogus jums patinka. Prisipažinkite sau, kad pykstate, ir pa- 
nagrinėkite kodėl. Paskui tiesiai ir atvirai jam ar jai pasakykite, 
kuo jaučiatės įžeisti. Tačiau atminkite, kad jis ar ji - taip pat žmo- 
gus ir mes visi klystame. Po to sąmoningai pasiryžkite atleisti ir 
apie tai pamiršti (nuoširdžiai). Tam asmeniui atleidę galite toliau 
ramiai gyventi. 

Daugelis nepritars tokiam požiūriui. Jie mano, kad atleisdami 
skriaudikui tik duodame progą jam lengvai išsisukti. O iš tiesų 
grieždamas dantį nuskriaustasis susieja save su skriaudiku. Pyktis 
ir neapykanta sekina jėgas, kurias derėtų panaudoti nesantaikai iš- 
taisyti. 

Ašįsitikinau, kad, kitiems atleidus už padarytas skriaudas, leng- 
viau gyventi. Likimo ironija, bet mano atveju visi tie žmonės pa- 
tys susilaukė nemalonumų dėl savo netikusio elgesio. Pavyzdžiui, 
vienas viršininkas bijojo, kad aš užimsiu jo pareigas. Per jį mano 
gyvenimas ištisus mėnesius buvo tikras pragaras, kėlė baisią įtampą 
ir gadino sveikatą. Galiausiai aš prisipažinau nugalėta ir susiradau 
kitą darbą. Dabar tas žmogus laksto iš vienos darbovietės į kitą, 
ir vis į žemesnes pareigas. Jis palieka vorą buvusių bendradarbių, 
kurie jį niekina. 


Kaip išklausyti komplimentus 


Daugelis mūsų nesugeba maloniai išklausyti komplimentų. Mes 
juos sumenkiname arba atmetame prieštaraudami tokiais Žo- 
džiais: „O, galėjau labiau pasistengti“ arba: „Juokauji?“ 

Jei nemaloniai išklausote komplimentus, ką juos sakančiam 
žmogui parodote? Kad netikite jo ar jos nuoširdumu arba kad 
jis nedaug teišmano. Už šiltą, nuoširdų jausmą jūs atsilyginate 
šaltu pasipūtimu. Kitą kartą sumenkindami komplimentą tai at- 
siminkite. 

Kaip įveikti kalbos barjerus 


Žmonės, kuriems anglų kalba nėra gimtoji, kol sklandžiai ima kal- 
bėti angliškai, paprastai kalbėdamiesi patiria tokį procesą: 


1 etapas. Išklauso, ką sakote angliškai. 

2 etapas. Tai, ką pasakėte, išverčia į savo gimtąją kalbą. 
3 etapas. Sugalvoja atsakymą gimtąja kalba. 

4 etapas. Mintyse atsakymą išverčia į anglų kalbą. 

5 etapas. Atsako angliškai. 


Matote, jog šis procesas šiek tiek užtrunka, tad jei kalbatės su 
žmogumi, kuriam anglų kalba nėra gimtoji, stenkitės: 


1. Kalbėti paprastais, suprantamais žodžiais. Nesitikėkite, kad 
pašnekovas jau moka žargoną ar techninius terminus. 

2. Stebėkite pašnekovo veido išraišką. Jei susiraukia, vadinasi, ne- 
suprato. Pakartokite, ką sakėte, paprastesniais žodžiais. 

3. Duokite laiko suvokti, ką pasakėte. Galbūt reikalinga „svari 
pauzė“, kad pašnekovas iki galo suvoktų jūsų žodžius. 


Kartais, nors ir labai stengiatės, negalite suprasti, ką žmogus sako. 
Jei tikįmanoma, pasistenkite rasti mokantį to žmogaus gimtąją kal- 
bą. Jei neįmanoma, paprašykite, kad jis atsivestų mokantį jo kalbą 
(gal vaiką ar giminaitį) ir galintį pabūti vertėju. 

Jei su šitokiu sunkumu dažnai susiduriate, pasiteiraukite val- 
džios institucijose, ar jie neturi vertėjų. Pasiūlykite interesantui pa- 
sinaudoti jų paslaugomis. 

Gal dėl to pasijutote kalti? Jei viską padarėte, kad suprastumėte 
interesantą, nėra ko jaustis kaltiems. 

Man yra tekę susidurti su sekretore, kalbančia su stipriu akcen- 
tu. Aš nesuprasdavau, ką ji sako, o ji turbūt nesuprasdavo manęs. 
Taip tęsėsi apie dvi savaites. Aš su ta kompanija negalėjau tinkamai 
sutvarkyti reikalų. Galų gale nusprendžiau ką nors daryti ir pasi- 
prašiau pasikalbėti su biuro administratore. Jai taip paaiškinau: 

„Turiu keblumų, gal jūs man padėtumėte. Per dvi savaites kelis 
kartus skambinau į jūsų kompaniją ir nelabai galėjau suprasti, ką 
sako jūsų naujoji sekretorė. Ar dėl to jau sulaukėte nusiskundimų? 
Vien todėl galite prarasti klientų. 

Ji prisipažino girdėjusi bendradarbius dėl to niurnant, bet aš 
pirmoji pasiskundusi iš šalies. Ji man pažadėjo šį reikalą sutvar- 
kyti. Kai kitą sykį paskambinau į tą kompaniją, atsiliepė nauja 
sekretorė. Jei būčiau nepasiskundusi, tokia padėtis gal būtų kaži 
kiek užsitęsusi ir kompanija netekusi dalies klientų. 


KOKS ESATE ŽMOGUS? 


Iš žemiau pateiktų lentelių išrinkite, koks tipas artimiausias jūsų 
elgesiui. Paskui išnagrinėję tas savybes nuspręskite, kokie jūsų 
trūkumai. 


A TIPAS TEIGIAMI BRUOŽAI SILPNYBĖS 


Tiesus Bauginantis 
Draugiškas Valdingas 

Nuoširdus Nenustygstantis 
Žvalus Nekantrus 

Mokantis bendrauti Landus 

Įtaigus Mokantis manipuliuoti 
Rizikuojantis Įkyrus 
Rungtyniaujantis Ūmus 

Pasitikintis savimi Įsakmus 


Tai spontaniški Žmonės ir paprastai dirba prekyboje, nes mėgs- 
ta būti tarp žmonių. Nori būti gerbiami. Kitiems gali atrodyti, kad 
siekdami tikslo jie agresyviai konkuruoja. Jie nemėgsta tų, kurie 
stokoja entuziazmo, priverčia laukti arba yra neryžtingi, nelanks- 
tūs, griežtai laikosi taisyklių. Jie mėgsta dėmesį, pergales, trokšta 
pripažinimo, nuotykių. 

B TIPAS TEIGIAMI BRUOŽAI SILPNYBĖS 
Praktiškas Bejausmis 
Ambicingas Kritiškas 
Stropus Šykštus 
Nuoseklus Nenuolaidus 
Tiesus Užsidaręs 
Orientuotas į rezultatus  Nepalenkiamas 
Konservatyvus Nedraugiškas 
Tvirtas Pernelyg reiklus 
Ryžtingas Užsispyręs 
Organizuotas Nelankstus 
Patikimas Neprieinamas 


Šie žmonės geri organizatoriai ir direktoriai. Jie mėgsta vado- 
vauti, būti atsakingi. Jiems svarbu įvykdyti užduotis ir visuomet 
laimėti. Jie nepakenčia jausmingų Žmonių, dviprasmybių, nepa- 
garbos ir tingumo. Jiems patinka, kai kiti yra klusnūs, ištikimi, 
dirba greitai ir mėgsta atsakomybę. 


C TIPAS TEIGIAMI BRUOŽAI SILPNYBĖS 
Mėgsta komandinį darbą Minkštaširdis 


Nuoširdus Neryžtingas 
Ištikimas Nenuosaikus 
Entuziastingas Bejėgiškas 
Linkęs bendradarbiauti: Be savo nuomonės 
Prieinamas Subjektyvus 
Patiklus Dvejojantis 
Jautrus Neracionalus 
Moka išklausyti Pažeidžiamas 
Geras draugas Bevalis 

Mėgsta permainas Pasyvus 

Atviras Įteiklus 

Moka atstovauti Nesavarankiškas 

Šie žmonės daugiausia dirba paslaugų sferoje (svečių aptar- 
navimas, sveikatos apsauga, transportas, socialinė tarnyba), nes 
trokšta kitiems padėti. Jie jaučia nuolatinę įtampą, bet to neparo- 
do - retai save iškelia aukščiau kitų. Jie globoja nelaimėlius, nori 
būti mylimi ir dažnai yra pasyvūs. Nemėgsta nejautrių, nesąži- 
ningų žmonių, ginčininkų, egoistų. Jiems patinka nuoširdūs, geri 
ir jautrūs Žmonės. 


D TIPAS TEIGIAMI BRUOŽAI SILPNYBĖS 


Griežtas Lėtapėdis 
Kruopštus Pedantas 

Tikslus Nedraugingas 
Uždaras Neįdomus 

Uolus Paniurėlis 
Nuovokus Drovus 

Romus Pasyvus 

Reiklus Nemėgsta permainų 
Vengia rizikos Nuobodus 


Šiems žmonėms svarbiau detalės nei žmonės. Jiems patinka 
dirbti pavieniui, daugiausia buhalterijos, technikos ar inžinerijos 
srityse. Jie nemėgsta apsimetėlių, pasipūtusių, nerūpestingų ar per- 
nelyg kategoriškų žmonių. Jiems patinka pedantai, nuoseklūs, su- 
manus ir praktiški žmonės, kurie gerai dirba ir su kuriais lengva 
bendrauti. 


Kaip elgtis su sunkiais žmonėmis 


KAIP ELGTIS SU KITOKIO TIPO ASMENYBĖMIS 


Jei jus sieja darbo ar asmeniniai 
santykiai su tokio tipo žmonė- 
mis, čia pateikiama praktinių 
patarimų. 


A tipas 

+ Nuolat girkite, pripažinkite 
jų nuopelnus. 

+ Būkite su jais draugiški. 

+ Elkitės taip, tarsi jie dirbtų 
svarbų darbą. 

+ Skatinkite juos remtis savo 
kūrybingumu. 

+ Jei pernelyg aktyvūs, pa- 
dėkite jiems tinkamai nu- 
kreipti energiją ir pasirinkti 
prioritetus. 


B tipas 

+ Duokite jiems kuo daugiau 
valdžios. 

+ Nekontroliuokite - paleiski- 
te vadžias. 

+ Leiskite jiems jaustis svar- 
biems. 

+ Pritaikykite jų uolų, prak- 
tišką, ambicingą būdą. 

+ Panaudokite organizacinius 
jų sugebėjimus. 

+ Lanksčiai žiūrėkite į jų dar- 
bo metodus. 

Jeigu jūsų viršininkas ar vado- 
vas priklauso kuriam nors tų 
tipų, atkreipkite dėmesį į šias 
pastabas. 


A tipas 

+ Būkite su jais draugiški. 

+ Kuo daugiau juos girkite. 

+ Padėkite jiems bendrauti su 
kitais. 

+ Padėkite realistiškai žvelgti 
į gyvenimą. 

+ Rodykite entuziazmą ir su- 
sidomėjimą. 

+ Bendraukite su jais nuošir- 
džiai. 

+ Pataikaukite jiems. 

+ Būkite atviri ir draugiški. 

+ Jų nesidrovėkite, būkite 
tiesūs. 


B tipas 

+ Viską dokumentuokite. 

+ Žiūrėkite rezultatų. 

+ Gerbkite jų autoritetą. 

+ Meskite jiems iššūkių. 

+ Laikykitės taisyklių ir in- 
strukcijų. 

+ Būkite punktualūs. Nenu- 
krypkite nuo esmės. 

+ Būkite amortizatoriumi 
tarp jų ir kitų darbuotojų. 

+ Padėkite jiems įžvelgti al- 
ternatyvius darbo metodus. 


C tipas 

+ Nepykite dėl jų poreikio vi- 
siems patikti. 

+ Jųakivaizdoje su kitais elki- 
tės kuo teisingiau. 

+ Turėdami su jais reikalų 
būkite tiesūs. 

+ Turėkite kantrybės dėl jų 
neryžtingumo. 


D tipas 

+ Išklausykite jų idėjas. 

+ Padėkite nustatyti galuti- 
nius terminus. 

+ Duokite jiems galimybę sa- 
vaip dirbti. 

+ Diskusijose remkitės logika 
ir faktais. 

+ Rodykite pagarbą. 


Apie elgesį ir jo poveikį 


C tipas 

+ Domėkitės jais ir tuo, ką jie 
daro. 

+ Siūlykite savo paramą. 

+ Atvirai išsakykite savo min- 
tis ir idėjas. 

+ Būkite kolektyviški, nebi- 
jantys kompromisų. 

+ Suteikite jiems progos ben- 
drauti su kitais. 

+ Padėkite bendrauti su kitais. 

+ Užsibrėžkite savarankiškus 
tikslus ir juos pasiekite. 


D tipas 

+ Pateikite tikslius faktus ir 
duomenis. 

+ Pripažinkite jų išmanymą. 

+ Būkite nuoseklūs. 

+ Užrašykite idėjas paremda- 
mi faktais. 

+ Siūlykite naujas idėjas ir po- 
žiūrius. 


Dabar sudarykite sąrašą sunkių žmonių, su kuriais jums tenka 


nuolat susidurti: 


VARDAS 


ASMENYBĖS TIPAS 

4, 


a) Kaip galėtumėte pakeisti savo požiūrį į juos, kad padėtis pa- 
gerėtų? 
b) Elgdamasis su šiuo žmogumi, aš atsiminsiu: 


INTRAVERTIŠKI IR EKSTRAVERTIŠKI ASMENYBĖS TIPAI 


Svarbu panagrinėti, kaip jums artimi sunkūs žmonės reiškia savo 
norus, poreikius ir troškimus. Paanalizuokite tuos sunkius žmones, 
kad suprastumėte, kaip veiksmingiau elgtis su jais remiantis tuo, 
kokią iš toliau pateikiamų trijų kategorijų jie atitinka: 


Kraštutiniai intravertai: šie Žmonės nepaprastai rūpestingi, 
svarstantys, analizuojantys, linkę į pedantizmą ir sugeba atkakliai 
dirbti smulkų darbą. Intravertai paprastai „intelektualūs“ ir jiems 
artimesnė protinė veikla nei fizinis darbas. 

Kraštutiniai ekstravertai: tai veiklos Žmonės, jie iškart ima- 
si darbo, dėl detalių sprendžia proceso metu (ar visai jų nepaiso 
manydami, jog kas kitas jomis pasirūpins). Ekstravertai pradeda 
daug darbų, bet palieka nemažai spragų. 

Intraverto / ekstraverto derinys: šie žmonės turi tiek intraverto, 
tiek ekstraverto savybių ir yra pusiausvyra tarp tų dviejų kraštuti- 
numų. Iš konkrečių veiksmų galite nuspėti, kokios jų savybės tuo 
metu vyrauja. 


Būdinga kraštutinių intraverty Būdinga kraštutinių 
jausena ir elgsena ekstravertų jausena ir elgsena 


1. Nemėgsta skolinti. Skolina, 
bet atsargiai ir labai 
dvejodami. 


Iškalbūs; ataskaitas mieliau 
raštu nei žodžiu. pateikia žodžiu nei raštu. 
3. Kartais būna labai tiesmuki | Paprastai stengiasi nebūti 
ir stačiokiški. stačiokiški ir neužgauti kitų. 
4. Santūriai juokiasi ir reiškia 


Jukūs. 
jausmus. kau 


5. Gana greit sutrinka. Sunkiai sutrikdomi. 


Nesirūpina savo daiktais ir 
daiktus ir turtą: drabužius, |turtu. 
visokius reikmenis, 

automobilį, namą ir kiemą. 

Viskas turi būti gražu ir 

tvarkinga. 


Mielai skolina pinigus ir 
daiktus. 


7. Varžosi kalbėti ar pasirodyti | Apsigimę oratoriai, nesivaržo 
auditorijai ir to kaip auditorijos. 
įmanydami vengia. 


8. Lėtai apsisprendžia ir veikia. | Greit daro sprendimus. 


9. Daugelio laikomi pedantais. | Greit veikia. Retai perrašo 
Rašo, perrašo, iki tobulybės. [laiškus ar paiso smulkmenų. 

Būdinga kraštutinių intravertyų Būdinga kraštutinių 
jausena ir elgsena ekstravertų jausena ir elgsena 


10. Atsargiai užmezga naujas |Greit susidraugauja. 
pažintis. 


11. Nors paprastai nėra šnekūs, | Nemėgsta ginčytis. 
mėgsta rimtas diskusijas ar 
ginčus. 


Nesuka galvos, ką vilkėti, ką 
kasdieniškiems dalykams. |valgyti, kur eiti ir t. t. 

Jiems nelabai rūpi, kas apie juos 
apie juos. šnekama. 
įsakymais. dalykiškai. 


16. Kartais būna fanatiški Paprastai religinės, politinės ar 
religijos, politikos ar kitais |socialinės pažiūros nuosaikios. 
socialiniais klausimais. 


17. Sunkumus stengiasi įveikti | Nedvejodami prašo pagalbos 
vieni. sunkumams įveikti. 

18. Jiems smagiau dirbti Mieliau dirba su kitais, o ne 
pavieniui nei komandoje.  |vieni. 


paskatų. 
21. Nepastovesnės nuotaikos 
nei stiprūs ekstravertai. 


22. Mėgsta darbą, reikalaujantį | Labiau mėgsta darbą, kur 
kruopštumo, dėmesio detalės nėra svarbios. 
detalėms. 


| 23. Labiaumėgstaintelektualius | Labiau mėgsta sportą nei 
užsiėmimus. knygas ar intelektualią veiklą. 

Būdinga kraštutinių intravertų Būdinga kraštutinių 
jausena ir elgsena ekstravertų jausena ir elgsena 


24. Daug svajoja ir mąsto, kas |Nekuria planų - gyvena šia 
galėjo būti ar kas bus. diena. 


25. Nepaprastai sąžiningi ir Linkę rizikuoti, leistis į 
save koneveikia už neitin |avantiūras - retai rūpinasi 
tobulą darbą. padariniais. 


ELGSENOS TIPAI IR JŲ POVEIKIS 


Jūsų sugebėjimai konstruktyviai įveikti įtampą, pyktį, keblumus 
labai priklauso nuo jūsų elgsenos. 


Kaip jaučiasi pasyvūs žmonės 
Pasyvūs žmonės daugiausia jaučiasi: 


+ Pikti - Žino, kad kiti jais naudojasi. 

+ Nusivylę - Retai pasiekia savo. 

+ Užsidarę - Mano, kad niekas jų nesiklauso. 

+ Nepasitikintys ir nevisaverčiai - Stokoja savigarbos, pasi- 
tikėjimo savimi ir nesuvokia savo sugebėjimų, o bijodami 
nesėkmės, ką nors nauja bando nenoromis. 

+ Susirūpinę - Jaučia negalintys tvarkyti savo gyvenimo. 

+ Pralaimėję - Mano, jog neverta bandyti, vis vien negausią 
ko nori. 

+ Nerodo savo jausmų - Apsimesdami, kad viskas gerai, sle- 
pia savo baimę ir nevisavertiškumo kompleksą. 

+ Linkę save niekinti - Jiems sunku išklausyti net paprasčiau- 
sią komplimentą ir jie savo darbą sumenkina. 

+ Neenergingi - Jiems trūksta polėkio gyventi. Paprastai daro 
tai, ko nori kiti, bet ne ką patys nori daryti. 


Šie žmonės laiko save nevykėliais, bet apie kitus mano gerai. 


Kaip jaučiasi agresyvūs žmonės 
Žmonės, kurie paprastai elgiasi agresyviai, jaučiasi: 


+ Galingi (trumpai) - Jiems patinka, kai žmonės skuba, pluša 
vykdydami jų paliepimus. 

+ Kalti (galbūt) - Jie supranta, kad naudojasi kitais. 

+ Nesaugūs - Jie nuolat kitiems pabrėžia, kokie esą geri, pro- 
tingi, stiprūs ir t. t. Šitaip elgiasi baimindamiesi, kad kiti 
per apgaulingą išorę neįžvelgtų juos tokius nesant. Menkin- 
dami kitus stengiasi įtikėti esą svarbūs. 

+ Teisūs - Jie įsitikinę, jog verta klausytis vien jų idėjų. 

+ Kritiški - Dėl nesėkmių kaltina kitus. 

+ Vieniši - Kiti jų šalinasi dėl jų agresyvumo. 

+ Itin energingi - Jie savo energiją išlieja ne ten kur reikia, jų 
elgesys veikiau destruktyvus nei konstruktyvus. 


Šie žmonės apie save gerai mano, bet apie kitus - ne. Tie, kurie 
peržengia agresyvaus elgesio ribas (nusikaltėliai), blogai mano ir 
apie save, ir apie kitus. 

Kaip jaučiasi tiesūs žmonės 

Žmonės, kurie paprastai tiesiai elgiasi, jaučiasi esą: 
+ Palankūs - Jie pritaria kiekvienai naujai užduočiai ar idėjai. 
+ Ramūs - Sutaria su savimi ir kitais. 


+ Entuziastingi - Dirba su užsidegimu ir visad mano, kad pavyks. 

+ Išdidūs - Veikia nevogdami iš kitų idėjų ir nelipdami per 
kitų galvas. Už laimėjimus gali tik sau dėkoti. 

+ Sąžiningi - Davę Žodį, visad jį tesi, tad kiti jais pasitiki. 

+ Tiesūs - Norėdami ką nors pasiekti, nežaidžia vingrių Žai- 
dimų. Veikia atvirai ir paprastai laimi ką užsimoję. 

+ Pasitikintys savimi - Nevengia rizikuoti, bet Žino ribas. Su- 
pranta, kad nieko tokio, jei kartais suklysta, ir iš savo klaidų 
mokosi. 

+ Patenkinti - Žino, ko nori ir kaip tai pasiekti, tad paprastai 
savo tikslus įgyvendina. 

+ Susitvardantys - Jiems retai užeina bloga nuotaika, neigia- 
mai veikianti bendravimą ir elgesį su kitais. 

+ Susivokiantys savyje - Moka kitiems paaiškinti, kaip juos 
žeidžia jų nemalonus elgesys. 

+ Pagarbūs - Pripažįsta, kad kiti turi savo poreikius ir teises 
kaip ir jie. 

+ Energingi - Jų energija nukreipta tikslui pasiekti. 


Šie žmonės gerai mano ir apie save, ir apie kitus. 


Šių elgesio tipų padariniai 
Pravartu žinoti, kaip kiti reaguoja į skirtingus elgesio tipus. 
PASYVI ELGSENA 


Dėl kitų pasyvumo žmonės gali pasijusti agresyvūs. Jie gali vengti 
tų, kurie nuolat paklūsta jų norams. Jiems nesmagu jaustis kaltiems, 
kai pasyvūs Žmonės leidžiasi išnaudojami. 

Pavyzdžiui, Sara buvo atsakinga, kad sekretorę (Džudę) kas nors 
pavaduotų per kavos pertraukėles, pietus ir kai ta eina į tualetą. Šią 
pareigą ji galėjo skirti vienai iš keturių darbuotojų. Vieną savaitę 
kelios jų sirgo ar neturėjo laiko, tad visą tą savaitę Merei teko pava- 
duoti Džudę, todėl ji nespėjo atlikti savo pačios darbo ir dvi die- 
nas turėjo dirbti viršvalandžius. 

Tai pasikartojo dar dvi savaites ir Sarai vėl teko pasikliauti Mere. 
Merė neatsikalbinėdama atidirbo ir kitą savaitę. Sarai buvo labai 
nemalonu ją prašyti atlikti tas pareigas ir trečią savaitę, bet Merė, 
nors nenoromis, vėl sutiko. 

Nuo tol Sara, pamačiusi Merę, pasijusdavo kalta. Ji suvokė, kad, 
nors šiaip yra teisingas Žmogus, jaučiasi taip, tarsi būtų išnaudojusi 
Merę (pasielgusi agresyviai), todėl kalta priešją. Norėdama atsikra- 
tyti to jausmo, ji ėmė šalintis Merės ir negalėjo įprastai su ja ben- 
drauti. 

Merė padėjo Sarai, nes norėjo, kad ši ją mėgtų, bet tai baigėsi 
neigiama reakcija (nors šito ji kaip tik nenorėjo). Daugelis pasyvių 
žmonių susilaukia tokios netikėtos reakcijos į savo „gerus darbus“ 
ir paskui stebisi, ką ne taip padarę ir kaip galėję kitus įžeisti. 

Bendraudami su pasyviais žmonėmis kiti gali pasijusti: 


+ Irzlūs - Norėtų, kad pasyvieji pasipriešintų ir patys priimtų 
sprendimus. 

+ Uždari - Šalinasi pasyviųjų, nes dėl jų neigiamo nusiteiki- 
mo jiems patiems sunku išlaikyti teigiamą nuostatą. 

+ Viršesni - Praranda pagarbą jums, kaip žmogui, nes jūs ne- 
linkę ginti savo įsitikinimų. 

+ Išvargę - Savo brangias jėgas švaisto jūsų neigiamoms reak- 
cijoms įveikti. 


AGRESYVI ELGSENA 
Bendraudami su agresyviais žmonėmis, kiti gali pasijusti: 


+ Pikti ir nesaugūs - Šiaušiasi prieš neteisingą jūsų taktiką. 

+ Apvilti - Savo brangias jėgas švaisto gindamiesi nuo jūsų 
užgaulaus elgesio. 

+ Uždari - Jūsų šalinasi, nes jaučia turį būti pasirengę gintis. 

+ Įsitempę - Negali atsipalaiduoti, nes tikisi naujo išpuolio. 

+ Pasipiktinę - Piktinasi jiems primetama valia. 

+ Įskaudinti - Negali likti abejingi sumenkinimui, nors ir 
žino, kad jo nenusipelnė. 

+ Pažeminti - Nemėgsta, kai juos kas pataiso ar viešai priver- 
čia pasijusti kvailai. 
+ Išvargę - Švaisto energiją laukdami, ką vėl jiems iškrėsite. 


TIESI ELGSENA 
Dėl tiesaus elgesio kiti gali jaustis: 


+ Optimistiški - Jaučia, kad būsite patenkinti, jeigu jiems pasiseks. 

+ Saugūs - Pasitiki jumis, nes nuolat išsakote savo nuomonę 
apie juos. 

+ Paslaugūs - Už tiesų, sąžiningą jūsų elgesį jie atsimoka 
stengdamiesi jums padėti. 

+ Pagarbūs - Jūs gerbiate jų poreikius bei teises, ir jie atsako 
tuo pačiu. 

+ Energingi - Savo energiją gali panaudoti konstruktyviai, 
nes jos neišsunkia jokios intrigos. 


Kas laimi? 


Artiesūs žmonės paprastai pasiekia savo tikslus? Taip, nes nori, kad 
abi pusės laimėtų. Jie pripažįsta lygybę ir yra linkę derėtis. 

Ar pasyvūs Žmonės paprastai pasiekia savo tikslus? Ne, nes pir- 
miausia jie tikslų neturi. Be to, mano, jog tai kitų rūpestis. 

Ar agresyvūs Žmonės paprastai pasiekia savo tikslus? Kartais — 
artimus, bet vėliau jie dažnai susiduria su priešiškumu ir atsako- 
maisiais veiksmais. 


Jau turite bendrą supratimą apie žmonių elgesį - savo ir kitų. 
Dabar išgirdę apie save neigiamas pastabas ar patyrę neigiamą 
kitų elgesį mokėsite išjungti savigynos mechanizmą. Tą supratimą 
veiksmingai panaudosite, jei mokėsite bendrauti su žmonėmis. Iš 
kitų dviejų skyrių sužinosite, kaip elgtis su manipuliatoriais, kurie 
elgiasi aukščiau aprašytais būdais, ir išmoksite konkrečių bendra- 
vimo įgūdžių, kurių prireiks susidūrus su sunkiais žmonėmis. 

Jei manote, kad dažnai esate neteisingai suprantami, ar patys per- 
nelyg dažnai kitus neteisingai suprantate, turite būtinai išmokti ir 
naudoti šiuos įgūdžius. 


PARAFRAZĖ 


Parafrazė -tai prasmės nusakymas kitais žodžiais; minties išreiški- 
mas kitu būdu ar jos išplėtojimas. 

Mes dažnai naudojame parafrazes tokiais paprastais atvejais 
kaip tikslindami telefono numerį, kai priimame žinutę. Jei tik pa- 
kartojate žmogaus žodžius - tai tėra papūgiškas pakartojimas. Pa- 
rafrazavimas - jei klausiate save, ką Žmogus turi galvoje, ir papra- 
šote patvirtinti jus teisingai supratus jo mintį. Iš šių dviejų būdų 
parafrazė kur kas veiksmingesnė. 

Parafrazė labai svarbi kalbantis dviem žmonėms. Deja, jei mums 
kas nors neaišku, mes dažnai tik spėliojame. Nepaklausiame, ar tai, 
ką manome kitą pasakius, iš tiesų norėta pasakyti. 

Tarkime, jums kas nors aiškina, kaip atvažiuoti į jų namus. Jūs 
nepasinaudojote parafraze pasitikslinti, ar teisingai supratote aiš- 
kinimus, ir galų gale paklydote. Ar jums tai nieko neprimena? 

Štai pavyzdys, kaip du žmonės kalbasi kits kito nesuprasdami: 


Bilas: Džimis negavo darbo, kurio norėjo. 
Dženė: Jis negavo darbo, kurio norėjo? 
Bilas: Taip, ir dėl to labai nusiminė. 


Šiame pokalbyje Dženė mano vartojanti parafrazę, bet iš tiesų ji 
tik pakartojo, ką Bilas pasakė. Verčiau būtų savęs paklaususi, kaip 
suprato Bilo žodžius. Jos prielaidos galėjo būti tokios: 


+ Džimis užsiprašė per didelio atlyginimo. 

+ Toms pareigoms jis yra per aukštos kvalifikacijos. 
+ Toms pareigoms yra per žemos kvalifikacijos. 

+ Jis nenuėjo į pokalbį. 

+ Galbūt jis labiau tinka kitokiam darbui. 


Jeigu ji būtų supratusi, kad Džimis nenuėjo į pokalbį, ir pavarto- 
jusi parafrazę, ankstesnysis pokalbis galėjo būti toks: 


Bilas: Džimis negavo darbo, kurio norėjo. 

Dženė: Ar jis nenuėjo į pokalbį? 

Bilas: = O ne, sužinojo, kad į tą vietą jau pasirinktas žmogus 
jam dar nepadavus prašymo. 

Dženė: Kaip gaila. 

Bilas: Taip, ir jis labai nusiminęs. 


Matote skirtumą tarp šių dviejų pokalbių? Pirmajame pokalbyje 
Bilas ir Dženė nepasitikrina, ar jie teisingai vienas kitą suprato. 
Bilas mano Dženę žinant Džimį negavus darbo todėl, kad į tą vie- 
tą buvo priimtas kažkas kitas. Savo ruožtu Dženė mano Bilą pa- 
tvirtinus jos nuomonę, kad Džimis nenuėjo į pokalbį. Štai kodėl 
paskui įvyko nesusipratimas: kalbėdamasi su kitu draugu Dženė 


45 


Kaip elgtis su sunkiais žmonėmis 


pareiškė, kad jiedu su Bilu buvo įsitikinę Džimį nenuėjus į pokal- 
bį. Ji nuoširdžiai manė sakanti savo draugui tiesą. 

Šitokių nesusipratimų kalbantis dažnai pasitaiko. Jei nesate tikri, 
kąžmogusturi galvoje, paprašykite plačiau paaiškinti arba pavarto- 
kite parafrazę, kad neliktų jokių neaiškumų. Tikriausiai šį metodą 
jūs seniai nesąmoningai vartojate. Jei kas nors jums yra pasakęs: 
„Ne, aš ne tai turėjau galvoje“, vadinasi, jūs nesąmoningai pavarto- 
jote parafrazę. Dažniau ją vartokite - sklandžiau bendrausite. 

Be to, ji labai praverčia, kai klientai kuo nors nepatenkinti. Jeigu 
užrašote visas situacijos detales, kurias bandote ištaisyti, jums ne- 
reikės švaistyti jėgų teisinantis. Kai klientas išsako visą informaciją, 
kuri jums būtina padėčiai ištaisyti, pavartokite parafrazę ir įtikin- 
kite klientą, kad jį ar ją teisingai supratote. Klientas tikriausiai nu- 
siramins, o jūs turėsite galimybę jam padėti. 


Parafrazės vartojimas mokymo procese 


Jeigu jums yra tekę ką nors mokyti, turbūt turėdavote ne kartą aiš- 
kinti, kaip ką nors daryti. Parafrazė yra labai veiksminga priemonė 
mokant, ypačjei mokosi tingūs klausytojai. Kadjie geriau įsisavintų 
dėstomą dalyką, štai ką darykite: 


1. Duokite trumpus, nuoseklius nurodymus. 

2. Sakykite: „Noriu įsitikinti, ar aiškiai išdėsčiau nurodymus, tad 
prašom pasakyti, ką turite daryti“. 

3. Jeigu mokomas asmuo negali išvardyti visų darbo etapų, nuro- 
dymus pakartokite. 

4. Vėl paprašykite išvardyti darbo etapus. Įsitikinsite, kad mokomi 
asmenys kur kas atidžiau klausosi, kai jūs naudojate šį metodą. 
Jie žinos, kad mokant daryti ką nors nauja, bus patikrinta, ar jie 
atidžiai klausėsi, - pamatysite, ateityje bus daug lengviau duoti 
nurodymus. 
Tačiau atminkite, kad jūsų pareiga aiškiai dėstyti. Venkite tokių 

klausimų: 

+ „Ar aišku?“ (Jums bus atsakyta, kad taip. Norėdami įsiti- 
kinti, turėsite paprašyti nurodymus pakartoti.) 

+ „Paaiškinkite, ką noriu, kad padarytumėte“. (Tai pernelyg 
įsakmu. Žmonės gali pasišiaušti.) 

+ „Ar supratote?“ (Tai gali atrodyti užgaulu. Žmonėms nepa- 
tiks potekstė, kad jie kvaili.) 


Jei manote žmones neteisingai supratus, verčiau prisiimkite 
kaltę. Galite taip pasakyti: 


+ „Pažiūrėkime, ar aš aiškiai išdėsčiau nurodymus“. 


Paskui pasiteiraukite, ar yra klausimų. 


SENSORINĖ KALBA 


Sakydami, kad žmonės gerai sutaria, paprastai turime galvoje jų 
santykius esant darnius - jie sugeba įsijausti į kito pasaulį. Šią dar- 
ną galime sustiprinti atpažindami žmogaus vyraujančią sensorinę 
kalbą. Daugelis mūsų pasižymi visomis trimis sensorinėmis kal- 
bomis, bet paprastai viena išsiskiria kaip pagrindinė. 

Žmonės skirtingai suvokia informaciją. Jų suvokimas gali būti 
vizualinis (regimasis), audialinis (girdimasis) ir kinetinis (raume- 
nų judesiai). Šių tipų žmonės vartoja skirtingus žodžius savo suvo- 
kimui išreikšti. Norėdami užmegzti glaudesnį ryšį su žmonėmis, 
nustatykite jų sensorinės kalbos būdą, tada atkreipkite dėmesį į jų 
kalbą. Štai keli pavyzdžiai: 


Vizualaus (regimojo) suvokimo žmonės sako: 
„Turiu bendrą vaizdą. 
„Matau, ką turi galvoje“ arba: 
„Pažiūrėkime, kaip tas darbas atrodo, arba: 

„Mano įsivaizdavimu...“ 
Audialinio (girdimojo) suvokimo žmonės vartoja tokius posakius: 
„Skamba neblogai“. 
„Kažkur girdėta“. 
„Puikiai tave girdžiu“. 
„Šiandien mes su ja nesuderinusios stygų“. 
„Leisk paaiškinti, kaip tai vyksta“. 
Kinetinio suvokimo žmonėms būdingi šie posakiai: 
„Parodyk, kaip tai padaryti 
„Kažkas ne taip“. 
„Laikykis“. 
„Pasijutau kaip namie“. 
„Prie to nekišk pirštų“. 
„Nepagaunu, ką sakai“. 
„Jo neglostyk prieš plauką.. 
„Per vėlai susigriebiau“. 


1. Nuspręskite, kokia jūsų vyraujanti sensorinė kalba. 

2. Nuspręskite, kokia aplinkinių vyraujanti kalba. 

3. Ką reikėtų pakeisti, kad rastumėte bendrą kalbą su sunkiais 
žmonėmis? 


Tie, kas moko kitus, turbūt ne kartą skėsčiojo rankomis, kai jų pa- 
teikiamos žinios mokiniams tarsi pro vieną ausį įeidavo, pro kitą 
išeidavo. Informaciją daugeliui reikia nuolat kartoti. Tokie žmonės, 
matyt, klausydamiesi nesusikaupia. 

Žinios geriau įsisavinamos, kai dėstytojas naudoja įvairius mo- 
kymo metodus. Tarp jų tokias vaizdines priemones kaip filmai, 
skaidrės ar lentelės. Padėkite besimokantiems susikaupti sudaryda- 
mi progą jiems kuo greičiau panaudoti naujas žinias. Atminkite, jog 
mokinio galvoje išlieka: 


+ 10 procentų to, kas perskaitoma (iš vadovėlių, mokomosios 
medžiagos); 
+ 20 procentų to, kas išgirstama (kas aiškinama); 

+ 30 procentų to, kas matoma darant (demonstravimas); 

+ 50 procentų to, kas perskaitoma, išgirstama ir matoma 
darant; 

+ 70 procentų to, kas perskaitoma, išgirstama, matoma da- 
rant ir paaiškinama kam nors kitam; 

+ 90 procentų to, kas perskaitoma, išgirstama, matoma da- 
rant, paaiškinama kam nors kitam ir daroma pačių. 


Matote, kad kuo daugiau naudojama sensorinės kalbos meto- 
dų, tuo geriau išmokstama. 

Mokydamiesi ką nors nauja, žmonės pereina keturis etapus. 
Štai kokius: 


1. Nesąmoningas neišmanymas - Net nesuvoki ko nors nemokąs. 
Tarkime, gal net nežinojote, kad esama tokio metodo kaip para- 
frazė. 

2. Sąmoningas neišmanymas - Suvoki, kad ko nors nemoki. Tar- 
kime, kai dar nemokėjote naudotis kompiuteriu, žinojote juo 
dar negalį naudotis. 

3. Sąmoningas išmanymas - Jau žinote metodiką, kaip ką nors 
daryti, bet pirma dar turite pagalvoti. („Ar pirma įdėti diskelį, 
ar pirma įjungti kompiuterį? ) 

4. Nesąmoningas išmanymas - Darbas įsisavintas ir atliekamas 
automatiškai. Naudodamiesi kompiuteriu gal net nesusimąsto- 
te, ką darote - dirbate „kaip automatas . 


Per šešias savaites išmokstate daryti ką nors nauja ir per tris mė- 
nesius - daryti ką nors kitaip, nei buvome įpratę. 
Štai iš kokių elementų susideda pokalbis: 


+ Kąaš noriu pasakyti / manau sakąs. 
+ Kąiš tiesų pasakau. 

+ Ką kiti mano išgirdę, 

+ Kąkiti nori atsakyti / mano atsaką. 
+ Kąkiti iš tiesų atsako. 

+ Kąaš manau išgirdęs. 

Skirtinga žodžių samprata (interpretacija) 


Daugelis žodžių įvairiems Žmonėms turi įvairią prasmę. Pavyz- 
džiui, jei pakviečiu jus rytoj pietų, kada ateitumėte? Vidurdienį, 
pirmą valandą ar penktą, šeštą, septintą, o gal aštuntą? Vieni pie- 
tauja vidurdienį, kiti vakare. 

Jei paprašyčiau žmones iš Aliaskos ir Floridos apibūdinti ledą, 
manote, jų apibūdinimas būtų vienodas? Žinoma, ne - kiekvieno 
žmogaus kitokia patirtis, ką šis žodis reiškia. (Paaugliai tikriausiai 
juos apibūdintų kaip valgomuosius ledus!) 


Vyriška ir moteriška samprata 


Deja, kartais net paprastame pokalbyje supainiojama minčių pra- 
smė arba visai nesuvokiama. Tai ypač pasakytina apie vyrų pokal- 
bius su moterimis. Nieko nuostabaus, kad tarp jų iškyla priešprieša, 
nes jie tą patį pokalbį kitaip supranta. Taip atsitinka todėl, kad vyrų 
ir moterų pokalbio stilius yra kitoks. 

Galima pateikti daug pavyzdžių, iliustruojančių vyrų ir mote- 
rų pokalbius. Mano pateikiami pavyzdžiai gali turėti daug išimčių. 
Panagrinėkite, kaip jūs jaučiatės ar reaguojate įvairiose situacijose; 
palyginkite su aprašytomis ir nuspręskite, ar nereikėtų keisti jūsų 
elgesio kalbantis. 

Mergaitėms bręstant, pokalbis yra gija, užmezganti santykius. 
Moterys sutvirtina ir išlaiko draugystę keisdamosi paslaptimis, 
pašnekesį jos laiko kertiniu draugystės akmeniu. Vyrų tarpusavio 
ryšiai ne silpnesni nei moterų, bet jų draugystė remiasi bendrais 
užsiėmimais ir jų santykius sutvirtina nebūtinai pašnekesiai. Vyrai 
kalbasi tam, kad susitartų dėl savo vaidmens, o moterys - kad už- 
megztų ryšį. Vyrai visai nesivaržo liepdami ką nors padaryti; mo- 
terys nemėgsta įsakinėti ir verčiau prašo, nei reikalauja (todėl vy- 
rai mano turį teisę moterų prašymus patenkinti ar atmesti). 

Kalbėdamos moterys sėdi tiesiai viena prieš kitą, akis įbedu- 
sios į viena kitos veidą. Vyrai sėdi kampu vienas su kitu ir akis nu- 

kreipę kur kitur, tik kartkartėmis pažvelgia vienas į kitą ir dažnai 
kartoja kits kito judesius. Vyrų polinkis kalbantis su moterimis 
nusisukti nuo jų daro įspūdį, kad jie nesiklauso, nors iš tikrų- 
jų klausosi. Vyrai tik tada įsistebeilija į kalbantį žmogų, kai nori 
įsitikinti, ar tas nemeluoja: kalbantysis yra jo priešas, tad gal rei- 
kia pasirengti gintis, arba jie žvilgsniu tyrinėja patrauklią moterį. 
Pastaruoju atveju nužvelgia nuo galvos iki kojų klausydamiesi jos 
kalbos. Šnekančią moterį tai labai blaško, nes iš vyro akių matyti, 
kad jis ne tiek klausosi, kiek įvertina ją, kaip moterį. 

Moteriai susidaro įspūdis, kad vyrai nesiklauso ir dar dėl vieno 
jų įpročio - jie dažniau keičia pokalbio temas. Moterys linkusios 
išsamiai šnekėti viena tema, o vyrai šokinėja nuo vienos temos prie 
kitos. Kai moteris išsako savo nuomonę, jos pašnekovė paprastai 
išreiškia pritarimą, o vyrai pažvelgia visai kitu požiūriu. Moterims 
tai atrodo kaip išdavystė ar nepritarimas jų nuomonei. Moterims 
patinka, kai kitoks požiūris išreiškiamas kaip patarimas ar pasitei- 
ravimas, ne kaip tiesus prieštaravimas ar užginčijimas. Vyrams pa- 
tinka, kai išsakomos priešingos nuomonės. 

Vyrai kalbėdami nori tylaus dėmesio, nuolatiniai klausytojo 
leidžiami garsai jiems atrodo esą nekantrumo ženklas. Iš vyrų ne- 
išgirsdamos jokių garsų, moterys gali pamanyti juos nesiklausant. 
Moteris klausydamasi skatina pašnekovę tokiais garsais kaip „aha, 
hm... Vyras tuos garsus gali palaikyti pritarimu, nors moteris gal 
visai su juo nesutinka. Kadangi klausantiems vyrams nebūdingi 
jokie garsai, moterys gali pamanyti juos nesiklausant. Be to, vyrai 
mažiau rodo nežodinių klausymosi ženklų ir daugelis, prasidėjus 
pašnekesiui, toliau daro ką darę. Moterys dažniau linkčioja, žiūri 
tiesiai į akis ir, pokalbiui prasidėjus, liaujasi dariusios ką darė. 

Moterys dažnai atkartoja viena kitos sakinį ir jį užbaigia (ir nė 
viena dėl to neįsižeidžia). Vyras tokiais atvejais nutyla arba ima 
teisintis, nes mano, kad moteris bando atimti iš jo pokalbio inicia- 
tyvą. Vyrų supratimu, nemandagu užbaigti kito mintį ir tai rodo 
stoką dėmesio tam, ką jie sako, bet patys mėgsta įsiterpti į kito 
kalbą nepritariančiomis pašalinėmis pastabomis. 

ATSAKOMOJI (ATGALINĖ) REAKCIJA 


Atsakomoji reakcija (atsakas) naudinga tiek teigiama, tiek neigia- 
ma. Teigiamos atgalinės reakcijos pavyzdžiai galėtų būti gerai at- 
likto darbo įvertinimas ar nuoširdus komplimentas. Mes daugiau 
dėmesio kreipsime į tai, kaip atsakomoji reakcija gali padėti iš- 
bristi iš nepalankios ar sunkios padėties. 

Nenutylėkite, jei kieno nors poelgis jus prislėgė ar suerzino. Su- 
vokę, kokie kitų poelgiai jums nemalonūs, duokite žmonėms progą 
juos ištaisyti. Mes esame nesąžiningi kitų atžvilgiu, jei tų dalykų 
nepasakome. 

Apsvarstykite tokią įvykių seką: 


+ Kai žmogus padaro jums ką nors nemalonaus, jūsų „susier- 
zinimo skalėje“ įsižiebia neryškus signalas. Kadangi jis ne- 
ryškus, nutariate nieko nesakyti. 

+ Tas Žmogus dar ką nors iškrečia ir vėl jus suerzina - šįsyk 
„Susierzinimo skalėje“ įsižiebia ryškesnis signalas. 

+ Tų signalų greitai susikaupia ir jūs pratrūkstate. Tereikia 
menkučio paskutinio lašo. 


Kur kas geriau iškart reaguoti į kiekvieną signalą ir neleisti jiems 
kauptis „susierzinimo skalėje“. Daugeliu atvejų dera išsakyti savo 
reakciją. Pavyzdžiui, reikėtų: 


+ Pasakyti, kai nesuprantate, ką kitas pasakė. 

+ Pasakyti, kai jums nepatinka, ką kitas pasakė ar padarė. 

+ Pasakyti, jei nesutinkate. 

+ Pasakyti, jei manote, kad pašnekovas pakeitė temą ar blaškosi. 
+ Pasakyti, kai jus kitas erzina. 

+ Pasakyti, kai pasijuntate įžeisti ar sutrikdyti. 


Tiesus atsakas padeda jums patiems suvokti savo reakciją ir ge- 
riau ją valdyti, kol ji dar nevirto negatyviomis emocijomis - nusi- 

vylimu, pykčiu, įsižeidimu, noru gintis, pralaimėjimu, baime, dep- 
resija, nesavarankiškumu, silpnumu ar bejėgiškumu. Daugumai 
moterų nesunku prisipažinti patiriant tokius jausmus, bet vyrai 
įsitikinę, kad juos išreikšti - silpnumas. O tai varžo jų galimybes 
išreikšti jausmus. Daugelis atsako pykčiu - vyrų supratimu, tai 
leistina reakcija, nors iš tiesų jie gal jaučiasi įsižeidę, bejėgiai ar išsi- 
gandę. Šitoks dviprasmiškas jų elgesys klaidina moteris, ir bendra- 
vimo properša tarp vyrų ir moterų gilėja. Kai vyrai atrodo blogai 
nusiteikę, moteris dažnai klausia: „Kas tau yra?“ Vyras paprastai 
atsako: „Nieko“ arba: „Nenoriu apie tai kalbėti“. Moteris pasijunta 
„užčiaupta“ ar atstumta. Ši bendravimo properša sumažėtų, jei vy- 
rai pirma susimąstytų, ką jie iš tikrųjų jaučia, o paskui atsakytų. 

Savo reakciją reikia išsakyti apgalvotai. Paklauskite savęs: „Ar 
aš tinkamai noriu nusimesti šitą akmenį? Gal mano reakcija ne- 
teisinga ar smulkmeniška?“ Atsakomoji reakcija (atsakas) turi 
būti neatidėliotina ir tiksli - nekaupkite skriaudų ir vienu kartu 
neišverskite ant žmogaus visos jų krūvos. Be to, jam turi būti su- 
teikta galimybė ištaisyti nesusipratimus. 

Atgalinė reakcija tik tuomet bus veiksminga, jei tarp ją išsa- 
kančiojo ir ją išklausančiojo bus tarpusavio pasitikėjimas. Antraip 
atsakas gali būti suprastas kaip asmeninis išpuolis. Žmogus gali 
išgirsti tik kritiką ir, užuot įsiklausęs į jūsų žodžius, imti teisintis. 

Štai pagrindinės gairės, kaip reikia reikšti atsakomąją reakciją: 


1. Įsitikinkite, ar žmogus tam pasirengęs. Išsakykite atsakomąją re- 
akciją tik tuomet, kai bus akivaizdu, kad žmogus pasirengęs ją 
išklausyti. Antraip jis neišgirs ar neteisingai supras jūsų Žodžius. 

2. Remkitės faktais, ne emocijomis. Atsakomoji reakcija veikia it 
„Slapta kamera“. Tai išdėstymas faktų, o ne jūsų sampratų, ko- 
dėl kas nors įvyko ar ką kitas žmogus turėjęs galvoje. 

3. Būkite tikslūs. Citatas bei pavyzdžius pateikite tiksliai. 

4. Savo atsakomąją reakciją išsakykite kuo greičiau po inciden- 
to - juo mažiau nuo jo praeis laiko, tuo geriau. Jei savo reakciją 
išsakysite iškart, žmogus tiksliai supras, kas norima pasakyti. 
Dar bus neišblėsę incidento sukelti jausmai ir padėtis bus aiš- 
kesnė. 

5. Parinkite tinkamą laiką. Atsakomoji reakcija išsakoma tada, 
kai yra gera proga ją išklausyti. Nebus jokios naudos, jei žmo- 
gus manys tuo metu turįs skirti dėmesį kitiems reikalams. 

6. Parinkite nuošalią vietą. Kritika, išsakyta prie kitų, gali duoti 
daugiau žalos negu naudos. 

7. Kalbėkite apie tai, ką galima pakeisti. Atsakomąja reakcija rei- 
kia nurodyti, ką galima pakeisti, jei žmogus nusiteikęs keisti. 

8. Prašykite ateiti jums į pagalbą. Jis ar ji gali susimąstyti, ar ver- 
ta ką nors keisti remiantis atsakomąja reakcija. O jūs galbūt 
pageidausite tam tikrų pokyčių. Vargu ar pasiseks, jei išrėšite: 
„Aš tau pasakiau, ką negerai darai, taigi keiskis“. 

9. Vienu kartu kalbėkite tik apie vieną dalyką. Išmokę išsakyti 
atsakomąją reakciją, kartais galime persistengti. Kad ir taip: 
„Aš turiu susirašęs, kokius man sukeli jausmus. Dabar aš tau 
perskaitysiu“. Žmogus, savaime suprantama, tuo kartu norės 
apsvarstyti tik vieną atvejį ir dideli jūsų lūkesčiai žlugs. 

10. Būkite draugiški. Visad pagalvokite, iš kokių paskatų norite iš- 
reikšti savo nuomonę. Ar norite žmogui padėti pasitaisyti, ar 
tik išlieti savo jausmus? Ar šia proga norite pasiekti, kad žmo- 
gus ką nors padarytų vien dėl jūsų? Pavyzdžiui, supykote ir 
norite tą pyktį išlieti - taip ir pasakykite, bet nurodykite, koks 
elgesys sukėlė jūsų pyktį. 

11. Prašykite žmogų savo ruožtu išsakyti savo jausmus. Atsakomo- 
ji reakcija gali tapti vienpusė. Kadangi jūsų dėmesys sutelktas į 
tai, kaip tas Žmogus gali pasitaisyti, jis gali trauktis pamanęs ne- 
sąs „toks geras . Savitarpio supratimas bus geresnis, jei ir antroji 
pusė turės galimybę išsakyti savo nuomonę ar jausmus. 


Štai kelios nuorodos, kaip sutikti kitų atsakomąją reakciją: 


1. Pasakykite, ką norėtumėte išgirsti. Padėkite žmogui išreikšti 
savo reakciją užduodami konkrečius klausimus. 

2. Pasitikrinkite, ką išgirdę. Pavartokite parafrazę ir įsitikinkite, ar 
teisingai supratote mintį. 

3. Išsakykite pašnekovo reakcijos sukeltus jausmus. Kadangi kal- 
bama apie jūsų pačių jausmus, galite pamiršti išsakyti, kokius 

jausmus kelia pašnekovo atgalinė reakcija. Supratę, kas jo ar jos 
buvo ne taip pasakyta, jis ar ji galės geriau išreikšti savo reakci- 
ją. Nesusigaudydami, kaip jūs reaguojate, ateityje jis ar ji nedrįs 
jums atvirauti. 


Štai tinkamas atsakomosios reakcijos pavyzdys: 

Viena sekretorė pateko į keblią padėtį ir nežinojo, kaip ją ištai- 
syti. Ji telefonu priimdavo žinutes visam personalui. Vienas klien- 
tas (ponas Semuelsas) vis skambindavo norįs pasikalbėti su ponu 
Džeikobsu. Ji tuoj pat perduodavo šitą žinutę ponui Džeikobsui. Pa- 
skambinęs ketvirtą kartą, jis apkaltino ją nepranešant ponui Džei- 
kobsui apie jo skambučius. Ji suko galvą, kaip elgtis tokioje situa- 
cijoje, nes tai vėl galėjo pasikartoti. Ką jūs siūlytumėte jai pasakyti 
ponui Semuelsui, kai jis vėl paskambins? 

Ar pastebėjote, kad ji ne ten ieško kaltų? Kaltas buvo jos vir- 
šininkas, ponas Džeikobsas, o ne ponas Semuelsas. Kai aš jos pa- 
klausiau, ar ji nemano turinti apie tai pasikalbėti su savo viršinin- 
ku, ji atsakė: „O, šito aš niekaip nedrįsčiau daryti!“ 

Paskui aš paklausiau: „Kaip gali kas nors pasikeisti, jeigu jis ne- 
žinos, kokį poveikį jo elgesys turi jums? Jūs neduodate jam progos 
išspręsti šią dilemą . 


Štai trys atgalinės reakcijos etapai: 


1. Apibūdinkite keblią padėtį ar sunkumus žmogui, dėl kurio jie 
atsiranda. 

2. Nusakykite savo savijautą ar emocijas (pyktį, liūdesį, susirūpi- 
nimą, nuoskaudą ar blogą nuotaiką), kurias sukelia jo netinka- 
mas elgesys. 

3. Pasiūlykite išeitį ar paprašykite to žmogaus ją rasti. 


Sekretorės atveju jai gal labai knietėjo išrėžti: „Asile, tu niekad 
niekam nepaskambini!“ Bet šitoks kaltinimas būtų tik supykdęs 
jos viršininką. Verčiau ji būtų pasistengusi, kad jis pats tą padėtį 
ištaisytų. Jai derėjo pasakyti: „Turiu nemalonumų, ir tik jūs galite 
man padėti. Ponas Semuelsas skambino keturis kartus ir labai ant 

manęs niršta, kad jūs jam nepaskambinate. Man labai nemalonu. 
Ką siūlytumėte jam pasakyti, kai vėl paskambins?“ 


Šiuo atveju buvo tokie atgalinės reakcijos etapai: 


1. Kebli padėtis - viršininkas neatsako į telefono skambučius. 


2. Jos savijauta ar reakcija - sugadinta nuotaika. 
3. Išeitis - ji paprašo poną Džeikobsą rasti išeitį. 
Štai kitas pavyzdys: 


Bendradarbė Margo nuolat jums trukdo ir blaško savo šnekomis. 
Jus jau ima pyktis. Pirmoji reakcija būtų išdėti jai tokius žodžius: 
„Margo, užsičiaupk ir netrukdyk man dirbti!“ Bet verčiau savo atga- 
linę reakciją šitaip išreikšti: „Margo, aš dirbu prie svarbaus projekto. 
Tu tikriausiai šito nežinojai, bet kai tik mane pertrauki, aš pametu 
mintį. Gal mes vėliau pasišnekėtume, per kavos pertraukėlę?“ 


1. Nemaloni padėtis - bendradarbė trukdo dirbti. 
2. Jūsų savijauta ar reakcija - pametate minties giją. 
3. Išeitis - pasiūlote pasišnekėti vėliau, per kavos pertraukėlę. 


Tarkime, po dviejų valandų Margo vėl jus šnekina. Ką jai derėtų 
pasakyti? (Atminkite, kad gal tai Margo įprotis ir ji šitaip elgiasi 
negalvodama.) Ką sakyti? Pakartokite pirma pasakytus žodžius: 
„Kaip jau minėjau, aš dirbu prie svarbaus projekto. Kaskart kai 
mane pertrauki, aš pametu mintį. Gal mes vėliau pasišnekėtume, 
per kavos pertraukėlę?“ Kas atsitinka kitą rytą? Ji vėl taip pat el- 
giasi. Ką jums daryti? Daugelis pasiūlytų nekreipti dėmesio į jos 
šnekas. Verčiau tarkite: „Margo, aš tau vakar du kartus sakiau, kad 
dirbu prie svarbaus projekto ir savo šnekomis tu man trukdai su- 
sikaupti. Gal pasakytum, kodėl vis vien šitaip elgiesi?“ 

Šitaip priverčiate Margo pasiaiškinti dėl savo agresyvaus elgesio. 
(Taip, ji jau agresyvi, nes dabar žino jums trukdanti.) Pareikškite, 
kad jeigu tai vėl pasikartos, jums teks apie tai pasikalbėti su Dži- 
miu, jūsų viršininku. Žmonės šito labiausiai nenori. Jai aiškiai duo- 

date suprasti, kas jos laukia, jei vėl taip pat elgsis. Ji prižada daugiau 
taip nedaryti. 

Praeina viena diena, ir vėl Margo taip pat elgiasi! Ką jums daryti 
ketvirtą kartą? Daugiau nebegrasinkite - būkite nuoseklūs ir pasi- 
kalbėkite su viršininku. 

Užuot padarę įspūdį, jog skundžiate bendradarbę, paprašykite 
viršininko jums patarti. Pasakykite: „Džimi, turiu nemalonumų, 
ir jūs man galite padėti rasti išeitį. Antradienį aš pasikalbėjau su 
Margo ir paprašiau ją... Paaiškinkite, kaip stengėtės sutramdyti 
jos nederamą elgesį. Paskui paklauskite: „Kaip manote, ką daryti, 
kai ji vėl man trukdys?“ 

Tikriausiai jis pats pasikalbės su Margo, nes ji niekais leidžia jo 
skyriaus pinigus, visos kompanijos pinigus. Kadangi Margo turės 
aiškintis Džimiui, dabar jau jis bus atsakingas už jos elgesį - nepa- 
klusdama ji menkins jo autoritetą. 

Galbūt sudvejosite: „Gal Margo ims manęs nemėgti po mano po- 
kalbio su viršininku?“ Na, ir kas? Vis vien per ją nemalonumai - ar 
eisite pas viršininką, ar ne. 

Jei kas nors jums trukdo, sakykite: „Turiu bėdą, ir jūs galite 
man padėti rasti išeitį . Tai ypač veiksminga sakyti žmogui, kuris 
jums ir trukdo! Jūs negrūmojate jam pirštu ir neplūstate. Papra- 
šote jo pagalbos padėčiai ištaisyti. 

Šis būdas dažnai duoda rezultatų, kurių nesėkmingai siekėte 
kitais būdais. Išsakykite savo reakciją visada (atgalinės reakci- 
jos metodu), kai žmogus krebždina rašikliu, čepsi kramtydamas 
gumą, girgždina kėdę ar garsiai kalba ir jus atitraukia nuo darbo. 
Nenutylėkite, jei žmogus vėluoja įteikti ataskaitą ar dėl jo elgesio 
negalite gerai dirbti savo darbo. 


Įtvirtinkite keturis pagrindinius atsakomosios (atgalinės) reakci- 
jos žingsnius: 


1. Laikykitės trijų atsakomosios reakcijos etapų. 

2. Pakartokite 1 etapą. 

3. Paklauskite jo arjos, kodėl nesiliauja įkyriai elgęsi. Paaiškinkite, 
kas jų laukia, jei toks elgesys vėl pasikartos. 

4. Įvykdykite, ką grasinote padaryti. 
Jei žmogus nesileidžia į kalbas, iškart imkitės 3 etapo. 


Kaip atsakomoji reakcija taikytina labai sunkiems 
žmonėms 


Žmogaustipų įvairovėjevisada atsiranda keletas tokių, su kuriais sun- 
kiau rasti bendrą kalbą nei su kitais. Labai sunkus Žmogus - ne tas, 
kuriam tą dieną prasta nuotaika ar su kuriuo jūsų asmenybės nesude- 
rinamos. Su labai sunkiu žmogumi sunku daugeliui ir kone visada. 

Turint reikalų su tokiais žmonėmis, atgalinę reakciją galima 
sėkmingai taikyti. Bet kadangi tokiais atvejais didesnis pavojus, 
kad jūsų pastangos sukels atsakomąją ugnį, pokalbį su jais būtina 
itin gerai apgalvoti. 

Kruopštus pasirengimas ypač pravartu, kai turite nemalonumų 
su žmonėmis, užimančiais aukštesnę padėtį, - su savo viršininkais, 
tėvais ar vyresniaisiais. 


1. Nustatykite problemą. Tiksliau apgalvokite, koks elgesys nepri- 
imtinas; kas nuo tokio elgesio nukenčia ir kaip dažnai jis kar- 
tojasi. Apgalvokite, kokius poelgius žmogus gali ištaisyti. Jei 
problema iškyla tik vienam Žmogui, gal tai veikiau asmenybių 
nesuderinamumas, o ne peiktinas elgesys. 

2. Panagrinėkite santykius. Geriau įžvelgsite negatyvaus elgesio 
priežastis apsvarstę, kaip sunkus Žmogus sąveikauja su kitais. 
Nusprendus, kodėl šitoks elgesys kartojasi ir kodėl erzina jus, 
bus lengviau rasti išeitį. 

3. Nustatykite, kaip nederamas elgesys kenkia. Nederamas elgesys 
visad kenkia - mažina našumą, sunkina bendrą atmosferą ar 
smukdo dvasią. Jei negalite nustatyti, kokią žalą daro nederamas 
elgesys, verčiau į tokį elgesį nekreipkite dėmesio. 

4. Pasiruoškite susidūrimui. Jei nustatėte, kad žala pernelyg di- 
delė, laikas pasikalbėti su tvarkos pažeidėju. Dėl ko jūs ypač 
susirūpinę? Kokių sunkumų galite tikėtis pokalbyje? Kaip juos 

įveiksite? Būkite pasirengę visokiems atvejams. Apgalvokite, 
ką norite laimėti, susitarkite susitikti ten, kur niekas netruk- 
dytų ir turėtumėte pakankamai laiko padėčiai aptarti. 

. Gerai surepetuokite. Būsimą nemalonų susitikimą iš anksto su- 
repetuokite su draugu. Apie tą susitikimą jūsų draugas turėtų 
kuo daugiau žinoti. Tik tada sugebės suformuluoti gerus argu- 
mentus ir numatyti, kokie galėtų būti to Žmogaus prieštaravi- 
mai ar reakcija. Čia tinka posakis, kad nepabandęs nemokėsi. 
Atminkite, kad jūsų priešininkas neturėjo progos repetuoti. 

„ Raskite išeitį. Jo nekaltindami paaiškinkite, kodėl esate susi- 
rūpinę. Pateikite konkrečius faktus. Nepirškite savo nuomonės 
apie tai, kodėl iškilo tie sunkumai. Klausimais pasitikrinkite, ar 
teisingai suprantate padėtį. Nusiteikite pakeisti savo nuomonę, 
jei ji pasirodys neteisinga. Išklausykite, kaip jis ar ji ketina keisti 
padėtį. Rodykite pasitikėjimą jo ar jos gebėjimu pasikeisti. 

„ Sutarkite dėl veiksmų plano. Tarkitės, kaip rasti išeitį, priimtiną 
abiem pusėms. 

„ Išgaukite pasižadėjimą. Sutarkite, kokių konkrečių priemonių 
imsis antroji pusė, ir joms nustatykite galutinį terminą. Papra- 
šykite jo ar jos pažadėti, kad vykdys tai, dėl ko buvo sutarta. 

„ To žmogaus toliau neišleiskite iš akių. Pastebėję jo daromą pa- 
žangą, pasidžiaukite ir išsakykite savo nuomonę. Jei reikia, per- 
žvelkite veiksmų planą ir jį pataisykite. Jei viskas kaip buvę, pa- 
kartokite šią eigą. 


Veiksminga taktika 


Netviena teigiama nuostata gali pagerinti nemalonią padėtį. Suma- 
žinti netinkamo elgesio žalą galite: 


+ Išlikdami ramūs - nesiginčykite su tuo žmogumi ir jo ne- 
kaltinkite. 

+ Įdėmiai klausydamiesi pasitikrinkite, ar jį gerai supratote. 

+ Būdami tvirti - iš anksto nusprendę, kokį elgesį pakęsite ir 
kokio ne, nuo tos ribos nesitraukite. 

+ Būdami nepalenkiami ir nuoseklūs - tas sunkus Žmogus 
turi suprasti, kad kalbate rimtai. 

+ Pasitikėdami savimi ir savo gebėjimais bendrauti. 

+ Ieškodami būdų, kaip galėtumėte išvengti tokių poelgių ar 
panaikinti jų priežastis. 


KLAUSYMASIS 


80 procentų bendravimo laiko mes naudojamės keturiais bendra- 
vimo įgūdžiais: rašome, skaitome, kalbame ir klausomės. Klausy- 
masis užima per 50 procentų to laiko, vadinasi, kai nemiegame, 
40) procentų laiko vien klausomės! 

Mes klausomės tarpais. Daugelis mūsų atidžiai klausytis, kas sa- 
koma, nepajėgiame vienu kartu ilgiau nei šešiasdešimt sekundžių. 
Mes trumpai susikaupiame, paskui dėmesys atlėgsta ir vėl susikau- 
piame. 

Ar kada mokėtės klausytis? Tikriausiai ne. Dažniausiai taip 
sakote: „Mere, gal liausies šnekėjusi...“, o ne: „Mere, prašyčiau pa- 
klausyti 

Kaip manote, kiek vidutiniškai žmogus pasako žodžių per mi- 
nutę? (Atminkite, jog sekretorė paprastai stenografuoja nuo 80 iki 
120, o teismų stenografistės - maždaug 220 žodžių per minutę.) 

Įprastas kalbėjimo greitis yra 125-150 žodžių per minutę. 
Mano kalbėjimo greitis yra bent 160 žodžių per minutę, net kai 
vedu seminarus. 

Paklauskite savęs, kokio greičio kalbėjimo sugebate klausytis. 
Girdėjau atsakymų, jog nuo 50 iki 300 žodžių per minutę. Iš tiesų 
mes sugebame klausytis neįtikėtino greičio kalbėjimo - nuo 750 
iki 1200 žodžių per minutę! 

Tad kodėl neišgirstame, ką žmonės sako? Todėl, kad mums 
nuobodu. Kai žmonės kalba įprastu greičiu, neįkinkomos mūsų 
smegenys. Net kalbėdama 160 žodžių per minutę greičiu, per se- 
minarus negaliu visą laiką išlaikyti dalyvių dėmesio. Ir kas tuo- 
met atsitinka? Mintimis nukrypstame kas kur: 

+ imame ieškoti pavyzdžių tam, apie ką kalbama; 

+ galvojame, kodėl rytą sutuoktinis (-ė) buvo blogos nuotaikos; 
+ grožimės kieno nors drabužiais ir spėliojame, kur jie pirkti; 
+ galvojame, ar jau tuoj bus kavos pertraukėlė. 


Radijas ir televizija mus pavertė tingiais klausytojais. Tarkime, 
ar šį rytą įjungėte radiją norėdami išgirsti oro prognozę ar žinias? 
Ar išgirdote? Gal diktorių žodžiai prasprūdo pro ausis ir nieko 
neišgirdote? Reikia įgūdžių bei susikaupimo įsiklausyti į tai, kas 
sakoma. 

Yra visokio pobūdžio klausytojų, su kuriais mums tenka susi- 
durti. Štai keli jų pavyzdžiai. 


Prasty klausytojų tipai 


+ Drovūs žmonės. Drovūs žmonės tikisi, jog aplinkiniai su- 
darys progą jiems pasireikšti, jie reikalauja kitų jautrumo. 
Dėmesio nesulaukę užsisklendžia. Daugelis drovių žmonių 
net nesuvokia, kad netinkamai elgiasi ar kad yra per daug 
reiklūs kitiems. 

+ Nerimastingi žmonės. Stokodami pasitikėjimo savimi, jie 
yra nervingi pašnekovai. Susirūpinę, ką patys toliau sakys, 
nelabai klausosi kitų. 

+ Ginčininkai. Jie ginčytųsi ir su Einšteinu dėl jo reliatyvumo 
teorijos! Jie kimba prie smulkmenų ir pertraukinėja pokal- 
bio tėkmę. 

+ Dogmatikai. Jie visą dėmesį sukaupia saviems argumentams 
formuluoti, o ne klausytis. Pertraukinėja kitų kalbą ir kiek- 
vieną sakinį pradeda „bet..“. Šiems žmonėms pernelyg rūpi 
padaryti gerą įspūdį, tačiau dažniausiai padaro priešingą 
įspūdį. Žmonės jų nepaiso. 

+ Sustabarėję žmonės. Iš visų prastų klausytojų šie labiausiai 
siutina: jų vertybių skalė nelanksti ir jie atsitveria išanksti- 
niu nusistatymu. Bet kokios naujos idėjos ar pokyčiai jiems 
atrodo grėsmingi. 

Susidūrę su tokiais prastais klausytojais, panaudokite atsako- 
mąją reakciją ir paaiškinkite, kaip jaučiatės. Būdami taktiški ir 
atlaidūs, jiems padėsite tapti gerais klausytojais. Sustabarėjusiems 
žmonėms paaiškinkite, kad jie neduoda jums nė prasižioti, o dėl 
jų nenoro išklausyti jūsų minčių jaučiatės atstumti ir menkaver- 
čiai. Jei ir tai nepadės, galite (a) su tuo susitaikyti ar (b) pasinau- 
doti 2 ir 3 atsakomosios reakcijos etapais. 

Dauguma prastų klausytojų net nesuvokia tokie esą. Jūsų atgali- 
nė reakcija gali jiems padėti pakeisti jų požiūrį ir elgesį. 


Kas trukdo įdėmiai klausytis 


Klausantis ir kiti dalykai gali blaškyti. Pagalvokite, kas jums trukdo 
susikaupti. 


+ Sunkiai suprantate pašnekovo žodžius ar jums stinga Žinių 
minčiai suvokti. Pašnekovas vartoja nesuprantamus žo- 
džius, žargoną ar terminus. 

+ Pašnekovui kalbant galvojate, ką patys pasakysite. 

+ Samprotaujate, kad visiškai nesutinkate su pašnekovo min- 
timis. 

+ Klausotės tik to, ką norite išgirsti. 

+ Esate protiškai pavargę ir negalite sukaupti dėmesio. 

+ Trukdo pašaliniai garsai. 

+» Pašnekovas neiškalbus - kalba lėtai, pompastiškai, padri- 
kai, nuobodžiai, apie nereikšmingus dalykus. 

+ Kas nors pašnekovo kalboje jus sudomina; jūs apie tai susi- 
mąstote, o kai vėl imate klausytis, būnate pametę mintį. 

+ Žmogus kalba su akcentu, kurį jums sunku suprasti. 

+ Nuklystate mintimis, nes manote žiną, kokios bus kalbėtojo 
išvados. 

+ Klausotės neatidžiai, nes pamirštate pavartoti parafrazę ar 
išreikšti savo atsaką. 

+ Manote, kad jums pateikiama per daug informacijos. 

Ar esate įdėmūs klausytojai? 


Įvertinkite save kaip klausytoją (ar paprašykite draugo padėti) pagal tokią 
balų sistemą: 

Visada įdėmus = 5 Beveik niekada = 4 Kartais = 3 

Retai = 2 Niekada = 1 


1. Nepertraukdamas leidžiu pašnekovui ar pašnekovei 
išsakyti mintis. 

2. Aktyviai ugdau savo gebėjimą prisiminti svarbius faktus. 

3. Konferencijose ar kalbėdamasis telefonu užsirašau 
svarbiausius dalykus. 

4. Nenusiteikiu priešiškai ir lieku ramus, jei pašnekovo požiūris 
skiriasi nuo mano. 

5. Svarbiausias pokalbio mintis pakartoju pašnekovui 

pasitikrindamas, ar teisingai supratau. 

„ Elgiuosi taktiškai, kad pašnekovas nenukryptų nuo temos. 

„ Klausydamasis nepaisau pašalinių trukdymų. 

„ Pašnekovo kalba stengiuosi domėtis. 

„ Suprantu, kad pats kalbėdamas nedaug tesužinau. 


o NN O 


(Gal per daug kalbu ir per mažai klausausi?) 

10. Parodau, kad klausausi (pavartoju parafrazę, užduodu 
klausimų). 

11. Atmenu, jog žmonės mažiau aiškinasi, kai jaučiasi esą 
suprasti. 

12. Suprantu, kad su pašnekovu nebūtina sutikti. 

13. Asmeniškame pokalbyje stebiu nežodines išraiškos 
priemones - kūno kalbą, balso toną ir kitus ženklus, 
su pašnekovo žodžiais suteikiančius papildomos 
informacijos. 

14. Asmeniniuose susitikimuose iš manęs matyti, jog aš 
klausausi (palinkstu į priekį, žiūriu pašnekovui į akis). 

15. Priimdamas žinutes telefonu, prašau pasakyti pavardes 
paraidžiui. 

Jei surinkote: 64 ar daugiau taškų. Jūs puikus klausytojas! 
50-63 Geresnis nei vidutinis. 
40-49 Jums reikia pasitaisyti! 
39 ar mažiau Nesate įdėmus klausytojas. 


Turite mokytis ir mokytis 
klausytis! 


Smulkesnis 12 atvejo paaiškinimas: Tarkime, per pokalbį ginčytina tema 
(abortų ar mirties bausmės klausimais) įsitikinate, kad abu esate priešingos 
nuomonės. Jei pokalbis darosi bevaisis ir judu tik pykdo, tarkite: „Jūs galite 
turėti savo nuomonę, O aš savo. Sutarkime nesutarti ir daugiau apie tai 
nešnekėkime“. 

Smulkesnis 15 atvejo paaiškinimas: Užsirašydami pavardes, paprašykite 
jas pasakyti paraidžiui (net pavardė Smith gali būti rašoma Smythe). 
Skliausteliuose (žemiau pavardės) užsirašykite tarimą. Pavyzdžiui, pavardė 
TOZER gali būti tariama Tou-zer; BLECHA - Blek-ka; CARPHIN - Kar-pin; 
CEBULIAK - Ceb-u-lek. Šis metodas labai naudingas žmogui, kuriam teks 
atsakyti į skambutį. Aš pavardės tarimą užsirašau ant kliento dosjė, kad 
sutikusi jį galėčiau neiškraipydama ištarti žmogaus pavardę. 


Kaip lavinti klausymosi įgūdžius 


1. Turite tikrai norėti juos išlavinti. Be tokio akstino jums bus 
labai sunku. 

2. Suraskite sritį, apie kurią galėtumėte nepertraukiamai kalbėtis. 
Nenuklysti mintimis sunku, jei kas nors kliudo susikaupti. 

3. Nespėliokite, ką pašnekovas pasakys. 

4. Atminkite savo išankstines nuostatas ir kam esate šališkas, kad 
tai netrukdytų klausytis. 

5. Atidžiai klausykitės, kas sakoma. Nesiblaškykite galvodami, 
kaip paneigsite kokią nors pašnekovo mintį. 

6. Žinokite, kokie „pavojingi“ žodžiai gali sukelti audringą ar ste- 
reotipinę reakciją. Pavyzdžiui, „feminizmas“ ar „moterų diskri- 
minatorius“. 

7. Neužbėkite pašnekovui už akių stengdamiesi pernelyg greitai 
suvokti, kas sakoma. 

8. Protarpiais parafrazuokite, kas buvo pasakyta. Duokite pašne- 
kovui progą įsitikinti, ar teisingai jį supratote. 

9. Jei sunku suprasti pašnekovo minties potekstę, paklauskite: 
„Kodėl man tai sakote?“ 

10. Įsidėmėkite reikšminius ar pašnekovui būdingus žodžius, jei 
pametėte pokalbio giją. Šitaip dažnai atsitinka, kai pašnekovas 
kalba ištęstai ar padrikai. 

11. Nepertraukite pokalbio prašydami paaiškinti nereikšmingas ar 
neesmines detales. 


Gero klausytojo savybės 
Mokantys klausytis žmonės elgiasi šitaip: 


1. Leidžia pašnekovams baigti kalbą ir jų nepertraukia. 

2. Ko nors nesupratę klausia. 

3. Įdėmiai klausosi, ką kiti sako, ir tai parodo nenuleisdami nuo 
pašnekovo žvilgsnio. Jie neklaidžioja akimis po kambarį. 

4. Neturi išankstinio nusistatymo, nebijo keisti savo nuomonės. 

5. Vartoja parafrazę ir išreiškia atsakomąją reakciją. 

6. Kreipia dėmesį į nežodines išraiškos priemones, pavyzdžiui, į 
pašnekovo kūno kalbą. 

7. Kai kiti kalba, nenukrypsta mintimis kitur, „neišsijungia . 


KALBĖJIMAS 


Kitas bendravimo įgūdis yra mokėjimas pasakyti, ką nori. Iškalba 
padeda aiškiai išreikšti mintis, kad kiti tiksliai suprastų, ką turite 
galvoje. Čia pateikiamas testas, kuriuo galite save pasitikrinti. Mums 
patiems kartais sunku save įvertinti, tad pravartu pasitelkti draugą. 

Ar esate iškalbūs? 


Įvertinkite save pagal tokią balų sistemą: 
Visada = 5 Beveik visada = 4 Kartais =3 
Retai = 2 Niekada = 1 


d Cn 5 W 


„Ar aš klausyčiausi savęs kalbančio? 
„Jei esu neteisingai suprantamas, prisimenu, kad mano pareiga 


padėti pašnekovui mane suprasti. 


„Mano nurodymai būna trumpi, sklandūs ir tikslūs. 
„Aš pajuntu, kai auditorija manęs nebesiklauso. 

„ Įsitikinu, ar mano klausytojai žino, ko iš jų noriu. 
„Duodamas nurodymus prašau atsakomosios reakcijos 


norėdamas įsitikinti, ar mane teisingai suprato. 


„ Stengiuosi, kad nežodinės mano išraiškos priemonės (kūno 


kalba, balso tonas) nesiskirtų nuo žodinių. 


„Stengiuosi nebauginti klausytojų garsiu balsu, grėsminga 


išvaizda, skvarbiu, įkyriu žvilgsniu ir t. t. 


„Aiškiai tariu. 
10. 


Stengiuosi kalbėti tokiais žodžiais, kuriuos klausytojai 
suprastų. 


Jei surinkote: 40 ar daugiau taškų. Esate puikus kalbėtojas! 


Ar atsakydami į pirmąjį klausimą susijuokėte? Ar manote, kad ja- 
me esama tiesos? Gal esate vienas tų, kurie mano nesą verti, kad 
jų būtų klausomasi? Dėl trijų pagrindinių priežasčių galite manyti 


32-39 Geresnis nei vidutinis. 
25-31 Reikia pasitaisyti! 
24 ar mažiau Nesate iškalbus. Turite mokytis ir 


mokytis kalbėti. 


nesą iškalbūs. 


1. Jums sunku rasti žodžius. Kai kas žino, ką nori pasakyti, bet ne- 
moka to padaryti (nėra iškalbūs). Galėtumėte išklausyti tamadų 

ar oratorinio meno kursus. Kadangi teks kalbėti iki galo gyveni- 
mo, išties vertėtų patobulinti šį svarbų bendravimo įgūdį. 

2. Nesigaudote, kas vyksta. Dažnai žmonės užsidaro savo pasau- 
lėlyje. Paskui, dalyvaudami susibūrimuose, pajunta nežiną, kas 
pastaruoju metu vyksta, ir neturį ko pasakyti. Išeitis - neatsi- 
likti nuo gyvenimo. 

3. Kalbate „kaip užsukti“. Yra žmonių, nemokančių kalbėti glaus- 
tai, sklandžiai ir iš esmės. Neskubėkite ir prieš kalbėdami suri- 
kiuokite savo mintis. Pratinkitės jas užrašyti popieriuje ar įrašyti 
į magnetofoną. Paskui jas išreikškite kitais žodžiais ir tiksliau. 


3 punkto patarimas jums praverstų, jei nemokate duoti aiškių nu- 
rodymų. Jie turi būti paprasti ir sklandūs. 

Norėdamijįsitikinti, ar klausytojai žino, ko išjų norite, prieš pradė- 
dami kalbėti atsiklauskite, ar jie gali jums skirti dėmesio. Pavyzdžiui: 

Vienas žmogus norėjo pasikalbėti apie nemalonumus darbe su 
savo žmona, o jai pačiai ta diena buvo sunki. Jis ėmė smulkiai pa- 
sakoti, kas atsitiko. Kai paklausė: „Kaip manai, ką man daryti?“ ji 
sumišo, nes klausėsi tik viena ausimi. Jis turėjo vėl pakartoti visas 
smulkmenas, kad ji galėtų atsakyti. Būtų buvę daug geriau, jeigu jis 
būtų šitaip pradėjęs pokalbį: „Mere, norėčiau išgirsti tavo nuomonę 
apie tai, kas vyksta mano darbe. Ar dabar turėtum laiko apie tai 
pasikalbėti?“ Šitaip būtų įsitikinęs, ar ji tikrai turi laiko, o ji būtų 
žinojusi, kad jam reikia jos dėmesio. 


Kaip suprasti nežodinius ženklus 


Pietaudamas su drauge pastebite, kad jai ant burnos kampučio pri- 
lipęs trupinėlis. Norite taktiškai atkreipti į tai jos dėmesį. Paimate 
servetėlę ir nusišluostote burną, bet nenuleidžiate akių nuo draugės 
lūpų, kur yra trupinys. Dažniausiai ir ji tuomet nusišluostys burną, 
nors nemokėtų paaiškinti kodėl. 

Mes „išgirstame“, ką žmonės sako, iš dalies per jų kūno kalbą, 
balso toną ir t. t. Mokėti įžvelgti nežodinius ženklus, yra, ko gero, 

viena vertingiausių mūsų savybių. Jei norite mokėti bendrauti su 
žmonėmis, tokius nežodinius ženklus svarbu pastebėti ir supras- 
ti. Vieninteliai žmonės, kurie moka nuolat meluoti ir kūno kalba 
neišsiduoti, yra sukčiai ir nepataisomi melagiai. Ir tai todėl, kad 
jie tiki savo melais. Štai keli pavyzdžiai, kaip suprasti kūno kalbą. 
Jei žmogus: 

Barbena pirštais. Žmogus pyksta, nekantrauja ar yra susirū- 
pinęs. 

Mindžikuoja. Žmogus per ilgai stovi ar nekantrauja. 
Susiraukęs. Nesupranta ar nesutinka su tuo, kas sakoma. 
Išraudęs. Žmogus sumišęs, pyksta ar sukaitęs, o gal jam 
aukštas kraujospūdis. Turite ieškoti kitų nežodinių ženklų, 
kad paaiškėtų, kuris atvejis. 

Sukandęs dantis. Žmogus prislėgtas, pyksta ar kažko susi- 
rūpinęs. Šis požymis būdingas tiek vyrams, tiek moterims. 
Ranką laiko už ausies. Žmogus neišgirdo, ką sakėte. 
Susikūprinęs. Jis pavargęs, išsiblaškęs ar nusivylęs. 

Vengia susitikti akimis. Žmogus drovisi arba nuobodžiauja. 
Arba yra iš kitos kultūros, kur spoksoti į akis vyresniems ar 
aukštesnes pareigas užimantiems Žmonėms laikoma nepa- 
garba. Dažnai neteisingai manoma, jog tai įtartino elgesio 
ar nepasitikėjimo savimi požymis. 

Kalba greitai ar atžariai. Žmogus prislėgtas, nerimauja, su- 
sirūpinęs ar pyksta. 

Garsiau ima kalbėti. Žmogus nervinasi ar pyksta. 

Pakelia balsą. Tai būdinga moterims ir rodo, kad ji nervina- 
si ar pyksta. 

Nuleidžia balsą. Tai būdinga vyrams ir rodo, kad jis nervi- 
nasi ar pyksta. 

Krūpčioja. Žmogus susinervinęs, susirūpinęs ar supykęs. 
Trina nosį. Žmogus suglumęs ar jam kas nors nepatinka, o 
gal tiesiog niežti nosį. 

Gūžčioja pečiais. Žmogus abejingas ar nežino, ką atsakyti. 
Pliaukši sau per kaktą. Pasijuto esąs užuomarša ar kvailys. 


Pagrindiniai bendravimo įgūdžiai 


+ Ant krūtinės sukryžiuotomis rankomis. Tai gynybinė laiky- 
sena, arba Žmogui šalta ar fiziškai nepatogu. Tokia poza 
dažnai vyrai sėdi krėsluose be ranktūrių. 

+ Tapšnoja per nugarą. Žmogus dėl ko nors sveikina ar drąsina. 

+ Sudeda nykštį ir smilių. Žmogus sako: „Okei!“ arba: „Ge- 
rai!“ Kai kurių kultūrų šalyse tai laikoma nepadoriu gestu. 

+ Iškelia ranką delnu į priekį. Tai reiškia: „Gana!“ 

+ Suneria rankas ant pakaušio. Žmogus triumfuoja, yra pa- 
tenkintas, jam pasisekė. 

+ Kumščioja į šoną. Juokauja arba jus erzina. 


Nusiminusiam žmogui mes dažnai uždedame delną ant peties 
ar ant rankos. Guosdami artimus draugus, giminaičius, vaikus, 
senesnius žmones galbūt apkabiname ar prie jų prisiglaudžiame. 

Sveikindamiesi vienas kitam spaudžiame ranką - tai svarbus 
nežodinis bendravimo gestas. Senovėje jis reiškė, kad mes ateina- 
me kaip draugai - atkišame tuščią ranką, o ne su ginklu. Dabar 
šis gestas gali reikšti, kad elgiamės tiesiai ir atvirai, mumis galima 
pasitikėti. Moterys darbe turėtų priprasti nesivaržydamos tvirtai 
paspausti ranką. Atėję į pokalbį dėl darbo, kandidatai turėtų pir- 
mi paduoti ranką, o ne laukti. Niekaip kitaip negalėtumėte geriau 
parodyti pasitikėjimo savimi. 

Susidomėję, ką kiti sako, mes palinkstame į priekį. Be to, pa- 
linkstame į priekį, kai norime toliau patys kalbėti. 

Įtakingi žmonės savo galią dažnai rodo tyčia pertraukdami kitų 
kalbą. Jie stovi prasižergę, įsisprendę (tėvo stovėsena). Eidami susidū- 
rę su kitais, jie nepasitraukia į šalį. Jie taip ilgai stebeilija į darbuotoją, 
kad tam net nesmagu, arba stebėdami jį dirbant prie jo pasilenkia ar 
stirkso. (Jeigu kas nors prie jūsų šitaip atsistoja, liaukitės dirbę ir pasi- 
naudodami atsakomąja reakcija paaiškinkite, kad jums trukdo.) 

Dažnai vyras, rodydamas galią, apžergia kėdę. Kiti susideda 
kojas ant stalo ir, kam nors įėjus į kambarį, įžūliai jų nenukelia. 

Ištroškę įtakos žmonės ant suolo ar sofos užima daugiau vietos 
nei reikia. Neleiskite žmonėms šitaip elgtis kitų sąskaita. Darykite 
ką nors! 

Pamenu, kartą kelionėje išbuvau visą dieną ir mirtinai pavargau. 
Orouostetarpdviejųskrydžių susidarėvalandostarpas. Laukiamo- 
ji salė buvo pilnutėlė keleivių. Pamačiau viename suolo gale sėdintį 
vyriškį. O per visą suolą jis buvo išsidėstęs savo daiktus - portfelį, 
lagaminą ir paltą. 

Priėjusi prie jo aš paklausiau: „Čia jūsų portfelis?“ Jis linktelėjo. 
Nukėliau portfelį nuo suolo ir pastačiau priešais jį. 

„Ar čiajūsų lagaminas?“ Jis linktelėjo. Nukėliau nuo suolo laga- 
miną ir pastačiau priešais jį. 

Man nespėjus paklausti: „Ar čia jūsų paltas?“, jis paėmė jį ir 
pasidėjo ant kelių. Nusišypsojau ir atsisėdau šalia. 

Netrukus kiti du pavargę keleiviai atsisėdo prie mūsų. Išjų kūno 
kalbos ir šypsenų buvo matyti, jog yra man dėkingi. 

Žmonės, stokojantys savikliovos, tai parodo kūno kalba. Jų lai- 
kysena liudija juos esant pralaimėtojais, jie vengia susitikti žvilgs- 
niu, kalba negarsiai. Stengiasi užimti kuo mažiau vietos („neišsi- 
kėtoja“), o jų veide sustingusi šypsena. 

Melagiai dažnai išsiduoda nežodiniais būdais. Kai žmonės su 
jumis atviri, tai paprastai rodo ir jų kūno kalba. Pavyzdžiui, jie 
neslepia rankų. O jei žmogus nori ką nuslėpti, keičiasi ir jo kūno 
kalba. Gal jis susikiša rankas į kišenes ar susideda už nugaros. Jei 
kuo nors jį kaltinate, jis išpučia akis ir klausia: „Kas, ar aš?“ Galbūt 
jis sukryžiuoja rankas ant krūtinės (nežodinis sąžiningumo požy- 
mis. PASTABA: Kai moteris prideda ranką prie krūtinės, tas gestas 
gali būti gynybinis arba reikšti staigų nustebimą ar sukrėtimą), bet 
kita kūno kalba gali tam prieštarauti. Atkreipkite dėmesį į tokius 
požymius: 


+ vengia susitikti akimis (paprastai jas nuleidžia); 
+ tankiai mirksi; 

+ dažnai trūkčioja ar ryja seilę; 

+ dažnai krenkši ar laižo lūpas; 

+ kalbėdami prisidengia burną; 

+ gužčioja pečiais; 

+ trina nosį; 

+ kalbėdami krapštosi galvą; 
+ prideda ranką prie kaklo; 
+ trinasi sprandą. 


Erdviniai apvalkalai 


Mus visus gaubia „erdvinis apvalkalas“ - tarpas, skiriantis mus 
nuo kitų ir padedantis jaustis saugiems. Daugeliui žmonių tas at- 
stumas yra apie pusė metro. 

Paprastai tarp savęs ir kitų Žmonių mes paliekame įvairaus po- 
būdžio atstumus. Štai kokie jie: 


+ Intymus atstumas. Tik žmones, kuriais pasitikime, įsilei- 
džiame į savo „erdvinį apvalkalą . Mes mielai įsileidžiame 
artimus ir brangius žmones, bet dažnai turime pakęsti ir 
kitus. Pavyzdžiui, teatre, autobuse, seminare ar lifte. Tik- 
riausiai galėtumėte pateikti šimtus pavyzdžių, kur mums 
tenka pakęsti kitų artumą. 

Atkreipkite dėmesį į save lifte. Jūs savaime susitraukiate 
ir užimate kuo mažiau vietos. Netyčiomis prisilietę prie ne- 
pažįstamo Žmogaus iškart ištariate: „Oi, atsiprašau“ ir pasi- 
traukiate. Taip pat elgiatės ir stovėdami eilėje banke ar prie 
parduotuvės kasos. 

+ Asmeninis atstumas paprastai išlaikomas toks, kad mūsų 
nevaržytų, - maždaug vieno metro, - ir priklauso nuo to, 
kokia yra mūsų saugumo zona ir kaip gerai pažįstame arti 
stovintį žmogų. Liftuose, kai tik žmonių sumažėja, tarpas 
tarp mūsų ir kitų iškart padidėja. 

+ Socialinis atstumas yra nuo vieno iki dviejų metrų. Per po- 
būvius sėdėdami ant minkštasuolio ar kėdžių, nepažįstami 
ir pažįstami Žmonės stengiasi išlaikyti šitokį atstumą. 

+ Tolimas socialinis atstumas. Toks atstumas būna tarp kal- 
bančiojo ir auditorijos dideliuose susibūrimuose. 

+ Teritorinė viršenybė. Mes ne tik stengiamės išlaikyti tam 
tikrą erdvę aplink save, bet ir fizinę neliečiamybę visų 

daiktų, kuriuos manome mums priklausant. Tai rašomasis 
stalas darbe, mūsų virtuvė, miegamasis ar dirbtuvė, mūsų 
automobilis ar laivas, šepetys ar šukos. Kiti šiais daiktais 
gali naudotis tik mums leidus. O jei kas nors juos paima 
neatsiklausęs, mes pasišiaušiame. 


Įstaigos sekretorė dažnai tampa „teritorinio įsibrovimo“ auka. 
Kiti darbuotojai kažkodėl mano galį naudotis ant jos stalo esančiu 
lipnių lapelių bloknotu ar vielasiūle. Jie gal net atidaro jos stalo stal- 
čius ir išsiima žirkles ar liniuotę. Nepamirškite, jog tai yra jos sta- 
las. Neatsiklausę nieko neimkite. Jei esate sekretorė, skirkite bendrą 
vietą tokiems reikmenims laikyti. Pavyzdžiui, ant dokumentų len- 
tynos viršaus padėkite lipnių lapelių bloknotą, liniuotę, vielasiūlę ir 
žirkles bendram naudojimui. Kitiems pasakykite, kad daiktai toje 
vietoje yra visų, bet stalas - jūsų. 

Savo teritorijoje Žmonės jaučiasi psichologiškai viršesni. Pre- 
kybininkai tai labai gerai suvokia. Jei klientas ateina į prekybinin- 
ko darbo vietą, pranašumą turi prekybininkas. Jei prekybininkas 
ateina į kliento darbo vietą, pranašumą turi klientas. Štai kodėl 
prekybininkai dažnai stengiasi surasti neutralią teritoriją, kur ga- 
lėtų įpiršti savo prekes. 

Ši psichologinė tiesa galioja ir tada, kai viršininkas nori sudraus- 
minti darbuotoją. Jei atvejis nėra rimtas, viršininkas tikriausiai nu- 
eis pas darbuotoją, kad atrodytų ne taip grėsminga, arba susitars 
tuo klausimu pasikalbėti neutralioje teritorijoje - tuščiame kabine- 
te ar kavinėje. Bet kokiu atveju nuošalumas yra būtinas. 

Rimtesniuklausimuviršininkastikriausiai pasikvies darbuotoją 
į savo kabinetą, kur jis ar ji jausis galingesnis, o darbuotojas - ne 
toks saugus. Vietos nevienodai baugios. Darbuotojui viršininko ka- 
binete mažiausiai baimės kelia vieta prie kokio nors apvalaus stalo. 
Tada - greta viršininko stalo. Pavaldiniui baugiausia, kai viršinin- 
kas sėdi prie stalo, ojis priešais jį. Norėdamas grėsmingiau atrodyti, 
viršininkas darbuotojui gali pastatyti žemesnę kėdę. Arba nedidelio 
ūgio viršininkas gali stovėti, kad atrodytų galingesnis. 

Žvilgsniai (akių kontaktas) 


Įvairūs žvilgsniai gali daug ką reikšti. Dera Žiūrėti žmogui į akis 
apie tris sekundes. Jei ilgiau spoksote, įsibraunate į kito žmogaus 
erdvę tarsi jį paliesdami. Agresyvūs žmonės ilgai stebeilydami 
stengiasi įbauginti. Gal jie už keliasdešimties metrų nuo jūsų, bet 
vis vien jaučiate juos braunantis į jūsų erdvę. Gal ir pats ilgai 
spoksojote ant ko nors smarkiai supykęs. Žiūrėjote tiesiai į akis 
tarsi su jais kalbėdami. Jei žmogus sako: „Jis į mane šaudė aki- 
mis“, matyt, tas asmuo pernelyg ilgai buvo įbedęs žvilgsnį, be to, 
piktai susiraukęs. 

Jei žmogus tankiai mirksi, vadinasi, meluoja arba nervinasi. Jei 
žmogus spokso tiesiai į akis ir nemirkčioja, galbūt meluoja ar stebi 
jūsų reakciją. O gal jam labai įdomu, ką sakote. 

Mirktelėjimas viena akimi reiškia intymumą arba kad kalba- 
ma nerimtai. Kartais mes mirktelime tėvams, kai jų vaikui sako- 
me „nekaltą“ melą. 


Ginčai 


Jeigu jums tektų spręsti ginčą, patarčiau pasinaudoti žiniomis 
apie kūno kalbą. Stebintys ginčą prašalaičiai gali jums pasakyti, 
katra puse jie tiki ir katrą palaiko. Jeigu jie žino to atvejo faktus, 
savaime stos į katrą nors pusę. Tuomet jie atkartos kūno kalbą 
to žmogaus, kurį mano esant teisų. Kuo daugiau prašalaičių, tuo 
geriau, nes jie nesąmoningai rems katrą nors pusę. Ir jūs turėsite 
kuo pasiremti spręsdami ginčą. 


KAIP ELGTIS SU MANIPULIATORIAIS 


Manipuliacijos gali būti dvejopos - pozityvios ir negatyvios. Po- 
zityvios manipuliacijos pavyzdys būtų, jei skatintumėte Žmogų 
ką nors atlikti, tikintumėte jį esant pajėgų tai atlikti, nors jis taip 
nemano. Tačiau daugelyje šių „žaidimų“, kaip galėtume juos pava- 
dinti, naudojama negatyvi manipuliacija. Bendraujama neatvirai 
ir gudraujant. Dažnai asmuo, „žaidžiantis tokius žaidimus“, net 
nesuvokia, jog šitaip elgiasi. Čia pateikiama 115 būdų, kaip žmo- 
nės manipuliuoja kitais, ir metodai, kaip reaguoti į tokį elgesį. 


PASYVŪS MANIPULIATORIAI 


Pasyvūs Žmonės negerbia savęs, neišsako savo poreikių, negina savo 
teisių. Čia pateikiami keli būdai, kaip jie stengiasi kitus paveikti. 


BAIMĖS AUKOS 


Baimės aukų gyvenimą valdo baimė, jie taip persiėmę nerimu ir iš 
jo kylančia baime, kad net neieško išeities ir todėl vengia tiesumo. 
Pavyzdžiui, agorafobikai. Tai Žmonės, kuriuos ištinka panikos 

priepuolis vos pabandžius išeiti iš namų. Universitetiniai tyrimai 
parodė, jog to, ko žmonės baiminasi, 40 procentų niekad neįvyks- 
ta, 30 procentų yra įvykę, 22 procentai smulku ir nereikšminga, 
8 procentai - realūs dalykai, bet juos būtų galima suskirstyti į to- 
kius, kurie išsprendžiami ir kurie neišsprendžiami. Tokiems žmo- 
nėms taip padėkite: 


„ Su jais turėkite kantrybės. 

„ Paprašykite nurodyti, kas jiems gali atsitikti blogiausia. 

„ Paprašykite nurodyti, kiek tikėtina, kad atsitiks blogiausia. 

„ Jei baimė giliai įsišaknijusi, patarkite kreiptis į psichoterapeutą, 
kad jiems padėtų įveikti baimę. 


D ON 


VISI TURI MANE MYLĖTI 


Tokių Žmonių tikslas, kad visi - sutuoktinis, mylimasis, vaikai, vir- 
šininkas, draugai, pardavėjas ir net žmogus, po namus pardavinė- 
jantis žurnalus - manytų juos esant nuostabiausius. Visiems nejti- 
kę (neįmanomas užmojis), jie jaučiasi nevykėliais. Įveikiami taip: 


1. Padėkite jiems pažinti, kada kiti jais naudojasi. 

2. Padėkite rasti tinkamą elgesį situacijose, kai kiti jais naudojasi. 
3. Pagirkite, kai jie apsigina. 

4. Tolydžio priminkite, kad neįmanoma visada visiems įtikti. 


PERNELYG MALONUS 


Jie visad šypsosi ir randa draugišką žodį. Žmonėms jie iškart pa- 
tinka. Jie pažada, kad iš jų gausi ko panorėjęs. Tačiau jie tave ap- 
vilia ir savo pažadų netesi. Jie tau, kaip žmogui, labai atidūs, bet 
nelabai klausosi, ką jiems sakai - šiaip linksi galvą tarytum pri- 
tardami. Įveikiami taip: 


1. Duokite jiems suprasti, kad tikitės pažadus ištesėsiant. 
2. Už gerą darbą pagirkite. 

NERIANTIEJI Į KRUMUS 


Kai įsijungia impulsas „kovoti ar bėgti“, jie tiesiog sustingsta. Nei 
kovoja, nei bėga, o yra paralyžiuojami - nepajėgia galvoti ar veik- 
ti. Kai turi būti priimami svarbūs sprendimai, jie nusišalina nuo 
darbo ar net į jį neateina vildamiesi, jog kas nors kitas tai padarys. 
Šie žmonės labai bijo kalbėti auditorijai - gali net žadą prarasti. 
Įveikiami taip: 


1. Patarkite jiems lankyti ryžtingumą ugdančius kursus. 

2. Parepetuokite situacijas, kuriose jie sustingsta. 

3. Nustatykite galutinį terminą, kada jie turės pareikšti savo nuo- 
monę dėl šiuo metu juos paralyžiuojančių aplinkybių. 


DROVIEJI 


Šie tokie drovūs, kad net skaudu žiūrėti, kaip jie bendrauja. Dėl 
menkiausio nieko užraudonija lyg burokai, smarkiai prakaituoja 
ir nežodiniu būdu išsiduoda esą labai sumišę. Juos kankina koš- 
marai dėl aplinkybių, kuriose gal atsidurs kitą dieną, o kai su jo- 
mis susiduria, jau būna tokie įsinervinę, kad kone paralyžiuoti. 
Su tokiu žmogumi vieni elgiasi itin atsargiai, o kiti visai nuo jo 
nusišalina, kad nesijaustų kalti jį netyčiomis sugluminę. Stipres- 
nės asmenybės tokius žmones linkusios erzinti, ir tie labai dėl to 
kenčia. Jie įveikiami kaip ir „neriantieji į krūmus“. 


NEAPSISPRENDĖLIAI 


Jiems labai sunku apsispręsti ir jie kiekvieno sutikto prašo padėti 
apsispręsti. Visi žino, kad jie nuolat svyruoja tarp kelių nuomo- 
nių ir tris ar keturis kartus jas keičia net darydami labai atsargų 
žingsnį. Jie ieško tobulo sprendimo, o jo nerasdami kraustosi iš 
proto. Neturi savo nuomonės, yra nenuoseklūs ir nuolat svyruoja. 
Įveikiami taip: 

1. Kai jie prašo jūsų nurodymų, paklauskite: „Kaip manote, ką 
jums derėtų daryti?“ Galų gale jie įsitikins patys sugebą daryti 
sprendimus. 

2. Paklauskite savęs, ar šiam žmogui tinka pareigos, reikalaujan- 
čios priimti sprendimus. Dažnas geriau jaučiasi, kai kiti už juos 
sprendžia. 

3. Jeigu jie privalo priimti sprendimą, pasiūlykite kelis variantus ir 
paskui paskatinkite apsispręsti. 

4. Nustatykite terminą, iki kurio turi būti priimti sprendimai. 


DELSIKAI 


Jie kiša galvą į smėlį vildamiesi, kad, jei ilgai uždels sprendimą, pro- 
blema savaime išnyks arba kas nors už juos nuspręs. Jie labai nuo- 
sekliai vengia sprendimo ir mano nesugebantys teisingai nuspręsti. 
Net mažiausia klaida žeidžia jų savigarbą. Kartais jie naudoja delsi- 
mo taktiką norėdami su kuo nors suvesti sąskaitas. Įveikiami taip: 


1. Paprašykite surašyti pasirinktus sprendimo variantus. 
2. Aptarkite kiekvieno varianto „už“ ir „prieš“. 

3. Nutarkite, kuris variantas geriausias. 

4. Surašykite etapus, kuriais jį reikėtų vykdyti. 


SAVE MENKINANTIEJI 


Jie visad save nuvertina ir yra reikalingi nuolatinių pagyrų - pel- 
nytų ar nepelnytų. Jei kas nepavyksta, vis esą per jų kaltę. Jie lau- 
kia paskatinimo, bet kiekviename žingsnyje jį niekais paverčia save 
koneveikdami. Labai kritiški savo darbui bei veiklai. Dauguma jų 
yra vidutiniški darbuotojai, bet kone prašosi, kad kiti kibtų prie bet 
kokio jų daromo darbo. Bijodami, kad kiti jų neįskaudintų, pirmi 
stengiasi iškelti aikštėn savo trūkumus. Įveikiami taip: 


1. Skatinkite gerai atlikti užduotis. 
2. Leiskite jiems išsišnekėti apie savo rūpesčius. 

3. Paaiškinkite, kokia kaina jie ieško nuraminimo - žmonės praran- 
da pasitikėjimą jų sugebėjimais. 


PASTUMDĖLIAI 


Šiuos žmones galima priversti padaryti kone viską, ko kiti nori. 
Jiems sunku bet kam pasakyti „ne“, nes tada jaučiasi prasikaltę. 
Įveikiami taip: 


1. Išrinkite vieną žmogų ar kokias nors aplinkybes, kai per pasta- 
ruosius kelis mėnesius jie visai be reikalo kelis kartus pasakė 
„taip“. 

2. Nustatykite, kas juos paskatino pasakyti „taip“. Ar bijojo tardami 
„ne“ pakenkti santykiams? Ar būgštavo, kad užgaus kitą žmogų? 

3, Sudarykite veiksmų planą, kaip kitą kartą tam užkirsti kelią. Šiuo 
žingsniu, viena vertus, jie pasiruoš tokiam atvejui, kita vertus, už- 
kirsite kelią tam pasikartoti. 

4. Tokią naują jų reakciją išbandykite su nuovokiu žmogumi, kuris 
nebūtų susijęs su ta situacija. 


MANIPULIATORIAI, KURIE PRIEŠINASI PASYVIAI 


Tai pasyvūs Žmonės, kurie savo elgesiu stengiasi tapti aktyvesni. 
Siekdami savo tikslų, jie daug niurna, dūsauja ir žaidžia manipulia- 
cinius žaidimus. Jie nemoka tiesiai paprašyti ko nori. 


KANKINIAI 


Kankiniai gauna ko nori duodami netiesiogius ženklus - daugelis 
kūno kalba. Jie dažnai vaidina kankinius - esą persidirbę, perse- 
kiojami ir priklausą nuo kitų valios. Jie daug dūsauja ir netiesiogiai 
išsako savo nusiskundimus. Jų potekstė tokia: „Jei mane labiau ver- 

tintum ar bent pastebėtum, kiek daug tau esu padaręs, labiau dėl 
manęs stengtumeis . Įveikiami taip: 


1. Atminkite, kad jūsų valia, prisiimti jų primetamą kaltę ar ne. 

2. Pasakykite jiems, ką manote juos bandant padaryti. „Iš tavo žo- 
džių aišku, kad mane kaltini dėl... Ar tai tiesa?“ 

3. Jei jų žodžiuose esama tiesos, pasistenkite ištaisyti padėtį. 

4. Pasikalbėkite su jais apie tai, ką jie sako savo kūno kalba. 


NUOŠALIEJI 


Tyčia niekur nesikišantis žmogus niekad neklysta, bet ir niekad 
nebūna teisus. Jis galbūt teigia, kad jam vis vien, kaip bus nuspręs- 
ta, tačiau jo kūno kalba ką kita rodo. Įveikiami taip: 


1. Reikalaukite, kad jie aiškiai išdėstytų savo norus. 

2. Jeigu savo nuomonės nesako, paklauskite: „Tai tau vis vien, kokį 
filmą žiūrėsime?“ 

3. Paaiškinkite, kaip jų nežodinė kalba skiriasi nuo jų žodžių. 


„AŠ NESIPRIEŠINSIU“ 


Šie žmonės tarsi su viskuo sutinka, tačiau neparemia niekieno su- 
manymų,jeijie nesutampa su jų pačių sumanymais. Įveikiami tokia 
pačia taktika kaip ir „nuošalieji“. 


APSIMESTAS NUOŠIRDUMAS 


Šios kategorijos žmonės neturi sunkumų tik dėl visai paviršutinių 
santykių. Jie gal atrodo atviri, palankūs, šilti ir net ekstravertiški, 
bet tai tik priedanga jų nenuoširdumui. Toks žmogus gali pareikš- 
ti: „Kaip malonu tave sutikti - aš ką tik apie tave galvojau . (Netie- 
sa - jūs žinote, kad tas žmogus jūsų neapkenčia.) Įveikiami taip: 


1. Pasakykite: „Žinau, kad nesi didelis mano draugas, tačiau verti- 
nu tavo pastangas draugiškai elgtis“. 

2. Jei su tokiu žmogumi tenka nuolat bendrauti, būkite su juo man- 
dagūs, pagarbūs, bet nepraraskite budrumo. 


ZIRZEKLIAI, VERKŠLENTOJAI IR NIURGZLIAI 


Jie chroniški verkšlentojai, kurie dėl visko skundžiasi ir viešai, ir 
privačiai. Jie niurgzliai, kurie ištisai reiškia savo nepasitenkinimą 
dėl nesvarbių dalykų. Stumiamivaikiško nesaugumo, jieskundžiasi 
ir tada, kai iš tiesų viskas sekasi. Jie mėgsta skųstis, kad neteisingai 
apkraunami darbu, kad ataskaitos vėluoja, taisyklės laužomos - jei 
tik kaltę gali kam kitam suversti. Nors dirba gerai, paprastai apie 
pagrįstus sunkumus nekalba. Kai verkšlentojai jus įspėja, kad bus 
bėdos, jų tikslas yra iš anksto pasiteisinti dėl galimos nesėkmės, ku- 
rios jie baiminasi. Įveikiami taip: 


1. Kai ima verkšlenti, pasisiūlykite padėti rasti išeitį iš jų sunkumų. 
Jei jie atmeta jūsų pagalbą, pereikite prie 7 etapo. Jei priima, eikite 
prie 2 etapo. | 

2. Paprašykite jų surašyti KONKREČIUS sunkumus. (Tai gali už- 
trukti.) 

3. Paprašykite surašyti visas galimas išeitis iš tų sunkumų. Patys ga- 
lite pasiūlyti savų. 

4. Tegul jie nurodo kiekvienos išeities pranašumus ir trūkumus (už 
ir prieš). Galbūt praverstų taškų sistema. Pavyzdžiui, svarbiausia 
būtų problemos sprendimo kaina. 

5. Tegul JIE išrenka geriausią išeitį. (Jie gali pasakyti: „O, tavo nuo- 
mone, ką aš turėčiau daryti?“ Neužkibkite už šio kabliuko - jeigu 
pasiūlysite išeitį ir ji nebus veiksminga, jie pirmieji pareikš: „Sa- 
kiau, kad nieko nebus!“) 

6. Paprašykite jų surašyti visus etapus, kuriais ras sprendimą (nu- 
statykite galutinius terminus). 

7. Ateityje šia tema nebekalbėkite. (Puiki taktika, jei patys tapote 
zirzekliais, verkšlentojais ir niurgzliais ar turite priimti sudėtin- 
gus sprendimus.) 

PANIURĖLIAI 


Šie žmonės viską mato juodomis spalvomis ir gadina nuotaiką ap- 
linkiniams. Be to, jie zirzekliai, verkšlentojai ir niurgzliai. Gali pa- 
teikti visokiausių priežasčių, kodėl nedera džiaugtis gyvenimu. Šie 
niurzgos nuodija gyvenimo džiaugsmą ir sau, ir kitiems. Jie men- 
kina tuos, kurie moka džiaugtis gyvenimu, ir pataria į gyvenimą 
„Žiūrėtirimčiau“. Šitokiojejų sukaustytoje aplinkoje sunku džiugiai 
dirbti. Įveikiami taip: 


1. Paaiškinkite, kaip savo elgesiu jie veikia aplinkinius. 

2. Paskatinkite juos matyti šviesiąsias gyvenimo puses, o ne tam- 
siąsias. 

3. Pasiūlykite lankyti teigiamas nuostatas ugdančius kursus, kurie 
padėtų pakeisti jų požiūrį į gyvenimą. 


PATAIKUŪNAI 


Jie pataikauja viršininkams ir daro jiems ypatingas paslaugas 
(niekuo nesusijusias su darbu). Prieš eidami į viršininko kabine- 
tą pasitempia - susisega švarką, susiglosto plaukus, atsitiesia. Kai 
kurie tampa įstaigos skundikais. Jie yra manipuliatoriai ir nori į 
save atkreipti dėmesį netinkamomis priemonėmis. Įveikiami taip 
(jei esate viršininkas): 


1. Pasivedėję į šalį paaiškinkite, kad jums nepatinka toks jų elgesys. 

2. Saugokitės, kad šitokiems darbuotojams nerodytumėte palan- 
kumo. 

3. Jų gerai atliktą darbą būtinai pagirkite ir skatinkite juos girti kitus. 


VEIDMAINIAI 


Jie perdėtai ir nenuoširdžiai jus giria, kad galėtų jumis pasinau- 
doti. Mano, jog, be paliovos girdėdami jų sakomus malonius da- 
lykus (labai perdėtus), darysite, kaip jie paprašys. Jie baiminasi, 

kad jų planai, veikimo būdas, taktika ar pavedimai patys savai- 
me nesulauks pritarimo, tad perdėtomis pagyromis stengiasi juos 
prastumti. Įveikiami ta pačia taktika kaip ir „pataikūnai“. 


PAŽADUKAI 


Jie duoda pažadus, kurių net neketina tesėti. Klaidina laužydami 
pažadus, kurių nė nemanė tesėti. Įveikiami taip: 


1. Paprašykite, kad, duodami pažadą, žodžiu (jei galima, viešai) ar 
raštu jums įsipareigotų. 

2. Jiems aiškiai pasakykite, kokie bus padariniai, jei ateityje jus 
apvils. 


DEVYNDARBIAI 


Tai malonūs žmonės, kurie, prašomi ką nors padaryti, nemoka atsi- 
sakyti. Tačiau dažnai jiems pritrūksta laiko atlikti tai, ką pažadėjo. 
Jie mėgsta darną, nepakenčia ginčų, tad sutinka padaryti, ko yra 
prašomi. Vengia priešpriešų nenorėdami kitų užgauti. Per daug pri- 
sižada ar pasako padarysią tai, ko visai nenori daryti. Nepajėgdami 
susidoroti su apsiimtais darbais, vilkina tuos darbus, sprendimus ir 
laužo savo pažadus. Jie kitus užgauna nenoromis, bet dažnai prida- 
ro sunkumų tiems, kurie pasikliauja jų pažadais. Įveikiami taip: 


l. Išgaukite žodį, kad PADARYS, ką pažadėjo. 
2. Jei reikia, jūs spręskite. 
3. Jeigu jie jums įsipareigoja, paaiškinkite, kad jais kliaujatės. 


IŠPUIKĖLIAI 


Jie turi būti dėmesio centre. Šito pasiekia išpūsdami svarbą to, ką 
jie daro, kur buvo ir ką pažįsta. Pabrėžia savo svarbą, kad pelnytų 
susižavėjimą ir dėmesį; pratę žeminti tuos, kuriuos laiko nesvar- 
biais. Jie pasipūtę ir į kitus snobiškai žiūri iš aukšto. Nemažai pa- 
siekę gyvenime, save labai aukština. Įveikiami taip: 

1. Žiūrėkite, kad jie neprisiskirtų nepelnytų nuopelnų už darbus, 
padarytus drauge su kitais. 

2. Pagirkite, kai to verti, ir peikite, kai stengiasi perdėti savo nuopelnus. 

3. Paaiškinkite, kaip jų elgesys veikia kitus. 


VISKĄ PERDEDANTIEJI 


Šie žmonės iš degtuko priskaldo vežimą, jiems viskas - katastrofa. 
Menkiausias užduotis jie be galo išpučia, kad patys atrodytų svar- 
besni. Kartais ima verkšlenti ir, į viską niūriai žvelgdami, stengiasi 
kitus atšaldyti nuo kiekvieno naujo sumanymo. Jų noras padaryti 
įspūdį nereikšmingais darbais tiesiog vaikiškas. Jie dažnai skun- 
džiasi nespėją nuveikti didžiųjų savo darbų. Norėdami atkreipti 
kitų dėmesį, kiekvienam darbeliui atiduoda daug jėgų, nesvarbu, 
vertas to ar ne. Daugelis jų yra pedantai. Įveikiami taip: 


1. Padėkite jiems pasirinkti prioritetus ir apgalvoti, kiek laiko reikia 
užduotims atlikti. 

2. Užduočių atlikimo terminams sudarykite spalvų lentelę (raudo- 
na spalva pažymėkite neatidėliotiną darbą; oranžine - šiandien 
atliktiną darbą; žalia - tuos, kuriems reikia nustatyti atlikimo 
datą). 


IŠSISUKINĖTOJAI 


Šie žmonės nepakenčia nesutarimų, prieštarų, ginčų, todėl dau- 
giausia tyli. Mėgstami kitų, tačiau savo nuomonės nesako bijo- 
dami, kad kiti jos nesuniekintų. Net susierzinę ar supykę nieko 
nekritikuoja. Mano nesugebą valdyti prieštaringų situacijų, todėl 
nesako, ką mano. Įveikiami taip: 


1. Paprašykite juos savo nuomonę kokiu nors klausimu užrašyti, 
paskui paskirkite laiką, kada ginčytiną klausimą aptarsite. Pasa- 
kykite, jog tikite juos būsiant nuoširdžius, ir pažadėkite jų nuo- 
monę išklausyti. 

2. Pokalbio metu iškart eikite prie esmės - paprašykite jų parody- 
ti, ką surašė. Neišsiskirkite su jais, kol jie išsakys savo nuomonę 
bent keliais aptariamais klausimais. 


IŠSIŠIEPĖLIAI 


Jie veikiau nutyli, nei išsako nepritarimą. Suerzinti to neparodo, o 
atsako šypsena, panašia į vypsnį. Supykę ar įskaudinti išsiduoda 
nervingais judesiais. Tikruosius jausmus paprastai nuslepia. Kadir 
kasatsitiktų, jie išsišiepę. Toks dviprasmiškas elgesys klaidina kitus, 
jaučiančius, kad išsišiepėliai nėra tokie, kokiais dedasi. Įveikiami 
taip: 


1. Paaiškinkite, kad jų nepasitenkinimas akivaizdus. 

2. Užduokite tiesius klausimus. „Matau, kad nesutinki, ir norėčiau 
išgirsti tavo pasiūlymus. Kaip, tavo nuomone, reikėtų spręsti šią 
problemą?“ 

3. Laukite atsakymo. Neleiskite nuo jo išsisukti. 


NERIMAUTOJAI 


Šie savo neigiamas emocijas užgniaužia ir visur mato tik juodąsias 
puses. Užuot išsiaiškinę tikrąją padėtį, daro skubotas išvadas ir re- 
miasi klaidingomis prielaidomis. Kankinami nerimo šie Žmonės 
tiek visko prisigalvoja, kad įtikina save, jog niekas nepavyks. Kai 
kurie jų taip nerimauja, kad nebepakelia įtampos. Įveikiami taip: 


1. Žinokite, kad jie palaikys netiesioginiu įžeidimu, jeigu jų šalin- 
sitės. 

2. Nuolat išsakykite nuomonę apie jų darbą. Jie turi tiksliai žinoti, 
ko iš jų norite. 

3. Šiems žmonėms reikia labai smulkiai išaiškinti jų darbą ir nuro- 
dyti, kokios jis turi būti kokybės, kokios apimties ir per kiek laiko 
padarytas: jie turi tiksliai žinoti, ko iš jų norite. 

KANKINIAI 


Jie skundžiasi, kaip jums aukojasi, ir smulkiai nupasakoja, ką dėl 
jūsų yra padarę. Už savo darbą jie trokšte trokšta nuolatinių pagy- 
rų. Daugelis jų yra darboholikai, kurie skundžiasi, kiek daug jiems 
reikia padaryti, tačiau pagalbos iš nieko neprašo. Šitaip viliasi, kad 
kiti jiems paklus ir įvertins jų pastangas. Darboholizmu kartais 
dangsto asmenines ar socialines savo problemas. Jei kas nors nepa- 
vyksta, jie niekad neprisiima kaltės - ją primeta kitiems. Skundžiasi 
turį daug darbo, bet kitiems beveik neįmanu spėti pagal beprotišką 
jų tempą. Įveikiami taip: 


1. Išmokite pasakyti „ne“, kai jie pasišauna kalnus nuversti. 

2. Pasiūlykite jiems darytis darbų sąrašus. 

3. Pasirūpinkite, kad jie turėtų išsamius pareigybių aprašymus ir 
dirbtų tik savo darbą. 


TARIAMI LIGONIAI 


Šie žmonės savo ligomis (tariamomis ar tikromis) stengiasi atkreip- 
ti kitų dėmesį. Daugelis tokios taktikos išmoko dar vaikystėje, kai 
mama parodydavo kur kas daugiau dėmesio jiems sergantiems. Jie 
trokšta dėmesio, bet kažkodėl nesulaukia tiek, kiek jiems reikia. Kai 
kurie net tampa hipochondrikais ir mano, jog kiekvienas negalavi- 
mas gali būti mirtinas. Įveikiami taip: 


1. Rodykite jiems taip trokštamą dėmesį. 
2. Užimkite darbais, kuriuos jie mėgsta ir kuriuos gerai atlieka. 


NESUBRENDĖLIAI 


Jie kitiems krečia pokštus, trukdo vaikišku kvailiojimu. Galbūt 
jų mąstysena kaip „klasės juokdario“ ir kvailiodami jie stengiasi 
patraukti kitų dėmesį. Priversti juos atlikti kokias nors užduotis 
gali būti nelengva. Įveikiami taip: 

1. Susitikite ir išsakykite savo nepasitenkinimą. 

2. Skatinkite, jeigu jie taisosi. 

3. Jeigu išsidarinėja per susirinkimus, nusiveskite į šalį. 

4. Patartina jiems užduoti tiksliai nubrėžtą darbą ir nurodyti, kaip 
jis turi būti atliktas. 

5. Jeigu ir toliau taip pat elgiasi, imkitės drausminių priemonių su 
rašytiniais įspėjimais, 


NETIESIOGIAI AGRESYVŪS MANIPULIATORIAI 


Šie žmonės kai kada elgiasi deramai, kai kada - atvirai agresyviai. 
Savo tikslams pasiekti jie naudoja tokias subtilias, gudrias priemo- 
nes kaip sabotažas, pašaipos, nutylėjimas ir paskalos. 


SABOTUOTOJAI 


Šie žmonės nepaklūsta reikalavimams, slapčia griebiasi sabotažo. 
Pavyzdžiui, sekretorė, nemananti, kad jos pareiga — virti kavą, 
vieną kartą sunaudoja pusę pakelio kavos, kitą kartą - pusantro. 
Įveikiami taip: 


„ Turėkite įrodymų, kad jie iš tiesų sabotuoja. 
„ Paklauskite, kodėl taip daro. 
„ Paaiškinkite savo lūkesčius. 


> ON 


„ Pasakykite, kokios bus pasekmės, jei kas nors panašaus pasi- 
kartos. 

5. Jei kas nors tikrai rimta ir turite įrodymų, jų elgesį užregist- 

ruokite ir imkitės iniciatyvos su tuo darbuotoju nutraukti darbo 

sutartį. 

PAŠAIPŪNAI 


Šie žmonės mėgsta laidyti piktas pašaipas, kitą žeminti ir apkalbėti 
jo trūkumus. Daugiau informacijos šia tema žr. 5 skyriuje. 


TYLENIAI 


Šie žmonės neatliepingi ir nesako, ko tyli. Savo pyktį jie išreiš- 
kia be žodžių - įkyriais priešiškais žvilgsniais, užsisklendę savyje. 
Kartais jų tyla gąsdina, nes nežinai, ką ji reiškia, kaip ją pralauž- 
ti ir ką esi padaręs, kad atsakoma šitokiu elgesiu. Tai aptariama 
5 skyriuje. 


GELIANTIEJI PAGYRIMAIS 


Jie tave tarsi giria, nors iš esmės sumenkina. Tokie nenuoširdūs 
komplimentai pirmą kartą jums apsuka galvą - giriami puikiai pa- 
sijuntate ir tik vėliau susivokiate tuose komplimentuose glūdint už- 
slėptą pažeminimą. Paskui imate spėlioti, ar tik įsivaizduojate, kad 
iš jūsų pasityčiota, ar tai buvo tyčia padaryta. Dvilypiais žodžiais 
buvo norėta jums įgelti. Nenorėdami išsiduoti, kad esate įskaudinti, 
jūs šypsotės, dėkojate už komplimentą, nors jaučiate, jog derėtų ki- 
taip atsakyti. Galų gale save iškoneveikiate, kad padėkojote jus pa- 
žeminusiam Žmogui. 

Šitokių komplimentų pavyzdžiai: 

„Šitiek pakeli, nors esi toks mažas“. 

„Puikiai atrodai pagal savo amžių. 

„Esi gabus, beveik kaip tavo sesuo . 

„Tu nemažai uždirbi, kaip moteris“. 

„Esi tikrai vikrus pagal tokį stambumą“. 

Įveikiami taip: 


1. Perskirkite komplimentą į dvi dalis - pagyrimą ir sumenkinimą. 
2. Taip atsakykite: „Nežinau, kaip reaguoti į tavo žodžius. Viena 
vertus, pasakai komplimentą, o paskui išmuši pagrindą iš po kojų 

mane sumenkindamas. Kaip turėčiau suprasti?“ (Šitaip parody- 
site žmogui, kad jį permatote.) 


LIEŽUVAUTOJAI 


Jie skleidžia netikrus ir išpūstus gandus. Platindami neteisingas ar 
iš dalies teisingas žinias, jie stengiasi susilaukti dėmesio. Savo pasa- 
kojimus šie žmonės dažnai pagražina, daug ką prideda, kad atrody- 
tų reikšmingesni, įtikinamesni ar kokie, jų manymu, „turėtų būti. 
Smulkmenasjie pamiršta, prisimena tik ryškesnes vietas ir iškraipo 
faktus praleisdami, kas svarbiausia. Įveikiami taip: 


1. Pertraukite jų kalbas, kurios yra akivaizdžiai beprasmiški ir pikti 
gandai. 

2. Duokite daug klausimų. (Vargu ar jie turės atsakymus ir savo 
pramanais patys save užspeis į kampą.) 


SKUNDIKAI 


Skundikai vaikiškai skundžia bendradarbius ir skleidžia apkalbas. 
Galjie šitaip daro iš pavydo ar keršydami už kokią tariamą skriaudą 
ir norėdami įsiteikti viršininkams. Jie stengiasi kitus sukompromi- 
tuoti. Įveikiami taip: | 


1. Išsakykite savo nepasitenkinimą jų elgesiu. 
2. Už gerus darbus nepamirškite pagirti. 
3. Pagalvokite, ar savo veiksmais nepaskatinote šitokio jų elgesio. 


SMOGIKAI 


Jie netikėtai smogia kandžiais žodžiais ar užuominomis. Jų išpuo- 
liai gali būti subtilūs ar pridengti pašaipomis ir piktais juokeliais. 
Jie labiausiai pakenkia užsipuldami viešai - galbūt susirinkime. 
Dažnai vaidina „klasės juokdarį', ir beširdiškas jų pajuokas kiti 
gali palaikyti humoru. Gal kai kas ir juokiasi, bet daugeliui toks 

žiaurumas nepatinka, nes pajunta, kas slypi smogiko žodžiuose. 
Net jei auka ir atsikerta, piktadarys ar piktadarė tikslą pasiekė — 
viešai pažemino priešą. Įveikiami taip: 


1. Eikite su tokiu žmogumi į akistatą - jei įmanoma, privačiai, o jei 
būtina - viešai. 

2. Dar žr. 5 skyriuje, kaip elgtis su pašaipūnais. 

3. Pasakykite, kokios bus pasekmės, jei toks elgesys vėl pasikartos, ir 
savo žodžio laikykitės. 


PAVYDUOLIAI 


Šiuos žmones graužia pavydas, apmaudas, jie negali susitaikyti su 
padėtimi ar pripažinimu, kuriuos pasiekėte. Jų manymu, jus tiesiog 
lydėjo sėkmė, o jiems gyvenimas nebuvo toks maloningas. Norėda- 
mijus pažeminti (ir patys pasijusti svarbesni), jie stengiasi jūsų lai- 
mėjimus sumenkinti. Jie bando keršyti, ojeigu jūsų neišprovokuoja, 
priešiškais veiksmais išlieja ant jūsų savo apmaudą. Įveikiami taip: 


1. Pasakykite, kad suprantate, ką jie daro. Paprašykite pasiaiškinti 
dėl savo elgesio. Paskui stenkitės su jais kalbėtis draugiškai. 

2. Skatinkite teisingai elgtis ir už gerą elgesį pagirkite. 

3. Domėkitės jais - jų tikslais, siekiais ir laimėjimais, o tariamas jų 
nesėkmes nuleiskite juokais. 


PASIGLEMŽIANTIEJI KITŲ NUOPELNUS 


Jūs viską nuveikiate, o jie kažkaip sugeba pasiglemžti visus nuopel- 
nus. Jie labai sukti, sunku nuo jų apsiginti ar juos nutverti už ran- 
kos. Įveikiami taip: 


1. Pasikalbėkite akis į akį ir paprašykite pasiaiškinti dėl elgesio. „Juk 
tą klausimą aš iškėliau praėjusiame susirinkime. Kodėl stengiesi 
parodyti, jog tai tavo idėja?“ 

2. Su jais neaptarkite naujų idėjų, jei kas nors kitas iš anksto apie 
jas nežino arba jos nėra kur nors raštu užregistruotos. 

3. Svarbias mintis, kurias jie gali pasiglemžti, išsakykite susirinki- 
muose ar prie patikimų liudytojų. 


APSIMETĖLIAI 


Jie dedasi ne tuo, kas iš tiesų yra, - viską, ką daro, pabrėžia esant 
geriau ir svarbiau nei tai, ką daro kiti. Įveikiami taip: 


1. Paprašykite, kad savo teiginius jie paremtų faktais. 
DVIVEIDŽIAI 


Jų „liežuvis abiem pusėm ariamas“. Tai veidmainiai, kurie ty- 
čiomis klaidina ar apgaudinėja. Į akis dedasi jūsų draugais, bet 
skaudžiai įsitikinate, kad tokie nėra. Jie gali įtikinti, kad žodžiu 
jų duodami duomenys, kuriuos įtraukiate į savo pranešimą, yra 
teisingi, nors iš tiesų taip nėra. Todėl visas jūsų pranešimas tampa 
bevertis, o jūs (ne jie) prastai pasirodote. Įveikiami taip: 


1. Duokite klausimus, į kuriuos reikia tiesiai atsakyti. 

2. Paprašykite savo informaciją pateikti raštu, kad paskui negalėtų 
jos nuneigti. 

3. Ateityje apsiginkite nuo jų - tikrinkite kiekvieną jų pateiktą infor- 
maciją, kad ji iš tiesų būtų teisinga. 


NESUVOKIAMIEJI 

Jų liežuvis be kaulo - tyčiomis prikalba dviprasmiškų, prieštarin- 
gų dalykų. Su jais bendrauti labai sunku, nes jie išmuša iš pusiau- 
svyros. Nežinote, ko iš jų tikėtis, todėl daugelis jų valdo padėtį, 
nes negalite suvokti, ką jie turi galvoje. Dažnai per vėlai juos per- 
prantate. Įveikiami taip: 

1. Atauškite. Paskui paaiškinkite, kaip jų elgesys veikia jus ir kitus 
žmones. Stenkitės kalbėti draugiškai, nešališkai ir neužsipuldami. 
2. Laikykitės nurodymų dėl „dviveidžių“. 


PUČIANTIEJI MIGLĄ 


Diskusijose jie dedasi daug žiną, jų gražbylystės tokios įtikinamos, 
kad melą sunku atskirti nuo tiesos. Prielaidas jie pateikia kaip fak- 
tus. Sugeba įteigti jau baigę kokį nors darbą, nors jo dar nepradėjo, 
nes nelabai nutuokia, ką reikia daryti, ir abejoja savo jėgomis. O kai 
susikrauna daug darbo, paprastai jį atidėlioja. Tai prityrę vilkinto- 
jai, manantys, kad jei ilgai dels, kas nors kitas už juos padarys tą 
darbą. Įveikiami taip: 


1. Pasistenkite, kad jie aiškiai žinotų, ko iš jų norite ir kada; geriau- 
sia nurodykite raštu. 

2. Nuolat tikrinkite darbo eigą. 

3. Parodykite jiems, kad tikitės juos užbaigsiant skirtą darbą. 


MULKINTOJAI 


Jie neva siūlo paslaugą už paslaugą: „Aš tau šitą padarysiu, o tu man 
padaryk tą“. Tačiau jie nėra sąžiningi ir įsipareigojimų nesilaiko. Jūs 
manote dorai susitarę - jie tokie draugiški. Tačiau jų savos užma- 
čios, jie visos tiesos nesako ir nuslepia kas svarbiausia. Nėra nuo- 
širdūs ir tikrąją prašymo priežastį nutyli. Veikia apsukriai ir suma- 
niai. Jie taip užsiėmę paslaugų mainais, kad nebespėja darbo atlikti. 
Tu padarai kaip prašomas, bet paskui gauni nusivilti ir susierzinti, 
nes jie savo žodžio netesi. Įveikiami taip: 


1. Susitarimą užsirašykite, gal net dviejų dalių forma: viršutinėje su- 
rašykite klausimus, o apatinėje palikite vietos atsakymams. Kai 
viskas bus užrašyta, jie negalės išsižadėti savo įsipareigojimų. 

2. Priverskite jų pateikiamus faktus paremti nenuneigiamais įro- 
dymais. 

3. Su šitokiais asmenimis nesitarkite dėl abipusių paslaugų, nebent 
raštų. 

4. Jei esate viršininkas, neleiskite jiems tokiu elgesiu išsisukti. Nuo- 
latos tikrinkite jų darbo eigą. 


PRIMETANTIEJI KALTĘ 


Mes gyvename kaltės slegiamoje visuomenėje. Kaltiname ne tik pa- 
tys save, bet dar ir prisiimame mums primetamas kaltes. Yra žmo- 
nių, gerai mokančių kitiems suversti kaltę ir linkusių mėgautis savi- 
gaila. Koks nors klientas nori, kad jo dėlei pažeistumėte kompanijos 
taisykles, o kai atsisakote, stengiasi primesti kaltę. Tėvai verkšlena: 
„Jei mane labiau mylėtum, dažniau aplankytum“. Kartais žmonės 
patys jaučiasi dėl ko nors kalti, bet nenori imtis atsakomybės ir sten- 
giasi kaltę suversti kam kitam. Įveikiami taip: 


1. Neprisiimkite kaltės. Paklauskite: „Ar todėl man stengiesi primes- 
ti kaltę, kad...?“ 
2. Pripažinkite, jog tai jų, o ne jūsų problema. 


NEPRILYGSTAMIEJI 


Jie panašūs į išpuikėlius, tik agresyvesni. Kad ir kiek Žinotumėte, 
jie žino daugiau. Pasipūtę, pretenzingi, sukti, kalba taip užtikrintai, 
kad nė kiek nesuabejoji juos sakant tiesą. Daugelis gauna skaudžiai 
įsitikinti, kad iš tiesų jie yra visiški neišmanėliai. Apie savo išmany- 
mą jie tiek daug kartų meluoja, jog net patys įtiki esą tokie mokovai, 
kokiais dedasi. Turimas Žinias išpučia ir pagražina. Įveikiami taip: 


1. Reikalaukite, kad savo teiginius paremtų faktais ir detalėmis. 

2. Paprašykite, kad savo teiginius išdėstytų raštu, tuomet turėsite 
konkrečių pavyzdžių, kas yra abejotina. 

3. Jei ir toliau jie taip elgsis, tiesiai pareikškite, ką apie juos žinote. 

SKEPTIKAI 


Jie įtarūs ir nepatiklūs. Galbūt ne kartą buvo apgauti, todėl labai 
įtariai Žiūri į naujai sutiktų Žmonių motyvus. Jie iki panagių viską 
išsinagrinėja ir paskui pareiškia abejones kitų žmonių žiniomis. Jie 
išties kruopštūs ir tuo kompanijai gali būti naudingi, bet kitus daž- 
nai varo iš proto. Informaciją gali analizuoti be galo, kol iškedena 
kiekvieną smulkmeną. Žmogui, kuris neturi nei paskatų, nei laiko 
tokiai analizei, su jais turėti reikalų labai įkyru. Įveikiami taip: 


1. Savo duomenis jiems visad turėkite parengtus. Jeigu jie turi jums 
pateikti informaciją, tiksliai pasakykite, ko iš jų norite, - ne šūs- 
nies nereikalingos informacijos. 

2. Skirkite jiems tokias užduotis, kad jie galėtų pritaikyti savo gabu- 
mus analizuoti ir rasti duomenis. 

3. Atminkite, jog ne iš karto pelnysite jų pasitikėjimą. 


IŠSISUKINĖTOJAI 


Sunkumai susidarą ne dėl jų, o dėl kieno kito kaltės. Dėl savo 
klaidų jie kaltina kitus. Mėgsta taip sakyti: „Tu visada...“ arba: „Tu 
niekada... Jei numato, kad bus nelengva kokią nors užduotį atlik- 
ti, iš paskutiniųjų stengiasi ją užkrauti kitiems. Nepakenčia kalti- 
nimų bei kritikos, tad kaip įmanydami vengia tokių situacijų, kur 
už klaidas gali būti kaltinami. Jie dažnai teisinasi: „Aš nežinojau, 
kad esu už tai atsakingas!“ arba: „Jūs man nesakėte, kad tai reikia 
šiandien padaryti!“ Įveikiami taip: 


1. Skirdami užduotį pasakykite, kad jie už ją atsakingi ir kada turi 
ją atlikti. 

2. Skatinkite, kad susidūrę su sunkumais prašytų pagalbos. Padėkite 
jiems rasti sprendimą, bet atsakomybės neprisiimkite. 

3. Skatinkite už savo veiklą imtis atsakomybės. Nuraminkite, kad 
nieko baisaus suklysti, tačiau negerai dėl savo klaidų kaltinti 
kitus. 

AGRESYVŪS MANIPULIATORIAI 


Agresyvūs žmonės nepripažįsta nei kitų teisių, nei poreikių. Viskas 
turi vykti tik pagal jų valią. Savo idėjas ir norus jie kitiems primeta, 
įbruka ir užkrauna atkaklumu ar jėga ir net grasinimais. Nuo kitų 
manipuliatorių skiriasi tuo, kad nesidangsto. Žinai, kad jie stengiasi 
neduoti tau ramybės. 


ATŠIAURUOLIAI 


Šie paprastai karingi žmonės ant jūsų išlieja savo pyktį. Juos taip 
slegia pavydas, įtūžis ir apmaudas, kad jiems palengvėja tik užsi- 
puolus kitus. Todėl kiti priversti gintis ar atsakyti tuo pačiu. Įvei- 
kiami taip: 


1. Palūkėkite, kol nusiramins. Nesiduokite išprovokuojami rėžti to- 
kius žodžius, dėl kurių paskui gailėsitės (pagunda atsikirsti bus 
labai stipri). 

2. Ramiai su jais pasikalbėkite. 

3. Sutarkite, kaip toliau sugyvensite. 

4. Skatinkite juos kreiptis į psichologą pagalbos, kaip įveikti pyktį. 


PLĖŠRŪNAI 


Plėšrūnai stengiasi kitus valdyti baime, žiaurumu ir grasinimais. 
Nors jie dažnai apdumia kitiems akis ir įtikina esą aukštos savigar- 
bos žmonės, iš tikrųjų yra priešingai. Štai kodėl jie savo aukų ieško 
tarptų, kurie atrodo silpni ir pasyvūs. Jiems nenuolaidžiaukite, nuo 
jų ginkitės. Įveikiami taip: 


1. Leiskite plėšrūnams išlieti pyktį ir neatsakykite tuo pačiu; at- 
siminkite, kad nuo jūsų priklauso, pasiduoti jų pykčiui ar atsi- 
spirti. 

2. Paaiškinkite, jog suprantate jų požiūrį (pavartokite parafrazę). 

3. Jei jie užsipuola viešai, tuoj pat duokite atkirtį. Nelaukite, kol pa- 
sitaikys konfidencialesnė valandėlė, kaip darytumėte su ne tokiais 
agresyviais žmonėmis. 

4. Paraginkite juos pasimokyti, kaip valdyti pyktį. 


VISAŽINIAI 


Tai „gudragalviai“, kurie begėdiškai dedasi daug žiną įvairiais klau- 
simais. Jie nemažai nusimano, bet jų žinios remiasi veikiau prie- 
laidomis nei faktais. Tai pasitikintys savimi ekstravertai, mokan- 
tys save reklamuoti. Stengdamiesi kitiems įpiršti savo idėjas, gali 
svaidytis žaibais. Jie priešinasi bet kokioms naujovėms, jei jos kitų 
sugalvotos, ir tyli, kai kiti pateikia informaciją. Antra vertus, jeigu 
tai jų idėja, jie primygtinai daro spaudimą, kol kiti neatlaikę nusi- 
leidžia. Kitų nuomonės jie nesiklauso ir dažnai kito kalbą nutraukia 
per vidurį sakinio, pradėdami visai naują temą. Įveikiami taip: 


1. Reikalaukite, kad jie savo idėjas paremtų faktais. 

2. Pasirūpinkite, kad visažiniai jums duotų progą pareikšti savo 
nuomonę. Paklauskite: „Ar turėčiau išgirsti daugiau informaci- 
jos prieš pateikdamas savo nuomonę?"“, tada jie turės išklausyti 
jūsų požiūrį. 

3. Jeigu jie pertraukia kalbant, pareikškite: „Aš dar nebaigiau. Aš 
jums netrukdžiau, kai kalbėjote, dabar išklausykite mane“. 


TEISUOLIAI 


Šie žmonės per diskusijas dėmesį patraukia taip smulkmeniškai, 
triukšmingai ir piktai gindami savo nuomonę, kad dažnai sutrik- 
do kitus. Jie nepagrįstai tikisi visų pritarimo ir veikia neabejodami 
savo teisumu. Jei nesutinkate su jais, jie neatstoja nuo jūsų, kol galų 
gale nusileidžiate. Tai tikri siaurapročiai, tvirtai įsitikinę, jog tik jie 
žino, kaip kokį nors klausimą išspręsti, ir nenurimsta, kol kitų ne- 
įkalbina paklusti jų nuomonei. Jiems net į galvą neateina, kad būtų 
galima įgyvendinti kieno nors kito sumanymus. Šie asmenys yra 

savaip vertingi: priverčia kitus komandos narius ne tik ginti savo 
idėjas, bet ir atkakliai siekti jų įgyvendinimo. Įveikiami taip: 


1. Kai pateikiamos dvi ar daugiau nuomonių, pasirūpinkite, kad 
būtų aiškiai nurodyti kiekvienos nuomonės pranašumai bei trū- 
kumai. Kiekvienos nuomonės aktualumą galima būtų įvertinti 
taškais. 

2. Nuomonės turi būti paremtos faktais, o ne spėliojimais. 

3. Jeigu turite pateikti nuomonę, naudokitės magnetofonu (aprašyta 
šio skyriaus gale), kad jūsų nuomonė būtų išgirsta. 


KRITIKAI / BAUGINTOJAI 


Kandžiu humoru jie provokuoja, kursto, stengiasi valdyti padėtį 
nesiimdami jokios atsakomybės. Jiems reikalinga publika - dar- 
bovietės personalas ar klientai. Jei kiti protestuoja prieš jų pašai- 
pas, jie pareiškia šitaip pajuokavę. Įveikiami taip: 


1. Pakartotinai prašykite pasiaiškinti. 
2. Jų dėmesį nukreipkite į darbo našumą. 
3. Jei toks elgesys nesiliauja, pasikalbėkite su jais akis į akį. 


PRIEKABIAUTOJAI 


Jie visur ieško priekabių - tai labai priešiškai nusiteikę Žmonės, ku- 
rie piktu sarkazmu provokuoja kitus teisintis. Kimba prie smulk- 
menųjir ieško kliaučių visai nereikšminguose dalykuose. Reikalauja 
tobulai atlikti netir nesvarbius darbus. Tau nuolat primena praeities 
nusižengimus ir kiekviena proga jais bado akis. Jei iškyla keblumų, 
kaltės niekad neprisiima. Kai kurie esti darboholikai, nemokantys 
kitiems paskirstyti darbų. O jei skiria kokią užduotį, nuolat tikri- 
na, kaip darbas vyksta. Įveikiami taip: 


1. Išsakykite susirūpinimą dėl jų negatyvių nuostatų ir pakvieskite 
kartu dirbti, kad pasikeistų jų destruktyvus elgesys. 

2. Skatinkite juos pozityviau galvoti, padėkite jiems atkreipti dėme- 
sį į tuos atvejus, kai jie su kitais nesutinka ir pradeda sakinius 
žodeliu „bet“. 

3. Skirkite jiems tokias užduotis, kur jų energija būtų našiau panau- 
dojama. | 

4. Padėkite jiems nuspręsti, kada tobulumas nereikalingas. 


VALDINGIEJI / DESPOTAI 


Kiekviena priešprieša esanti kova dėl galios. Išlieką tik stipriausi, 
tad reikią kovoti dėl savo vietos prie lovio, ir jie turį būti pirmieji. 
Atkaklūs konkurentai, agresyvūs žmonės, kurie naudojasi kitais 
saviems tikslams pasiekti. Su kitais elgiasi savavališkai, atšiauriai 
ir įsakmiai. Jiems įėjus į kambarį, kitiems plaukai pasišiaušia. 
Įveikiami taip: 


l. Susitikite su jais ir paaiškinkite, kaip jų elgesys veikia jus ir kitus. 
(Pateikite pavyzdžių, kaip jų elgesys yra neigiamai paveikęs kitus.) 

2. Paaiškinkite, jog žmonės su jais kur kas geriau bendradarbiautų, 
jeigu jie prašytų ką nors padaryti, o ne lieptų. 

3. Jei ir toliau jie taip elgiasi, nurodykite tai pareikšdami: „Ir vėl tas 
pats! 


„VADOVAI“ 


Jie visur turi vadovauti - ir darbe, ir rengiant šeimos iškylą. Tik 
jie galį viską gerai padaryti - visi kiti nemokantys. Įveikiami kaip 
ir „valdingi despotai . 


PUOLĖJAI 


Šie žmonės įnirtingai užsipuola, o jei nusitaiko į tave, jų niekas 
nesulaikys. Dažniausiai tokie išpuoliai vyksta viešai, kai žmogus 
tarsi gini jų pusę. Jie taip ryžtingai stengiasi pirmauti, kad sunie- 
kina bet kokią tavo išsakytą mintį puldami tave, o ne problemą. 


97 


Kaip elgtis su sunkiais žmonėmis 


Pakiša koją iškreipdami jūsų žodžius. Piktnaudžiauja jūsų patik- 
lumu ir yra grėsmingi priešininkai. Įveikiami taip: 


1. Jeigu jie užsipuola viešai, paraginkite juos aptarti klausimą - ne 
jus. Nesiduokite provokuojami neapgalvotai kalbėti ar elgtis. „Juk 
mes kalbame apie...“ 

2. Jei nesiliauja užsipuldinėti, pasikalbėkite akis į akį. 

3. Visą dėmesį skirkite darbui, bet būkite pasirengę naujiems tokio 
žmogaus išpuoliams. 


KARŠTAKOŠIAI 


Aplink juos kiti vaikšto ant pirštų galiukų. Jie ginčijasi dėl kiek- 
vieno dalyko. Tai tikri peštukai, kurie su jumis elgiasi iš aukš- 
to, atšiauriai ir įsakmiai. Kandūs, užgaulūs, ištroškę galios. Jie 
pasiglemžia įtaką ir ja su niekuo nesidalija. Jų mėgstama takti- 
ka - pertraukti jūsų kalbą. Linkę žlugdyti jūsų reputaciją (klijuoja 
etiketes) sutriuškindami jūsiškę nuomonę. Įveikiami taip: 


1. Kai jie nei iš šio, nei iš to pratrūksta, paklauskite, ko taip pyksta. 
Toks klausimas jiems bus netikėtas ir galėsite kokį nors reikalą 
aptarti neatsimokėdami jiems tuo pačiu. 

2. Jeigu jie pertraukia jus, tarkite: „Aš dar nebaigiau savo minties. 
Kaip sakiau...“ 

3. Jeigu jie užsipuola viešai, tuoj pat su jais pasikalbėkite. Apginkite 
savo nuomonę faktais, o ne emocijomis. 

4. Jei esate jų vadovas, pasakykite jiems, kad šitoks elgesys neleistinas ir, 
jei toliau nesiliaus, jiems į asmens bylą įrašysite raštišką įspėjimą. 

5. Patarkite kreiptis į psichologą pagalbos, kaip valdyti savo pyktį. 


UŽSISPYRĘ AVINAI 


Kad ir kiek reikėtų pastangų, kad ir kiek tai kainuotų, jie atkakliai 
perša savo nuomonę, nes esanti teisingiausia. Jei kas nors atsistoja 
skersai kelio, jie nesitraukia. Kitus šantažuoja, žlugdo menamus 

savo priešus ir daro spaudimą, kad jiems būtų pritarta. Nesiten- 
kina „savo kiemu“, bet veržiasi ir į kitų vildamiesi, kad jų idėjoms 
bus pritarta. Įveikiami taip: 


1. Ryžtingai pasipriešinkite, jei kas nori jus sutrypti. Netylėkite, kai 
jie peržengia ribas. 

2. Jeigu esate bent iš dalies kalti, prisipažinkite. 

3. Į ginčus nesileiskite. Paaiškinkite: „Aš mielai šiuo klausimu iš- 
klausysiu tavo nuomonę, jei tu išklausysi mano. Jei šito man ne- 
gali laiduoti, nėra prasmės apie tai daugiau kalbėtis“. 


KARALIUKAI 


Jie visiems nurodinėja, nors tam neturijokių įgaliojimų. Kišasi, kur 
neturi teisės, iš šalies gali atrodyti, kad jie yra viršininkai, o ne ben- 
dradarbiai. Kitiems yra labai kritiški ir braunasi į savo bendradar- 
bių sritį. Nors būna geri darbuotojai, nepakenčia lėčiau dirbančių ar 
delsiančių priimti sprendimus. Elgdamiesi iš aukšto ir nuolat kriti- 
kuodami kitų darbą, jie trukdo bendradarbiams. Įveikiami taip: 


1. Būtinai teigiamai juos įvertinkite, kai jie šito nusipelno. 

2. Paaiškinkite jiems, kaip savo elgesiu veikia kitus. 

3. Patarkite išklausyti bendravimo kursus, kad su kitais elgtysi tak- 
tiškai, o ne stačiokiškai. 

4. Jei esate vadybininkas ir kelis kartus jau nesėkmingai bandėte 
pakoreguoti jų įsakmų elgesį, įspėkite, kad, jeigu jų elgesys nepa- 
sikeis, turėsite griebtis drausminių priemonių. 


PRIEVAIZDAI 


Galbūt iš aukštesnių vadovų jie jaučia spaudimą daugiau padaryti, 
tad savo ruožtu spaudžia personalą. Dauguma šių bosų yra darbo- 
holikai, kai kurie - pedantai ir ne retas turi energijos perteklių. Jie 
nustato tokį darbo ritmą, kurį darbuotojams atlaikyti beveik ne- 
įmanoma. Net iš praktikantų reikalauja dirbti greitai, nors tie dar 

nėra įgudę. Toks bosas yra taip užsiėmęs, jog neturi kada atsakyti 
į klausimus ir išvis nieko neprisileidžia. Kai kurie jų puikiai moka 
paskirstyti darbą, o paskui sėdi ir žiūri, kaip triūsia jo darbščiosios 
bitutės. Įveikiami taip: 


1. Apsvarstykite, ar iš tiesų esate per daug apkraunami darbu. Pa- 
sitikrinkite savo pareigybės aprašą ir įsitikinkite, ar jis atitinka 
jums keliamus reikalavimus. 

2. Jei negalima gauti savo pareigybės ir darbo reikalavimų tikslaus 
aprašo, pasiteiraukite to, kuris tiksliai žinotų, ko iš jūsų tikimasi. 

3. Jei darbo reikalavimai pasirodys nepagrįsti, prieštaraukite. 

4. Savo viršininkui praneškite, kai esate iki ausų apkrauti darbu. 
Tai padarykite sudarę atliktinų darbų sąrašą su nurodytais ter- 
minais. 


TVARKOS PAŽEIDĖJAI 


Jie su džiaugsmu nesilaiko taisyklių, išsisukinėja ir ieško leng- 
viausių kelių darbui atlikti. Pavyzdžiui, laužo kompanijos taisyk- 
les vėluodami, pranešdami sergą (kai iš tiesų žaidžia golfą) ir ap- 
skritai vengdami atsakomybės. Tačiau iš jų yra ir naudos, nes jie 
gali sugalvoti greitesnių, geresnių būdų atlikti užduotis ir verslo 
sistemoje įžvelgti dubliavimą. Įveikiami taip: 


1. Paaiškinkite instrukcijas, kaip reikia atlikti darbus, bet nepamirš- 
kite pasidomėti jų idėjomis, kaip sutaupyti laiko ar sumažinti 
darbo sąnaudas. 

2. Nurodykite, kokie bus padariniai, jeigu jie vėl pažeis tvarką. 

3. Jeigu pažeidus tvarką susidaro nuostolių ir juos galima įrodyti, dar- 
buotojai patys turi apmokėti dėl jų kaltės susidariusias išlaidas. 


IRONIZUOTOJAI 


Nejautrūs, neatsižvelgiantys į kitą Žmonės, išsityčiojantys kan- 
džiais žodžiais. Kai kurie savo kritiką išreiškia sarkazmu many- 


100 


Kaip elgtis su manipuliatoriais 


dami, jog šią humoro formą lengviau priimsite. Dažnas kitus že- 
mina ir užsipuola viešai, kad visi aiškiai matytų, kokios prastos 
nuomonės yra apie jus ir jūsų sugebėjimus. Įveikiami taip: 


1. Susitikite su jais ir paprašykite paaiškinti, ką turi galvoje jus užsi- 
puldami. 

2. Jeigu jus viešai kritikavo viršininkas, pareikškite: „Turiu nema- 
lonumų, ir jūs man galite padėti su jais susidoroti. Šią savaitę 
jau du kartus mane viešai kritikavote - vieną kartą girdint ben- 
dradarbiams, o kitą kartą kliento akivaizdoje. Man buvo labai 
nemalonu. Ar galėčiau paprašyti ateityje tokius reikalus aptarti 
prie keturių akių?“ 


ŽVELGIANTIFJI IŠ AUKŠTO 


Jie parodo esą apie jus blogos nuomonės elgdamiesi su jumis kaip 
su mažu vaiku. Jūsų nuomonės klausia, bet nepaiso, ką sakote, per- 
traukia kalbą ir atmesdami pasiūlymus pribloškia jus ir pažemina. 
Apie savebūdami nepagrįstai geros nuomonės, jie žemina ir menki- 
na kitus, stengiasi pasirodyti esą ypatingos asmenybės, maloningai 
suteikiančios jums teisę būti greta. Skirdami užduotis užgaulioja: 
„Tai lengvas darbas - ir vaikas sugebėtų“. Įveikiami taip: 


1. Prisiminkite patys esą šio to verti. 

2. Jei tai jūsų šefas, paaiškinkite, jog norite gerai atlikti darbą, bet 
sunku, kai su jumis elgiasi kaip su mažu. 

3. Jei bendradarbis, pasakykite, kaip jus erzina toks globėjiškas jo 
elgesys. 


TRUKDYTOJAI 


Šie įžūliai pertraukia jus vidury sakinio ir pradeda kitą kalbą. Be 
to, trukdo, kai esate nusiteikę dirbti. Pamažėle jie vagia jūsų laiką 
ir trukdo dirbti. Užsuka į jūsų darbo vietą ir nori paplepėti apie 
tai, ką veikė savaitgalį. Jiems išėjus, sunku susikaupti ir atgauti 

darbo ritmą. Susirinkimuose gaišina kalbėdami apie pašalinius 
dalykus, o per pristatymus - užduodami pašalinius klausimus. 
Kai ateina jų eilė kalbėti, paprastai nuklysta į lankas. Įveikiami 
taip: 


1. Kaijus pertraukia, pasakykite: „Aš dar nebaigiau kalbėti, kai per- 
traukėte. Kaip sakiau...“ 

2. Nutraukite plepį tiksliai suformuluotais klausimais ir taikliomis 
pastabomis. 

3. Jeigu jie trukdo dirbti, paaiškinkite, kad tuo metu neturite jiems 
laiko. 

4. Atpratinkite trukdytojus lankytis jūsų kabinete ir tarkitės su jais 
susitikti posėdžių patalpoje, kur galėsite savo nuožiūra baigti su- 
sitikimą. 

5. Jeigu jums trukdo norėdami pasikalbėti apie asmeninius reikalus, 
pažadėkite pasišnekėti vėliau - geriant kavą arba per pietų per- 
trauką. 


LANDUNAI 


Jie slapčia klausosi pokalbių ir apskritai nori žinoti visą „purvą, 
kad galėtų persakyti kitiems. Be galo smalsūs ir kišasi ne į savo 
reikalus. Ar jūsų namuose, ar kabinete, jie ima kiekvieną raštą ir 
skaito, tarsi tai būtų jų korespondencija. Kai dirbat prie kompiu- 
terio, žvilgčioja per petį ir kiša nosį į kiekvieną jūsų gyvenimo 
sritį. Daugelis net nesuvokia, koks atgrasus jų elgesys. Nagrinėjant 
kokią nors temą, tokia savybė gali būti vertinga, bet labai įkyru, 
kai esi kvočiamas asmeninėmis temomis. Įveikiami taip: 


1. Paaiškinkite, kad jų elgesys nemalonus ne tik jums, bet ir ki- 
tiems. 

2. Atminkite, jog nebūtina atsakyti į visus klausimus. Taip atsikirs- 
kite: „Apie savo asmeninį gyvenimą nenorėčiau kalbėti“. 

3. Nesiduokite įveliami į tarpusavio apkalbas. 

KARJERISTAI 


Jie pasalūniškai apeina kitus norėdami iškilti aukščiau visų. Kitų 
daroma pažanga jie nesidomi, jei ji nekelia jiems grėsmės. Stengiasi 
atbaidyti, įgąsdinti ar žlugdyti tuos, kurie įžengia į nevajų teritoriją. 
Nepripažįsta komandinio darbo, nes trokšta dėmesio ir visus pra- 
nokti. Atsidavę kompanijai tiek, kiek jų pareigos laiduoja prestižą; 
kai tai pasikeičia, jie ieško kito darbo. Jiems svarbiausia jų pačių 
poreikiai. Įveikiami taip: 


1. Su lipančiais kitiems per galvas karjeristais pasikalbėkite ir pa- 
sakykite, jog šitokio elgesio nepakęsite. 

2. Pasirūpinkite, kad visi komandos nariai įneštų savo indėlį ir už 
atliktus darbus būtų įvertinti. 

3. Jeigu jie peržengtų ribas, piktnaudžiautų kitais ir liptų jiems per 
galvas, imkitės drausminių priemonių. 


„LABAI UŽSIĖMĘ“ 


Jie visad tokie užsiėmę, kad neturi kada atsakyti į klausimus ar pa- 
teikti tai, kas jums reikalinga. Įveikiami taip: 


l. Aiškiai nusakykite, kokių keblumų iškyla dėl šitokio jų atsikalbi- 
nėjimo. 

2. Jei jūsų vadovas „pernelyg užsiėmęs“, priminkite jai ar jam, kad 
pirmučiausia vadovo pareiga - palengvinti jūsų pastangas sukur- 
ti jai ar jam gerą vardą. 

3. Jei tai jūsų bendradarbis, paaiškinkite jai ar jam, kad jums kliudo 
dirbti. 

4. Kreipdamiesi į juos dėl kokių nors problemų, pateikite bent du 
galimus sprendimus. 

5. Jei tai eilinis darbuotojas, padėkite jai ar jam nustatyti priori- 
tetus: oranžinėmis ir žaliomis kortelėmis pažymėkite įvairius 
darbus. 

UŽSISPYRĖLIAI 


Jie nė per nago juodymą nenusileis, kad ir kokie įtikinami būtų jūsų 
argumentai. Visuomet teisūs, o jūs klystate, ir niekas jų neperkal- 
bės. Jie net užginčija faktus, kuriuos jiems pateikiate, tvirtindami, 
kad buvo pakeisti. Jie jaučia poreikį visur turėti viršų, o jei nesu- 
tinkate su jais, jie dar labiau užsispiria ir atkakliai daro savaip. Įvei- 
kiami taip: 


1. Jeigu tai jūsų šefas, žinokite, ko iš jos ar jo laukti. 

2. Pateikite savąjį jų plano variantą nurodydami visus jo pranašu- 
mus bei trūkumus ir paprašykite, kad jie tą patį padarytų. 

3. Elkitės taip, tarsi tikėtumėtės jų pritarimo. 

4. Jeigu jie nė kiek nenusileidžia, paprašykite, kad savo argumentus 
išdėstytų raštu. 


NARCIZAI 


Jie įsitikinę, kad visi juos laiko Žaviausiais pasaulyje. Prieš visus pu- 
čiasi, puikuojasi savo seksualumu ir mano, jog visus vilioja jų gro- 
Žis ir patrauklumas, o ne atstumia pasipūtėliškas elgesys. Įveikiami 
taip: 


1. Pripažinkite tikrus jų pranašumus. 
2. Raskite progą jiems paaiškinti, koks įkyrus šis jų bruožas. 
3. Paprašykite jų pagrįsti savo nuomonę, kad yra tokie žavūs. 


VARŽOVAI 


Visais gyvenimo atvejais jie su visais ir visur varžosi, kiekvieną si- 
tuaciją paversdami konkurencija. Jų būtinai turi būti viršus - kaži 
ką atiduotų, kad tik pasijustų už kitus viršesni. Laimėję nori ir ti- 
kisi, kad tai būtų viešai paskelbiama, o tiems, kurie nepripažįsta jų 
laimėjimo, stengiasi atkeršyti. Jei kas nepritaria jų idėjoms, jie pasi- 
junta skaudžiai apvilti - tarsi asmeniškai atstumti. Įveikiami taip: 

1. Paaiškinkite, kaip jų poelgiai veikia jus ir kitus. 

2. Paaiškinkite, kaip jie gali pasimokyti išklausydami kitų nuomonę 
ir ją konstruktyviai panaudodami. 

3. Skatinkite juos savo kūrybingumą panaudoti esamai tvarkai to- 
bulinti. 

4. Nepamirškite jų pagirti, kai to nusipelno. 


APSIMETĖLIAI 


Šie egocentriški ir išnaudotojiški žmonės primeta kitiems savo no- 
rus ir kitais naudojasi. Duoda pažadus, kurių nė neketina tesėti. Už 
savo vaidybą galėtų gauti nacionalinę premiją, nes sugeba įtikinti 
esą bejėgiai, nevaliojantys be kitų pagalbos gyvuoti. Jie tokie įtai- 
gūs, kad sunku jiems atsakyti. Įveikiami taip: 


1. Pratinkitės jiems sakyti „ne“, kol tai išeis savaime. 

2. Apsiginkluokite ryžtu atsispirti jų reikalavimams. 

3. Paaiškinkite, kaip jų elgesys veikia aplinkinius ir kad jūs nesi- 
duosite jų išnaudojami. 


NUSISTAČIUSIEJI PRIEŠ 


Jie išjuokia kitus vieni labai atvirai, kiti labai viešai. Jie gali būti 
nusistatę prieš kitos rasės Žmones, prieš tuklius ar negražius, prieš 
žemo ar aukšto ūgio; prieš tuos, kurie kalba su akcentu ar yra ne- 
įprastai apsirengę. Įveikiami taip: 


1. Tokius „juokus“ reikia tuoj pat nutraukti, kai tik kas nors prade- 
da: „Ar girdėjai apie...“ 

2. Taip jiems atkirskite: „Man visai nejuokinga“. 

„ Su tokiu įžūlėliu asmeniškai pasikalbėkite. 

4. Jei esate jų viršininkas ir toks jų elgesys nesiliauja, perspėkite, 
kad, jei dar sykį tai pasikartos, įrašysite į asmens bylą raštišką 
įspėjimą. 


Cc 

ATKAKLIEJI 


Jie kimba prie žmogaus su prašymais, kol tas neatlaiko ir jie gauna 
ko nori. Jie trūks plyš pasiryžę pasiekti tikslą. Įveikiami taip: 


1. Pasinaudokite magnetofonu (žr. skyriaus gale). 

2. Jei negalite padaryti, ko jie prašo, pasiūlykite alternatyvą. 

3. Jeigu neatstoja, paklauskite, kodėl tokie įkyrūs (tai yra agresyvus 
elgesys ir turite teisę jiems neigiamai atsakyti ir apsiginti). 


VAGYS 


Šiuo atveju pakalbėkime apie darbuotojus, kurie nešasi namo kom- 
panijos reikmenis. Tai gali būti ir tokie mažmožiai kaip keli pieš- 
tukai, ir labai brangi įranga. Kai kuriais atvejais tai daroma norint 
atkeršyti vadovams. Esama vagiančių kur kas didesniais kiekiais, 
nei jie galės sunaudoti. Tam tikru atžvilgiu tai jų būdas pažeisti 
taisykles ir atsikeršyti vadovybei. Kai kurie turi pasyviai agresyvių 
polinkių. Įveikiami taip: 


1. Paprašykite skyriaus vadovų tikrinti tiekiamus reikmenis ir įsi- 
kišti, jei kas nors dingsta. 

2. Pasirūpinkite, kad kompanijos veiklos ir darbo tvarkos taisyklėse 
būtų nurodyta, kaip baudžiamas darbuotojas, pasisavinęs firmos 
daiktą. 

3. Darbuotojas iš darbovietės gali išsinešti kompanijai priklausantį 
įrenginį tik turėdamas oficialų dokumentą, suteikiantį šią teisę. 
Toks leidimas gali būti išduotas ir 24 valandoms, ir tol, kol dar- 
buotojas dirbs kompanijoje. 


PRASIVARDŽIUOTOJAI / ETIKEČIŲ KLIJUOTOJAI 


Kritikuodami kitus, jie visaip juos pravardžiuoja, klijuoja etiketes: 
„idiotas“, „bukagalvis“, „beprotis“, „tinginys“, „niekam tikęs“ ar 
„keverza“. Įveikiami taip: 

1. Jeigu esate užsipuolami tokia neteisinga kritika, paprašykite kal- 
bėti konkrečiau: „Pasakyk tiksliai, ką aš negerai padariau?“ 
2. Paaiškinkite, kaip jaučiatės pravardžiuojami. 


PASYVIAI AGRESYVŪS MANIPULIATORIAI 


Šie žmonės kartais labai pavojingi. Jie patologiškai reaguoja į val- 
džią ir tuos, kuriuos mano turint valdžią. Savo agresiją išreiškia pa- 
syviu elgesiu - apsunkina kitų pastangas ir kliudo darbo eigai. Juos 
sunku demaskuoti; turėdamas su jais reikalų, žmogus susierzina ir 
ne visada supranta kodėl. 

Augdami mes visi susiduriame su suvaržymais, kurie yra nor- 
malūs ir būtini. Bet žmonės su šiuo polinkiu dažnai buvo pernelyg 
griežtai valdomi, tad išmoko be priešpriešos valdyti kitus. Jiems 
malonus jaudulys, kurį sukelia nepaklusnumas, ir jiems dažnai 
labiau rūpi, kad pralaimėtų priešininkas, nei kad patys laimėtų. 
Jie mėgsta rizikingus žaidimus ir ką nors apgauti. 

Įprastas jų pasiteisinimas: „Ne aš, o tu kaltas, kad tai nepavy- 
ko“. Kartais galima pastebėti, kokie jie bejėgiai, - tarsi nesuvokia 
paprasčiausių dalykų. Susidūrę su jais, kiti norom nenorom už- 
ima gynybinę poziciją. Jie vėluoja atlikti darbą ar visai neatlieka. 
Paraginti ima atsikalbinėti. Tai pasalūnai ir liežuvautojai, dažnas 
moka įtikinti savo pramanais. 

Daugeliui žmonių kartais pasireiškia čia nurodyti bruožai. Ta- 
čiau jei toks elgesys tampa įprastas, tie žmonės tikriausiai yra pa- 
syviai agresyvus ir su jais reikia būti budriems. Kai „nutveriate už 
rankos“, užkirskite tokiam jų elgesiui kelią pateikdami faktus. Įspė- 
kite, kas jų laukia už tokius poelgius: „Jei vėl pasikartos, aš...“ 

Kai kurie itin pasyviai agresyvūs žmonės yra linkę prasikalsti. 
Jiems smagu vairuojant viršyti greitį, vairuoti išgėrusiems ir ne- 
įkliūti. Kai kuriems šis polinkis stiprėja, nes pasitenkinimą teikia 
tik vis didėjantis pavojus, jaudulys ar įtampa. 

PASIUTĖLIAI 


Suaugusieji pykčio priepuoliais išlieja savo baimę, bejėgiškumą ar 
neviltį. Vaikui įniršis yra gera iškrova. Jei tokiais proveržiais vis dar 
kas nors laimima, tūžmingas elgesys nesiliauja ir suaugus. Tačiau 
įsiūtis įžiebia kitiems pyktį ir pasipriešinimą labiau nei koks kitas 
nemalonus elgesys. Susiduriant su žmogumi, kurį dažnai ištinka 
pykčio priepuoliai, tenka jam padėti tvardytis. Įveikiami taip: 


1. Duokite laiko įniršiui išsekti ir žmogui atgauti savitvardą. 

2. Kadangi pasiutėliai yra įpratę sulaukti dėmesio, elkitės priešingai 
ir tarkite: „Matau, kad dėl to labai niršti, aš tau netrukdysiu nu- 
siraminti, o paskui apie tai ramiau pasikalbėsime“. Ir nueikite. 

3. Jeigu ir toliau taip elgiasi, paaiškinkite, kad toks elgesys neleisti- 
nas ir tik tada su jais kalbėsite, kai jie nusiramins. 

4. Paskatinkite juos kreiptis į psichologą pagalbos, kaip įveikti 


pyktį. 
GRASINTOJAI 


Negavę ko nori, jie pasalūniškai grasina, daro spaudimą, įžeidinėja 
ar trikdo. Jei vadovas yra toks grasintojas, personalas jaučiasi bejė- 
gis. Grasintojai garsėja pasalūniškumu, tad nepraraskite budrumo 
ir būkite pasirengę išpuoliui. Įveikiami taip: 


Psichologiškai pasirenkite kitam susidūrimui. 

„ Parepetuokite, kaip reaguosite, kai jie vėl ims gąsdinti. 

„ Nueikite paaiškinę, kad šitokia taktika jie nieko nelaimės. 

, Jei tai jūsų šefas, sustiprinkite savo poziciją pasikalbėdami su kuo 
nors iš personalo skyriaus, tarpininku ar darbuotojų santykių va- 
dovu. Kraštutinė priemonė - apeikite savo šefą ir kreipkitės į jo 
ar jos vadovą. Remkitės faktais, o ne prielaidomis ar spėlioji- 
mais. Pavyzdžiui: „Pirmadienį mano viršininkas pasakė tą ir 
tą...“, „Antradienį jis ar ji taip padarė...“ 


BP ON 

5. Jei aukštesnė vadovybė nepadeda, parašykite prašymą atleisti iš 
darbo nurodydami priežastis, kodėl išeinate, ir paduokite skun- 
dą prieš savo viršininką ir kompaniją dėl įžeidimo. 


DELSTINĖS BOMBOS 


Tokie žmonės užsipuola patį asmenį, o ne jo nuomonę, dažnai vi- 
saip išvadina norėdami parodyti, kad priešininkas yra bukas, kvai- 
las ar nuolat klystantis. Jei kiti nepritaria jų nuomonei, jie mano esą 
kritikuojami asmeniniu pagrindu ir ima pulti iš keršto. Jie net nesu- 
dvejoja viešai užsipuldami žmogų ir mėgsta pasirodyti nugalėtojais. 
Kadangi daugelis yra buvę tokių Žmonių taikiniu, jais retai tikima. 
Įveikiami taip: 


1. Savo nuomonę paremkite faktais ir nesiduokite provokuojami 
prapliupti neapgalvotais žodžiais, karščiuotis ar pernelyg jautriai 
reaguoti. Išlikite šaltakraujiški. 

2. Susitikite su tokiu žmogumi vienu du ir įspėkite, kad jei ir toliau 
jus viešai žemins, būsite priversti atsakyti tuo pačiu. 

3. Paraginkite jį (ją) pasimokyti, kaip valdyti pyktį. 


SADISTAI 


Jie džiaugiasi iškeldami aikštėn kiekvieną jūsų klaidą ar riktą ir be 
saiko juos perdėdami. Jie pasijunta galingi kitus priversdami pasi- 
justi menkais. Mėgsta kitus viešai kritikuoti - juo didesnė auditori- 
ja, juo geriau. Turi piktų, kerštingų bruožų. Įveikiami taip: 


1. Susitikite su sadistu ir jai ar jam pasakykite, kad manipuliacinio 
jų elgesio nepakęsite. 

2. Paaiškinkite, kaip jų elgesys veikia jus ir kitus žmones. 

3. Jei toks žmogus yra jūsų viršininkas ir niekingas jo elgesys ne- 
siliauja, pasikalbėkite su aukštesniais vadovais. Jeigu jie šitokio 
elgesio nesutramdo, parašykite prašymą atleisti iš darbo smul- 

kiai nurodydami priežastis, kodėl išeinate, o paskui paduokite 
skundą prieš savo viršininką ir kompaniją dėl įžeidimo. 


KERŠYTOJAI 


Šie žmonės labai įžeidūs ir už kiekvieną tariamą skriaudą būtinai 
stengiasi atsimokėti tuo pačiu. Jie piktinasi, kad su jais buvo blogai 
pasielgta, jaučiasi apgauti ar ignoruojami. Jie metų metus griežia 
dantį veltui eikvodami laiką ir jėgas. Esama tokių, kurie niekad ki- 
tiems neatleidžia ir iki mirties kuria keršto planus. Įveikiami taip: 


1. Atminkite, jog tol, kol kuriate keršto planus ir tuščiai eikvojate 
brangų laiką bei jėgas, jūsų gyvenimą valdo kitas žmogus. 

2. Jei išsyk dėl to nieko negalite padaryti, numokite ranka. Šiuo at- 
veju tinka posakis: „Kas tavo bus, nepražus“. 

3. Kliaukitės likimu. Ramiai laukite, kol tai įvyks, nešvaistydami 
savo energijos. Žinokite, jog už blogus darbus jie bus nubausti be 
jūsų įsikišimo. 

4. Jei nepajėgiate numaldyti troškimo keršyti, turite mokytis valdyti 
pyktį. 


FANATIKAI 


Tai linkę į kraštutinumus Žmonės, turintys labai šališką nuomonę, 
kas yra gerai ir kas blogai. Jie fanatiškai imasi visokeriopos atsa- 
komybės neatsižvelgdami į faktus. Valdingi, pasipūtę, išankstinė 
jų nuomonė nustelbia proto balsą. Įžvelgę problemą, jie visa galva 
pasineria į jos sprendimą nepasvėrę padarinių. Kartais pasielgia nu- 
trūktagalviškai, nes nepajėgia numatyti, kas bus jiems išsprendus 
problemą. Jų sprendimai dažnai pridaro tik dar daugiau bėdos su 
sunkiomis pasekmėmis. Įveikiami taip: 


1. Prieš kokio nors projekto pradžią paprašykite jų pateikti detalią 
strategiją su nurodytais darbo etapais ir pažymėti, ką jie tikisi at- 
likti. 

2. Reikalaukite smulkiai išdėstyti savo idėjas ir palyginti jas su kitų 
pateiktomis idėjomis (nurodant pranašumus bei trūkumus). 


KLASTUNAI 


Šie dviveidžiai gali smogti į nugarą, nors apsimeta esą draugiški. 
Jie daug ką iškrečia jums už akių. Jei patikite jiems konfidencialius 
dalykus, jie išduoda jūsų pasitikėjimą; tai daro norėdami valdyti 
ir prasimušti gyvenime. Kai jų piktavališkas elgesys atskleidžia- 
mas, jie tampa labai vieniši. Įveikiami taip: 


1. Iš jų tikėkitės pasalūniško elgesio ir būkite jam pasirengę. 

2. Nutvėrę juos taip elgiantis, duokite atkirtį. 

3. Būkite atsargūs ir su jais nekalbėkite apie tai, ko nenorite, kad 
būtų persakyta kitiems. 


INTRIGANTAI 


Tai gudrios, klastingos lapės - jie kaip įmanydami stengiasi kitais 
manipuliuoti. Nėra kvaili ir atvirai agresijos nerodo. Kai kurie jų 
net dirbtinai sukelia kokią problemą, kad paskui neva ją išspren- 
dę susilauktų atpildo. Visokiomis vingrybėmis kitus vilioja daryti 
tai, ko tie nė neketino. Dažnai jie yra patrauklūs ir savo seksualu- 
mą panaudoja intrigoms regzti. Įveikiami taip: naudokite klastū- 
nams skirtą taktiką. 


KENKĖJAI 


Šie žmonės daug žada, bet pažadų netesi ir už juos turi vargti kiti. 
Tai kompanijos stabdžiai, dažnai nuslepiantys svarbią informa- 
ciją, kuri kitam reikalinga darbui atlikti. Jie taip daro Žinodami, 
kad svarbi informacija gali nulemti jūsų sėkmę ar nesėkmę. Jie 
nori, kad jums nepasisektų. Gal daugelis konkuruoja su jumis dėl 
paaukštinimo ir bet ką padarys, kad būtų paaukštinti jie, o ne 
jūs. Sunku įžvelgti jų išdavystę, dažniausiai tuo įsitikinat jau po 

laiko. Jų smūgiai gali būti skaudesni nei klastūnų, nes sunku juos 
numatyti ir nuo jų apsiginti. Įveikiami taip: 


1. Turėdami reikalų su tokiais žmonėmis viską užrašykite. 

2. Parodykite jiems, kad juos permatote. Pasiremdami faktais išdės- 
tykite, kaip jų elgesys paveikė kokio nors darbo ar projekto rezul- 
tatus. 

3. Kad ir kokie jie būtų žavūs, nepraraskite budrumo ir tikėkitės 
smūgio į nugarą. 


KURSTYTOJAI 


Jie yra tikri agitatoriai - meistriškai iškraipo tiesą ir kitus provo- 
kuoja. Jie laido bjaurias pastabas, kursto konfliktus, smukdančius 
darbinę nuotaiką. Jei yra pernelyg aukštos kvalifikacijos savo dar- 
bui, grynai iš nuobodulio drumsčia vandenį. Paprastai jie kursto 
profsąjungas imtis veiksmų prieš vadovybę, kitiems padeda pa- 
rengti neteisingus kaltinimus, kad kas nors būtų atleistas iš darbo, 
jie kovoja, jei kas negauna laukto paaukštinimo. Sukelia audrą ir 
daro bet ką, kad būtų užvirta košė. Įveikiami taip: 


1. Žiūrėkite, kad jie būtų užimti. Didelę jų energiją panaudokite 
produktyviems tikslams. 

2. Įspėkite dėl neleistino elgesio ir paaiškinkite, kokios bus pasekmės, 
jeigu jie nesiliaus taip elgęsi. 

3. Jei turimoms pareigoms yra per aukštos kvalifikacijos, paaiškinki- 
te, kad tol nebus paaukštinti, kol nepagerės jų darbas užimamose 
pareigose. 


ŽIŪRINTIEjI PRO PIRŠTUS 


Žiūrintieji pro pirštus viršininkai apipila reikalavimais, kaip atlikti 
kokį nors darbą, o paskui kaltina, jeigu jis nepavyksta. Savo rei- 
kalavimus keičia tris ar keturis kartus, tad jei kas nepasiseka, gali 
skųstis, jog nepadarėte taip, kaip jie reikalavo. Įveikiami taip: 

1. Nurodymų reikalaukite raštu. Jeigu išsakomi žodžiu, užsirašy- 
kite ir paskui pasitikrinkite, arba jis ar ji tikrai nori, kad taip 
atliktumėte kokią užduotį. 

2. Viską užsirašinėkite. Turėkite tokias užrašų knygutes, kur būtų 
skirta vietos ir atsakymams, kad kartu būtų dvipusė informacija. 

3. Pasirūpinkite gauti tikslų naujausią savo pareigybės aprašą, kad 
būtų aišku, ko iš jūsų tikimasi. 


NEPAKLUSNIEJI 


Nepaklusnūs darbuotojai šiaušiasi prieš vadovybę ir priešinasi bet 
kokiems nusistovėjusios strategijos ar darbo tvarkos pokyčiams. 
Jie primygtinai nori dirbti savaip. Jei pakeičiama darbo tvarka, jie 
spyriojasi ir pabrėžtinai boikotuoja naujoves. Net kai būna privers- 
ti dirbti pagal naują sistemą, pamažu, bet neabejotinai grįžta prie 
savų metodų. Jei tai nauji darbuotojai, jie neriasi iš kailio įtikinėda- 
mi kompaniją, kad jų darbo metodai geriausi. Įveikiami taip: 


1. Apsvarstykite ir nuspręskite, ar jūsų siūlomas darbo metodas tik- 
rai pranašesnis. 

2. Nepaklusniesiems leiskite išlieti savo nepasitenkinimą. 

3. Nustatykite darbo gaires pagal išsamų naujausią pareigybės aprašą. 

4. Nuspręskite, kaip elgsitės su darbuotoju, jei vėl nepaklus. 


PRIMADONOS 


Tai panašios į narcizus asmenybės. Šie temperamentingi, nepa- 
stovios nuotaikos, reikalaujantys dėmesio ir greitai perdegantys 
žmonės nori ypatingo elgesio su jais. Jie yra geros nuomonės apie 
savo kvalifikaciją bei gabumus ir stengiasi kitus įtikinti esą nepa- 
keičiami. Vaikystėje tikriausiai buvo lepinami ir įsigudrino gyve- 
nime gauti ko panorėję. Jie atkaklūs, gudrūs ir linkę reikšti ulti- 
matumus. Tokie klientai varo kompanijas iš proto reikalaudami 
ypatingo aptarnavimo. Įveikiami taip: 


1. Jei darbuotojas yra primadona, nesiduokite jo užliūliuojami. 

2. Paaiškinkite, kaip kiti jaučiasi jiems šitaip elgiantis. 

3. Reikalaukite iš jų atlikti savo pareigą neskirdami jiems ypatin- 
go dėmesio. 

4. Jei tai klientas, aptarnaukite kaip pridera, bet jei reikia, duokite 
neigiamą atsakymą. 


IDĖJŲ VAGYS 


Tai išnaudotojai, kurie vagia svetimas idėjas ir jomis pelno sau 
gerą vardą. Apsimetę tavo draugais, jie išgauna iš tavęs idėjas bei 
reikiamą informaciją, paskui nutolsta nuo tavęs, ir tik sužinai, 
kad tavo idėjomis jie naudojasi kaip savo ir užjas pelno sau garbę. 
Įveikiami taip: 


1. Būkite budrūs. Neišplepėkite nieko, kuo jie galėtų pasinaudoti 
savo labui ar prieš jus. 

2. Su idėjų vagimis venkite lengvų pašnekesių. 

3. Savo sumanymus užrašykite ir pasirūpinkite, kad kas nors iš 
vadovybės žinotų, kokias naujas idėjas svarstote. 


MIMOZOS 


Aplink juos kiti vaikšto ant pirštų galų, nes niekad nežinai, kada 
jie įsižeis ar pratrūks pykčiu. Jie itin jautrūs ir į kiekvieną kritinę 
pastabą reaguoja kaip į asmeninį įžeidimą. Norėdami būti išgirs- 
ti, ne vienas ima aikštytis. Jie stokoja savigarbos ir dėl menkiau- 
sios užuominos ar nepritarimo užsigauna. Įveikiami taip: 


1. Padėkite jiems ugdytis pasitikėjimą savimi. 

2. Padėkite suvokti, kada jų reakcija neadekvati. 

3. Patarkite kreiptis į psichologą, kad išmoktų valdyti pyktį ir at- 
sikratytų perdėto jautrumo. 


NEPAISANTIEJI ETIKOS 


Jie savo tikslų siekia bet kokia kaina - etikos ar kitokia. Suk- 
čiauja mokėdami pajamų mokestį, perka radaro detektorius, 

naudojasi nelegaliais televizijos imtuvais ir taip toliau. Jiems sma- 
gu apgaudinėti ir neįkliūti. Jie nemažai laiko praleidžia teismuo- 
se bylinėdamiesi. Daugelis jų priešininkų numoja į juos ranka ir 
nepatraukia į teismą gailėdami laiko ir jėgų, nes teismo procesas 
šitokių Žmonių neatbaido nuo jų darbelių. Įveikiami taip: 


„ Parodykite jiems kompanijos etikos kodeksą. 

„ Nurodykite, kokios bus pasekmės, jei jie pakartos savo „klaidą“. 

„ Jeigu jie pažeidė įstatymą, reikalaukite, kad atlygintų žalą. 

„ Jei nusižengimas rimtas, traukite baudžiamojon atsakomybėn ir 
iškart darbuotoją atleiskite. 


> LN 


KITI MANIPULIATORIAI 


Šie žmonės neatitinka visų kitų kategorijų. Jie gali keistis: iš pradžių 
veikia atvirai, bet paskui, pajutę nesą kontroliuojami, griebiasi ma- 
nipuliacijų. Kartkartėmis mes visi galime atitikti šias kategorijas. 


VILKINTOJAI 


Šie žmonės, neatlikę darbo, visada randa pasiteisinimą. Jie sako: 
„Aš padarysiu rytoj“, bet žodį nebūtinai tesi. Jiems vilkinimas tam- 
pa problema tuomet, kai jie turi svarbų darbą, nedaug laiko, bet 
patys imasi dar ko kito. Arba kai nustato terminus, bet jų nesilaiko, 
nuolat delsia priimti svarbius sprendimus arba paskutinę minutę 
įnirtingai dirba, kad atliktų neatidėliotiną užduotį. Įveikiami taip: 


„ Paraginkite juos pirmiausia padaryti nemalonius pavedimus. 

„ Šiuos darbus skirkite darbingiausiu dienos metu. 

„ Padėkite nustatyti terminus ir reikalaukite jų laikytis. 

„ Būtinai pasakykite, kokios bus pasekmės, jei ateityje jie vilkins 
darbus. 


P ON 

VISADA VĖLUOJANTIEJI 


Jievėluojaį renginius, kuriuose nenori dalyvautiarkuriems dar nėra 
pasirengę, kai kiti jau pasirengę. Jie žlugdo susirinkimus, pobūvius, 
koncertus ir apskritai nebrangina kitų laiko. Įveikiami taip: 


1. Paaiškinkite, kad jų elgesys yra visiems nemalonus - rodo, kad jie 
brangina tik savo laiką, o kitų laiko nevertina. 

2. Padėkite jiems suprasti, kokiose situacijose vėlavimas sukelia sun- 
kias pasekmes. 


LĖTAPĖDŽIAI 


Jie, be abejo, parengia pranešimus, bet užtrunka taip ilgai, kad šefas 
jau linkęs pats tai padaryti. Šie apsnūdę žmonės tarsi „tik leidžia 
laiką“ - veikiau gyvalioja, nei gyvena - paprastai nemėgstamame 
darbe. Organizuotus žmones jie varo iš proto vėluodami į darbą, 
į susirinkimus ar susitikimus. Galbūt jie nepasitiki savo sugebė- 
jimais ir vėluodami bando atitolinti rezultatus. Tuščiai eikvoda- 
mi laiką smulkmenoms, jie delsia ir gaišta. Nesugebėdami daryti 
sprendimų, paprastai laikosi nuošaliai. Prieš ką nors pradedant 
verčiau reikia surinkti VISUS faktus, visus išklausyti, sako jie sau. 
Arba blaškosi nuo vieno darbo prie kito taip nieko ir neužbaigdami. 
Įveikiami taip: 


1. Pasirūpinkite, kad jie turėtų pareigybių aprašus, kur būtų aiškiai 
apibrėžta atsakomybės sritis. 

2. Gaišintojų nedangstykite. Paaiškinkite, kaip jaučiatės, kai jie pri- 
verčia laukti. 

3. Gaišintojus pamokykite būti punktualius. 

4. Jei susitariate su jais susitikti per pietus, palaukite dešimt minu- 
čių ir užsisakykite pietus. 

5. Jei turite juos pavėžėti, palaukite penkias minutes ir, jei jie nepa- 
sirodo, važiuokite be jų. 

APSILEIDĖLIAI 


Jie taip prastai atlieka darbą, kad kas kitas turi jį perdaryti ir tai 
dažnai užtrunka ilgiau nei iškart gerai padarant. Jiems nerūpi, kad 
jų aplaidumas gali kenkti kitiems. Tie žmonės sugeba dirbti, bet 
kažkodėl nelinkę stengtis. Įveikiami taip: 


1. Būkite atidūs jiems, kaip individams, paaiškinkite, kaip jų nerū- 
pestingumas kenkia jų darbo našumui. 

2. Jei dirbate su jais vienoje komandoje, pasirūpinkite, kad būtų aiš- 
kiai nurodyta, už kokią darbo dalį jie atsakingi. 

3. Nedangstykite jų, jei jie dirba aplaidžiai. 


UŽUOMARŠOS AR NEPAREIGINGI 


Paprastai jie teisinasi: „Pamiršau“. Tikisi, jog kiti turi jiems pri- 
minti, ką reikia padaryti, kada padaryti ir kas už tai atsakingas. 
„O, aš maniau, kad jūs turite tuo pasirūpinti!“ Įveikiami taip: 


1. Darbo užduotis pateikite jiems raštu. 

2. Kai jie per susirinkimus pažada ką nors padaryti, susirinkimo pa- 
baigoje apibendrinkite, kad kiekvienas dalyvis pakartotų, ką turįs 
atlikti iki kito susirinkimo. Taip susirinkimo dalyviai negalės išsi- 
ginti, už ką buvo atsakingi. 


IMPULSYVIEJI 


Kai jie imasi spręsti kokią nors problemą, pirma veikia, o paskui 
galvoja. Gerokai paplušėję susimąsto irtik tada suvokia, jog sprendė 
ne tą problemą, sugaišo nemažai laiko ir viską reikia pradėti nuo 
pradžių. Iš šalies atrodo, kad jie pluša rankoves pasiraitoję, bet ne- 
labai aišku, ką nori nuveikti, tad neįmanoma jų sustabdyti ar pa- 
kreipti teisinga linkme. Dažnai jiems nepavyksta išspręsti proble- 
mos ir vietoj vienos atsiranda dvi. Įveikiami taip: 


1. Paprašykite pateikti darbo planą raštu. 

2. Skatinkite juos detalizuoti darbą, nurodyti, kokiais etapais pla- 
ningai jį atliks. 

3. Paprašykite nurodyti, su kokiais sunkumais gali susidurti. 

4. Pasirūpinkite, kad, prieš priimdami spendimus, jie turėtų visą 
reikiamą informaciją. 


SUSIBŪRIAVUSIEJI 


Šie žmonės atramos ieško būryje. Jie jaučiasi stiprūs susibūrę į 
grupę. Ir tai ne šiaip daug ko siejami draugai ar bendradarbiai, 
o darbuotojai, kurie laikosi drauge, kad ką nors iškrėstų ar prie- 
šintųsi vadovybei. Jie turi savo vadą, kuris daug ką sprendžia ir 
kuriuo jie aklai seka. Vadovybę gali priblokšti ar išgąsdinti vien jų 
skaičius. Įveikiami (viršininkų) taip: 


1. Stenkitės į savo pusę patraukti jų vadą paaiškindami, kuo jam 
naudingiau eiti su jumis išvien, o ne prieš jus. 

2. Grėsmingas grupes išardykite į kitą vietą perkeldami pažeidėjus ir 
nesudarydami sąlygų jiems bendrauti. 

3. Skirkite jiems grupinius projektus, reikalaujančius bendrų gerai 
kartu dirbančių žmonių pastangų. 


PEDANTAI 


Šie žmonės įsitikinę, jog viską, net menkiausią nieką, reikia pada- 
ryti tobulai. Jie nuolat susirūpinę, reiklūs sau ir vis gludina savo 
darbą, kad jis atitiktų jų aukštai iškeltą kartelę. Darbų užbaigimą 
jie vis atidėlioja. Kuo labiau susirūpinę, tuo mažiau padaro. Jeigu 
yra viršininkai, kai kurie, deja, tikisi tokio pat pedantizmo iš savo 
personalo. Įveikiami taip: 


1. Remdamiesi jų veiklos pavyzdžiais, padėkite pedantams susitai- 
kyti su tikrove. 

2. Nuraminkite juos, kad ne viskas turi būti tobula. 

3. Padėkite jiems gerai paskirstyti laiką. 

PLEPIAI 


Jie plepa gaišindami kitus. Prieš kalbėdami retai kada pagalvoja, to- 
dėl jų pokalbis šokinėja nuo vienos temos prie kitos ir klausantieji 
arba mintimis nuklysta kitur, arba nesupranta, ką tie nori pasakyti. 
Jie tuščiai tauškia, postringauja apie beprasmiškus dalykus, kurie 
niekam neįdomūs. Kadangi žmonės bėga nuo jų, jie būna labai vie- 
niši, bet nesuvokia, kad kiti šalinasi jų dėl plepumo. Jie trokšta, kad 
jais Žavėtumėtės, ir mano, jog visiems labai įdomūs jų interesai ir 
potyriai. Įveikiami taip: 


1. Paprašykite, kad prieš pokalbį toks žmogus savo mintis užsirašytų. 

2. Kalbėdamiesi su jais naudokite parafrazę, kad grąžintumėte juos 
prie pokalbio temos. 

3. Jeigu jie nereaguoja į pastabas dėl elgesio, taktiškai priminkite: 
„Mes nuklydome nuo temos. Kalbėjomės apie...“ 


DRAUGININKAI 


Jie labai linkę bendrauti ir, užuot dirbę savo darbą, vaikšto nuo 
vieno bendradarbio prie kito ar skambina telefonu. Per pobūvius 
jie jaučiasi kaip Žuvys vandenyje ir puikiai moka užmegzti pažin- 
tis. Jie nenoriai imasi darbo ir jiems atrodo, kad gyvenimas eina 
tuščiai, jei nėra progų pasilinksminti. Jie labai draugiški, malonūs 
ir paprašyti suorganizuoti kokį renginį pasijunta lyg devintam 
danguj. Tačiau, užuot dirbę savo darbą, delsia ir trukdo kitiems. 
Įveikiami taip: 


1. Pasirupinkite, kad jie turėtų išsamų naujausią savo pareigybės 
aprašą ir tiksliai žinotų, ko iš jų tikimasi. 

2. Drauskite jiems vaikščioti nuo vieno darbuotojo prie kito ir ne- 
leiskite, kad kompanijos pinigus leistų su darbu nesusijusiems 
reikalams. Būkite budrūs ir tokiam elgesiui iškart užkirskite 
kelią. 

3. Jei toks elgesys nesiliauja, imkitės drausminių priemonių. 

STABDŽIAI 


Jie dykinėja, švaisto laiką, kol laukiate jų darbo, kad galėtumėt 
baigti savąjį. Jie delsia prašyti pagalbos, kurios yra reikalingi, ir 
todėl visus sugaišina. Stabdžiais tampa tokie žmonės, kurie nesu- 
geba rimtai dirbti dėl neryžtingumo, tingumo, klaidingų priori- 
tetų, užsispyrimo, per didelio darbo krūvio ar tiesiog todėl, kad 
viską atidėlioja. Įveikiami taip: 


1. Jiems išaiškinkite, kokių kyla sunkumų, kai jie dirba atbulomis 
rankomis. 

2. Jų užduotims nustatykite ilgus terminus. 

3. Jeigu jų neveiklumas tęsiasi, kreipkitės į aukštesnę vadovybę arba 
imkitės drausminių priemonių, jei esate jų viršininkas. 


NEPERSIDIRBANTIEJI 


Lygiai penktą valandą jų jau nebėra darbe. Jie atsisako naujų už- 
duočių atsikalbinėdami: „Tai neįeina į mano pareigas“, savavališ- 
kai išeidinėja iš darbo ir randa visokių pasiteisinimų nedirbti ar 
nedalyvauti susirinkimuose. Daugelis jų nekenčia savo pareigų ir, 
nors sugeba atlikti kur kas sudėtingesnius darbus, nė piršto nepa- 
judina pataisyti padėčiai. Jie dažnai juodina savo kompaniją bei 
jos gaminius ir visiems pasakoja, kaip nekenčia savo darbo. Jiems 
sunku sulaukti, kada baigsis darbo diena ir jie galės žaisti boulin- 
gą, golfą ar užsiimti dar kuo nors įdomiu. Įveikiami taip: 


1. Paaiškinkite, kad jie savo elgesiu apsunkina galimybę būti pa- 
aukštinti. 

2. Patarkite kreiptis į profesinio pasirinkimo specialistą, kad padėtų 
nuspręsti, kokį darbą jie turėtų dirbti. 

3. Jeigu jie nutaria likti šiame darbe, parinkite jiems tokias užduotis, 
kurios būtų įdomios, teiktų pasididžiavimą ir būtų jiems jėgų iš- 
bandymas. 

NEVISUOMENIŠKI 


Šie yra atsiskyrėliai, intravertiški, užsidarę ir kitais nesidomi. At- 
rodo šalti, bejausmiai ir tarsi sako: „Aš noriu būti vienas“. Kai ku- 
rie tokį įspūdį stengiasi tyčiomis sudaryti norėdami jus atbaidyti, 
bet dauguma nelinkę gąsdinti ar jūsų įveikti. Jūs jiems nerūpi- 
te - jie tiesiog yra šalti, nedraugiški žmonės. Jiems daug smagiau 
dirbti vieniems ir jie sunerimsta, jei turi artimai bendradarbiauti 
su kitais. Daugelis kur kas daugiau dėmesio skiria smulkmenoms 
nei žmonėms. Įveikiami taip: 


1. Atminkite, jog tai jų problema, ne jūsų. Šiaip jie neturi piktų kėslų. 
2. Jei esate jų viršininkas, pasirūpinkite, kad galėtų dirbti vieni. 


DARBOHOLIKAI 


Jie bėga nuo savo bėdų pasinerdami į darbą. Kiti iš reikalo tampa 
darboholikais. Įveikiami taip: 


1. Nuspręskite, ar jų asmenybė yra „A tipo“ ir ar jie visą laiką turi 
būti užsiėmę. Tokiu atveju nesijaudinkite - jiems tai patinka. 

2. Skatinkite juos daugiau darbo pavesti kitiems, jei patys neaprėpia. 

3. Skatinkite juos nusistatyti darbų eiliškumą ir padaryti atliktinų 
darbų sąrašą. 

4. Paprašykite vieną savaitę rašyti, kaip jie leidžia laiką (darbe ir ne 
darbe), ir padarykite atitinkamas pataisas. 


PESIMISTAI 


Jie nuolat vartoja tokius posakius: „Iš to nieko neišeis“, „Nėra ko ir 
bandyti“ ar: „Mes bandėme, ir nieko neišėjo“. Jiems visad puodukas 
pustuštis, ne artipilnis. Įveikiami taip: 


1. Skatinkite pasitikėti draugu. 
2. Padėkite keisti savo nuostatą. 

3. Prieš bandant ką nors nauja patarkite užduoti du klausimus: ką 
aš iš to laimėsiu? Ką pralaimėsiu? 

4. Paklauskite, ar jiems patinka būti tarp kitų pesimistiškai nusi- 
teikusių žmonių. 


NUOBODŽIAUJANTIEJI 


Jie tik eina pramintu keliu ir nė neketina iš jo pasukti. Tačiau dau- 
gybę laiko sugaišta skųsdamiesi visokiausiomis smulkmenomis, 
kurios juos erzina. Jie pavydi tiems, kurie prasimuša gyvenime, bet 
patiems, matyt, pristinga reikiamų priemonių ar energijos daugiau 
pasiekti. Įveikiami taip: 


1. Paskatinkite juos surašyti asmeninius ir darbo tikslus. 

2. Paklauskite, ar jiems patinka turimas darbas. Jei nepatinka, pa- 
klauskite, ką norėtų veikti. 

3. Padėkite jiems rasti būdus savo tikslams įgyvendinti. 

4. Žr. „Zirzekliai, verkšlentojai ir niurgzliai“. 


TIKINTIEJI SĖKME 


Jie mano, kad tai, ką tu turi, turi todėl, kad tau „sekasi“, o ne kad 
sunkiai dirbi. Jie linkę lošti ir tiki, kad jei juos lydės sėkmė, gaus 
iš gyvenimo visa, ko nori. Įveikiami kaip ir „nuobodžiaujantieji“, 
išskyrus 4. 


MARMEKLIAI 


Jie taip ir neišmoko aiškiai, suprantamai ištarti kiekvieną žodį. Jų 
tariami Žodžiai visi susilieja ir klausantysis turi paprašyti pakartoti 
arba tiesiog nesupranta, kas buvo pasakyta. Įveikiami taip: 


1. Patarkite jiems išklausyti kalbėsenos ar tarties kursą. 
2. Paaiškinkite, kaip sunku įsitempus klausytis, ką jie sako. 
3. Jei jų tylus balsas, paskatinkite garsiau kalbėti. 

NEAPIBRĖŽTAI KALBANTIEJI 


Jie yra analitikų priešingybės. Paprašyti pateikti detalių, nesugeba to 
padaryti. Jie kalba ne konkrečiai, o bendrais bruožais. Įveikiami taip: 


1. Pamokykite juos, kaip nagrinėti kokią nors temą, kad jie mokėtų 
informaciją konkretizuoti. 

2. Paprašykite, kad jie smulkiai nurodytų, kokiais etapais atliks už- 
duotis. 

3. Paprašykite aprašyti, kas vyko per praeitą susirinkimą, paskui tą 
aprašymą aptarkite ir paprašykite detalizuoti. 


SAVININKAI 


Šie žmonės yra tikri fanatikai to, ką laiko savo valda. Jie puola 
kiekvieną, bandantį įžengti į jų teritoriją ar nerodantį pagarbos jų 
nuosavybei. Jų valdą sudaro ir automobilis, ir kabinetas, ir rašo- 
masis stalas, drabužiai ar net rašikliai. Įveikiami taip: 


1. Žinokite, kad tie žmonės visur įžvelgia grėsmę - štai kodėl saugo 
visa, kas yra jų. 

2. Jie turbūt jaučiasi taip, tarsi būtumėte įsiveržę į jų „erdvę“. 

3. Skirtingos kultūros skirtingai supranta asmeninę žmogaus erdvę. 


PILKOS ASMENYBĖS 


Šie žmonės nelabai turi ko pasakyti. Paklausk jų: „Kas naujo?“, ir jie 
visad atsakys: „Nieko“. Jie kitiems leidžia šnekėti, patys retai kada 
duoda kokį klausimą ar įsiterpia į pokalbį. Nėra drovūs, bet šie 
žmonės „aria“ diena po dienos dirbdami vis tą patį. Įveikiami taip: 


1. Pakvieskite juos į įdomų renginį. 

2. Įtraukite į veiklą. 

3. Jiems savo ruožtu paveskite surengti įdomų vakarą ar savaitgalio 
išvyką. 

4. Paskatinkite padėti kitiems - gal taip jie išlįs iš savo kiauto. 

SVAJOKLIAI 


Mes visi svajojame, bet šie perlenkia lazdą ir tai ima kenkti jų dar- 
bui ar darbo našumui. Gal ne visuomet teisinga juos kaltinti, kad 
užsisvajoja. Galbūt jų darbas ar gyvenimas toks nuobodus, kad jie 
neturi kuo užimti minčių. Automatiškos darbo funkcijos sudaro 
galimybes svajoti. Įveikiami taip: 


1. Pasirūpinkite jų darbo vietos dizainu ir apipavidalinimu. 
2. Pagalvokite, kaip įvesti darbo rotacijos sistemą. 
3. Darbuotojams suteikite daugiau informacijos, kaip atlikti užduotis. 


NEVALOS 


Tai, kas jums atrodo netvarkinga, kitam gal taip neatrodo. Galbūt 
patys kalti, kad esate pedantai? Ar jie tikrai netvarkingi? Vaikystė- 
je paskui vienus turbūt vaikščiojo mama ir rankiojo jų išmėtytus 
daiktus, o kiti gal užaugo netvarkinguose namuose. Netvarka jiems 
visai netrukdo ir jie nustebtų, jei į tai atkreiptumėte jų dėmesį. Įvei- 
kiami taip: 


1. Būkite geru pavyzdžiu. 

2. Nurodykite, kokių kyla keblumų dėl jų netvarkingumo. 

3. Surašykite, kas tvarkytina biure. Tikrinkite, ar išeidami palieka 
tvarkingą darbo vietą. 


HIPERAKTYVIEJI 


Žmogus pavargsti vien žiūrėdamas, kaip šitie uraganai veikia. Jie 
niekad nenustygsta, žodžius berte beria ir vienu kartu dirba dešimt 
darbų. Nervinga jų energija persiduoda visiems ir kelia įtampą. 
Įveikiami taip: 


1. Priminkite hiperaktyviam žmogui pailsėti. 
2. Paaiškinkite, kad nerimstantis jų aktyvumas kitus dirgina. 


124 


Kaip elgtis su manipuliatoriais 


3. Apkraukite juos darbu. Išmintingai įkinkykite jų energiją tose 
srityse, kuriose jie duotų naudos. 


ANALITIKAI 


Jieviskąanalizuojair gvildena. Kalbėdamiesi klausinėja kiekvienos 
smulkmenos. Paviršutiniškais pašnekesiais nesidomi. Kiti gali pasi- 
justi jų tardomi. Įveikiami taip: 


1. Paklauskite, kodėl jiems rūpi žinoti kiekvieną smulkmeną. 

2. Paaiškinkite, jog įkyru, kai iš tavęs norima išpešti pernelyg daug 
informacijos. 

3. Panaudokite analitinius jų sugebėjimus skirdami tiriamuosius 
darbus. 


ŠYKŠTUOLIAI 


Šie žmonės taip brangina savo laiką, pinigus bei daiktus, kad jiems 
labai sunku su jais skirtis. Daugelis išaugo nelabai pasiturinčiose 
šeimose, turėjo tenkintis tuo, ką turi. Todėl dabar jie kaupia, saugo 
savo daiktus ir nelinkę dalytis su kitais. Dėl savo taupumo jie daž- 
nai pravardžiuojami „šikšnomis “. Įveikiami taip: 


1. Skatinkite visad sumokėti savo dalį. 
2. Apmokant bendrą sąskaitą būkite atidūs, nes jie tikriausiai steng- 
sis sumokėti mažiau už kitus. 


Jei patys suvokiate naudoją šias manipuliacines gudrybes, liaukitės 
ir pagalvokite, kaip galėtumėte elgtis tiesiau ir doriau. 


Venkime dviprasmybių 


Kartais mūsų Žodžius bei elgesį galima įvairiai išsiaiškinti. Jei šito 
nesuvokiame ir nepasakome, ką turime galvoje, mūsų elgesį kiti 
gali neteisingai suprasti. Štai pavyzdys: 

1. Vadovo ketinimas. Vadovas nori, kad Merė (viena darbuotojų) 
žinotų jį vertinant, jog pastaruoju metu ji daugiau dirba. Jis 
svarsto, kuris šių būdų geriausiai išreikštų jo dėkingumą: 

a) duoti jai laisvą dieną; 

b) pasikviesti Merę pietų; 

c) pasakyti Merei, ką mano apie jos darbą; 
d) pasistengti sumažinti Merei darbo krūvį. 

2. Vadovo sprendimas. Jis pasirenka d atvejį ir sumažina Merei dar- 
bo krūvį. 

3. Merės reakcija. Ji pastebi, kad sumažėjo darbo, bet nežino, ką tai 
reiškia. Galbūt jos vadovas: 

a) kritiškai Žiūri ir mano ją nepakeliant darbo krūvio; 
b) duoda jai suprasti, kad per daug kalbasi telefonu; 

c) stengiasi jai padėti; 

d) yra įsitikinęs ją neištveriant kritiškų situacijų. 

4. Kaip Merė tai suprato. Ji nusprendžia, jog tai a atvejis, įsižeidžia 
ir pasijunta pažeminta. 

5. Merės svarstymai. Aš neišsiduosiu, kad jis mane įžeidė. Ar man: 
a) nieko nesakyti? 

b) jam padėkoti? 

6. Merės sprendimas. Ji nutaria padėkoti. 

7. Kaip tai suprato vadovas. Jis mano, kad Merė mato jo pastangas 
ir yra dėkinga. 


Tai klasikinis pavyzdys, kaip neteisingai gali būti suprastas dvi- 
prasmiškas elgesys. Vadovo ketinimai buvo geri. Tačiau darbuoto- 
ja juos suprato priešingai. Būtų buvę daug sklandžiau, jei vadovas 
savo veiksmus būtų paaiškinęs žodžiais. Išgirdęs Merės atsakymą, 
jis būtų žinojęs, kad ji suprato, kodėl jai palengvino darbą. 

Kitas pavyzdys rodo, kad nepaaiškinus dviprasmiškų veiksmų 
padariniai gali būti rimtesni. Viena kompanija sėkmingai dirbo 
net ir ekonomikos nuosmukio sąlygomis. Kompanijos vadovybė 
nutarė persikelti į didesnes, patogesnes patalpas. Darbuotojams ta 
gera Žinia turėjo būti pranešta ketvirtadienį 17 val. per specialų 
susirinkimą. Nemalonumai prasidėjo, kai pirmadienio rytą atėjo 

kitos kompanijos darbininkai. Jie pasakė biuro administratorei 
norį išmatuoti kabinetus. Paklausti kodėl paaiškino: „Naujieji šei- 
mininkai nori žinoti prieš įsikeldami". 

Atsiklaususi vadovo, sekretorė leido darbininkams išmatuoti 
kabinetus. Ją ėmė kamuoti bloga nuojauta, kad gali netekti darbo. 
Per kavos pertraukėlę ji apie tai užsiminė dviem bendradarbiams, 
jie šią žinią, aišku, persakė kitiems. Antradienį po pietų vadovybė 
išgirdo, kad pusė jų personalo jau ieško darbo kitose kompanijose 
pamanę, jog ketvirtadienio susirinkime bus pranešta apie jų kom- 
panijos likvidavimąsi. Vadovybė nedelsdama nusprendė pranešti 
gerąją žinią antradienį 17 val. 


Kaip elgtis su atkakliais žmonėmis 


Šiame telefoninės rinkodaros amžiuje mums visiems teko kalbėtis 
telefonu su prekybos agentais. Pavyzdžiui, jums gal jau pažįstamas 
jaunas malonus balsas aiškino apie savo kilimų valymo paslaugą 
su ypatingomis nuolaidomis. Kai agentė prisistato ir paklausia, 
kaip sekasi, jūs iškart numanote, kad ji dabar ims piršti kokią pre- 
kę ar paslaugą. Aš patarčiau laikytis tokios taktikos: 


UŽSIKIRTUSI PLOKŠTELĖ 


- Šiandien mes su didelėmis nuolaidomis valome kilimus. 

- Ačiū už skambutį, bet man nereikia. 

— Bet nuolaidos tikrai didelės ir galioja tik šią savaitę... 

— Man nereikia. 

— O galjums išvalyti svetainės baldų komplektą? 

— Nereikia... Sudie. - Jūs padedate ragelį. 

Tūlas gal pamanys, kad toji mergina stengiasi užsidirbti. Mano 
nuomone, ji braunasi į asmeninį gyvenimą. Jei man reikės išvalyti 
kilimą, aš pati paskambinsiu ir paprašysiu. 

Naudodami „užsikirtusios plokštelės“ taktiką, jūs vis kartojate 
tą patį. Nekeliate balso, nesiteisinate. Trečią kartą atsisakius, pre- 
kybos agentai paprastai įsitikina, kad kalbate rimtai. 

Ši taktika padeda ir įstaigoje, jei jums tenka vyti šalin prekybos 
agentus. Sakykite, kad jums nurodyta tik paimti vizitinę kortelę 
ir katalogą (ar informaciją apie gaminius). Kas nors iš kompanijos 
šiuo reikalu pasirūpins, jei siūlomas gaminys ar paslauga bus verti 
dėmesio. 

Štai kaip derėtų kalbėtis su prekybos agentu: 

— Aš norėčiau pamatyti vadovę. 

— Ar esate susitaręs? 

- Ne. 

— Gal pasakytumėte apsilankymo priežastį? 

— Norėčiau pristatyti mūsų gaminį. 

- Man liepta tik paimti kokį nors informacinį leidinį. Jei tai su- 
domins vadovę, ji paskambins. 

— Mūsų nuolaidos galioja tik šią savaitę. 

- Palikite informacinį leidinį man, ir vadovė jums paskambins, 
jei susidomės. 

- Tikrai žinau, kad ji norėtų su manimi susitikti. 

— Palikite informacinį leidinį man, ir vadovė jums paskambins, 
jei susidomės (atkišate ranką paimti informacinio leidinio). Ačiū. 

Šią taktiką galite naudoti ir kitose situacijose, pavyzdžiui, kai 
kas nors stengiasi jus įkalbėti daryti tai, ko nenorite. 

- Hari, ar šįvakar mane parveši namo iš darbo? 

- Atleisk, bet negaliu. Esu užsiėmęs. 

- Hari, man labai reikia, kad šįvakar parvežtum namo iš darbo. 
Kas atsitiko, kad negali manęs parvežti? 

— Sakiau, kad esu užsiėmęs. 

Jei kas nors prašo paaiškinti, kodėl atsisakėte, elgiasi agresyviai 
ir bando jus išnaudoti. Jūs neprivalote aiškintis žmonėms, kodėl 
negalite padaryti to, ko jie nori. Naudokitės šia taktika visada, kai 
norite atsakyti tam, kas bando jus įkalbėti, kad sutiktumėte. Ir 
nesijauskite kalti! 

SUNKUS KLIENTAI IR KAIP SU JAIS ELGTIS 


PAGRINDINIAI PRINCIPAI IR METODAI 


Kai kam iš mūsų sunkiausi ir labiausiai vedantys iš kantrybės žmo- 
nės, su kuriais tenka susidurti, yra klientai. Paprastai kompanijos 
draudžia darbuotojams į nederamą klientų elgesį atsakyti tuo pa- 
čiu. Dažnas padarinys - susierzinę, įsitempę darbuotojai. 

Daugiausia savitvardos reikia tiems, kurie dirba priešakinėse 
kompanijos linijose ir jai atstovauja. Ypač jei jie asmeniškai ar te- 
lefonu turi tvarkyti reikalus su piktais ar nepatenkintais klientais. 
Turintys nusiskundimų klientai būna irzlūs, šiurkštūs, nekantrūs, 
užsispyrę, įsijausminę ar agresyvūs. Dažnai jie savo pyktį išlieja 
ant kompanijos atstovo (galbūt ant jūsų). Nuo to, kaip išspręsite 
kliento problemą, priklausys judviejų nuotaika. Valandėlę pabū- 
kime kliento kailyje. 


Klientų aptarnavimas 


Kaip jums ir man, klientams patinka mandagus aptarnavimas. 
Darbuotojai kartais pamiršta vieną dalyką - kad „visų svarbiausia 
yra klientas“. Kai kurie darbuotojai daro tokį įspūdį, jog kliento 
aptarnavimas trukdo tikrajam jų darbui. Tarsi padėdami klientui 

darytų jam malonę. Iš tiesų kliento poreikiai turėtų būti svarbesni 
už bet kokį jų dirbamą darbą. 

Deja, daug žmonių eina į paslaugų sferą tik todėl, kad „pasi- 
taikė toks darbas“. Jų vieta kur kitur. Jei dirbate paslaugų sferoje, 
paklauskite savęs: „Ar man patinka aptarnauti žmones? Ar noriu, 
kad susitikus su manimijiems pasitaisytų nuotaika?“ Jei atsakymas 
„ne“, traukitės iš aptarnavimo sferos! 

Vienas visuomenės tikslų turėtų būti sukurti tokį gyvenimą, 
kad žmonės kitus aptarnautų nesijausdami pataikūnais. 

Esama vyrų, kuriems atrodo, jog patarnauti žmonėms (namie ar 
darbe) - pažeminimas ar „moteriškas darbas“. Jie mano, kad kitus 
aptarnaudami praranda vyriškumą. 

Žmogų išduoda jo balso tonas ir kūno kalba. Didelis skirtumas 
tarp pokalbio, pradedamo trumpu „klausau“ ir su šypsena pasa- 
kytu: „Labas rytas, kuo šiandien galėčiau jums padėti?“ Mano ty- 
rimai universalinėje parduotuvėje parodė, jog šeši pardavėjai iš 
dešimties niekad nesišypso. Galima pamanyti, kad aptarnaudami 
pirkėją suteikia jam malonę. 

Klientų aptarnavimas svarbu ne tik tiems, kurie dirba parduo- 
tuvėse ar restoranuose. Bet kuri visuomenėje veikianti organizaci- 
ja turi tinkamai aptarnauti klientus. Šiurkštumas, nekantrumas ir 
nejautrumas nesuderinama su gera, profesionalia prekyba. Ir vis 
dėlto šie neigiami prekybininkų bruožai pasireiškia dėl įvairiausių 
priežasčių. Nemandagumas, nepagarba, abejingumas, lėtas aptar- 
navimas, nežinojimas, kokias paslaugas teikia kompanija, klaidos ir 
nemalonus elgesys atstumia klientus ir blogai nuteikia. Blogai nu- 
teikiami klientai paprasčiausiai daugiau tokiose vietose nesilanko. 

Klientai patraukia ten, kur geriausiai aptarnaujami. Tai, kaip 
darbuotojas elgiasi su klientais, yra kur kas svarbiau nei visi pini- 
gai, kompanijos išleidžiami reklamai ar geram vardui kurti. 

Ar galite patobulinti klientų aptarnavimą? Jei daug mąstote, 
kaip geriau aptarnauti klientus ir juos patenkinti, jus lydės sėkmė, 
kad ir kur dirbtumėte. 

Paslaugas teikiančių įmonių sėkmingiausiai dirbantys darbuo- 
tojai turi bendrų bruožų. Jie žino viską, kas tik įmanoma, apie savo 

organizaciją ir tai, kaip geriau ji gali aptarnauti klientus. Sumanūs 
darbuotojai žino: 


+ ką veikia jų įmonė; 

+ kas yra jos vadovai; 

+ kodėl įmonė taip dirba; 

+ kokias ji siūlo paslaugas ir gaminius; 

+ kokie gali iškilti bendri klausimai ar sunkumai; 
+ kaip geriausia aptarnauti klientus. 


Be to, sėkmingai dirbantys darbuotojai sugeba išsiaiškinti, ko 
klientai pageidauja, tikisi ir kokie jų poreikiai. Jie iš paskutiniųjų 
stengiasi klientų šito išsiklausinėti ir tikrai įsiklauso įjų atsakymus. 
Jie numato, kokie gali būti klausimai apie kompanijos siūlomus ga- 
minius ar paslaugas. 

Ar įsiklausote į savo klientus ir nuoširdžiai norite jiems padėti? 
Arjuos informuojate, ką darote, kad patenkintumėte jų poreikius? 
Žmonės paprastai sutinka laukti, jei tiksliai ir atvirai nurodoma, 
kiek bus vėluojama ir dėl kokių priežasčių. 

Galbūt savo darbą ir laikote nuobodžiu ar šablonišku, bet įžei- 
džiate klientus, jei elgiatės su jais atsainiai ar parodote, kad šis dar- 
basjums įgrisęs. Klientai liaujasi pirkę ar pakeičia pirkimo įpročius, 
jei iš kurių nors pardavėjų pirkti nėra malonu. 

Vėl pabūkite kliento kailyje ir prisiminkite, ar jums yra tekę atsi- 
durti tokioje padėtyje: 


+ Esate penkerių metų, stovite prie ledų prekystalio ir žiūrite, 
kaip už jus daug didesni Žmonės (atėję vėliau nei jūs) aptar- 
naujami pirma. 

+ Ateinate į restoraną, atsisėdate ir žiūrite, kaip kiti aptarnau- 
jami. Kai kas, atėjęs vėliau nei jūs, jau baigia valgyti, o iš 
jūsų dar nepaimtas užsakymas. 

+ Ateinate į parduotuvę ir ramiai stovite, o pardavėja šnekasi, 
nekreipia į jus dėmesio. 

+ Prisipilate benzino, degalinės darbininkas patikrina tepa- 
lus. Vėliau pamatote, kad jis tepaluotais pirštais nučiupinėjo 
jūsų ką tik nuplautą automobilį. 

+ Buvote užsisakę kambarį, bet viešbučio registratorė skeptiš- 
kai žvelgia į jus, nes neranda užsakymo. 

+ Smarkiai lyja ir jums sunku važiuoti išsinuomotu automo- 
biliu, nes į jį nebuvo įpilta skysčio stiklo valytuvams. 

+ Viešbutyje užsisakote pusryčius 7 valandai, bet turite išeiti į 
8.30 val. susitikimą nepusryčiavę, nes pusryčiai nebuvo lai- 
ku atnešti į kambarį. 

+ Pritrūkstate grynųjų, todėl turite išsirašyti čekį. Pateikiate 
jį kasininkui banke, kuriame esate nuolatinis klientas. Kasi- 
ninkas jus įtariai nužvelgia ir pareikalauja dviejų tapatybės 
dokumentų. 


Neabejoju, kad šie pavyzdžiai jums pažįstami. Kompanijos tu- 
rėtų nepamiršti, jog prastai aptarnautas klientas gali nebegrįžti 
naudotis jų paslaugomis. Man kelia šypseną, kai prekybos įmonės 
leidžia didelius pinigus norėdamos susigrąžinti klientus, kurių gal 
nebūtų praradusios, jei tie būtų buvę geriau aptarnaujami ir būtų 
buvę rodoma daugiau mandagumo. Juk šito klientai iš jūsų tikisi. 

Rimtos žalos pridaroma, kai klientas iš parduotuvės išlekia su 
trenksmais. Toks ne tik pats nebesugrįžta, bet ir papasakoja drau- 
gams, kaip pas jus prastai aptarnaujama. Jei į jus kreipiasi įpykęs 
klientas, gaunate puikią progą tokiai žalai užkirsti kelią. Dar nieko 
nepataisomo neįvyko. Ir neįvyks, jei tokioje situacijoje elgsitės teisin- 
gai. Atminkite, jog prarastą klientą susigrąžinti dvigubai sunkiau. 

Ar kada išėjote iš parduotuvės (net jei tikrai norėjote ką nors nu- 
sipirkti) vien todėl, kad nesulaukėte deramo aptarnavimo? Jei pirkė- 
jai Žino būsią gerai aptarnaujami, jie pasirengę brangiau mokėti ar 
vietoj nesamos jų pageidaujamos prekės pirkti pasiūlytą panašią. 

Kai esu nepatenkinta aptarnavimu ar iš kompanijų negaunu, 
ko prašau, manau galinti rinktis viena iš dviejų: (a) nusprendžiu 
ten daugiau negrįžti arba (b) duodu jiems galimybę pasitaisyti. 

Aš išmokau kompanijoms suteikti galimybę pasitaisyti pasi- 
skųsdama tam, kas gali trūkumus pašalinti. 

Vienos oro linijos mane prastai aptarnavo. Užuot perėjusi į kitas 
orolinijas (konkreti išeitis), aš pasikalbėjau su nemandagaus bilietų 
pardavėjo viršininku. Jam paaiškinau reikalą ir jis man atsakė: „Kai 
esate patenkinta mūsų oro linijomis, visiems pasakykite. Kai esate 
nepatenkinta mūsų aptarnavimu, prašau sakyti man - aš galiu iš- 
taisyti padėtį!“ Jis pažadėjo dėl to pasikalbėti su savo darbuotoju. 

Štai kelios situacijos, kurios galjums pasitaikė. Pagalvokite, kaip 
elgtumėtės: 


1. Jūs dirbate kompanijoje, tiekiančioje automobilių dalis. Jums 
prie prekystalio aptarnaujant klientus įpuola žmogus. Jis mato, 
kadjūs užsiėmęs su klientu. Matyt, jis skuba, nes trypčioja, dirs- 
čioja į laikrodį ir dūsauja. Kaip galėtumėte jam palengvinti lau- 
kimą? 

Atminkite, jog niekas taip neerzina, kaip nekantrus laukimas, kai 

turintis jus aptarnauti pardavėjas jūsų tarsi nė nemato. Tad pir- 

miausia derėtų parodyti, jog pastebite klientą čia esant. Galėtumėte 
pasakyti: „Tuoj pat jus aptarnausiu“. 


2. Jūs baigėte kalbą su pirmuoju klientu. Linktelite skubančiam 
vyrui, irjis prieina prie prekystalio. Ką jam pasakysite, kad pasi- 
taisytų nuotaika po laukimo? 

Tarkite: „Ačiū už kantrybę. Kuo galėčiau jums šiandien padėti?“ 


3. Pirkėjas parodo paštu gautą užsakymo blanką, kurį jis užpildė. 
Bet kažkas jam atsiuntė ne tos rūšies blanką. Jūs paaiškinate, jog 
blankas ne toks, ir jis labai supyksta. Ką jam pasakyti? 

Iškart norėtumėte jam atšauti: „Aš nekaltas, kad jums buvo išsiųs- 

tas ne tas blankas“ (jūs teisinatės) arba: „Tikriausiai Džordžas jį 

išsiuntė per klaidą“ (kaltinate kitą). Ar pirkėjas bus tuo patenkin- 
tas? Žinoma, ne! Jam nerūpi, kas jam išsiuntė ne tą blanką, jam 
tik reikia automobilio detalių! 

Jums štai ką derėtų pasakyti: „Apgailestauju, kad gavote ne tą 
blanką. Nesistebiu, kad jums sugadinta nuotaika - jei man taip būtų 
atsitikę, ir aš pykčiau. Aš jums padėsiu užpildyti teisingą blanką. 

Šiuo atveju jūs nesikratote atsakomybės. Ne tik atsiprašote ir 
užjaučiate pirkėją, bet ir imatės priemonių nesklandumams pa- 
šalinti. 


4. Tarkime, kaip tik jūs išsiuntėte pirkėjui netinkamą blanką. Ar 
sakote: „Mes pakeitėme sistemą ir tokių blankų nenaudojame“ 
(kratotės atsakomybės)? Ar pripažįstate savo klaidą? „Aš sukly- 
dau. Štai kokį blanką turėjau jums išsiųsti. Aš jums sutaupysiu 
laiko ir padėsiu jį užpildyti.“ 


Kaip elgtis su išvestais iš kantrybės klientais 


Štai kas, anot pirkėjų bei klientų, juos erzina (ir gali supykinti): 


Poreikis Kliūtis Poreikio 
patenkinimas 


NIEKAS MANĘSNESIKLAUSO. 
NĖRA TVARKOS. 

JŪS Į MANE NEKREIPIATE 
DĖMESIO. 

GAMINYS PRASTAS. 


Pirmiausia jums derėtų išsiaiškinti, kas klientui trukdo. Paskui 
pasistenkite nesklandumus pašalinti. 

Jei klientas mano, kad „niekas manęs nesiklauso“, ir susierzinimą 
išlieja imdamas ant jūsų šaukti, kaip parodysite, jog klausotės? Tai 
turėtų rodyti jūsų kūno kalba, be to, derėtų perklausti, ar teisingai 
jį supratote. Paskui paklausinėkite, smulkiau pasiaiškinkite, su ko- 
kiais nesklandumais jis susidūrė. Tai būtų pravartu ir atvejais „nėra 
tvarkos“, „jūs į mane nekreipiate dėmesio“ bei „gaminys prastas“. 

Kaip elgtis su piktais klientais 


Prisiminkite, kad klientas tikriausiai pyksta todėl, kad nebuvo pa- 
tenkinti jo poreikiai, ir mano jus galint bent kiek jam padėti. Tačiau 
gal būtų apdairiau iškart neskirti viso dėmesio jo nusiskundimui. 


Pirmiausia atsižvelkite į kliento jausmus. Atjauskite jį - pabūkite 
jo kailyje. Pasakykite: „Nesistebiu, kad jums sugedo nuotaika, jei 
taip atsitiktų, ir man sugestų . Atidžiai jį išklausykite nenuleisda- 
mi nuo jo žvilgsnio, linkčiokite ir kitaip rodykite, jog esate jam 
dėmesingi. Paklausinėkite, kad patiems būtų aiškiau: „Ir kas tada 
atsitiko?“ arba: „Ar prekė jums netiko?“ Paskui savo ruožtu išsa- 
kykite, kaip supratote jo nusiskundimą (ar pykčio priežastį). 


Tada aiškinkitės jo nusiskundimą. Apraminę klientą, jau galite 
pereiti prie jo nusiskundimo. Pasiteiraukite, ko jis iš jūsų nori. Pa- 
klauskite: „Matau, kad esate nepatenkintas. Kaip galėčiau jums pa- 
dėti? Daugelis darbuotojų pamiršta duoti šį klausimą, bet tai labai 
veiksminga priemonė šalinant nesklandumus. Dažnai klientai pa- 
tys nežino, ko iš jūsų nori. Tada išsiaiškinkite, ko išties reikalauja- 
ma, ir imkitės priemonių tam įvykdyti. 

O ką sakyti, kai negalite padaryti, ko norima? Jei žmogui tie- 
siai tai išrėšite, savaime aišku, jis bus nepatenkintas. Bet jei pa- 
siūlysite panašų pasirinkimą, žmogus bus mažiau nepatenkintas. 
Kai negalite patenkinti kliento pageidavimų, pasakykite, ką galite 
padaryti ir kas panašiausiai atitiktų jo poreikį. Pasiūlykite bent 
du pakaitalus, bet ne daugiau kaip tris. (Daugiau nei trys trikdo.) 
Šitaip padėties valdymą vėl atiduodate į kliento rankas. Jis ar ji 
mintyse vėl yra „prie vairo“. Tokiomis aplinkybėmis laimite abu. 

Jei negalite pasiūlyti jokios alternatyvos, paaiškinkite, dėl kokių 
kompanijos taisyklių ar strategijos neįmanu patenkinti kliento rei- 
kalavimo. Aiškinkite tai, kas tinka tik šio kliento atveju. Pakalbėki- 
te su klientu, ką jam tikslingiausia daryti (gal priimti jūsų pasiūlytą 
alternatyvą), kad abiem padėtis būtų aiški. Ką pažadate padaryti, 

būtinai padarykite. Asmeniškai paraginkite (atidus rūpestis) 

klientus kreiptis į jus, jei ateityje jiems iškiltų kokių sunkumų. 

PASTABA: Atminkite, jog visus nesklandumus nelengva pašalin- 
ti. Galbūt negalėsite visiškai patenkinti klientų, tačiau 
bandykite su jais tartis, kad abi pusės nenusiviltų. 


Taisykime savo pačių klaidas 


Ką daryti, kai patys suklystate? Pirmiausia nesigėdykime prisipa- 
žinti. Pasakykite: „Apgailestauju, kad taip įvyko. Kaip galėčiau klai- 
dą ištaisyti?“ Paskui ją ištaisykite. Nesiteisinkite tokiais žodžiais: 
„Mes buvome beprotiškai užsiėmę. Todėl ir suklydau“. Kad ir ką 
darytumėte, nepalikite kliento skundo be dėmesio. Klientas tik dar 
labiau supyks ant jūsų ir ant kompanijos. 

Ar jums sunku prisipažinti suklydus? Mes visi klystame ir daž- 
nas nemėgstato prisipažinti. Bet jei žmogus, padaręs klaidą, ją prisi- 
pažįsta, argi mūsų pagarba jam nepadidėja? Daugelis mano, jog kiti 
juos mažiau gerbs, jei prisipažins suklydę. Priešingai. Jūs padarėte 
klaidą, ją pripažįstate ir norite ištaisyti. Taip abiem pusėms kur kas 
geriau. Jei klientas ir toliau ginčijasi, paklauskite: „Ką norėtumėte, 
kad padaryčiau problemai išspręsti? 


„Užsikirtusios plokštelės“ taktika 


„Aš turiu reikalauti iš klientų laikytis taisyklių ir nustatytos tvar- 
kos. Jiems nepatinka daugelis šių taisyklių ir man sunku atsilaikyti, 
kai jie primygtinai prašo padaryti išimtį.“ 

Tai tik viena iš daugelio nemalonių situacijų, kuriose geriausia 
naudoti „užsikirtusios plokštelės“ taktiką. 

Pavyzdžiui, galite pasakyti: „Suprantu jūsų nepasitenkinimą, bet 
niekam negaliu daryti išimčių . Arba: „Norėčiau jums padaryti iš- 
imtį, bet negaliu . Jei žmogus toliau skundžiasi, vėl tai pakartokite. 
Nekelkite balso ir nesiteisinkite. Pamatysite, trečią kartą tą patį pa- 

kartojus, klientas išgirs. Bet atminkite: kai negalite patenkinti kliento 
reikalavimo, jei įmanoma, bandykite pasiūlyti bent dvi kitas išeitis. 


Pokalbiai telefonu 


Jei esate panašūs į mane, kai telefonu jums nederamai atsakoma, 
iškart jūsų įspūdis apie tą kompaniją pablogėja. Atminkite, jog ne- 
tinkamai atsiliepdami telefonu galbūt atstumiate galimus ar net 
nuolatinius klientus. 


Jūsų firma turi daryti gerą įspūdį. Jūs galbūt esate pirmutinis ir 


kai kuriais atvejais vienintelis ryšys su ja. Štai šiek tiek patarimų: 


Telefoninis etiketas 


l. 
2. 


12. 


13. 


Atsiliepkite telefonu iškart - jei įmanoma, po pirmo skambučio. 
Jei skambinama kam kitam, tučtuojau „permeskite skambutį 
(Žr. „Kaip kalbėti telefonu“.) 


. Skambinančiajam, jei jis nepadeda ragelio, praneškite, ar laukti. 
„ Niekad neuždenkite delnu mikrofono. (Klientas pamanys, kad 


elgiatės pasalūniškai arba kad jį apkalbate.) 


„ Kad ir kaip tą akimirką jaustumėtės, klientui neišsiduokite esą 


prastos nuotaikos. 


„ Su sunkiais klientais nepraraskite savitvardos. 
„ Suklydę atsiprašykite. 
„ Klientams stenkitės pasitarnauti smulkiomis paslaugomis, ir 


jie ateityje jas prisimins. 
Išmokite teisingai užsakyti tarpmiestinius pokalbius ir juos priimti. 


„ Išmokite atsakomosios reakcijos ir parafrazės metodą, kad tei- 


singai suprastumėte pašnekovą. 


„ Išgirdę pavardę, paprašykite ją pasakyti paraidžiui. Prie pa- 


vardės skliausteliuose užrašykite tarimą, kad ateityje ją teisin- 
gai ištartumėte. 

Jei pasitraukiate iš savo darbo vietos, pasakykite apie tai sek- 
retorei ar paprašykite, kad kas nors atsilieptų telefonu. 

Prie kiekvieno telefono padėkite popieriaus ir rašiklį. 

14. 


15. 


16. 


17. 


18. 


19, 


Jei turite nueiti nuo telefono ko nors sužinoti, paklauskite skam- 
binančiojo, ar jis palauks, ar vėliau paskambins. 

Jei skambinantysis prašo tokios informacijos, kurios jūs iškart 
negalite suteikti, pasakykite, kad vėliau duosite atsakymą. Pa- 
skambinkite patys arba paprašykite paskambinti tuo klausimu 
geriau išmanantį. Svarbu, kad žmogui būtų suteikta informa- 
cija. Antrasis variantas gal net naudingesnis, nes per pokalbį 
skambinantis žmogus gali turėti papildomų klausimų, į kuriuos 
nesugebėsite atsakyti. 

Kur dera, vartokite skambinančiojo pavardę (bet nepersistenki- 
te). Pavardę teisingai ištarkite. 

Tarpmiestinius pokalbius patys užsakykite. Prašydami sekreto- 
rės tai padaryti, kartais tik sugaišinsite klientą. Žmonėms pasi- 
rodys, kad kitų laiką branginate ne taip kaip savo. 
Pasižymėkite, ką turėsite pasakyti, kad nepamirštumėte svar- 
bių dalykų. Jei teks skambinti patiems, pasižymėję prisiminsi- 
te, ką norėjote aptarti. 

Atsiliepdami telefonu prisistatykite, pvz., „Bilas Beikeris,išsiun- 
timo skyrius“. 


Atminkite, jog reikia būti mandagiems ir maloniems; kalbėti su 
skambinančiuoju kaip su svarbiu asmeniu; dera branginti skam- 
binančiojo ir kompanijos laiką. Ir svarbiausia - reikia pagelbėti 
skambinančiajam pasiekti skambučio tikslą. 


Keli įprasti atsakymai padės pasiekti šiuos tikslus įvairiose si- 


tuacijose, su kuriomis teks susidurti. Žemiau pateikiami tokių at- 
sakymų pavyzdžiai. 


Atsiliepimas telefonu 


Situacija Atsakymas 
Atsiliepiate telefonu Finansų skyrius, kalba Bilas 
Džounsas. 

Situacija 
Žmogus, kuriam skambinama, 
kalba kitu telefonu. 


Žmogus, kuriam skambinama, 
valandėlę išėjęs. 


Skambinantysis sujungtas ne su 
tuo skyriumi. 


Žmogus, kuriam skambinama, 
iki trečios valandos bus 
susirinkime. 


Žmogus, kuriam skambinama, 
kalbasi su klientu. 


Žmogaus, kuriam skambinama, 
nebus iki darbo pabaigos. 


Jums reikia žinoti, kas 
skambina. 


Žmogaus, kuriam skambinama, 
dar nėra. 


Žmogus, kuriam skambinama, 
serga. 


Sunkūs klientai ir kaip su jais elgtis 


Atsakymas 


Ponia Džouns šiuo metu kalba 
kitu telefonu. Palauksite ar 
paprašyti, kadjums paskambintų? 


Šiuo metu pono Džounso nėra 
kabinete. Gal jam ką nors 
pasakyti? 


Šiuos reikalus tvarko mūsų 
finansų skyrius. Ar su juo 
sujungti? 


Ponia Džouns iki trečios 
valandos bus susirinkime. 
Ar paprašyti, kad jums 
paskambintų? 


Ponas Džounsas kalbasi su 
klientu. Ar paprašyti, kad jums 
paskambintų? 


Iki darbo pabaigos ponios 
Džouns nebus. Gal 
paskambintumėte rytoj? 


Gal galėčiau pasakyti ponui 
Džounsui, kas skambina? 


Šiuo metu ponios Džouns nėra 
kabinete. Gal paprašyti, kad 
jums paskambintų? PASTABA: 
Nesakykite: „Šiandien jos dar 
nėra - gali pasirodyti, kad ji 
pramiegojo. 

Pono Džounso šiandien 

nėra. Ar paprašyti, kad jums 
paskambintų, ar norėtumėte 
kalbėti su kuo nors kitu? 

Situacija 
Laukiančiajam turite pranešti, 


kodėl dar neatsako žmogus, 
kuriam jis skambina. 


Atsakote laukiančiajam. 


Žmogus, kuriam skambinama, 
išvykęs. 


Atsakote jus sujungus vietos 
telefonu. 


Moteris, kuriai skambinama, 
išėjusi, bet dar grįš. 


Zmogus, kuriam skambinama, 
išėjęs gerti kavos. 


Žmogus, kuriam skambinama, 
išėjęs pietų. 

Atsakymas 


Ponia Džouns dabar kalbasi 
kitu telefonu. Paliksite 
žinutę, ar paprašyti, kad jums 
paskambintų? 


Ačiū, kad palaukėte. 


Pono Džounso nebus darbe 

iki birželio ketvirtos. Paliksite 
žinutę ar kalbėsite su kuo nors 
kitu? PASTABA: Nesakykite: 
„Jis išvykęs“, nes galbūt vagys 
sužinos, kad šiuo metu saugu 
įsilaužti į jo namus. 

Finansų skyrius, Bilas Džounsas 
klauso. Kuo galiu jums padėti? 


Ponios Džouns nebus iki antros 
valandos. Ar kaiji grįš, paprašyti, 
kad jums paskambintų? 
PASTABA: Niekada nesakykite: 
„Neturiu supratimo, kur ji! (Tai 
neprofesionalu. Jums dera žinoti, 
kur ji!) 

Ponas Džounsas turėtų būti 

po dvidešimties minučių. 

Ar paprašyti, kad jums 
paskambintų? 


Ponia Džouns turėtų būti apie 
pirmą valandą. Ar paprašyti, 
kad jums paskambintų? 
PASTABA: Nesakykite: „Ji 
išėjo pietauti , Žmonės gali 
pamanyti, kad ji vengia darbo. 


Sunkūs klientai ir kaip su jais elgtis 


Situacija Atsakymas 

Žmogus, kuriam skambina, Su ponu Džounsu negalėsite 
yra užsiėmęs ir nenori būti susisiekti iki trečios valandos. 
trukdomas. Gal norėtumėte kalbėti su kuo 


nors kitu ar jam pasakyti, kad 
jums paskambintų? PASTABA: 
Nesakykite: „Jis užsiėmęs“. 
Žmogus pamanys, kad 
užsiėmęs svarbesniais reikalais 


nei jo. 

Baigiate kalbėti telefonu. Ačiū, kad paskambinote. Viso 
labo. 

Jūs kam nors skambinate. Labas rytas. Čia skambina Bilas 


Džounsas iš tokios ir tokios 
kompanijos. Norėčiau kalbėtis 
su ponu Smitu. 


Niekada neatsakykite taip: „Prieš pusvalandį ji išėjo pietauti. Pa- 
skambinkite po dviejų valandų, galjau bus grįžusi“. Arba „Šiandien 
ketvirtadienis, o ketvirtadieniais ji retai kada ateina anksčiau pusės 
vienuoliktos . Tokieatsakymai sudarys prastą įspūdį apietą žmogų, 
kuriam skambinama, ir apie jūsų kompaniją. 

Vienas atsakymas tinka daugelyje situacijų: „Apgailestauju, bet 
su ponu Džounsu šiuo metu negalima susisiekti“. Galbūt ponas 
Džounsas sėdi priešais jus, bet skambinantysis dabar negali su juo 
„susisiekti“. Šitaip sekretorėms nereikia meluoti dėl savo viršinin- 
kų. Vartokite šią frazę, kai viršininkas nori, kad pasakytumėte 
(neteisingai) jo ar jos nesant kabinete. 

Sveika nuovoka ir mandagumas 
Štai kelios situacijos, kai reikia vadovautis sveika nuovoka: 


1. Jūsų viršininkas apsikrovęs darbu ir prašė jo netrukdyti - ne- 
bent kiltų gaisras. Skambina kompanijos prezidentas ir nori kal- 
bėti su jūsų viršininku. 

Nėra taisyklės be išimties. Tai akivaizdžiai toks atvejis. 


2. Pasjus per apsirikimą pataiko žmonės, skambinantys į kompa- 
niją, kurios telefono numeris panašus į jūsų. 


Negaiškite laiko ir nesipiktinkite. Verčiau pasižiūrėkite, koks iš tie- 
sų tos kompanijos numeris, ir skambinantiems jį pasakykite. 


3. Jūsų savivaldybės skyriaus pavadinimas panašus į vieno vyriau- 
sybės departamento. Žmonės mano jus galint atsakyti į jiems 
rūpimus klausimus. 

Turėkite pasiruošę paaiškinimą, nurodantį jūsų funkcijų skirtu- 

mus, ir skambinantiems pasakykite teisingą numerį. Nepraraskite 

savitvardos - žmonės skambina ne iš blogos valios. 


4. Iš priimamojo turite palydėti interesantą į viršininko kabinetą. 
Ar jūs: 
a) eisite pirma interesanto pareiškę: „Prašom eiti su manim“? 
b) leisite interesantui eiti pirmam paaiškinę: „Eikit šiuo kori- 
doriumi, pirmos durys iš dešinės ? 
Teisingas atsakymas a. 


5. Atvedate interesantą į viršininko kabinetą. Jie nepažįstami. 
Ar jūs: 
a) įleisite interesantą? 
b) pranešite apie interesantą tardami: „(Viršininko pavardė), 
štai ponas Džounsas iš XYZ kompanijos“? 
c) supažindinsite juos? 
Teisingas atsakymas b. 

6. Viršininkė pasikviečia jus į savo kabinetą, kur yra interesantas. 
Jums įėjus, jis atsistoja. Ar jums: 
a) linktelėti interesantui ir atsisėsti? 
b) linktelėti interesantui ir tarti: „Prašom sėstis“? 
c) tarti: „Laba diena“ ir atsisėsti? 
Teisingi atsakymai a ir c. 


7. Prieš darbo pabaigą užeina viršininkės sutuoktinis. Ar jums: 
a) vidaus telefonu paskambinti viršininkei ir elgtis pagaljos nu- 
rodymus? 
b) priimamajame pasiūlyti svečiui atsisėsti? 
c) nusišypsoti ir su juo šnektelėti, kol viršininkė nebebus užsi- 
ėmusi? 
Teisingas atsakymas a, bet jei viršininkė užsiėmusi, teisingas b at- 
sakymas. 


YPATINGOS SITUACIJOS 


Valstybinės įstaigos 


Valstybės tarnautojų bendravimas su klientais turi tam tikrų 
ypatumų. Kadangi valstybinės įstaigos nekonkuruoja su kito- 
mis firmomis, klientai neturi pasirinkimo - niekur kitur negali 
kreiptis. Todėl žmonės ateina į valstybinę įstaigą jau nusiteikę 
ginčytis. 

Be to, valstybės tarnautojai susiduria su tokiu klientų požiūriu: 
„Tu man tarnauji! Daryk ko prašomas, arba!..“ Valstybinių įstaigų 
darbuotojai turėtų pripažinti, jog tai bendras ir visai suprantamas 
požiūris. 

Dėlšių dviejų ypatumų valstybės tarnautojams reikia turėti dau- 
giau dėmesingumo ir bendravimo įgūdžių nei kitur dirbantiems. 

Valstybinių įstaigų vadovai į tai turėtų atsižvelgti priimdami į 
darbą žmones, kuriems teks aptarnauti interesantus. 


Gydytojų kabinetai 


„Aš dirbu gydytojo kabinete, ir žmonės dažnai skambina norėdami 
tą pačią dieną pakliūti pas gydytoją. Jei aš juos užrašau ir pasakau, 
kad jiems skiriamas laikas rytoj, 10 valandą ryto, jie ima prieštarau- 
ti. Kaip man juos nuraminti ir nesijausti kaltai, kad negaliu jiems 
anksčiau skirti laiko?“ 


Atsakymas galėtų būti toks: „Gaila, bet daktaras Gregas šiandien 
negali jūsų priimti. Tačiau rytoj rytą yra dvi laisvos vietos. Arjums 
būtų patogiau 10 valandą ar 11.30?“ 

Užmirškite bet kokią savo kaltę, kurią jums tarsi primeta ši 
situacija. Jei stengiatės savo pareigas atlikti kuo geriau, nėra dėl 
ko jaustis kaltai. Iš pradžių, kai negalite patenkinti ligonių pagei- 
davimų, jie galbūt sutrinka. Kai duodate jiems pasirinkti, jie vėl 
pasijunta valdą padėtį. 


„Esu registratorė gydytojo kabinete. Aną savaitę atėjo moteris su iš- 
dykusiu dvejų metų sūneliu. Jis ėmė visur landžioti. Galų gale pakė- 
liau jį, pasodinau motinai ant kelių ir pasakiau: „Ar čia jūsų vaikas? 
Jis visur landžioja, žiūrėkite, kad ko nepridarytų . Po penkių minu- 
čių buvo jos eilė užeiti pas gydytoją ir ji išdrįso pasakyti: „Pabūkite 
su Džoniu“. Aš jai paaiškinau, jog į mano pareigas neįeina prižiūrėti 
jos vaiko. Jai reikėjo atsivesti žmogų, kad pabūtų su vaiku. Aš neturiu 
tam laiko. Pagaliau ji kartu įsivedė vaiką, bet buvo nepatenkinta. 
Kaip man tokioje padėtyje derėjo pasielgti?“ 


Tokių atvejų pasitaiko gydytojų, stomatologų kabinetuose bei 
advokatų kontorose ir jie gana rimti. Niekad neimkite vaikų ant 
rankų ir jų netramdykite, nebent iškiltų pavojus jiems patiems su- 
sižeisti ar sužeisti kitus. Motina jus gali apkaltinti smurtavimu! 

Atkreipkite motinos dėmesį, jog vaikas trukdo jums dirbti. Jei 
toks elgesys nesiliauja, paprašykite motiną su vaiku išeiti. Jūs ne- 
privalote prižiūrėti vaikų, nebent iškiltų pavojus. Atminkite, kad 
sutikus pasirūpinti vaiku jums tektų teisinė atsakomybė, jei jūsų 
prižiūrimas vaikas susižeistų. Pasidomėkite įstatymais ir praneš- 
kite savo vadovui apie savo pareigas ir atsakomybę, jei jis papra- 
šytų padaryti kam nors tokią paslaugą. 

Kai kuriose įstaigose yra iškabinti tokie įspėjimai: „Jūs atsakote 
už savo vaikų elgesį. Jeigu jie nederamai elgsis ar trukdys dirbti, 
juos prašysime išeiti“. 

Daugelyje medicinos įstaigų yra žaislų vaikams pažaisti, bet prie 
jų kabo įspėjimai: „Šie žaislai skirti tik pacientams“. Taigi tėvai ven- 
gia prašyti personalą prižiūrėti vaikus, atėjusius ne pas gydytoją. 
Vėlgi palikite savo vadovui spręsti, kokias taikyti taisykles. 


„Aš dirbu gydytojo kabinete, ir skambinantieji dažnai atsisako pa- 
sakyti, kodėl nori apsilankyti pas gydytoją. Aš jiems aiškinu, jog šito 
teiraujuosi todėl, kad turiu žinoti, kiek jiems skirti laiko. Jų įpra- 
stas atsakymas toks: „Man reikia užeiti tik penkioms minutėms . Aš 
jiems skiriu dešimt minučių, o jie išbūna penkiolika ar dvidešimt, 
nes jų negalavimas nėra toks jau paprastas. Jeigu jie man paaiškin- 
tų, kuo skundžiasi, aš iš patirties žinočiau, kiek maždaug užtruks 
pas gydytoją. Kodėl pacientai šitaip elgiasi? Ar mano, kad aš smal- 
sauju? 


Supraskite, kad gal tai, apie ką jie nori kalbėtis su gydytoju, laiko 
asmeniniu reikalu. Gal mano jus neturint teisės žinoti jų paslap- 
čių. Pabandykite juos atjausti: „Suprantu, jog reikalas asmeninis, 
bet jūs man nesuteikėte informacijos, reikalingos jus užrašyti pas 
gydytoją. Tegul jie žino, kad laikotės gydytojo nurodymų. Jei rei- 
kia, panaudokite „užsikirtusios plokštelės metodą. Arba pasiūly- 
kite kitą išeitį: „Gal jūs verčiau šiuo klausimu paskambintumėte 
gydytojui Smitui?“ 

Restoranai ir viešbučiai 


„Aš dirbu restorane administratore. Prieš kelias dienas atsidūriau 
tokioje padėtyje, kai nežinojau, kaip būtų geriausia pasielgti. Buvo 
likęs neužimtas tik vienas staliukas dviem žmonėms. Eilutėje buvo 
moteris su sūnumi. Ji paaiškino, jog tądien jos sūnaus gimtadie- 
nis - abiem ypatinga proga. Jie nebuvo užsisakę staliuko. 

Aš juos jau norėjau pasodinti priminusi, jog tai paskutinis neuž- 
imtas staliukas, kai prakalbo už jų stovinti pora. „Mes užsakėme stalą 
septintai valandai. Dabar jau septynios, ir, kaip matome, tuščių sta- 
liukų daugiau nėra. Aštuonios penkiolika prasideda kino seansas, į 
kurį mudu su žmona einame, ir mes negalime laukti, kol atsilaisvins 
kitas stalas. Mums reikia šito!“ Jie parodė į paskutinį neužimtą stalą. 

Moteris su jais ėmė ginčytis, kam iš jų turėtų atitekti stalas, bet 
prie jo aš pasodinau porą, užsisakiusią vietas. Moteris su sūnumi 
liko nepatenkinti ir išėjo nelaukę kito staliuko.“ 


Būna situacijų, kai negerai, kad ir kaip pasielgtum. Šita kaip tik 
tokia. Kadangi buvo likęs tik vienas neužimtas stalas, pirmiausia 
reikėjo paklausti, ar kas nors yra užsisakęs vietas. Moteriai su sū- 
numi būtų tekę palaukti kito staliuko. Jūs pasielgėte teisingai. 


„Aš dirbu viešbutyje registratore. Penktą valandą po pietų atėjo mo- 
teris, norinti apsistoti savo užsakytame kambaryje. Viešbutis dar 
buvo pilnutėlis vienos konferencijos dalyvių. Žmonės vėlavo išva- 
žiuoti ir jos kambarys dar nebuvo paruoštas. Ji ėmė blaškytis po 
viešbutį skųsdamasi, kokia jai nesėkminga diena. Aš jai tik galėjau 
pasiūlyti palaukti viešbučio svetainėje, kol jai bus sutvarkytas kam- 
barys. Ji buvo nepatenkinta, tačiau sutiko. Ką kita aš jai galėjau 
pasiūlyti?" 


Sužinokite, ką tokiais atvejais gali pasiūlyti svečiams jūsų viešbutis. 
Galbūt galėjote jai pasiūlyti rinktis. Pavyzdžiui: „Gal palauktumėte 
viešbučio svetainėje, kol jums bus sutvarkytas kambarys? O gal no- 
rėtumėte pas mane palikti savo lagaminus ir restorane viešbučio są- 
skaita atsigerti ir užkąsti?“ (Prisiminkite, jog buvo penkta valanda 

ir ji gal mielai būtų atsigėrusi ar užvalgiusi.) Psichologiniu požiūriu 
šitaip ji vėl pasijunta valdanti padėtį, nes gali rinktis ko nori. 

Jei jūsų kompanija ar vienas jos atstovų klientui sugadino nuo- 
taiką, jis nusipelno malonios, dėmesingos globos, kad nesklandu- 
mai būtų pašalinti. Šis dėmesys gali būti ir paprastas - ištaisyti 
trūkumus, ir dosnesnis - atlyginti grynaisiais ar kokia nemokama 
paslauga. Viešbučiai, padarę klientams keblumų, dažnai dovanoja 
vaisių krepšį ar duoda geresnį numerį. 

Kaip jūsų kompanija gali atlyginti už pagrįstus nusiskundimus 
nenorėdama prarasti to kliento? 


„Dirbu banketų salės administratore. Buvau atsakinga už svečių ap- 
tarnavimą bei jaukumą per vieną priėmimą. Blogai veikė ventiliato- 
rius ir mes visur iškabinome skelbimus NERUKOMA. Vos prasidėjus 
priėmimui, pastebėjau vieną vyrą užsidegant cigaretę. Aš jam paaiš- 
kinau, kad prasta ventiliacija, ir paprašiau užgesinti cigaretę. Jis už- 
siplieskė: „Diskriminacija!“ Galų gale man teko iškviesti direktorių, 
kad priverstų jį užgesinti cigaretę. Kaip man derėjo pasielgti?“ 


Šis žmogus turi visas „klasės juokdario“ savybes. Jis negalėjo nema- 
tyti skelbimų ir užsirūkydamas žinojo pažeidžiąs tvarką. Galėjote 
tikėtis nemalonumų. Aš būčiau tam Žmogui pasakiusi, kad noriu su 
juo pasikalbėti ne salėje (jis būtų netekęs žiūrovų). Paskui būčiau 
paaiškinusi, kodėl salėje nerūkoma. 

Jei jis būtų priešinęsis, būčiau pabandžiusi „užsikirtusios plokš- 
telės“ metodą ar pasiūliusi jam kitą išeitį. Jei jis norėjo rūkyti, galėjo 
rūkyti koridoriuje ar kavinėje, bet ne banketų salėje. Jei vis tiek būtų 
nepaklusęs, būčiau pakvietusi direktorių ar apsaugos darbuotoją. 


Poilsio ir pramogų centrai 


„Aš dirbu poilsio ir pramogų klube. Visą dieną turiu teikti žmonėms 
informaciją, kada veikia baseinas ar čiuožykla. Man labai nuobodu. 
Be to, turiu ir sunkesnių pareigų.“ 

Žinia, nėra labai įdomu kartoti ir kartoti tą pačią informaciją, 
bet ar imdamasi šio darbo pasidomėjote, kas įeis į jūsų pareigas? 
Neabejoju, jog tai viena pagrindinių jūsų funkcijų. Nuolatiniai 
skambučiai telefonu neišvengiami, nes poilsio ir pramogų centrai 
dažnai keičia darbo laiką. Kad sumažintumėte pasikartojančius 
skambučius, pasiteiraukite klientų, ar jie nenorėtų atvažiuoti ir 
nusirašyti darbo laiką, arba pasiūlykite tai pranešti elektroniniu 
paštu. Jei vis vien negalite susitaikyti su tokiomis pareigomis, de- 
rėtų pasvarstyti - gal šis darbas jums nepatinka arba gal esate jam 
per aukštos kvalifikacijos. 


Senų žmonių aptarnavimas 


„Man tenka aptarnauti senus žmones. Ką vertėtų atminti bendrau- 
jant su jais?“ 


Kartais su senyvais žmonėmis sunku susikalbėti. Jiems būna viso- 
kių bėdų. Dažnai sveikata šlubuoja. Gal klausa susilpnėjusi ar su- 
lėtėjęs mąstymas. 

Bet įsivaizduokite, kaip nemalonu žvaliai aštuoniasdešimtme- 
tei, kai su ja kalbantysis šaukia manydamas, jog visi senyvi žmonės 
kurti. Neprigirdintieji paprastai turi klausos aparatus. Nekelkite 
balso vien todėl, kad prieš jus žilas žmogus. 

Be to, senam Žmogui gali nepatikti, jei su juo elgiamasi kaip su 
kvaištelėjusiu. Nekalbėkite su juo kaip su vaiku. Jei nesate įsitikinu- 
si, ar jie suprato, kas buvo pasakyta, paskatinkite juos tai pakartoti 
kitais žodžiais, kad nebūtų jokių nesusipratimų. 


Neįgalūs klientai 


„Man pasitaiko mikčiojančių klientų. Kaip tokiais atvejais turėčiau 
elgtis?“ 

Kaip manote, kokias klaidas darote kalbėdami su mikčiojančiu 
žmogumi? Ar už jį baigiate sakinį? Jei užbaigiate neteisingai, mik- 
čiojantysis pradeda jį nuo pradžios. Įsivaizduojate, kad jis dar labiau 
susierzina? Mikčiojantys žmonės dažnai bijo būti neteisingai supra- 
sti. Dar blogiau, kai neteisingai spėdami, ką jie nori pasakyti, už 
juos baigiate sakinį. Turėkite širdį! 

Štai ką derėtų atminti kalbantis su mikčiojančiu žmogumi. Dau- 
gelis jų yra vidutinio arba aukšto intelekto. Jų smegenys taip greitai 
dirba, kad burna nespėja išsakyti minčių. Vaikystėje jų tėvai ir mo- 
kytojai tikriausiai taisydavo jų kalbą, o nuo to tik blogiau. 

Parodykite mikčiojančiam žmogui, kad esate nusiteikę jį išklau- 
syti. Pasitelkite įdėmaus klausymosi įgūdžius. Ramiai žvelkite jam 
įakis, linkčiokite, duokite vieną kitą klausimą ir būtinai leiskite už- 
baigti, kąji ar jis sako. Jei skubės kalbėti, pradės nervintis ir užtruks 
dar ilgiau. 


„Man sunku aptarnauti neįgalius klientus. Suprantu, jog pati esu dėl 
to kalta, bet kaip galėčiau pasitaisyti?“ 


Neįgalūs žmonės labiausiai skundžiasi, kad kiti elgiasi taip, lyg jų nė 
nebūtų. Ar kreipiatės ne į žmogų vežimėlyje, o į jį lydintį asmenį? 
Dažnai į žmogų vežimėlyje nežiūrima - visaip vengiama jo žvilgs- 
nio. Tuomet jis pasijunta pašalinis ir nusiteikia priešiškai. 

Kitą kartą pamačiusi žmogų vežimėlyje, jam linktelėkite, nusi- 
šypsokite, pažvelkite į akis. Visiems bus geriau, jei su neįgaliu žmo- 
gumi elgsitės pagarbiai kaip su visais. Tai įvertina net smarkiai pro- 
tiškai atsilikę Žmonės. 

Pasisiūlykite padėti, jei matote, kad reikia. Jei jums atkertama: 
„Aš pats galiu, neimkite į širdį. Pasisiūlykite padėti, nes gal reikės, 
bet gerbkite Žmogaus norą būti savarankiškam, išsiverčiančiam 
be kitų pagalbos. 


Kaip elgtis su sunkiais žmonėmis 


KITOKIE NESKLANDUMAI 


Klientas jau apėjo visą ratą 


Kompanijoje jūsų pareiga atsakyti į telefono skambučius. Skambina 
netekusi vilties moteris. Kaip sakoma, „apėjusi visą ratą, ji pareiš- 
kia: „Jūs jau ketvirtas žmogus, kuriam skambinu, ir iš nieko negau- 
nu atsakymo. Ar kas nors galėtų man padėti?“ 


Tai auka, siuntinėjama nuo vieno pas kitą, ir jumis tas ratas turi 
pasibaigti. Atsakymas: „Atleiskite, čia ne tas skyrius" jos netenkins. 
Ji nori išsiaiškinti savo reikalą ir mano jus galėsiant jai padėti. Jai 
nerūpi, čia „tas skyrius“ ar ne tas. Ji jau buvo susierzinusi, kai pa- 
taikė pas pirmąjį darbuotoją, o dabar jos kantrybė baigiasi. Jei ir jūs 
nesusitvardysite ir piktai atšausite, geruoju nesibaigs. 

Nevaldomą pyktį galima palyginti su „laikinu išprotėjimu“. Jei 
įmanoma, užkirskite kelią laikinam savo kliento išprotėjimui arba 
bandykite jį „atvesti į protą . Pirmiausia pasidomėkite jam rūpimu 
reikalu. Jei ką nors galite padaryti, kad jį sutvarkytumėte, klientas 
bus dėkingas. 

Norėdami Žmogui padėti, gaukite visą su tuo reikalu susijusią 
informaciją. Paskui paklauskite to asmens telefono numerio ir pa- 
sirūpinkite, kad atitinkamas darbuotojas neatidėliodamas jam pa- 
skambintų! Jei darbuotojas iškart negali duoti atsakymo, praneški- 
te klientui. Pasakykite jam savo vardą bei telefono numerį, kad jis 
galėtų vėl jums paskambinti, jei darbuotojas, pas kurį jį nukreipėte, 
to reikalo iki galo nesutvarkytų. Tada, tik tada bus baigta kalba su 
klientu. 


Klientas elgiasi kaip „klasės juokdarys“ 


Su,„klasėsjuokdariais“ sunku susišnekėti. Mokyklojejietriukšmau- 
jair trikdo visą klasę. Tokiu elgesiu siekiama dėmesio. Klasės juok- 

dariai trokšta bet kokio dėmesio, jiems mieliau kritiškas dėmesys 
nei joks. 

Kaip patyrę mokytojai elgiasi su tokiu vaiku? Jie atkreipia į jį ar 
ją dėmesį - bet už gerą elgesį. Kai vaikas blogai elgiasi, atskiriamas 
nuo klasės (šito jis labiausiai nenori). Paprastai mokytojas pasiveda 
vaiką toliau nuo būrio ir su prasikaltėliu ramiai pasikalba. 

Tokie vaikai užaugę ir toliau elgiasi kaip „klasės juokdariai“. 
Šie žmonės visiems esantiems kambaryje apskelbia, kaip juos kuo 
nors sunervino jūsų kompanija. Jie nori iškart sulaukti dėmesio. 
Jei niekas nepaiso jų skundų, jie ima plūstis ir visiems aplinki- 
niams sugadina nuotaiką. 

Kaip elgtis su tokiais žmonėmis? Taip pat kaip ir su vaikais, ku- 
rie ima šitaip darkytis. Pasiveskite juos į šalį - dar geriau į atskirą 
kabinetą. (Šito nedarykite, jei žmogus atrodo fiziškai agresyvus.) 
Paaiškinkite jiems, kad mielai juos aptarnausite, kai ateis jų eilė, o 
jei jie nesiliaus šitaip nederamai elgęsi, turėsite nekreipti į juos dė- 
mesio. Paskui kartu grįžkite ten, kur jie laukė, ir kalbėkitės su kitu 
klientu. 

Be abejo, vadovas iš anksto turi pritarti tokiam jūsų žingsniui. 
Priešingu atveju tapsite atpirkimo ožiu, jei klientas nuspręs kreip- 
tis aukščiau. Jei nuolat susiduriate su tokiomis problemomis, pasi- 
tarkite su viršininku, kokios laikytis taktikos. Apžvelkite galimus 
variantus ir paprašykite, kad viršininkas pasiūlytų, kaip tokiais at- 
vejais elgtis. Tuomet abu žinosite, kad kebliose situacijose bus nuo- 
sekliai ieškoma išeities. 


Klientas atsisako kalbėtis su moterimi 


Selė Braun, didelės statybų firmos kredito skyriaus vedėja, proble- 
mą, su kuria ji susidurdavo, išsprendė gana juokingai. Jai tekdavo 
taikstytis su tuo, kad nemažai klientų būtinai norėdavo „kalbėtis su 
vyru .Jiiššios padėties išsisuko tokius klientus pasiųsdama kreiptis 
į Semą, pastato durininką. Semui buvo paaiškintas reikalas ir jis 
žinojo, ką atsakyti. Atsakymas būdavo toks: „Nežinau, kodėl man 

skambinate. Mūsų kredito skyriaus vedėja yra Selė Braun. Aš su- 
jungsiu su ja, ir ji sutvarkys jūsų reikalą. 

Kita išeitis Selei būtų buvusi atsiliepiant telefonu prisistatyti. 
Jai reikėjo sakyti: „Selė Braun, kredito skyriaus vedėja, kuo ga- 
liu jums padėti?“ Daugelis mano, jog vardu telefonu prisistato tik 
žemesniojo personalo darbuotojai. Dauguma vyrų, atsiliepdami 
telefonu, pasako pavardę ir pareigas. Moterims derėtų daryti taip 
pat, jei nori pelnytos pagarbos. 


Klientai jus kaltina už svetimas klaidas 


„Aną savaitę turėjau nemalonumų, kurie mane privedė iki ašarų. Aš 
dirbu mūsų kompanijos sandėlio raštinėje. Darbe ilgai nebuvau ir 
grįžusi turėjau trumpai pavaduoti sandėlio vedėją, kai jis išvažiavo 
parsigabenti kažkokio įrenginio. Paskambino įpykęs klientas - skun- 
dėsi, kad mes jam nuvežėme ne tas detales ir pridarėme jo kompani- 
jai didelių nuostolių. Jis išvadino mane kvaiša ir kalbėjo taip, lyg aš 
būčiau buvusi kalta! 

Jis užsisakė detales prieš du mėnesius, kai aš šioje kompanijoje 
dar nedirbau. Aš jo primygtinai prašiau paskambinti po penkioli- 
kos minučių, kai bus grįžęs sandėlio vedėjas. Taikiau „užsikirtusios 
plokštelės metodą, bet nepadėjo. Kaip man derėjo elgtis su tuo įtū- 
žusiu klientu?“ 


Šiuo atveju galima suprasti, kodėl „užsikirtusios plokštelės“ meto- 
das nepadėjo. Klientui pradėjus šaukti, pamiršote „išjungti“ savo 
gynybinį mechanizmą. O jums derėjo, vos tam žmogui prakalbus, 
gautivisąreikiamąinformaciją. Būtumėtejo žodžius parafrazavusi, 
paklausinėjusi, ir viskas būtų išaiškėję. 

Sandėlio vedėjui grįžus po penkiolikos minučių, reikalas dar 
nebuvo pajudėjęs iš vietos. Ko gero, vedėjui po penkiolikos mi- 
nučių teko šnekėtis su dar labiau įširdusiu klientu. Jei būtumėte 
turėjusi reikiamą informaciją, sandėlio vedėjas, skambindamas 

įtūžusiam klientui, jau būtų žinojęs ką atsakyti. Šito nepamirški- 
te, kai, kalbėdami už kitą darbuotoją, turėsite atkentėti. 


Kai klientai ateina iš anksto nesusitarę 


„Kaip elgtis su nuolatiniais klientais, kurie ateina norėdami tiesiai 
patekti pas kurį nors pareigūną?" 


Naudodami „užsikirtusios plokštelės“ metodą pasakykite: „Atleis- 
kite, bet iš anksto nesusitarę negalėsite patekti pas poną Džounsą. 
Ar nenorėtumėte susitarti dėl kito laiko?“ Jei klientas prieštarauja, 
tarkite: „Man duotas nurodymas nieko neleisti pas poną Džoun- 


są, jei ji ar jis nėra iš anksto susitarę. Ar nenorėtumėte susitarti 
dėl kito laiko?“ 


Plepūs klientai 


„Ašįtemptai dirbu prie komutatoriaus. Kaip man taktiškai pasielgti, 
kai skambina šnekus klientas ir ima pasakoti savo gyvenimą?" 


Kartais reikia juos pertraukti (juk jie nutyla įkvėpti). Paprašykite 
trumpai nusakyti, kokiu reikalu skambina, nes turite juos sujungti 
su kitu darbuotoju. 


„Turiu plepų klientą. Jis nuolat nukrypsta nuo temos.“ 


Turėdamireikalų suplepiaisklientais, per kiekvieną pauzę kreipkite 
pokalbį prie reikalo, dėl kurio jie skambina. Niekad neparodykite, 
kad jų šnekos jums nuobodokos ar veda iš kantrybės, - klientas įsi- 
žeis. Jei pasiūlysite tokiam alternatyvą, jam teks spręsti, ką rinktis. 
Pokalbį apibendrinkite pareikšdami, ką turėsite jiems padaryti ar 
kąjie turėtų padaryti jums. Ir padėkite tašką: „Man rodos, jau viską 
aptarėme. Daugiau negaišinsiu jūsų brangaus laiko“. 

Klientui reikia neatidėliotino atsakymo 


„Ašdirbu vietinės valdžios potvarkių skyriuje. Skambinantiems žmo- 
nėms tuoj pat reikalinga informacija. Negaliu susisiekti su vietinės 
valdžios potvarkių pareigūnu, nes jis būna ne mūsų įstaigoje.“ 


Viena išeitis - kad pareigūnas įsigytų prietaisą, priimantį jūsų 
signalus. Kita išeitis būtų, kad to pareigūno telefonas nuolat ga- 
lėtų priimti žinutes. Pasikalbėkite su pareigūnu ir paaiškinkite, 
kokių jums iškyla keblumų su klientais, ir paprašykite jo arba jos 
padėti rasti išeitį. 


Visažiniai klientai 


„Man sunku aptarnauti „visažinius“ žmones, kurie klausia kokios 
nors informacijos, bet iš tiesų tik nori išdėstyti savo nuomonę, kaip 
kas turėtų būti.“ 


Pirmiausia išklausykite kliento nuomonę ir paprašykite, kad savo 
požiūrį paremtų faktais. Paskui, naudodamiesi turima informacija, 
pasakykite klientui, kaip ištiesų yra. Remkitės taisyklių, potvarkių, 
įstatų ir procedūrinių nuorodų žinynais ar kitais rašytiniais duo- 
menimis. 


Pasipūtę ar šiurkštūs klientai 


„Kaip elgtis su klientais, kurie žiūri į mane iš aukšto - laiko per nie- 
ką? Jų nuomone, aš nieko neišmanau, nes esu sekretorė. Jie paprastai 
ateina gauti informacijos apie koledže dėstomus kursus.“ 


Tie žmonės tikriausiai stokoja savikliovos ir stengiasi jus paže- 
minti norėdami pasijusti svarbesni. Jie kartais būna pašaipūs, 
kartais ne. Išjunkite savo gynybinį mechanizmą. Atminkite, kad 

jūs esate padėties šeimininkė. Vis dėlto jie pas jus ateina informa- 
cijos. Suteikite jiems prašomą informaciją, ir tiek. Nesiduokite iš- 
mušama iš pusiausvyros. Galite duoti jiems klausimą, pakertantį 
jų pasipūtimą: „Kuo, jūsų manymu, galėčiau jums padėti?“ Šitaip 
paprastai jie susiprotėja esą prašytojai. 


„Turiu klientą, kuris paskambinęs man būna labai šiurkštus, bet še- 
fui „saldus kaip medus“. Kaip galiu šį žmogų priversti gražiai elgtis 
su manimi?“ 


Pasikalbėkite apie šį šiurkštų klientą su savoviršininku panaudoda- 
ma atsakomąjį ryšį. 

„Turiu nemalonumų ir prašyčiau jus padėti man juos pašalin- 
ti“. Paprašykite, kad viršininkas pasikalbėtų apie tai su tuo klientu. 
Klientui privalu žinoti, kad toks elgesys neleistinas su jokiu kompa- 
nijos darbuotoju. Jei viršininkas jūsų nepalaikys, tą klientą iškart 
nukreipkite pas viršininką nesileisdama su juo į jokias kalbas. 


Klientas uždelsia tarpmiestinius pokalbius 


„Kai skambinu į užmiestį, įnirštu, kai sekretorė iš karto nejungia, 
priverčia mane laukti net nepaklaususi, ar aš sutinku. Kaip man elg- 
tis, jei ateityje tai pasikartotų?" 


Jei tai nuolat kartojasi, pakalbėkite su sekretorės viršininku ir 
paaiškinkite, kokius tai jums sudaro nepatogumus ir kiek toks 
delsimas kainuoja. Aš iškart - dar net nepasakiusi, kam skam- 
binu - pareiškiu, jog pokalbis tarpmiestinis. Sakau: „Tarpmiesti- 
nis pokalbis Merei Beiker'. Jie pamano, jog aš esu tarpmiestinių 
pokalbių operatorė, ir iškart sujungia. Drastiškesnė išeitis būtų 
klientui pateikti sąskaitą už laiką, kai turėjote laukti. 

Kaip tuo pačiu metu aptarnauti du klientus 


„Aš niekad nežinau, ar kalbėtis su klientu, skambinančiu telefonu, 
ar su tuo, kuris laukia jau penkiolika minučių. Kuriam teikti pirme- 
nybę?“ 


Atsiliepkite telefonu ir skambinančiajam pasakykite, kad jūs kal- 
batės su klientu ir būsite laisvi po kelių minučių. Pasiūlykite rink- 
tis: ar jis vėliau paskambins, ar jums jam paskambinti, o gal jis 
nepadės ragelio ir lauks. Tada baikite pokalbį su atėjusiu klientu 
ir kalbėkite su paskambinusiuoju. 


„Aš dirbu automobilių detalių skyriuje. Stengiuosi, kad būtų įvesta 
numerių sistema ir klientai būtų aptarnaujami iš eilės. Šiuo metu 
sunku sužiūrėti, kieno eilė (man tenka vaikščioti į sandėlį detalių), 
ir aš dažnai nežinau, ar aptarnauju iš eilės. Man jau teko malšinti 
kelerias peštynes dėl eilės ir tai mane išmuša iš vėžių.“ 


Nusprendęs, ką pirmiausia aptarnauti, ir susidorojęs su pora įpy- 
kusių klientų, turėtumėte sau priminti: „Žinoma, situacija buvo 
nemaloni, bet aš su ja susidorojau“. Nepamirškite, jog tokiose si- 
tuacijose „ir taip blogai, ir taip negerai“, kad ir ką pirmą aptarnau- 
tumėte. Nesigraužkite, jei tuo pačiu metu negalėjote įtikti abiem. 
Paaiškinkite viršininkui, su kokiais keblumais susiduriate jūs ir kiti 
darbuotojai, kai nėra įvesta užrašomos eilės. (Pabandykite patys su- 
daryti neformalią eilę, kol išsijudins firma.) 


Klientas atsisako laukti savo eilės 


„Mano šefas, advokatas, labai užsiėmęs. Aną savaitę jo draugui pri- 
reikė kažkokio teisinio patarimo ir jis tikėjosi būti tuoj pat priimtas. 
Aš jam paaiškinau padėtį ir pasiūliau susitarti dėl laiko. Tas draugas 
pro mane nudrožė į šefo kabinetą, o jis kalbėjosi su klientu. Kaip 
tokioje situacijoje reikėjo pasielgti?“ 

Pasikalbėkite su savo šefu ir paklauskite, ką jums daryti, jei tokie 
dalykai pasikartos. Jei ir esate lankiusi dziudo ar karatė kursus, tas 
draugas vis vien būtų atsidūręs jūsų šefo kabinete jums nespėjus nė 


ow we 


Klientas keikiasi ar grasina 


„Ką daryti, jei paskambinęs telefonu žmogus keikiasi? Ar aš turiu 
taikstytis su blevyzgomis?“ 


Mano manymu, niekas neturi taikstytis su keiksmais. Ne pro šalį 
būtų padėti ragelį. Pasiklauskite viršininko, ką jums daryti. Ga- 
limas daiktas, dėl jūsų darbo pobūdžio jums tenka taikstytis su 
nešvankybėmis, pavyzdžiui, dirbate ligoninės priimamajame. Kai 
kurie Žmonės susinervinę tuoj ima keiktis. Jei dirbate darbe, susi- 
jusiame su kritiškomis situacijomis ar pavojais, žinokite, jog tokia 
kalba visai galima. Tačiau galite paprašyti skambinančiojo liautis 
plūstis, kad geriau ji suprastumėte ir jam padėtumėte. Bet, svar- 
biausia, įsitikinkite, kaip viršininkas pageidauja, kad elgtumėtės. 


„Kaip elgtis su girtais ar grasinančiais žmonėmis?" 


Ir šia tema iš anksto turite pasikalbėti su savo viršininku. Žinokite, 
kada kviesti apsaugos darbuotoją ar policiją. Žinodami, kokių prie- 
monių imtis, ir iš anksto apgalvoję, kaip elgtis kraštutiniu atveju, 
labiau pasitikėsite savimi susidūrę su tokiomis nenumatytomis ir 
nemaloniomis problemomis. 


J 


SUNKŪS VIRŠININKAI IR KAIP SU JAIS ELGTIS 


Savo darbo galite nemėgti dėl kelių priežasčių. Nepasitenkini- 
mas prastu vadovavimu galbūt yra viena jų. Kai kas į vadovo 
pareigas buvo pasirinktas dėl to, kad gerai išmano darbą, atlie- 
kamą tų, kuriems vadovauja. Tačiau jie gali nieko nenutuokti, 
kaip skatinti žmones. 

Jei manote, kad dėl jūsų nepasitenkinimo darbu kaltas virši- 
ninko vadovavimo „stilius, šis knygos skyrius jums. 


NESUGEBANTYS SKATINTI VADOVAI 


Daugelio darbuotojų nereikia nė skatinti, jie gerai dirba net prastai 
vadovaujami. Tačiau nė vienas darbuotojas nelieka abejingas ir tik 
laimi, jei vadovas suvokia, kas skatina žmones kuo geriau dirb- 
ti. Kiekvienas darbuotojas kitoks, ir geras vadovas moka įžvelgti, 
kurį darbuotoją reikia skatinti pagyrimu, kurį - piniginiu akstinu 
ir kurį - galimybėmis pasimokyti naujovių ar pasirengti paaukš- 
tinimui. 

Jei jūsų motyvacija silpnoka, galbūt vadovas nesupranta, jog to- 
liau pateikiamos darbo aplinkybės gerokai pakerta akstiną dirbti. 

1. Varžantis vadovavimas. Darbas teikia mažiau pasitenkinimo, jei 
vadovas neleidžia jums aktyviai dalyvauti nulemiant darbo proce- 
są. Kuo darbuotojai aktyvesni, tuo labiau jie linkę bendradarbiauti. 

Viršininkai, kurių vadovavimo stilius autoritarinis, save pa- 
smerkia nesėkmei. Jei toks yra jūsų viršininkas, pabandykite 
spręsti problemą atsakomąja reakcija. Jei viršininkas nedaro iš- 
vadų ir savo elgesio nekeičia, jums dar teks pakentėti, kol gausite 
paaukštinimą. Be to, galite pereiti į kitą skyrių ar, blogiausiu at- 
veju, mesti darbą. 


2. Pripažinimo stoka. Vadovai neskatina personalo, jei kreipia dė- 
mesį vien į tai, kas negerai padaryta. Pabrėždami, kas gerai at- 
likta, jie labiau paskatintų darbuotojus. 

Pagal senąją vadovavimo tradiciją vadovai buvo įsitikinę 
galį pasisavinti pavaldinių pasiūlytas naujas idėjas. Kaip gali- 
ma numanyti, tai neskatina darbuotojų ieškoti naujovių, lemia 
vidutinišką darbo kokybę ir menką našumą. Pažangūs vadovai 
supranta, kad pripažindami darbuotojų nuopelnus juos skatina 
geriau dirbti. Darbuotojams, kurių vadovai nelinkę pripažinti 
jų nuopelnų, derėtų šį klausimą spręsti atsakomąja reakcija. 
Galbūt vadovas nesuvokia, kad savo veiksmais darbuotojų ne- 
skatina. Pasakykite: „Turiu problemą, ir jūs galite padėti man 
ją išspręsti. Aną savaitę labai stengiausi gerai atlikti Milerio 
projektą, dirbau viršvalandžius, kad laiku spėčiau. Nuotaika 
prasta, nes išgirdau vien tai, kad 2 procentai buvo netinkamai 
atlikti. O kur 98 procentai gero darbo? Liūdna girdėti vien apie 
neigiamas puses. Ar suprantate, ką noriu pasakyti?“ 

Tai turėtų padėti vadovui ateityje ištaisyti šią klaidą ir, kai 
verta, pabrėžti teigiamas darbo puses. 


3. Monotoniškas darbas. Kompanijos diegia darbo rotaciją steng- 
damosi savo darbuotojams darbą padaryti įdomesnį. Darbo ro- 
tacija galima, kai keli darbuotojai dirba maždaug tokį patį darbą 
už tokį pat atlyginimą. Iš darbo rotacijos laimi tiek vadovai, tiek 
darbuotojai, nes personalas išmoksta atlikti kelias pareigas ir pri- 

reikus gali vienas kitą pavaduoti. Jei jūsų kompanijoje taikomas 
šis būdas, vadinasi, vadovai nori, kad darbas būtų įdomus. Jeigu 
jie nediegia darbo rotacijos, pasiūlykite ją taikyti visų jūsų labui. 


4, Menkos galimybės išbandyti naujas idėjas. Darbo motyvacija 
nukenčia, jei vadovai nepaiso darbuotojų pasiūlymų gerinti dar- 
bą. Tikrąjį darbą atlieka darbuotojai, todėl jiems aiškiau, kaip 
vienas ar kitas užduotis galima geriau ir greičiau atlikti. 

Jei jūsų vadovas šioje srityje nėra stiprus, permainų sėklas sė- 
kite iš lėto. Tegul jis ar ji pamažu apsipranta su nauja idėja. Savo 
siūlymus paremkite faktais ir nurodykite, kiek naujovė sumažins 
darbo sąnaudas bei kainą. Tačiau atvirai nurodykite priežastis, 
dėl kurių jūsų idėja gali ir nepasiteisinti. Jei vadovas atmeta bet 
kokius siūlymus, atsakomąja reakcija išreikškite savo nusivylimą. 


5. Nėra galimybių įgyti naujų įgūdžių. Buvo laikas, kai kompani- 
jos leisdavo didelius pinigus savo darbuotojų mokymui, bet vis 
vien atsilikdavo nuo išmanančių, kvalifikuotų darbuotojų pa- 
klausos. Pastaruoju metu kompanijoms tenka riboti mokymui 
skiriamas lėšas. Kompanijos galbūt tada atsisako skirti pinigų 
mokymui, kai nesitiki darbuotojus greitai panaudosiant naujas 
žinias. Darbuotojams, kurie gali būti paaukštinti tik po pusme- 
čio ar metų, sunkoka tikėtis papildomo apmokymo. 

Beje, tokioje padėtyje esančiam darbuotojui būtų išmintinga 
pačiam mokėti už savo mokymą. Taip jis įgytų pranašumą prieš 
tuos, kurie nekelia kvalifikacijos. Pinigai, išleisti mokymuisi, yra 
gera darbuotojo investicija. 


6. Nėra pareigybių aprašų ar darbo vertinimo nuostatų. Kompa- 
nijos, kuriose gera valdymo sistema, žino, jog tikslūs šiuolaikiš- 
ki pareigybių aprašai ir darbo vertinimo nuostatai yra svarbus 
aukšto našumo ir personalo motyvacijos veiksnys. Kai darbuo- 
tojai Žino, ko iš jų norima, geriau dirba. 

Jei daugiau nei 10 procentų jūsų pareigų patenka į kategori- 
ją „kitos pareigos pagal nurodymą, jūsų pareigybė nėra tiksliai 

apibrėžta. Kaip gauti tikslesnį aprašą? Jei jūsų kompanija nau- 
doja oficialią klasifikavimo sistemą, žino, jog kategorijai „kitos 
pareigos pagal nurodymą leistina ne daugiau kaip 10 procentų. 
Tokiu atveju jūs tiesiog detalizuojate savo pareigas ir procentus 
laiko, reikalingo kiekvienai jų atlikti. Tada reikalaujate perkva- 
lifikuoti pareigybę remdamiesi neatitikimu tarp pareigybės ap- 
rašo ir jūsų tikrojo darbo. O jeigu pareigybių aprašas padarytas 
prieš dvejus metus, jis gal jau pasenęs. Prieš nurodydami skirtu- 
mus tarp jūsų pareigų aprašo ir darbo, kurį iš tiesų atliekate, ir 
prieš prašydami perkvalifikavimo, vėl turite detalizuoti savo pa- 
reigas bei nurodyti kiekvienai jų atlikti reikiamo laiko procen- 
tus. Tinkamas metas prašyti atnaujinti pareigybės aprašą tada, 
kai įvertinamas visų metų jūsų darbas. 

Ką daryti, jei jums nuolat užkraunama daugiau darbo, bet 
pareigybė neperkvalifikuojama? Jei jums visada duodama dau- 
giau tokio paties darbo (didinamas darbo krūvį), negalite reika- 
lauti perkvalifikavimo. Bet jei naujos užduotys yra kitokio atsa- 
komybės lygmens, tuomet jūsų pareigybę derėtų perkvalifikuo- 
ti. Kad atsakomybės lygmuo pasikeitė, turite įrodyti faktais. 

Didelėse kompanijose paprastai yra oficiali kvalifikacijos sis- 
tema. Jei dirbate mažoje kompanijoje, gali būti kebliau. Pareigy- 
bės perkvalifikavimas yra grindžiamas tas pareigas užimančio 
žmogaus atliekamo darbo atsakomybės lygmeniu. Jei pasikeičia 
atsakomybės lygmuo - padidėja ar pamažėja, pareigybės pa- 
prastai perkvalifikuojamos. Tarkime, sekretorei, kurios virši- 
ninkas gauna papildomo darbo, reikėtų pareigybę perkvalifi- 
kuoti, nes sekretorės atsakomybės lygmuo kinta drauge su jos 
viršininko atsakomybės lygmeniu. Kita vertus, jei viršininko 
vieta panaikinama ir ji dirbs keturiems žemesnes pareigas už- 
imantiems žmonėms, jos atsakomybės lygmuo bus žemesnis ir 
jos pareigos galėtų būti perkvalifikuotos į žemesnį lygmenį. 

Ką daryti, jei darbdavys pasako: „Mes neturime pareigybės 
aprašų ? Tokiu atveju reikėtų patiems aprašyti savo pareigybę 
(pasinaudojant bibliotekoje esamais pavyzdžiais ar tiksliu pa- 
našios draugo pareigybės aprašu). Parodykite jį savo vadovui 


161 


Kaip elgtis su sunkiais žmonėmis 


ir paprašykite patvirtinti. Jei jis atsisako, paklauskite: „Kaip aš 
galiu jums gėrai dirbti, jei nei jūs, nei aš nežinome, ką turėčiau 
daryti?“ 


7. Atlyginimo ir atsakomybės neatitikimas. Jei esate įsitikinę, 


8. 


kad jūsų atlyginimas per mažas už darbą, kurį atliekate, per- 
žiūrėkite esamą savo pareigybės aprašą, padarykite reikiamus 
pakeitimus ir paprašykite, kad jus priimtų vadovas. Jam pa- 
aiškinkite, kad netiksliai apibūdintos jūsų pareigos ir kad jūsų 
atsakomybė didesnė nei nurodyta. Arba pareigos nurodytos 
tiksliai, bet atlyginimas neatspindi jūsų darbo reikšmės kom- 
panijai. Sužinokite, kiek už tokį darbą mokama konkurentų 
kompanijose. Pasakymai: „Aš manau, kad man per mažai mo- 
kama“ nepadės; eikite apsiginklavę faktais. Savo reikalavimą 
daugiau mokėti turite pagrįsti rimtomis priežastimis. Jei jums 
nepavyktų įrodyti, ko gero, tektų iš šios kompanijos išeiti ir 
ieškoti darbo kitur. 


Neapmokami viršvalandžiai. Kai kuriuose regionuose darb- 
davys gali rinktis: ar darbuotojui už viršvalandžius mokėti pu- 
santro karto daugiau, ar vietoj atlygio duoti laisvų dienų. Dar- 
buotojai turi pasirašyti sutinką su antruoju atveju. Kai kur pagal 
įstatymus privaloma mokėti užvisusviršvalandžius, jei dirbama 
daugiau nei aštuonias valandas per dieną ar keturiasdešimt ke- 
turias valandas per savaitę. 
Jei nežinote, kokie yra darbo įstatymai, sužinokite. 


TERORIZAVIMAS DARBE 


Da 


rbe dažnai bendradarbius terorizuoja tie, kurie turi galios ir tik- 


riausiai kitus skriaudė mokykloje. Darbe terorizavimas (priekabia- 
vimas ar grasinimai) gali pasireikšti vienu ar keliais nemaloniais 

incidentais. Be to, gali būti terorizuojama ištisas savaites ar mėne- 
sius: nuolat ieškoma kliaučių, darbuotojai kritikuojami, izoliuoja- 
mi, atstumiami ar jiems kenkiama. 

Visuomenėje vyrauja nuomonė, jog terorizuoti linkę vyrai, ta- 
čiau ir moterys gali būti tokios pat piktavalės. Terorizuotojai darbe 
dažnai atrodo tikri profesionalai, tačiau po šia kauke slypi neišma- 
nymas ir nevisavertiškumas. Kai kuriems jų nenuspėjamai svyruo- 
ja nuotaika - jie tarsi delstinės bombos. Jiems teikia pasitenkinimo 
išprovokuotų žmonių audringa ar nelogiška reakcija. Didžiausia 
paskata terorizuotojams - žmonių jautrumas. 

Terorizuojama taip: 


+ auka menkinama, žeminama arba su ja elgiamasi kaip su 
vaiku - ypač kitų akivaizdoje; 

+ ant pasirinkto žmogaus šaukiama, jam grasinama - dažnai 
prie kitų; 

+ laidoma kandžios pašaipos ir žiūrima, ar žmogus atsikirs; 

+ ieškoma priekabių ir kritikuojama visa, ką auka sako ir 
daro, arba iškraipomi, neteisingai pateikiami aukos žodžiai. 
Kritika gal net lėkšta, bet dažnai joje būna lašas teisybės ir 
dėl to auka apsigauna ir patiki kritiką esant teisingą; 

+ atkakliai nepripažįstami aukos nuopelnai; 

+ stengiamasi pakirsti auka pasirinkto Žmogaus reputaciją, 
pasitikėjimą savimi, gerąsias savybes ir pajėgumą; 

+ suauka elgiamasi kitaip nei su kitais - kitiems rodomas pa- 
lankumas, o aukai - atšiaurumas. 


Daugeliui smurtautojų būdinga: 
+ dažniau nei kitiems pasitaikantys agresyvūs poelgiai; 
+ noras išsiskirti iš tokios pat padėties žmonių; 


+ poreikis laimėti, valdyti kitus; 
+ nesugebėjimas atsakyti už savo elgesį. 

Kas būna terorizavimo taikiniai? 


Manoma, jog terorizavimo taikiniais būna vieniši, bet dažniausiai 
savarankiški, pasitikintys savo jėgomis žmonės, kurie neturi ban- 
dos ar būrio poreikio, nesistengia kitiems daryti įspūdžio ir nesi- 
veliaį vidaus intrigas. Smurtautojai pasirenka tokius asmenis, kurie 
konfliktus mėgsta spręsti dialogu, nelinkę į agresyvumą ir visaip 
stengiasi išvengti priešpriešos. Užuot skundęsi ar griebęsi teisinių 
veiksmų, jie pirmiausia bando tartis. Jie pasirenkami taikiniais dėl 
jų išmanymo bei populiarumo. Terorizuotojai pavydi sklandžių ir 
stabilių santykių, kuriuos tie žmonės užmezga su kitais. 


Ką daryti, kai darbe žmonės terorizuojami? 


Dėl terorizavimo darbe kiekvienai kompanijai derėtų turėti aiškiai 
apibrėžtą taktiką ir metodiką. Susipažinkite su jomis ir jų laikyki- 
tės. Jei jūsų kompanija jų neturi, paieškokite internete ar kreipkitės 
į advokatą, išmanantį darbo ar žmogaus teises, kad jis nurodytų, su 
kokia atitinkama valstybine institucija susisiekti. 


AGRESYVŪS VADOVAI 


Idealiame pasaulyje visi vadovai turėtų būti teigiami (o ne pasyvūs 
ar agresyvūs), malonūs, draugiški, kvalifikuoti, taktiški, apdova- 
noti žmogiškosios prigimties supratimu. Tikrame pasaulyje vado- 
vai, deja, pasižymi visiems būdingais trūkumais ir silpnybėmis. Su 
vadovais, kurie agresyviu elgesiu personalą stengiasi valdyti ir jam 
primesti savo valią, darbuotojams sunkiausia. 

Agresyvūs vadovai nežino pagrindinio gero vadovavimo princi- 
po. Darbuotojų negalima priversti gerai dirbti, juos galima tik skatin- 
ti gerai dirbti. Vadovai sulaukia prasto darbuotojų našumo, jei jie: 


+ darbuotojus drausmina viešai; 
+ priverčia dirbti pernelyg ilgai; 

+ yra per daug kritiški ir niekas jiems neįtinka; 
+ kritikuoja žmones, o ne jų elgesį. 


Nutarę ką nors apie tai pasakyti agresyviam vadovui, gerai pa- 
mąstykite, ar tuo tik dar labiau nepabloginsite padėties. Jei tas 
vadovas su visais elgiasi karingai, galbūt nė neverta tokio pokalbio 
pradėti. Tik nusistatykite, kiek dar pajėgsite ištverti ir kada bus 
metas sprukti nuo tokio terorizuotojo. 

Jei manote, kad šį klausimą būtų pravartu aptarti, išdėstykite 
savo požiūrį - tegul vadovas žino, kaip jo ar jos elgesys veikia ki- 
tus. Tam prireiks drąsos, tačiau bent žinosite, jog bandėte padėtį 
pataisyti. Pasikalbėkite su vadovu apie jo ar jos elgesį prie keturių 
akių. Pavyzdžiui, jei bėda ta, kad vadovas „klijuoja etiketes“, pa- 
sakykite: „Turiu nemalonumų, ir jūs galite man padėti. Man sun- 
ku ištverti, kaip jūs pastaruoju metu mane žeminate. Aš negaliu 
apsiginti, kai išvadinate mane visokiais žodžiais. Tokioje padėtyje 
nežinau, kaip pagerinti savo darbą ir ko iš manęs norite. Gal duo- 
tumėte pavyzdžių, kodėl, jūsų nuomone, esu neišmanėlis?“ 

Jei padėtis nesikeičia, neikite aukščiau skųstis. Verčiau: 


+ taikstykitės su tuo, kiek pajėgsite, o paskui pasiprašykite 
perkeliami į kitas pareigas toje kompanijoje; 

+ pasikalbėkite su kuo nors iš personalo skyriaus; 

+ pasiieškokite kitur lengvesnės duonos. 


Kompanijos vadovybės grandyje kreipkitės aukščiau tik tuo- 
met, kai vadovo agresyvus elgesys neigiamai veikia ir kitus dar- 
buotojus. Tik grupiniai skundai gali išstumti blogą vadovą, ir tik 
tuomet, kai jie teisingai pateikiami. Grupė savo nusiskundimus 
būtinai turi pagrįsti faktais. Smulkiai išdėstykite, kas iš tiesų 
vyksta, kokie patirti piniginiai nuostoliai, kokia žala padaryta 
santykiams su klientais, kokių terminų nesilaikyta, kiek be reika- 
lo dirbta viršvalandžių, kokie buvo gamybos stabdžiai ir t. t. 

Kai įsitikinate, jog vadovas atima bet kokį malonumą ir pasidi- 
džiavimą čia dirbti, vadinasi, metas mesti šį darbą. 

Kaip matėme, agresyvus elgesys gali būti įvairių formų. Dabar 
smulkiau aptarsime, kaip galima jį įveikti. 


1. Sarkazmas. Kartais sarkazmas - tai tik nekaltas pasišaipymas. 
Negrasus ir net juokingas. Tačiau sarkazmas būna ir įžeidus, 
pažeminantis. Sarkastiški žmonės pasijunta galingesni, kai kiti 
susigūžia. Įžeidus sarkazmas yra tam tikra netiesioginio agre- 
syvumo forma, niekšiškas, manipuliacinis būdas siekiant savų 
tikslų. 

Žmonės,kurie yra įžeidžiai sarkastiški, dažnai turi nevisaver- 
tiškumo kompleksąirkitusžemindami pasijunta reikšmingesni. 
Toks žaidimas nesiliauja, jei puolamieji ima teisintis ar parodo 
esą įsižeidę. Sarkastiški žmonės stengiasi kitus supykinti, kad jie 
imtų gintis. Atminkite, jog į sarkastiškas pastabas nedera piktai 
atsikirsti. Nenukrypkite nuo faktų. 

Valandėlę pagalvokite: kas padėties viešpats, kai griebia- 
masi sarkazmo. Jūs (tas, į kurį nukreiptas sarkazmas), kol ne- 
atsikertate. Ar dera į sarkazmą atsakyti sarkazmu? Ne, nes jį 
tik pakurstysite. Verčiau panagrinėkite, kodėl tas žmogus nori 
jus sumenkinti. Supratę, kas iš tiesų skatina sarkazmą, imkitės 
tikrosios priežasties. 

Nereaguokite į sarkazmą - nuleiskite negirdomis. Sarkas- 
tiškas žmogus nežinos, ką daryti, nes jūs nežaisite pagal jo 
„taisykles“. Kai nebebus jokio malonumo į jus laidyti pašaipas, 
nedorėlis jas nukreips į kitą. 

Jei negalite nurimti ir jaučiate, kad sarkazmas prašosi atsa- 
ko, tarkite, pavyzdžiui, taip: „Ši jūsų pastaba buvo labai sar- 
kastiška ir mane žeminanti. Pažeminimas įžeidžia. Gal paaiš- 
kintumėte, kodėl taip sakėte?“ Arba: „Kodėl manote turį teisę 
mane žeminti?“ Arba: „Tai gana sarkastiška. Ką iš tiesų norite 
man pasakyti, dangstydamasis sarkazmu?“ Priverskite agresy- 
vius žmones atsakyti už savo veiksmus. Dažnai jie nesuvokia, 
kaip savo elgesiu kitus užgauna. 

Kai rinkau medžiagą pirmajai savo knygai Pabėgimas iš ro- 
žinių apykaklių geto, apklausiau daugiau nei 700 vadovų (695 

buvo vyrai) norėdama išsiaiškinti, kodėl į aukštesnes pareigas 
neskiriamos moterys. Iš pradžių dauguma vadovų mane pasitik- 
davo priešiškai. Kai imdavo lietis sarkazmas, suprasdavau, kad 
jie ginasi. Man iškart knietėdavo į sarkazmą atsikirsti sarkazmu, 
bet, pažvelgusi į tokią padėtį iš šalies, bandydavau ją analizuoti. 
Padariau išvadą, jog man paklausus: „Kodėl į aukštesnes parei- 
gas neskiriate moterų?“, vadovas pasijusdavo taip, lyg būčiau jį 
apkaltinusi moterų diskriminavimu. 

Juos nuramindavau išsamiai paaiškindama, koks mano 
tikslas: man reikia iš jų duomenų norint nustatyti, dėl kokių 
klaidų moterys nėra paaukštinamos. Pateikdavau jiems kele- 
tą pavyzdžių, nurodytų kitose kompanijose, ir paklausdavau, 
ar jie būdingi ir jų kompanijai. Netrukus jie įsitikindavo, kad 
noriu tik informacijos ir pagalbos, o ne priversti juos teisintis, 
kodėl jų kompanijoje tiek mažai moterų užima aukštesnes pa- 
reigas. Paskui jie būdavo labai paslaugūs. 

Tačiau tikrai nebūtų linkę man padėti, jei į jų sarkazmą bū- 
čiau ką nors atrėžusi. 


„Ignoravimas. Dar viena netiesioginio agresyvumo forma yra 
kitų ignoravimas ar nebylus elgesys, nesitarimas sujais svarbiais 
klausimais. Kai kurie vadovai ištisas dienas nesikalba su kokiu 
nors darbuotoju, nors dirba tame pačiame skyriuje! Tai negar- 
binga ir beveik taip pat destruktyvu kaip kandus sarkazmas. 

Tokio negatyvaus elgesio sukurtoje padėtyje nėra laimėtojų. 
Dažnai žmogus, nesikalbantis su kitu, mūšį laimi, bet užtęsia 
karą. Jei svarbūs klausimai nutylimi, jie neišvengiamai iškyla 
vėliau. 

Brajenas didžiavosi, kai skyriaus vadovas jo bendradarbių ir 
viršininkų akivaizdoje jį pagyrė už gerai atliktą projektą. Prie 
to projekto jis sunkiai dirbo ir manė nusipelnęs pagyrimo. Į 
tos dienos pabaigą jis paprašė savo viršininko Hario patarimo 
klausimais, susijusiais su jo naujausiu projektu. Haris atžariai 
metė, kad Brajenas pats pagalvotų. Kitą savaitę Haris su Brajenu 
elgėsi labai šaltai, nesileido į kalbas, buvo nedraugiškas. Braje- 

nas nusprendė pasišnekėti su Hariu. „Turiu nemalonumų, ir jūs 
galite man padėti“, - pasakė jis, paaiškino, kaip jaučiasi Hariui 
atsisakant jam padėti, ir paklausė, kokia to viso priežastis. 

Haris prisipažino nusiminęs, kai Brajeną pagyrė skyriaus 
vadovas, ir pavydėjęs, nes pats niekad nėra sulaukęs pagyrų. 
Haris pažadėjo ateityje būti Brajenui dėmesingesnis. 


3. Pykčio protrūkiai. 
„Kaip aš sutariu su savo šefu? Jam nuolat užeina pykčio priepuo- 
liai. Tranko telefono ragelį, trinksi stalčiais, svaido daiktus ir dau- 
žo duris. Aš ištisai krūpčioju ir tapau nervinga. Ką man daryti, 
kai ateityje tai vėl pasikartos?“ 


Žmonės, kuriuos vis dar ištinka pykčio priepuoliai, nėra vi- 
siškai suaugę. Vienas bičiulis patarė tai darbuotojai nupiešti savo 
šefą su vaikiška kepuraite ir sauskelnėmis sėdintį aukštoje kėdė- 
je ir daužantį šaukštu padėklą. 

Kai kitą sykį jam užėjo pykčio priepuolis, ji prisiminė šį links- 
mą paveikslėlį ir įsitikino, jog tas juokingas šefo vaizdas padeda 
jai neprarasti savitvardos. Vieną dieną (jam aprimus) ji net iš- 
drįso paklausti: 

— Ar jau baigėsi? 

— Kas baigėsi? - užriaumojo jis. 

— Įdomu, ar jau baigėsi pykčio priepuolis? 

Jis valandėlę patylėjo, tada droviai nusišypsojo ir atsakė: 

— Turbūt kitaip šito ir nepavadinsi, tiesa? Taip, man praėjo 
pykčio priepuolis. 

Kitą kartą, kai jis vėl pratrūko pykčiu, ji šypsodamasi pa- 
klausė to paties, ir galų gale daugiau nieko nereikėjo sakyti. Jis 
prieidavo prie savo kabineto durų ir pareikšdavo: „Jau viskas 
gerai - man praėjo . Puikiausia buvo tai, kad netrukus jam vi- 
sai liovėsi pykčio protrūkiai. 

Humoras padeda daugelyje sunkių situacijų. Čia pateiktas 
pavyzdys rodo, kad humoras net gali išsklaidyti pyktį. Kai iš 
ko nors galime pasijuokti, sumažėja įtampa. Įsivaizduokite juo- 

kingą vaizdelį ar net ant stalo pasidėkite mėgstamą karikatūrą, 
kad primintų jums pažvelgti į situaciją linksmai. 


4. Seksualinis priekabiavimas. Paprastai manoma, jog darbe sek- 
sualinį priekabiavimą patiria tik moterys, bet vyrai taip pat 
nuo to neapsaugoti. 

Ši problema darbe aktuali nuo amžių. Su priekabiavimu su- 
siję įstatymai greitai kinta. Ar esate vyras, ar moteris, patar- 
čiau susipažinti su vietos įstatymais. Pasidomėkite, kas sakoma 
apie seksualinį priekabiavimą ir kaip galite jį apriboti ar nuo jo 
apsiginti. (Žr. II priedą, kur kreiptis pagalbos dėl seksualinio 
priekabiavimo.) Tyrimai rodo, kad nuo 70 iki 80 procentų mo- 
terų yra patyrusios savo viršininkų ir bendradarbių vienokios 
ar kitokios rūšies seksualinį priekabiavimą. 52 procentai jų dėl 
to neteko darbo ar turėjo jį mesti. 

Štai kokį elgesį galima laikyti seksualiniu priekabiavimu: 


+ nepageidaujamos seksualinės replikos: juokeliai, užuomi- 
nos, erzinimas ir užgauliojimai; 

+ pašaipos dėl žmogaus kūno, aprangos, amžiaus ar šeimyni- 
nės padėties; 

+ pornografinių ar šiaip įžeidžiamų nuotraukų ar piešinių ro- 
dymas; 

+ storžieviški pokštai, nuo kurių sutrinki ar pasidaro ne- 
smagu; 

+ nepageidaujami kvietimai ar reikalavimai, netiesioginiai ar 
atviri; 

+ gąsdinimas; 

+ geidulingi žvilgsniai ar dviprasmiški gestai; 

+ žeidžiantis savigarbą atlaidus ar globėjiškas elgesys; 

+ nereikalingas fizinis kontaktas: prisilietimas, tapšnojimas, 
įgnybimas, baksnojimas ir fizinis išpuolis. 


Panaši problema yra atvirkštinė diskriminacija, kai už seksuali- 
nes paslaugas darbuotojas paaukštinamas ar jam skiriama premija, 
o kiti darbuotojai, pelnę pripažinimą geru darbu, yra apeinami. 

Jei patiriate seksualinį priekabiavimą, turėtumėte: 


1. Pasakyti tam asmeniui, kad jūs prieštaraujate jo ar jos veiks- 
mams ar kalboms. Tegul jis ar ji Žino, kad ne tuščiai tai sakote. 
Jei reikia, paaiškinkite, jog tokį elgesį galima laikyti seksuali- 
niu priekabiavimu ir tikitės tai liausiantis. Surašykite atvejus, 
kai buvo seksualiai priekabiaujama, ir kas buvo sakoma, kai jūs 
prieštaravote. Reikėtų pažymėti datas, laiką, mačiusiųjų pavar- 
des ir t. t. 

2. Jei priekabiavimas nesiliauja, pakartokite savo ankstesnius prie- 
štaravimus. Juos surašykite laiško ar pastabų forma. Remkitės ir 
žodžiu išsakytais nusiskundimais. Dėstykite tik faktus. To laiš- 
ko padarykite bent tris kopijas. Vieną kopiją nusiųskite prieka- 
biaujančiojo viršininkui. Vieną kopiją pasilikite. Jei manote, jog 
reikalinga, kitas kopijas galima nusiųsti jūsų pačių viršininkui 
ar kompanijos administratoriui. 

3. Jei priekabiavimas nesiliauja, o kompanija ar profsąjunga tam 
neužkerta kelio, paduokite oficialų skundą Žmogaus teisių ko- 
misijos vietos skyriui. Jei dvejojate, paskambinkite Žmogaus tei- 
sių komisijai ir pasakykite, kad norite pasikalbėti su išmanančiu 
konsultantu. Jei padėtis gana rimta, kreipkitės į policiją ir patei- 
kite kaltinimą seksualine prievarta. 

PASTABA: Jei jau pirmas incidentas gana rimtas, pareikškite 
savo skundą žodžiu ir raštu (nusiųsdami kopijas ati- 
tinkamoms instancijoms) ir paduokite oficialų skun- 
dą Žmogaus teisių komisijai. 

Daugumoje žmogaus teisių kodeksų dabar patikslinama, kad 
Žmogaus teisių komisijai pateiktame skunde gali būti nurodomas 
žmogus, kaltinamas seksualiniu priekabiavimu, be to, viršinin- 
kai, vadybininkai ar kiti vadovaujantys asmenys, žinantys apie 
seksualinį priekabiavimą jų kompanijoje ir nesiimantys skubių 
atitinkamų priemonių, ir pati kompanija gali būti minima skunde 
Žmogaus teisių komisijai. 

Vadovaujantieji asmenys nebegali užsimerkti ir nepaisyti, kad 
jų organizacijoje seksualiai priekabiaujama. Vadovas, kuris nieko 

nedaro, kad prie darbuotojų nebūtų priekabiaujama, laikytinas 
toleruojančiu priekabiavimą. Jei darbuotojas žino, kad viršinin- 
kas pats buvo tokios situacijos liudytojas arba yra apie tai infor- 
muotas, gali apie tai paminėti kaltinime seksualiniu priekabia- 
vimu. 


VADOVAVIMO ĮGŪDŽIŲ STOKOJANTIEJI VADOVAI 


Deja, daug vadovų mažai ar visai nesimokė vadovauti. O toks mo- 
kymasis naudingas visiems. Net jei vadovai patys turi už jį mokėti, 
tai viena geriausių investicijų savo būsimos sėkmės labui. 

Vadovai, kuriems stinga vadovavimo žinių, gali labai apsun- 
kinti darbą. Jie nemoka paskirstyti užduočių, drausminti paval- 
dinių ar skatinti įvairių tipų darbuotojų, ar dėl kitokių priežasčių 
trukdo personalui našiai dirbti. Jei toks yra jūsų viršininkas, im- 
kitės veiksmingų priemonių ir pasiūlykite kompanijai sudaryti jai 
ar jam galimybę pasimokyti vadovauti. 


1. Blogas darbo paskirstymas 

„Mano šefas puikiai bendrauja su žmonėmis, bet kartais neaiškiai 
nusako, ką ir kaip nori, kad aš padaryčiau. Jis duoda neapibrėžtus 
nurodymus, 0 kitą dieną savo nuomonę pakeičia.“ 


Vadovaujami tokio šefo sėkmingai dirbsite, jei jo skiriamas užduotis 
detalizuosite. Parafrazės būdu pasitikslinkite, ar jis iš tiesų nori pa- 
sakyti tai, ką jūs išgirdote. Jei yra neaiškumų, klauskite, ko jis pagei- 
dauja. Jei įpratęs kitą dieną savo nuomonę keisti, jo nurodymus už- 
rašykite, parodykite tą sąrašą jam, kad patvirtintų savo paliepimus. 

Vėliau, jei jis pakeis savo nurodymus, neslėpkite, jog esate su- 
mišę, ir ištraukite sudarytąjį jo instrukcijų sąrašą. Jei reikia, nu- 
rodymus atnaujinkite. Netrukus jūsų viršininkas pats susivoks 
dažnai keičiąs nurodymus. Galbūt supras, kad reikalavimus turi 
formuluoti neskubėdamas. Jam būtų į naudą baigti kursus, kaip 

tvarkyti laiką. Jis išmoktų jį taupyti: pirma užduotis suformuluo- 
ti, paskui jas paskirstyti pavaldiniams. 

Kai kurie vadovai yra neorganizuoti. Jie sako viską žiną, kas 
yra ant jų apkrauto stalo. Jie nepakenčia smulkmenų. Nepakenčia 
nemalonumų, tad su jais kalbėdami labiau pabrėžkite, ką ketinate 
daryti, o ne kokie bus sunkumai. 


„Šefas mane prašo dirbti darbus, kurie neįeina į mano pareigas.“ 


Perklauskite savo viršininką ir pasitikslinkite, ar gerai supratote, 
ko jis iš jūsų nori. Atnaujinkite savo pareigybės aprašą. Paskui pa- 
sikalbėkite su viršininku, ar kas nors kitas negalėtų atlikti darbo, 
jūsų manymu, neatitinkančio jūsų pareigų. 


2. Liguistas pedantizmas. 
„Mano šefas yra pedantas ir kartais iš personalo per daug reika- 
lauja.“ 


Numatykite šefo reikalavimus. Nepraleiskite smulkmenų. Pasiū- 
lykite alternatyvius variantus. Parenkite B ir C planus - gal pri- 
reiks. Naujas idėjas pateikite raštu, nurodydami jų pranašumus 
bei trūkumus ir galimas alternatyvas. 


3. Nederami drausminimo būdai. 
„Sefas mane drausmina viešai.“ 


Tai didelis jūsų viršininko faux pas, netaktas. Pirmiausia pasi- 
stenkite, kad tas žmogus jus suprastų ir atjaustų. Naudokitės at- 
sakomosios reakcijos metodu, kad viršininkas žinotų, kaip paže- 
mina jus drausmindamas kitų akivaizdoje. Pasakykite, kad daug 
lengviau išklausytumėte kritiką, jei ji būtų išsakoma jums asme- 
niškai. Galite pridurti, kad jei ir toliau būsite viešai drausminami, 
tiesiog neklausysite ir nueisite. 


4. Spaudimas konkuruoti. 
„Mano šefas labai vertina konkurenciją. Jis mane spaudžia konku- 
ruoti su kitais bendradarbiais, o aš nenoriu.“ 

Galbūt pasirinkote ne tą profesiją. Konkurencija tarp darbuotojų 
yra labai populiarus vadovavimo metodas, skatinantis personalą 
kuo daugiau parduoti. 

Daugelis labiau stengiasi gerinti savo pačių pardavimo rekordus 
nei konkuruoti su kitais. Kompanijos turėtų pasirūpinti, kad kon- 
kurencijos lygis tiktų įvairios patirties darbuotojams. Jei kompani- 
joje esate naujokas, negalima iš jūsų reikalauti konkuruoti su tais, 
kurių teritorija ar klientūra jau nusistovėjusi. Stažuotojai su pusės 
metų patirtimi kompanijoje turėtų konkuruoti su panašios patir- 
ties darbuotojais. Daugelis prekyboje mėgsta konkurenciją. Kiti ne- 
mėgsta, bet jie turėtų būti skatinami sau kelti realius tikslus. 

Nemažai prekybos vadovų darbe sukuria didelę įtampą. Jie nori, 
kadjų personalasveiktų atkakliai aragresyviai. Dirbti lengva ranka 
netinka. Šią problemą norėdami aptarti su savo viršininku, turite ją 
kruopščiai apgalvoti. Pirma parenkite kelis veiksmingus sprendi- 
mus ir tik paskui kalbėkitės dėl pokyčių. 


5. Nepalaikantys darbuotojų vadovai. 

„Kai turiu nemalonumų su klientais, mano viršininkė manęs nepa- 
laiko. Ji visad stoja už klientą ir galiausiai turiu teisintis, nors esu 
teisi.“ 


Vadovai, kurie per kliento ir darbuotojo ginčą iškart stoja į 
kliento pusę, elgiasi labai neteisingai savo pavaldinių atžvilgiu. 
Kol darbuotojas neturi galimybės savo požiūriu paaiškinti inci- 
dentą, vadovas turėtų būti nešališkas. 

Vadovui derėtų užsirašyti visus kliento pateikiamus faktus ir 
pažadėti, kad reikalas bus sutvarkytas. 

Jei viršininkas jūsų nepalaiko, net kai žinote teisingai atliekąs 
pareigas, paaiškinkite, kaip jaučiatės neteisingai apkaltinti. 

Tarkite: „Turiu nemalonumų ir man reikia jūsų pagalbos. Aną 
savaitę ponia Smit reikalavo, kad dėl jos nusižengčiau taisyklėms. 
Ašjai paaiškinau, kad turiu laikytis griežtai nustatytos tvarkos ir 
negaliu jos noro patenkinti. Paskui ji pasišnekėjo su jumis ir savo 
pasiekė. Tas pats kartojosi aną mėnesį su keturiais klientais. Gana 

kvailai pasijutau, kai ji užėjusi pas mane pasakė, jog gavo ko norė- 
jusi. Man įdomu, ar nepasikeitė tvarka ir kaip aš turėčiau ateityje 
tokiais atvejais elgtis. 


6. Nepripažįstamas darbo indėlis. Girdėjau tiek vyrus, tiek moteris 
sakant (tarkime, viršininkas yra vyras): „Visą savaitę ruošiau pra- 
nešimą, o mano viršininkas visą nuopelną sau prisiskyrė. Daugiau 
šito jam neleisiu!“ 

Jei viršininkas „pavagia“ jūsų idėjas ir nuopelną prisiskiria, jūs 
keliate jo prestižą. Jam šito iš jūsų reikia. Jei neleisite jam prisis- 
kirti nuopelno, jis jus ims varžyti. 

Pavyzdžiui, jei rašote jūsų skyriaus naujos strategijos ir darbo 
tvarkos atmintinę, viršininkas užjos turinį gali prisiskirti visą nuo- 
pelną. Jis turi teisę (pagal esamas darbo taisykles) be jokio sąžinės 
graužimo naudotis jūsų idėjomis. Anot darbo taisyklių, jūs (paval- 
dinys) tam ir esate, kad keltumėte savo viršininko ar vadovo pres- 
tižą. Jūsų idėjos tampa viršininko idėjomis ir jas pasisavindamas jis 
nepažeidžia jokių taisyklių. Daugelis vyrų viršininkų nesijaučia ką 
nors blogai darą, nes „visi taip daro. 

Aš visiškai nepritariu šiai praktikai ir skatinu vadovus priskirti 
nuopelnus tam, kam jie priklauso. Vadovai, vagiantys savo paval- 
dinių idėjas, jų anaiptol neskatina. Galimas daiktas, ateityje iš per- 
sonalo jie sulauks prastų pasiūlymų ar visai jų nesulauks. Jei paval- 
dinys pasiūlo naują metodą, nuopelnas turėtų būti pripažįstamas 
darbuotojui, o ne viršininkui. Kaip pavaldiniui gali būti pripažįsta- 
mas nuopelnas už gerą idėją? Vadovas pranešimą gali pateikti savo 
vardu, bet nurodyti darbuotojus, padėjusius jį parengti. 

Jeijūsų viršininkas senamadiškas ir pasiglemžia kitų nuopelnus, 
ojūs nebegalite su tuo taikstytis, savo naujas idėjas ar pasiūlymus 
pateikite pareiškimo forma. Ir paprašykite, kad jūsų viršininkas iš- 
sakytų savo nuomonę apie juos raštu. Arba savo pasiūlymus pa- 
teikite per susirinkimą, kad kiti Žinotų tai esant jūsų idėją. 


„Aš kartais turiu laikinai eiti savo šefo pareigas, bet už tai papildo- 
mo atlyginimo negaunu. Kai jis išvyksta, atlieku ir jo, ir savo darbą. 
Nemanau, kad tai teisinga.“ 

Pabandykite šį klausimą su juo pasiaiškinti. Jei nepadės, laikykite 
šią padėtį savo karjeros raida. Paklauskite viršininko, kurio darbo 
galite nedaryti per tokį dvigubų pareigų laikotarpį. 

Darbinėje biografijoje svariai atrodys, jei galėsite pridurti, kad 
„vadovui išvykus atlikdavau vadovaujamas pareigas“. Tai gali padė- 
ti ateityje gauti vadovo postą. Tad neatsisakykite papildomo darbo, 
jei trumpai pajėgiate eiti dvigubas pareigas. 


7. Kišimasis. Deniui iškilo nesklandumų su direktoriumi Džimiu. 
Denis gavo naujas pareigas - vadovauti keturių Žmonių personalui. 
Neva jam „padėdamas“, Džimis leido Denio darbuotojams jį apeiti 
ir kreiptis tiesiai į jį. 

Džimis pažeidė svarbią darbo taisyklę: sumenkino Denio auto- 
ritetą, be kurio jam sunku gerai vadovauti. Darbe yra griežta tai- 
syklė laikytis subordinacijos: direktoriui nedera apeiti vadovo ir 
skirti darbo tiesiai jo pavaldiniams. Be to, direktoriams nederėtų 
kištis į darbo drausmės ar vertinimo klausimus, susijusius su va- 
dovo personalu. Deniui buvo patarta paaiškinti direktoriui, kad jis 
pakerta Denio veiksmingumą, kai tik iš dalies gali vadovauti savo 
pavaldiniams. Deniui vertėtų priminti Džimiui, kad jis, Denis, juk 
atsakingas už visa, ką jis ir jo personalas daro, ir todėl tik tuomet 
gerai atliks savo darbą, kai į jo vadovavimą niekas nesikiš. 


8. Vadovas nepasiekiamas nei darbuotojams, nei klientams. Šir- 
lė klausė, kaip viršininką priversti pasakyti, kur jis. Jų darbe yra 
išvykimo-atvykimo lenta, bet jis mažai ja naudodavosi ir dažnai 
išeidavo pro užpakalines duris. Jį retai kada galėdavai rasti: arba 
jis susitikime, arba išėjęs ar sėdi užsidaręs. 

Širlei buvo patarta surašyti atvejus, kai jai teko vienai spręsti 
problemas, ir vadovui pateikti sąrašą sunkumų, kurie iškildavo, 
kai ji nerasdavo jo pasikonsultuoti. Jai derėjo paklausti savo vado- 
vo, su kokiu lygiaverčiu vadovu jai konsultuotis jo nesant. 


9, Nepagarba darbuotojo privatumui. 
„Mano viršininkas nori viską žinoti apie mano asmeninį gyvenimą, 
o aš apie tai nelinkusi kalbėti.“ 

Pasakykite: „Ašmėgstusavoasmeninį gyvenimąatskirti nuo darbo. 
Mantaip geriau“. Jei viršininkas toliau jus kamantinės, paklauskite: 
„Kodėl jums taip rūpi asmeninis mano gyvenimas?“ Viršininkas 
bus priverstas pasiaiškinti dėl savo agresyvaus elgesio. 


10. Nesuteikiamos galimybės profesiniam augimui. Rendis puolė 
į neviltį, nes jo viršininkas neskirdavo darbo, kuris būtų jį paren- 
gęs aukštesnėms pareigoms. Jo pareigos buvo 1 pirkėjas (žemiausia 
pakopa grandyje į pirkimų vadybininko pareigas). Jo viršininkas 
Melas jau penkerius metus ėjo 2 pirkėjų pareigas. Jis Rendžiui ne- 
duodavo progos išmokti to, kas laiduotų paaukštinimą. 

Melas manė, kad Rendis jam „lipa ant kulnų“ (kėsinasi į jo, vir- 
šininko, vietą), o Rendis manė, jog Melas „užsikonservavo“ savo pa- 
reigose ir Rendžio lūkesčiai būti paaukštintam jam kelia grėsmę. 

Melas nesuprato, kad jo nenoras parengti Rendį savo pareigoms 
stabdo jo paties kilimą. Dažnai vadovai, neturintys kuo savęs pa- 
keisti, praranda galimybę patys būti paaukštinti. Rendžiui buvo pa- 
tarta atkreipti į tai Melo dėmesį. O jei tai nepadėtų, jis galėtų žengti 
aplinkinį žingsnį ir kitame skyriuje užimti tolygias pareigas ar pa- 
mėginti būti paaukštintas. 

Iš pradžių jis nenorėjo pereiti į kitą skyrių, nes tai būtų buvęs 
lyg pasitraukimas iš tiesaus kelio į pirkimų vadybininko postą. 
Kai paaiškinau, jog tai galbūt vienintelis būdas apeiti Melo vietą, 
jis sutiko pabandyti. Dabar jis yra pirkimų vadybininkas ir vado- 
vauja Melui. 


SUBTILUS MENAS BŪTI VADOVAUJAMAM 


Svarbus veiksnys, nemažai lemiantis jūsų santykius su vadovu, yra 
jūsų paties požiūris į vadovavimą. Net geriausiems darbuotojams 
kartais reikia viršininko vadovavimo ir pastabų. Tiesa, jog esama 
nemalonių vadovų, kurie vadovauja negatyvia forma - tik kritikuo- 

dami. Tačiau esama ir darbuotojų, kurie teisėtas pataisas visad laiko 

kritika. 

Menas duotis vadovaujamam - mokėti sutikti su pasiūlymais, 
padėsiančiais pagerinti darbą. Ar tie pasiūlymai būtų išsakomi 
aštria kritika, ar švelnesne pastabų ar pamokymo forma, reikia iš- 
mokti juos vertinti teigiamai. Čia nurodomi būdai padės jums iš- 
mokti subtilaus meno būti vadovaujamam. 

Kai vadovas jus pataiso ar kritikuoja: 

1. Tramdykite savo mintis ir poelgius. Atminkite, jog kritikoje 
gali būti tiesos (ją pražiūrėsite, jei visą savo dėmesį sutelksite 
tik į savigyną). 

2. Neatsikalbinėkite piktai. Verčiau išklausykite, kas sakoma. 

3. Jei kritika neapibrėžta, paprašykitejąsukonkretinti. Tarkime, jei 
vadovas sako: „Man nepatinka jūsų požiūris į darbą“, paklaus- 
kite: „Kuo mano požiūris jums užkliuvo?“ Gal vadovas atsakys: 
„Prieš kelias minutes aptarnaudamas ponią Smit, buvote su ja 
šiurkštus. Be to, ją privertėte ilgokai laukti“. Gal jums ir nepa- 
tiks, ką išgirsite, tačiau bent žinosite konkrečias priežastis. 

4. Perklauskite vadovo ir įsitikinkite, ar gerai jį supratote. 

5. Jei kritika teisinga, atsiprašykite ir pasakykite vadovui, kaip ke- 
tinate ištaisyti savo poelgį ar klaidas. Ilgai nesikankinkite dėl 
savo kaltės. Kritika jums neturi sugadinti nuotaikos visai die- 
nai - verčiau pasiryžkite daugiau nekartoti tos pačios klaidos. 

6. Svarbiausia - dėl kritikos neužsidarykite, nepradėkite dirbti 
vien formaliai ar prastai. Mes dažnai griebiamės tokio gyny- 
binio mechanizmo. Jei kartais kas nors mus įskaudina (ypač 
viršininkas), mes linkę užsisklęsti ir „išsilaižyti žaizdas. 

SUNKUS BENDRADARBIAI IR KAIP SU JAIS ELGTIS 


Iš dalies visi, dirbantys kompanijoje, yra jūsų bendradarbiai, ta- 
čiau šiame skyriuje „bendradarbiais“ vadinsime tuos, su kuriais 
darbe esate susiję, bet ne tiesioginiais atsakomybės saitais (jie ne- 
vadovauja jums, o jūs - jiems). 

Sugyventi su nemaloniais bendradarbiais gali būti keblu, nes jei 
bandysite kalbėti, kad jie pakeistų savo elgesį ir ne iš to galo pradė- 
site, jie pamanys jus jiems „įsakinėjant“. O „įsakinėti“ bendradar- 
biams, kai nesate jų viršininkas, žinoma, jokiu būdu neleistina. 

Kaip ir kitų sunkių žmonių, nederamas bendradarbių elgesys 
būna įvairių formų. 


NEPROFESIONALUS ELGESYS 


Dauguma darbuotojų nori gerai dirbti savo darbą ir būti kompani- 
jai reikalingi. Žmonės, atsidavę darbui, kelia aukštus reikalavimus 
ir turi teisę juo didžiuotis. Nuoseklus profesionalus elgesys pelno 
viršininkų, klientų ir bendradarbių pasitikėjimą bei pagarbą. 
Kolegų profesionalumas daug lemia, ar darbovietėje gera. Dau- 
gelyje darboviečių žmonės susiję, ir vieno darbuotojo veiksmingu- 

mas ir našumas paprastai priklauso nuo to, ar gerai savo pareigas 
atlieka kiti. Neprofesionalus vieno darbuotojo elgesys gali turėti 
įtakos daugelio veiksmingumui. Nors dauguma esame nusiteikę 
patys gyventi ir kitiems leisti gyventi, tačiau kai vieno bendra- 
darbio prastas darbas trukdo mums gerai dirbti, pravartu žinoti, 
kokių imtis veiksmų padėčiai ištaisyti. 


1. Simuliantai. Ar turite bendradarbių, kurie savo darbo nepadaro, 
bet atlyginimą gauna kaip geri darbuotojai? Jei manote, jog taip yra, 
pasikalbėkite apie tai su šefu. Jei teisingai įdiegta sistema „mokėti 
pagal nuopelnus“, kompanijos retai susiduria su panašiais dalykais. 

Norėdami išvengti atsakomybės, žmonės griebiasi visokiausios 
taktikos. Dažniausios dvi gudrybės yra nuolat vėluoti ir kur nors 
pasišalinti iš darbo vietos. Punktualumo laikomasi trejopai. Tar- 
kime, šių trijų tipų žmonės 10 val. ryto turi susitikimą. 

1 tipo žmonės atvyksta 10 val. sekundės tikslumu. 

2 tipo žmonės atvyksta 10.10 val. ir mano atvykę laiku. 

3 tipo Žmonės atvyksta 9.50 val. ir mano „vos spėję“. 

2 tipo žmonės yra įsitikinę, kad nieko tokio, jei kiti turės laukti. 
Dėl tokio klaidingo įsitikinimo ne vienas praranda pardavimų gali- 
mybę, nebaigia sandorių ir nepasirašo sutarčių. Žmonėms nepatin- 
ka laukti! Jie savo laiką brangina ir šiaušiasi, kai kiti jo nevertina. 


„Turiu draugę, su kuria dažnai pietauju ir su kuria kartu einu į su- 
sitikimus, bet ji visad vėluoja! Be pokalbio su ja, ką dar galėčiau pa- 
daryti padėčiai pakeisti?“ 

Pasakykite jai, kaip pasielgsite, kai kitą kartą ji privers jus laukti. 
Tegul žino, kad jei nebus pasirengusi, kai užsuksite pas ją, išeisite be 
jos. Taip ir padarykite! Jei susitariate su ja kartu pietauti, palaukite 
tik dešimt minučių ir užsisakykite pietus. 


Džordžas dirba valstybinės įstaigos priimamajame ir tiesiogiai 
turi aptarnauti interesantus. Bendradarbis Bilas dažnai į darbą 
vėluoja. Todėl Džordžui tenka dirbti už du, nes vienas turi spėti 
visus aptarnauti. 

Pasitelkdamas atsakomąją reakciją, jis pasakė: „Bilai, galbūt tu 
nepagalvoji, kad kaskart, kai tu vėluoji, man tenka dvigubas darbo 
krūvis. Todėl mūsų skyrius nekaip atrodo. Kaip manai, ką galė- 
tum padaryti, kad ateityje šito nebūtų?“ (Atkreipkite dėmesį, kad 
Džordžas pabrėžė padarinius jų skyriui, o ne savo asmeninę nuo- 
skaudą.) 

1. Problema - kai Bilas vėluoja, Džordžui tenka dvigubas krūvis. 

2. Džordžas išsako savo nuomonę ar reakciją - jų skyrius nekaip 
atrodo. 

3. Išeitis - Džordžas paprašo Bilą ištaisyti padėtį. 


Betė yra priimamojo sekretorė. Į jos pareigas įeina atsiliepti telefo- 
nu už visą skyrių. Pas juos yra atvykimo-išvykimo lenta, kur visi 
darbuotojai turėtų pažymėti kur esą. Deja, darbuotoja Mildreda iš- 
eina iš savo darbo vietos ir net iš įstaigos nepasakiusi Betei, kur jos 
ieškoti. Ir nieko nepaprašo už ją atsiliepti telefonu. Kai klientai pra- 
šo Mildredos, Betė juos sujungia su Mildreda, bet telefonu niekam 
neatsiliepus jie kreipiasi į Betę. 

Betė sakė, jog kvailai jaučiasi, kai tenka aiškintis, kad ji nežinan- 
ti, kur yra Mildreda ar kada grįš. 

Jitaip pradėjo atsakomosios reakcijos pokalbį: „Esu nemalonioje 
padėtyje, ir tu gali padėti ją ištaisyti“. Paskui ji paklausė Mildre- 
dos, ką ta siūlytų, kad tokia padėtis nesikartotų. (Šitaip ji taisyti 
nemalonią padėtį pavedė Mildredai, dėl kurios ji ir susidarydavo.) 
Mildredatik gūžtelėjo, tad Betė pridūrė: „Man reikia tavo pagalbos, 
kad deramai atlikčiau savo pareigas kompanijai. Klientams turbūt 
atrodau nevykėlė, kai turiu prisipažinti nežinanti, kur tu esi. Gal 
rasime mums abiem priimtiną išeitį?“ 

Dėl Betės atkaklumo galiausiai buvo rastas kompromisas, pri- 
imtinas abiem moterims. Mildreda sutiko pranešti Betei, kur jos 
ieškoti. Ji susitarė, kad bendradarbės atsilieps telefonu, kai jos ne- 
bus darbo vietoje. 


2. Kitiems užkraunantys savo darbą. Kai kurie darbuotojai sten- 
giasi savo darbą užkrauti kitiems. Jie tai daro, kuo siauriau api- 

brėždami savo pareigas. Ir labai gudriai įrodo, kodėl tam tikros 
užduotys įeina į kieno nors kito pareigas. 

Širlė papasakojo tokį atvejį: „Mergaitė, dirbanti prie komuta- 
toriaus, kai nežino, su kuo skambinančiajam kalbėti, sujungia su 
manim. Aš užsiėmusi savo darbu ir man dar užkraunama dalis jos 
darbo!“ 

Širlei pirmiausia derėtų patikrinti savo pareigybės aprašą ir 
pasižiūrėti, ar tai įeina į jos pareigas. Jei ne, turėtų pasikalbėti su 
viršininku. Galėtų taip pradėti pokalbį: „Turiu problemą, ir jūs 
man galite padėti ją išspręsti. Selė, dirbanti prie komutatoriaus, 
kai nežino, su kuo skambinančiam žmogui kalbėti, jungia su ma- 
nimi. Ar tokiais atvejais man reikia kalbėti, ar jai pasakyti, kad 
jungtų su kuo kitu?“ Taip šefas sužinotų, kas vyksta, ir nuspręstų, 
ką liepti Širlei daryti. 

Dažnai kitiems užkraunantys darbą žmonės nepripažįsta savo 
klaidų. Jie sako: „Kas, ar aš? Aš šito nedariau“, puikiai žinodami, 
kad suklydo. 

Tai galima įveikti pateikiant kuo daugiau įrodymų, jog žmogus 
iš tikro ką nors ne taip padarė. Vėlgi pasikalbėkite su savo virši- 
ninku apie tai, kad bendradarbis neprisiima atsakomybės už savo 
klaidas. Paaiškinkite, jog visi klysta, bet nemalonu irjums, ir visam 
personalui, jei bendradarbiai savo klaidas primeta kam nors kitam. 


3. Atidėliotojai. Štai penki pagrindiniai atidėliotojų tipai: 

1. Susigriebiantys paskutinę minutę. Jie delsia iki paskutinės 
minutės, o paskui, atėjus paskutiniam terminui, pluša kiaurą 
parą. 

2. Rytoj nuspręsiu. Šie tol atidėlioja sprendimus, kol juos nule- 
mia pati situacija arba kas kitas nusprendžia. 

3. Pedantai. Jie visus, net menkiausius darbelius stengiasi ne- 
priekaištingai atlikti. (Šie žmonės turėtų išmokti skirti, ku- 
rie darbai svarbūs ir kurie ne.) 

4. Ašjiems parodysiu. Jie vilkina darbus norėdami parodyti savo 
galią ir valią. Taip dažnai nutinka, kai jie nenori daryti jiems 
skirto darbo ar mano, kad jį kas nors kitas turėtų padaryti. 

5. Niekdariai. Jie atidėlioja užduotis dėl prastų darbo įgūdžių, 
neorganizuotumo ar darbo eigos neišmanymo. Jie sukasi 
ratu ir laikui bėgant vis mažiau nuveikia. Šie žmonės meta 
pradėtą darbą ir imasi ko nors nauja. 


Sendė įsitikino, jog kiekvieno mėnesio gale jai tenka raginti Džo, 
kad pateiktų informaciją, reikalingą jos ataskaitai užbaigti. Ji pra- 
dėjo priminti apie tai Džo prieš savaitę, paskui prieš dieną. Galų 
gale dar paskutinę minutę pareikalaudavo duomenų. 

Ji galėtų pabandyti atsakomosios reakcijos metodą, o jei tai ne- 
padėtų, pateikti savo ataskaitą be Džo duomenų. Jei tai būtina infor- 
macija, galėtų pažymėti: „Informacija negauta iš... (Džo) skyriaus“. 
Šitaip visą ugnį tektų atlaikyti Džo, ne Sendei. 

Kita išeitis Sendei būtų paprašyti savo viršininką išspręsti šį 
klausimą. Tokiu atveju jos viršininkas pasikalbėtų su Džo šefu, kad 
trūkumai būtų pašalinti. 


AGRESYVUS ELGESYS 


Ankstesniuose skyriuose aprašyti būdai, kaip įveikti agresyvų el- 
gesį, pravers ir susiduriant su panašaus pobūdžio bendradarbiais. 
Pozityvus elgesys paprastai yra geriausias būdas. 


1. Pirmūnai ir konkurentai. Jei keli jūsų bendradarbiai visad pir- 
mauja, 0 jus stengiasi sumenkinti, nepasiduokite. Neleiskite, kad 
bendradarbis jums nustatytų darbo etalonus. Kompanijoje darbo 
reikalavimai turėtų remtis vidutiniu darbo lygiu, o ne aukštu ar pir- 
mūnų. Pasikalbėkite su savo vadovu, jei manote, jog darbo reika- 
lavimai nepagrįsti. 


Džilė turėjo nemalonumų per savo bendradarbę. Sju nuolat su ja 
konkuruodavo, net menkiausiuose dalykuose. Pavyzdžiui, Sju vis 

ragino Džilę kartu daryti spausdinimo testą ir pasižiūrėti, kuri 
spausdina greičiau. Džilė tai jau darė pietų pertraukos metu du kar- 
tus ir įsitikino, kad per minutę ji atspausdina 65 žodžius padaryda- 
ma dvi klaidas. Sju per minutę atspausdino 80 žodžių su aštuonio- 
mis klaidomis ir manė spausdinanti geriau. Iš tikrųjų Sju nemažai 
laiko sugaišdavo taisydama klaidas. Džilė nesutiko, kai Sju išvadino 
ją silpna konkurente todėl, kad ji atsisakė daryti trečią testą. 

Džilė panaudojo atsakomąją reakciją, kad Sju žinotų, ką ji 
mano apie Sju konkurencinį požiūrį. „Sju, man nesvarbu, kas ge- 
riau spausdina, bet įkyru, kai tu nuolat reikalauji su tavim varžy- 
tis. Kodėl manai visur kur turinti būti geriausia?“ 

— Man patinka laimėti. 

— Ar kada nors susimąstei, kaip kiti jaučiasi verčiami su tavimi 
konkuruoti? 

— Visi konkuruoja. 

— O ar kitų paklausei? 

— Ne, neklausiau. 

— Gal vertėtų paklausti. Tarkime, aš nenoriu su kitais konku- 
ruoti. Aš savo darbą dirbu kuo geriau ir man nerūpi, ar pralenkiu 
kitus. 

Sju nevisiškai nusileido, bet susimąstė apie savo konkurencinį 
požiūrį į gyvenimą. Dabar ji konkurenciją apribojo tik tokiomis si- 
tuacijomis, kur išto būtų naudos. Ji dirbo firmos pardavimų skyriu- 
je ir galėjo savo norą konkuruoti įgyvendinti per kitas kompanijas, 
o ne primesti jį bendradarbiams. 


2. Kritikai. Kai kas nors (ypač tie, kurių nuomonė jums nesvarbi) 
jus kritikuoja neteisingai, pabandykite štai ką. 

Savo kritikui ramiai pripažinkite, kad kritikoje gal ir esama lašo 
tiesos. Taip galėsite išklausyti kritiką nesijaudindami ir nesiteisin- 
dami, be to, kritikui išmušite manipuliacinį ginklą. Pavyzdžiui: 


+ Sutikite, kad kuriuo nors požiūriu pastaba teisinga. 
— Tu šiandien apsivilkusi tą baisią palaidinę. 
— Taip, aš apsivilkusi tą palaidinę. 

+ Sutikite, kad pastaba gal ir pagrįsta. 
— Tu nesi labai rūpestinga. 
— Gal ir nesu labai rūpestinga. 
+ Sutikite su pastabos logika. 
— Jei nusipirktume naują automobilį, užuot važinėję tuo 
senu kledaru, būtų saugiau kelyje ir nereikėtų tiek mokėti 
už jo remontą. 
- Tuteisi. Naujas automobilis tikrai būtų pranašesnis. (Užuot 
sakius: „To betrūko, ar jau neturime kur pinigų dėti.) 
+ Pripažinkite, kad padėtis taisytina. 
- Tavo suknelės tau nelabai tinka. 
— Tikrai galėtų labiau tikti. 
+ Atjauskite, parodykite suprantą. 
- Tu labai neteisingas. 
— Suprantu, kad manai mane esant neteisingą. 


3. Trukdytojai. Ne visi trukdytojai ar trukdymai yra nepateisina- 
mi. Bet kuriame darbe kai kurie trukdymai neišvengiami ir ne- 
reikia tikėtis, kad bendradarbiai visiškai nebendrautų. Priemonių 
būtina imtis tada, kai trukdymai peržengia ribas. 

Pirmiausia dienyne žymėkitės, kas jums trukdo, kada ir kiek 
laiko. Gal įsitikinsite, jog didelę dalį dienos esate trukdomi. Jei 
manote, kad tai jus atitraukia nuo „rimto“ darbo, gal reikia keisti 
savo nuostatą. Galbūt vadinamieji trukdymai iš tiesų yra svarbi 
jūsų darbo dalis, ne mažiau svarbi kaip ataskaitų rašymas. Tokiu 
atveju patys sau tarkite: „Tai įeina į mano pareigas“. 

Bet jei iš dienyno paaiškės, jog trukdymai nėra susiję su darbu, 
reikia padėtį atidžiau panagrinėti. Galbūt dėl kai kurių trukdymų 
patys esate kalti - mielai duodatės trukdomi ar nepasakote žmo- 
gui, jog esate labai užsiėmę ir šnekoms neturite laiko. Tokiu atveju 
turite patys keisti savo elgesį. 

Štai kaip elkitės: 


+ Jei žmogus nori pasišnekėti, pasiūlykite tas šnekas atidėti 
kavos pertraukėlei. 

+ Susitikimams nustatykite laiko ribas ir jų laikykitės. 
+ Kai įmanoma, su žmonėmis kalbėkitės jų kabinetuose, nes 
tuomet galėsite išeiti kada patys panorėję. 


Viena Debės bendradarbė nepaisydavo, kad Debė kalbasi telefonu, 
ir imdavo ją šnekinti. Debei būdavo sunku susikaupti ir išklausyti 
skambinantįjį, nes bendradarbė ją blaškydavo. 

Debei derėjo bendradarbei paduoti lapelį popieriaus ir rašik- 
lį, kad ta užrašytų, ką norinti pasakyti. O vėliau paaiškinti, kaip 
savo elgesiu ji trukdo jai dirbti. 


ASMENYBIŲ PRIEŠTARAVIMAI 


Kartais jūsų ir kurio nors bendradarbio būdai tiesiog nesuderina- 
mi. Paprastai tokio Žmogaus vengiate, tačiau asmenybių prieštara- 
vimai tampa rimti, jei abiem būtina dirbti drauge. 


„Aš nesutariu su savo bendradarbiu, o šefas mums niekuo nesisten- 
gia padėti. Mudu nuolat kivirčijamės.“ 


Pirmiausia derėtų su tuo bendradarbiu pasikalbėti apie judviejų 
nesutarimus. Galėtumėte taip pradėti kalbą: „Džimi, mes nuolat 
šokame kits kitam į akis. Tai trukdo mudviejų darbo našumui ir 
mudviejų galimybėms kilti šioje kompanijoje. Gal tu žinai, kaip 
mudu galėtume pašalinti tarpusavio nesutarimus?“ 

Jei pokalbis nepavyksta, kreipkitės tiesiai į vadovą. Pradėkite 
taip: „Turiu sunkumų, ir jūs man galėtumėte padėti. Mudu su 
Džimiu nerandame bendros kalbos ir nuolat riejamės. Bandžiau 
aiškintis mudviejų nesutarimus, bet nieko iš to neišėjo. Gal pasiū- 
lytumėte, kaip mudu galėtume geriau sutarti ir našiau dirbti?“ Jei 
tie prieštaravimai išties mažina judviejų su Džimiu darbo našu- 
mą, vadovui derėtų apie tai žinoti. Ir tuomet vadovui teks atsako- 
mybė už konflikto baigtį. 

KAIP VEIKSMINGAI PIRMININKAUTI SUSIRINKIMAMS 


Pirmininkavimas susirinkimams šiek tiek skiriasi nuo elgesio su 
bendradarbiais apskritai, nes pirmininko vieta suteikia tam tikrą 
viršenybę prieš kitus dalyvius. Bet nors pirmininko padėtis turi to- 
kią galią, kurios kiti susirinkusieji neturi, visi sutinka jog sėkmin- 
giausiai pirmininkauja tie, kurie per susirinkimus „neįsakinėja“. Jų 
pareiga - (a) kad visi dalyviai galėtų pasakyti savo nuomonę ir (b) 
kad susirinkimo tikslas būtų pasiektas per tam skirtą laiką. 

Jei esate pirmininkavę susirinkimui, žinote, kaip sunku tuo pat 
metu šias užduotis suderinti. Norite neužtęsti susirinkimo - ir iš- 
girsti visas vertingas nuomones. Norite paskatinti dalyvius pasisa- 
kyti - ir neleisti per daug šnekėti tiems, kurie kėsinasi „atkalbėti“ 
už visus. 

Esama visokių metodų, kaip susirinkime elgtis įvairiais atvejais. 
Pavyzdžiui, jei kas nors per daug šnekus, galite taip jį nutraukti: 
„Įdomi mintis. Ką apie tai mano kiti?" Arba: „Džordžas jau daug 
pasakė. Ką kiti apie tai mano?“ 

Kai susirinkimas įsilinguoja ir įsidega aistros, pirmininko pa- 
reiga pabrėžti mintis, dėl kurių sutariama, ir išsklaidyti nesuta- 
rimus. Galite priminti susirinkimo tikslus ar tiesiai duoti klau- 
simus, susijusius su aptariama tema. Arba kreiptis į dalyvį, kurį 
žinote gerai mokant spręsti ginčus: „Kokia tavo nuomonė, Bilai?“ 

Jei įtariate susirinkime būsiant nesutaikomų asmenų, su jais 
pasikalbėkite iš anksto. Paprašykite juos savo priešiškumą vienas 
kitam palikti už durų. 

Tarkime, vadovaujate vieno projekto grupei, kur keli bendra- 
darbiai turi darniai darbuotis, kad jį atliktų. Žinote, jog Bilas ir 
Džimis nemėgsta kits kito, nes per praėjusį susirinkimą jiedu 
karštai ginčijosi ir vienas jų užsiplieskė. Prieš kitą susirinkimą 
taip jiems pasakykite: „Bilai, nutariau iš anksto pasikalbėti su ta- 
vimi ir su Džimiu. Tikiuosi, judu šiame susirinkime aktyviai da- 
lyvausite ir vienas kitą suerzinę neužsiplieksite kaip anąkart. Ar 
galiu tavimi pasikliauti?“ 

Jei matote jį nenorint sutikti ar priešiškai nusiteikusį, pridurki- 
te: „Jei pasikartos ta pati scena kaip anos savaitės susirinkime, tu- 
rėsiu kalbėtis su tavo vadovu, kad galėtume šį projektą užbaigti“. 

Štai keli patarimai, kaip pirmininkui susirinkime elgtis su 
trukdančiais dalyviais: 


Kaip susirinkime elgtis su trukdančiais dalyviais 


ELGSENA 
Dalyvis 
pernelyg 
šnekus ir 
kiti dalyviai 
nebeturi 
progos 
pasisakyti. 


Taip linkęs 
ginčytis, kad 
kitų nuomonę 
ar Mintis 
beatodairiškai 
atmeta. 


GALIMOS 
PRIEŽASTYS 


Galbūt tas dalyvis: 
+ didelis entuziastas; 
+ dalyko žinovas; 


+ iš prigimties 
iškalbus; 


+ nervingas. 


+ labai susirūpinęs 
dėl svarstomo 


klausimo; 


problemų; 
+ nepakantus 
kitiems; 


+ nesugeba suprasti 


kito; 
negatyvaus 
mąstymo. 


susirūpinęs dėl 
asmeninių ar darbo 


KĄ DARYTI 


Pertraukite: „Įdomi mintis... 
Paklausykime, ką kiti mano“. 
Pakvieskite kitus pasisakyti. 
Pasiūlykite: „Tegul ir kiti 
pasako savo nuomonę“. 

Kai žmogus padaro pauzę 
atsikvėpti, padėkokite, aktualią 
mintį pakartokite ir eikite prie 
kito klausimo. 


Nepraraskite savitvardos. 
Bandykite jo pasisakyme rasti 
racionalų grūdą, tai daryti 
paskatinkite kitus dalyvius ir 
pereikite prie kito klausimo. 
Pasikalbėkite su tuo žmogumi 
akis į akį ir nurodykite, kaip jo 
elgesys veikia kitus. 
Pasistenkite, kad tas žmogus 
atsižvelgtų į jūsų pastabas. 
Paskatinkite tą Žmogų matyti 
teigiamas, 0 ne neigiamas 
puses. 

GALIMOS 
ELGSENA PRIEŽASTYS KĄ DARYTI 
Įninka į + kalbasi apie + Duokite jam klausimą. 
pašalinius diskutuojamus + Pakartokite kitų ką tik 
pokalbius su klausimus; išsakytą mintį ar pasiūlymą 
kitais dalyviais. „ kalbasi apie ir paklauskite to žmogaus 

asmeninius reikalus; nuomonės. 
+ nesidomi 


aptariama tema. 


Negalintis savo „ nervingas, drovus, 


Parafrazuokite, kitaip 


minčių išT eikšti susijaudinęs; suformuluokite, ką tas žmogus 
taip, kad visi» nepratęs dalyvauti pasakė, ir paklauskite, ar jį 
suprastų. diskusijose. teisingai supratote. 


Neskubinkite žmogaus. 
Padėkite jam nepažemindami. 


Nuolat laukia „ieško patarimo; + Venkite šališkumo, ypač jei 

pritarimo. + nori, kad pirminin- = susirinkimo dalyviams jūsų 
kaujantysis pritartų. požiūris turėtų pernelyg didelį 
jo ar jos požiūriui; poveikį. 


stengiasi pirminin- 
kaujantįjį pastatyti 
į nemalonią padėtį. 


Susikerta su 


seniai griežia ant jo + Pabrėžkite tai, dėl ko 


kitu dalyviu. dantį; sutariama, ir išsklaidykite 
+ svarstomą klausimą. nesutarimus. 
labai ima į širdį. + Pabrėžkite susirinkimo tikslus. 


Priminkite, kad susirinkimo 
laikas ribotas. 

Paprašykite dalyvių tą 
klausimą kol kas atidėti. 


Labai tylus, + nuobodžiauja, yra + Duokite klausimus, į kuriuos 
VENBLADĖIS abejingas, drovus, žinote jį ar ją galėsiant 
pasisakyti. nepatiklus; atsakyti. 
+ daugiau išmanantis + Pasinaudokite to žmogaus 
ar labiau patyręs žiniomis ar patirtimi ir juo 
nei kiti dalyviai. remkitės. 

ELGSENA 


Stengiasi 
atkreipti į save 
dėmesį. 


Laikosi 
nuošaliai 

ir nelinkęs 
imtis naujų 
įsipareigojimų. 
Taip užsiėmęs 
kitais darbais, 
kad naujų 
nebegali imtis. 


Jei kas 
nepavyksta, 
kaltina kitus ir 
nenoriai imasi 
naujų darbų. 


Sunkūs bendradarbiai ir kaip su jais elgtis 


GALIMOS 
PRIEŽASTYS 


+ jaučiasi 


nevisavertis; 
kvailiojimu 
dangsto žinių 
stoką. 


tinginys; 

labai užsiėmęs; 
mano, kad jo ar jos 
nederėjo kviesti į 
susirinkimą. 


nesuvokia savo 
įgūdžių bei 
sugebėjimų; 
stokoja 
organizacinių 
įgūdžių. 


nedrįsta 
prisipažinti 
suklydęs; 

bijo rizikuoti. 


KĄ DARYTI 


Vis priminkite tam žmogui 
svarstomą temą. 
Pasikalbėkite su juo akis į 
akį. Nurodykite, kaip jos ar jo 
elgesys veikia kitus dalyvius. 


Paprašykite konkretizuoti to 
žmogaus darbo grafiką. 
Paprašykite to žmogaus (kaip 
ir kitų dalyvių) pasisiūlyti 
imtis kokių nors užduočių. 


Pasirūpinkite, kad į būsimus 
susirinkimus būtų kviečiami 
reikiami žmonės. 

Paprašykite detalizuoti savo 
darbo grafiką. 

Paklauskite, ar jis arba ji taip 
jau užsiėmę. 

Pasakykite, kad pasikliaunate 
juo ar ja. 

Nusiųskite tą Žmogų į 
seminarą, kaip tvarkyti laiką. 
Priverskite jį ar ją pasiaiškinti 
dėl savo poelgių. Paprašykite 
kaltinimus paremti faktais. 


Tarkime, pirmininkaujate susirinkimui ir grupei žmonių pa- 
skirstote projekto darbus. Kaip elgsitės, jei kitame susirinkime su- 
lauksite tokių nevykusių pasiteisinimų? 


a) „Aš nežinojau, kad esu už tai atsakingas!“ 
b) „Aš neapsiėmiau to padaryti!“ 
c) „Maniau, kad reikės tiktai kitą savaitę!“ 

Šios priemonės gal padės užtikrinti, kad dalyviai vykdytų įpa- 
reigojimus. 


1. Sudarykite darbotvarkę nurodydami reglamentą (ją dalyviams 
įteikite prieš susirinkimą). 

Paskui tos darbotvarkės laikykitės. 

2. Per susirinkimą paskirstykite, kas už ką atsakingas. 

3. Kiekvienam įpareigojimui nustatykite griežtą terminą. 

4. Susirinkimo pabaigoje visus apklauskite, ar gerai suprato savo 
užduotį. „Ką turi nuveikti iki kito susirinkimo gruodžio de- 
šimtą dieną? Bilai?.. Semai?.. Sele?..“ 

5. Paskui visą tą informaciją užrašykite. 


/ 


SUNKŪS PAVALDINIAI IR KAIP SU JAIS ELGTIS 


VADOVO VAIDMENS SAMPRATA 


Vadovo vaidmuo susideda iš penkių esminių elementų. Žmogus, 
turintis vadovo pareigas, yra atsakingas už: 


+ darbo paskirstymą; 

+ darbo proceso tikrinimą; 
+ darbo įvertinimą; 

+ pavaldinių drausmę; 

+ priėmimą į darbą. 


1. Darbo paskirstymas. Turite savo pavaldiniams skirti, kokius 
darbus atlikti. 


2. Darbo proceso tikrinimas. Tai daroma norint įsitikinti, ar dar- 
buotojai tinkamai atlieka jiems paskirtą darbą. Patikrinkite atlikto 
darbo kiekį, kokybę ir per kiek laiko padarytas. 


3. Darbo įvertinimas. Tik jūs ir niekas kitas atsakingas už visų jūsų 
pavaldinių darbo įvertinimą. Jūsų direktorius neturi šito daryti, nes 

jis ar ji nėra tiesiogiai atsakingi už jūsų pavaldinių darbą. Direkto- 
rius gali peržiūrėti jūsų išvadas, bet įvertinti kiekvieną darbuotoją 
yra jūsų pareiga. 


4. Pavaldinių drausmė. Kadangi jūsų prestižas vis dėlto priklauso 
nuo jūsų personalo, būtina šalinti gamybos ar darbuotojų elgesio 
trūkumus. Tačiau, vengdamos pavojaus bylinėtis „dėl neteisėto 
atleidimo iš darbo“, daugelis kompanijų atleidimą iš darbo paveda 
specialiai apmokytiems specialistams. 


5. Priėmimas į darbą. Priimant žmones į darbą reikia turėti kuo 
daugiau informacijos apie juos. Jei jūs nerasite bendros kalbos, bus 
labai sunku ir jums, ir personalui dirbti vienoje komandoje. 

Deja, per pokalbius su kandidatais į darbą dažniausiai per pir- 
mąsias keturias minutes nusprendžiama, ar žmogų priimti. Vedan- 
tieji pokalbį sprendžia pagal tai, ką pamato, išgirsta ir pamano. Jie 
įvertina Žmogaus nežodinę kalbą: eiseną, kalbėseną, sėdėseną, ran- 
kos paspaudimą, taip pat žodinio bendravimo įgūdžius - iškalbą, 
savigarbą ir t. t. 

Tad vedantieji pokalbį susidaro tam tikrą nuomonę dar net ne- 
pradėję duoti klausimų, kurie turėtų nulemti, ar jie priims žmogų 
į darbą. 

Jei esate atsakingi už priėmimą į darbą, iki pokalbio pabaigos 
venkite išankstinio nusistatymo. Tik šitaip savo sprendimą pagrįsi- 
te konkrečia informacija. 

Kaip vertintina jūsų, kaip vadovo, padėtis? Jei atliekate tik pir- 
mąsias dvi pareigas, esate „prievaizdas“. Tokia padėtis jums nėra 
palanki. Jei nejūs turite vertinti darbo kokybę ir drausminti perso- 
nalą, iš savo pavaldinių sulauksite tik formalios pagarbos ir mažai 
turėsite įtakos jų darbo rezultatams. 

Jei tokios įtakos savo darbuotojams neturite, o jie dirba nepa- 
tenkinamai, kas daro blogą įspūdį? Jūs! Jei kompanija jus paskiria 
į šią vietą, pasikalbėkite su direktoriumi ir paprašykite, kad jums 
paskirtų pirmąsias keturias pareigas (jei įmanoma, ir penktąją). 
Jei jūsų prašymo nepatenkina, paprašykite, kad direktorius pats 

rūpintųsi darbo paskirstymu bei tikrinimu, ir paaiškinkite savo 
motyvus. 


VADOVAVIMAS BUVUSIEMS BENDRADARBIAMS 


Kaip elgtis pirmąją dieną, kai staiga tenka vadovauti tiems, su ku- 
riais ką tik buvote lygūs? Jei tinkamai nesielgsite pačią pirmąją die- 
ną ar savaitę, gali nesisekti jiems vadovauti. Būtina ištrinti bet kokį 
apmaudą ar pavydą, kurį galbūt jums jaučia naujieji pavaldiniai. 

Paprastai direktorius sušaukia susirinkimą ir jus pristato, o pa- 
skui išeina, kad galėtumėte pasikalbėti su naujuoju savo personalu. 

Jei numatote, kad buvę bendradarbiai nepalankiai nusiteikę, pir- 
miausia apie tai ir pasikalbėkite. Galite taip pradėti: „Žinau, jog keli 
jūsų buvote padavę prašymą ir norėjote šito paaukštinimo. Supran- 
tu, galbūt esate šiek tiek nusivylę, jog šią vietą gavau aš, o ne jūs. 
Kompanija pasirinko mane, tad nuo to, kaip mes visi nusiteiksime, 
priklauso būsimas mūsų bendras darbas. Man reikia jūsų paramos, 
kad deramai atlikčiau savo darbą. Aš savo ruožtu dėsiu visas pa- 
stangas, kad būčiau geras vadovas. Ar galiu tikėtis jūsų paramos?“ 

Apklauskite po vieną visus esančiuosius, kad įsitikintumėte, ar 
galite jais pasikliauti: „Mardže, ką pasakysi, ar galiu tikėtis tavo 
paramos?“, „Deivi?.. Nepraleiskite nė vieno. Jeigu darbuotojai 
žodžiu pareikš savo lojalumą jums, kur kas didesnė tikimybė, kad 
ateityje bus jums draugiški. 

Jei pastebėsite bent kokį nenorąjus paremti, nenutylėkite. Asme- 
niškai su tuo žmogumi pasikalbėkite: „Mardže, pastebėjau, kad at- 
sakydama dvejojai. Ką galėčiau padaryti, kad tau būtų lengviau?“ 

Jei ji vis dar šiaušiasi, stebėkite ją. Gal ji bandys sabotuoti jūsų 
pastangas. Tada nenusileiskite ir neatidėliodami imkitės drausmi- 
nių priemonių. Dėl jų nesibaiminkite. Nesantaikos sėklą sunai- 
kinkite užuomazgoje: neleiskite jai augti, suvešėti ir nuodyti kitų 
jūsų darbo bare. 

DARBO PASKIRSTYMAS 


Daugeliui vadovų nesiseka dirbti todėl, kad jie savo darbuotojams 
nesugeba deramai paskirstyti užduočių. Jie gali šitaip teisintis: 


+ „Man reikia, kad tai būtų tuoj pat padaryta. Pats sugebėčiau 
ne tik šitą, bet ir dar tris tokius darbus atlikti. Dvigubai 
ilgiau užtruks kitą apmokyti, o paskui tikrinti, ar teisingai 
daro.“ 

+ „Šis darbas toks svarbus, kad tik aš jį mokėsiu atlikti.“ 

+ „Bijau, kad mano darbuotojai šito nesugebės.“ 

+ „Aš tai galiu geriau padaryti nei kas kitas.“ 

+ „Nenoriu, kad mano darbuotojai mane laikytų despotu.“ 


Šiuose pasiteisinimuose glūdi daug priežasčių. Vadovai galbūt 
per mažai darbų skiria kitiems, nes: 


+ Bijo prarasti kontrolę. Jei jų darbuotojai suklys, dėmė kris 
vadovams. 

+ Bijo prarasti darbą. Kai kurie vadovai mano, kad jiems ne- 
beliks darbo, jei visas užduotis paves kitiems. Dar viena 
mintis tokia: „Tarkime, kas nors iš mano darbuotojų mane 
pranoks?“ | 


Daug vadovų nesuvokia vieno darbų paskirstymo veiksnio. Ne- 
sugebėjimas taip prižiūrėti personalo, kad darbas vyktų sėkmingai, 
gali nulemti tai, jog pačiam vadovui nebus siūlomos aukštesnės pa- 
reigos, kai atsiras laisva vieta. Kai atsiranda Žmogus, pajėgsiantis 
užimti jo pareigas, tai, be kitų būdų, rodo, jog jis tinkamas paaukš- 
tinti. (Geriausias įrodymas - užtikrinti, kad bent vienas darbuoto- 
jas galėtų pavaduoti vadovą jo nesant.) 

DARBUOTOJŲ SKATINIMAS 


Žinia, vadovavimas - kur kas daugiau nei užduočių paskirstymas 
bei tikrinimas, atliktų darbų įvertinimas ir darbuotojų drausmė. 
Vadovavimas yra menas, labai priklausantis nuo to, kaip mokate 
žmones skatinti. 

Stengdamiesi personalą „skatinti, vadovai turėtų saugotis „Pig- 
maliono sindromo“. Jei vadovas mano, kad jo darbuotojai sumanūs, 
jis ar ji taip su jais ir elgsis. Jei vadovas mano darbuotojus esant sava- 
rankiško mąstymo, taip su jais ir elgsis. Deja, jei vadovas mano, kad 
jie tinginiai, kvailiai, vangiai priimantys naujas idėjas (ar turintys 
kitų nepageidautinų savybių), irgi atitinkamai su jais elgsis. Žmonės 
elgiasi taip, kaip jaučia iš jų norint. Jei vadovai tikisi aukštų darbo 
rodiklių, tikriausiai jų ir sulauks. Jei tikisi žemo našumo, tikriausiai 
tokio ir sulauks. 

Arjums reikėtų keisti savo požiūrį į personalo sugebėjimus? Ar 
leisite „Pigmaliono sindromui“ daryti poveikį jūsų vadovavimui? 

Kai kuriuos Žmones skatina domėjimasis pačiu darbu. Kiti aks- 
tinai gali būti: 


+ pinigai; 
+ kolegų palankumas; 
+ konkurencija / iššūkiai; 
+ apdovanojimai; 
+ statusas; 
+ geresnės darbo sąlygos; 
+ darbo užtikrinimas; 
+ galimybės kilti; 
„* geresnis kabinetas; 
+ priemokos; 
+ pripažinimas už gerą darbą. 


Gal kalbatės su darbuotojais tik tada, kai jie suklysta? Žmo- 
giška, kad mes visi už gerą darbą norime sulaukti pagyrimų ir 

pripažinimo. Tai visų geriausias paskatinimas. Išbandykite jį ir 
žiūrėkite, ar padėtis keičiasi. 

Atminkite, jog ne visus galima paskatinti - kai kurių tiesiog ne- 
įmanoma paskatinti. Prastiems darbuotojams tiksliai nusakykite, 
koišjųtikitės (savo reikalavimus išsamiai surašykite). Paskui jiems 
suteikite pakankamai galimybių darbui pagerinti. Jei jie nepasitai- 
so, pakeiskite juos gerais darbuotojais. Tiek daug puikių žmonių ne- 
turi darbo, kad kompanijoms nėra ko mokėti algų slunkiams. Jie tik 
gadina aplinkiniams darbingą nuotaiką. 

Susipažinkite su nustatyta vadovavimo Žmogiškiesiems ištek- 
liams darbo tvarka ir pasirūpinkite, kad jūsų kompanija jos laiky- 
tųsi, jei dar nesilaiko. Tokios pagrindinės priemonės kaip pareigy- 
bių aprašai ir darbo įvertinimai padeda darbuotojams suprasti, ko 
iš jų reikalaujama ir kad jų pastangos pripažįstamos. Jie gali būti 
ramūs, jog darbo tvarka tinkama, leidžianti jiems tobulinti įgū- 
džius ir pelnyti paaukštinimą. Kai kurie šių vadovavimo priemo- 
nių pranašumai aptariami toliau pateiktuose pavyzdžiuose. 


1. Tipinės motyvacinės vadovavimo priemonės. 
„Mano personalas tikisi pripažinimo už savo indėlį į mano praneši- 
mus ir projektus.“ 


Kaip jau minėta skyriuje apie elgesį su vadovais, darbuotojams 
skaudu, jei šefas nepripažįsta darbuotojų nuopelnų. Juk jums tik- 
rai nebus blogiau, jei pažymėsite savo darbuotojų indėlį į kokį 
pranešimą ar projektą? Antraip galbūt atimsite norą prisidėti prie 
kito jūsų pranešimo ar projekto. Svarbiausias vadovų tikslas yra 
skatinti personalą kuo geriau dirbti. Argi ne išmintinga pagirti už 
gerą darbą? 


„Mano darbuotojai tikisi mane pakeisiant jų pareigybių aprašus, kad 
atitiktų jų talentus ir sugebėjimus!“ 


Daugelis pažangiai mąstančių firmų taip ir daro. Užuot vertę dar- 
buotojus atitikti kompanijos poreikius, jos koreguoja pareigas, 

pritaikydamos jas darbuotojų talentams ir sugebėjimams. Kol dar 
ne visos firmos taip daro, darbuotojai turi paklusti reikalavimams 
tų pareigų, kurioms buvo priimti. 


„Aš nemanau, kad pareigybių aprašai yra labai geras dalykas, nes jie 
skatina darbuotojus taip priešintis: „Tai neįeina į mano pareigas!“ 


Kaip jau buvo nurodyta, šiuolaikinis pareigybių aprašas būtinas, 
kad darbuotojas gerai atliktų savo darbą. Kaip jūsų personalas ga- 
lėtų gerai dirbti jums ir kompanijai, jei nežinotų, ko iš jų reika- 
laujama? Aiškiai apibrėžkite kiekvieną užduotį nurodydami, kaip 
kiekviena turi būti atlikta (kokybę, kiekį ir terminą). Tik tada tiek 
jūs, tiek personalas žinos, ko iš jų tikimasi. 


„Mokymui skiriamos lėšos lygios nuliui, bet mano personalas nori 
ir tikisi mokymo.“ 


Tokiu atveju vadovo padėtis nepavydėtina, bet taip atsitinka sun- 
kiais ekonomikos laikotarpiais. Kompanijos ne visada turi lėšų mo- 
kymui, bet paprastai galima rasti kompromisą. Kai kuriose kompa- 
nijose darbuotojai pasirašo pasižadėjimą grąžinti už jų mokymą iš- 
leistus pinigus, jei išeitų iš darbo po apmokymo nepraėjus dvejiems 
metams. Arba kompanijos padengia pusę mokymo išlaidų. 

Jei darbuotojai reikalauja mokymo, vadovas turėtų įrodyti di- 
rekcijai, kaip mokymas kompanijai atsipirks. Smulkiai nurodyki- 
te, kokia iš to bus nauda kompanijai. Ypač pabrėžkite finansinę 
naudą. Jei kompanija vis vien nesutinka padengti apmokymo iš- 
laidų, skatinkite darbuotojus mokytis savo iniciatyva. Paaiškinki- 
te, jog ateityje didesnis atlyginimas atpirks mokymo išlaidas, jog 
tai investicija į ateitį. 


„Mano darbuotojai nori, kad jų darbas būtų reguliariai įvertina- 
mas, tačiau kompanija to nedaro.“ 


Daugelyje kompanijų įprasta bent kartą per metus įvertinti kiek- 
vieno darbuotojo darbą. Be to, dažnai darbuotojas įvertinamas pa- 

sibaigus bandomajam laikotarpiui. Itin patartina informuoti dar- 
buotojus, kaip vertinamas jų darbas. Kai kurios firmos išsako savo 
nuomonę apie atliktą darbą po kiekvieno ypatingesnio projekto. 

Darbo įvertinimas gali būti įvairus. Dažnai labai neišsamus, 
nes nurodomi tik tokie subjektyvūs dalykai kaip požiūris į darbą, 
nuovokumas ir iniciatyva. Tokio pobūdžio įvertinimas labai pri- 
klauso nuo vertinančiojo nuotaikos. 

Darbuotojus derėtų vertinti pagal tai, ar jie įvykdė suplanuotas 
užduotis. Į užduotį turi įeiti ir jos atlikimo reikalavimai. Šis meto- 
das vertinant darbą padėtų išvengti netikrumo. Tiek darbuotojas, 
tiek vadovas tiksliai žinotų, kaip sekasi darbuotojui, nes vertini- 
mas remtųsi faktais, o ne vadovo asmeniniais įspūdžiais. 

Jeigu jūsų kompanija reguliariai nevertina darbų, pasiūlykite 
tai pradėti. Pareikškite, jog ketinate vertinti savo personalo darbą, 
net jei kompanija to ir nedaro. Kai vienas skyrius įveda vertinimo 
sistemą, kitų skyrių darbuotojai, įsitikinę tokio vertinimo nauda, 
dažnai ragina vadovybę tokią sistemą įvesti visoje kompanijoje. 
Pabandykite - nieko neprarasite. 


„Mano kompanija neturi personalo skyriaus. Kaip man savo dar- 
buotojams paskirti tinkamą atlyginimą?" 


Paskambinkite konkurentams ir sužinokite, kiek jie moka žmo- 
nėms, turintiems jūsų darbuotojų patirtį ir sugebėjimus. Pasi- 
domėkite laikraščių skelbimais, siūlančiais pareigas kaip ir jūsų 
kompanijoje. Nešykštaukite - geriau šiek tiek permokėti nei mo- 
kėti per mažai ir prarasti gerus darbuotojus. 


„Ar laikytis tendencijos keisti vyresnius, brangiau apmokamus dar- 
buotojus jaunesniais, bet mažiau apmokamais?“ 


Sunkus klausimas. Kai kurios kompanijos mano, jog tai vienintelė 
išeitis iš ekonominių sunkumų. Vyresnis, ilgalaikis darbuotojas, 
kuriam iki pensijos liko gal penkeri metai ir kuris uždirba 40 000 
dolerių, gali būti pakeičiamas jaunesniu, kuriam mokama 30 000 
dolerių per metus. 

Daugelis kompanijų kaip humanišką kompromisą pasiūlo vy- 
resniems darbuotojams anksčiau išeiti į pensiją. Tačiau yra firmų, 
kurios nusprendžia vyresnius, brangiau apmokamus darbuotojus 
tiesiog atleisti. Tai paprastai ne tik smūgis tam darbuotojui, bet ir 
visas personalas susimąsto, kada ateis jų eilė. Darbuotojai, kuriuos 
kompanija galbūt norėtų išlaikyti, pradės dairytis kito darbo ir iš- 
eis nepalankiu kompanijai metu. Gali nukentėti darbinė nuotaika 
bei darbo našumas. 

Nors nelengva atsakyti į šį klausimą, kompanijos turėtų labai 
atidžiai pasverti visus už ir prieš ir tik tada apsispręsti dėl šios 
nuostatos. 


2. Agresyvių darbuotojų skatinimas. 

Tikras vadovo sugebėjimų išbandymas yra darbuotojai, kurie tarsi 
neturi motyvacijos, bet gali kompanijai būti labai naudingi. Daž- 
nai tokie darbuotojai energijos perteklių išlieja nederamu, agre- 
syviu elgesiu, net pridarančiu rūpesčių. Tokio netinkamo elgesio 
priežastis gali būti: 


+ įsitikinimas, kad jiems neužtikrintas darbas; 

+ įsitikinimas, kad jiems stinga reikiamo išsilavinimo, patir- 
ties ar Žinių; 

+ stoka savigarbos ar pasididžiavimo savo įgūdžiais, sugebėji- 
mais ar laimėjimais; 

+ darbas, kai nepakankamai panaudojami jų įgūdžiai ir suge- 
bėjimai; 

+ įsitikinimas, kad jie nedera savo darbo kolektyve (gal dėl 
rasinių ir / ar kultūrinių skirtumų). 


Manantys, jog dėl kokių nors priežasčių jie netinka savo pa- 
reigoms, kartais agresyviai elgiasi kompanijos, vadovybės, savo 
viršininkų, bendradarbių ar klientų atžvilgiu. Viršininkai, kurie 
stengiasi tokius darbuotojus pakreipti „teisingu keliu“, gali: 


+ pelnytai pagirti už atliktą darbą; 
+ paaiškinti, kokios vertingos jų pastangos bendradarbiams 


(yra dalis kolektyvo); 

+ paaiškinti, koks svarbus jų darbas kompanijai; 

+ parodyti, kad jų pasirengimas ir kitos kvalifikacijos leidžia 
dirbti daug geriau negu patenkinamai; 

+ užatliktą darbą kokiu nors būdu išreikšti pripažinimą; 

+ įtraukti į kolektyvinį darbą: prašyti jų patarimo; 

+ tiksliai apibūdinti jų pareigas ir nustatyti pasiekiamas dar- 
bo normas. 


Nemažai agresyvių darbuotojų turi daug gerų savybių. Jie daž- 
nai trokšta sėkmės, nebijo iššūkių ir, norėdami pelnyti pripaži- 
nimą, sau kelia aukštus reikalavimus. Jie turi tiek daug energijos, 
kad viršininkams kartais sunkoka juos konstruktyviai užimti. Be 
to, šiems žmonėms didelis akstinas yra galia, jie teigiamai rea- 
guoja gavę nors kiek valdžios, jei tik sugeba ja tinkamai naudotis. 
Skirkite pareigas, kurias eidami jie galėtų vadovauti, bet atidžiai 
stebėkite, ar jie nešiurkštūs su bendradarbiais ir klientais. Šie dar- 
buotojai menkai tesugeba paskirstyti darbus, o prireikus nelinkę 
prašyti pagalbos. Jie labiau mėgsta dirbti vieni. Jei įmanoma, duo- 
kite jiems tokią galimybę. Be to, tokiems darbuotojams patinka 
įvairovė, tad stenkitės dažnai keisti jų darbo pobūdį. 


3. Nemėgstančių permainų darbuotojų skatinimas. 

Vadovai, panorę keisti pavaldinių darbo metodus, dažnai nustem- 
ba sutikę pasipriešinimą. Tai ypač pasakytina apie dabartį, kai 
vyksta tiek daug technologinių pokyčių. 

Ar jums sunku prisitaikyti prie permainų? Ar netrukus teks 
atsidurti padėtyje, kurioje vyks pokyčiai? Jei teks, paklauskite sa- 
vęs: „Kas bus blogai, jei aš nepasiduosiu pokyčiams?“ Paskui pa- 
galvokite, kokie bus pranašumai, jei pokyčiams paklusite iškart, 
neatidėliodami iki to laiko, kai jau būsite prispirti. 

Vadovams ir instruktoriams pravartu žinoti, kokias pakopas 
pereina Žmonės, prisitaikydami prie pokyčių, kad tas perėjimas 
būtų kuo sklandesnis. Tame procese yra trys etapai: 

1. Atpratimas. Šiame, pradiniame, etape reikalaujate iš darbuo- 
tojų atsisakyti įprastų darbo metodų ir nurodote naujus. Taip 
laužomi seni įpročiai. 

2. Pokyčiai. Aiškinama ir mokoma naujų elgesio būdų ar darbo 
metodų. Prieš tai vadovas turėtų nurodyti permainų pranašu- 
mus bei priežastis, kodėl joms gali būti priešinamasi. Taip pat 
reikia nurodyti būdus, kaip įveikti pasipriešinimą. 

3. Pripratimas. Darbuotojus, pradėjusius dirbti nauju metodu, 
reikia prižiūrėti, kol jis galutinai prigis. Vadovai turi neišleisti 
iš akių užsispyrėlių, nepasiduodančių naujovėms. Nuolatinė jų 
priežiūra gali užtrukti apie tris mėnesius. 


Kaip įveikti pasipriešinimą pokyčiams 


Naujos sistemos, metodai ir sumanymai neprigis, jei žmonės atmes 
naujoves. Gali tekti naujas idėjas piršte įpiršti. Ir tam reikia pasireng- 
ti. Tarkime, sugalvojote greitesnį būdą klientų užsakymams vykdyti. 
Prieš taikydami naująją sistemą kitiems, taip pasirenkite: 


a) trumpai aprašykite esamą metodą; 

b) nurodykite šio metodo pranašumus ir trūkumus; 

c) trumpai aprašykite naująjį metodą; 

d) nurodykite naujojo metodo pranašumus ir trūkumus; 

e) numatykite, kokių gali kilti prieštaravimų, ir apgalvokite, kaip 
juos iš esmės atremsite. 


Toliau pateikiamos nuorodos padės iš esmės atremti galimus 
prieštaravimus. 


+ Numatykite kuo daugiau galimų prieštaravimų ir jiems pa- 
sirenkite. Sudarykite planelį, kaip į kiekvieną atsakysite. 

+ Paprašykite darbuotojus savo prieštaravimus išdėstyti labai 
konkrečiai ir pateikti pavyzdžių. 

+ Nesitenkinkite paviršutinėmis prieštaravimų pokyčiams 
priežastimis. Atskleiskite tikrąsias priežastis. 

+ Jei galite, sugalvokite praktišką išeitį, kaip įveikti kiekvieną 
prieštaravimą. 

+ Jei nepajėgiate atremti kokio prieštaravimo, sugalvokite, 
kaip jį galite kompensuoti. 

+ Žmogus jus parems ir bendradarbiaus nepaisydamas prie- 
šiškumo naujovei, jei matys, kokia iš to nauda. 

+ Sugalvokite, kaip nuraminsite žmones, sumažinsite galimą 
riziką, kad jie eitų išvien su jumis nepaisydami priešiškumo 
naujovei. 

+ Nuolatinius, nepataisomus priešginas supažindinkite su 
savo idėja pamažu. Nesistenkite, kad jie iškart sutiktų ar 
pritartų. Gal prieštaravimai - tai tik delsimo taktika, įpras- 
tas Žmogaus pasipriešinimas permainoms. 

+ Apsvarstykite, kokius patys galite iškelti reikšmingesnius 
trūkumus, užuot laukę, kol kiti juos nurodys. Paskui paaiš- 
kinkite, kaip juos galima pašalinti. 


DARBUOTOJŲ KRITIKA IR DRAUSMINIMAS 


Kartais vadovams tenka koreguoti pavaldinių elgesį. O kaip tai 
atliekama, lemia teigiamus ar neigiamus rezultatus. Kritika gali 
būti dvejopa: konstruktyvi ir destruktyvi. 


1. Konstruktyvi kritika. Konstruktyvia kritika stengiamasi tai- 
syti Žmogaus elgesį. Išsakantysis kritiką paaiškina, kaip jis ar 
ji pasijunta dėl elgesio, kuris yra keistinas, ir suteikia ŽMO- 
GUI galimybę jį pataisyti. Pavyzdžiui: „Džouna, čiaumodama 
kramtomąją gumą tu mane blaškai. Gal verčiau nori šitų mėti- 
nukų?“ | 

2. Destruktyvi kritika. Destruktyvi kritika yra nukreipta į patį 
žmogų, o ne įjo elgesį. Pavyzdžiui: „Džouna, liaukis čiaumoju- 
si tą savo kramtomąją gumą! Tokios egoistės dar nesu mačiusi. 
Tu visai negalvoji apie kartu dirbančius žmones!“ 

Šiuo atveju Džouna tikriausiai panorės gintis (asmeniškai už- 
sipulta). Ji, ko gero, piktai atkirs ir nesiliaus nemaloniai elgtis. 

Toliau pateikiamos bendravimo gairės naudingos, kai tenka pa- 
valdinį drausminti ar kritikuoti. 


Palankūs klausimai 


Štai keli klausimai, rodantys, jog suprantate, atjaučiate pašnekovą 
ir pritariate jo ar jos pastangoms taisytis ar keistis. 


1. „Ar manai, kad nesulauki pagalbos iš?..“ 
2. „Kaip galėčiau padėti šią kliūtį pašalinti?“ 
3. „Ar manai, kad sugebėsi šią užduotį atlikti?“ 


Tiriamieji klausimai 


Tokiais žodžiais galima paskatinti tolesnį atvirumą, nors tiesa gali 
būti ir nemaloni. 


„Daugiau man apie tai papasakok. 
„Koks būtų sunkumas?“ 

„Kada tai prasidėjo?“ 

„Kaip tai susiję su tavo darbu?“ 


LDT 


„Aš niekad nežinau, kaip pradėti pokalbį, kai turiu kritikuoti kieno 
nors elgesį. Ar pirmiausia išvardyti visus žmogaus gerus bruožus ir 
ypatumus, o paskui nurodyti tuos, kuriuos norėčiau, kad pakeistų?“ 


Iš pradžių trumpai apžvelkite visą žmogaus elgesį (pabrėždami 
geruosius bruožus), paskui pakalbėkite apie keistinus poelgius ir 
baikite pokalbį išskirdami stipriąsias darbuotojo savybes. 

Prisiminkite pokalbius su buvusiais savo viršininkais. Ar iš- 
girsdavote bent žodį, kai jie kalbėdavo apie tai, ką jūs gerai da- 
rote? Vargu. Mes tarsi laukiame to vieno žodelio „bet“ ir nedaug 
teišgirstame, kas sakoma iki jo. Dauguma žmonių 95 procentus 
darbo padaro gerai, bet įsižeidžia dėl 5 procentų, kuriuos reikia 
taisyti. 

Todėl derėtų pradėti pokalbį nuo tų penkių negerai atliktų dar- 
bo procentų. Paaiškinkite, jog svarbiausia pasimokyti iš savo klai- 
dų ir daugiau jų nedaryti. Toliau galite kalbėti apie žmogaus gerai 
atliktą darbą. Tokia pokalbio pabaiga abiem bus malonesnė. Dar- 
buotojas žinos, kas taisytina, bet jo neslėgs nesėkmės jausmas. 


KAIP TAISYTI NEPRODUKTYVŲ ELGESĮ 


Žodžiai „neproduktyvus elgesys“ aprėpia daugybę atvejų - nuo 
sunkiai pataisomo nesugebėjimo iki vagystės. Norint jį koreguoti 
kartais nepadeda ir geri bendravimo įgūdžiai. Tenka pasitelkti vi- 
sus vadovavimo sugebėjimus. 


1. Neprisiimantys atsakomybės darbuotojai. 

Nūdien sudėtingoje vadovavimo terpėje vis svarbiau išvengti net 
mažų klaidų. Jei darbuotojai kratosi atsakomybės, tai gali būti po- 
žymis, jog vadovas neteisingai paskirsto pareigas ar jas neaiškiai 
apibrėžia. Oficialūs strategijos ir darbo tvarkos žinynai, kuriuose 
apibrėžiama atsakomybė, neleistų jos užkrauti kitiems. 

Neužtenka, kad vadovai nurodo darbuotojams, kaip atlikti dar- 
bą. Jie dar turi tiksliai paaiškinti, kokia jų atsakomybė. Pavyzdžiui: 
„Vilma, tu atsakai, kad lydraščio sąskaitos tiksliai sutaptų su gavi- 
mo pranešimu . - „Kas,jei nesutaps?“ - „Į tavo pareigas įeina paste- 
bėti skirtumus apmokėtinų sąskaitų orderyje. Bet kokia skirtumo 
klaida bus tavo kaltė. Dar turi klausimų?“ 

Net tokia kvalifikuota darbuotoja kaip Vilma daro klaidų. Ta- 
čiau jų darys vis mažiau ir nesistengs savo kaltės suversti kitam, 
jei nuolat priminsite jai apie jos atsakomybę. 

Nesistenkite už kokias nors klaidas griebtis labai griežtų draus- 
minių priemonių. Pernelyg griežta drausmė skatina ieškoti pasi- 
teisinimų (pvz., „Ekspeditorius sakė, kad reikia patvirtinti trans- 

portavimo sąskaitas, aš ir pamaniau, kad taip reikia“. Arba: „Dėl 
šito manęs nekaltinkite! Džonas sakė, kad reikia patvirtinti.“) 

Per griežtos nuobaudos už klaidas turi ir kitą neigiamą povei- 
kį. Jos ne tik skatina darbuotojus kitam versti kaltę, bet ir meluoti, 
apgaudinėti ar nuslėpti klaidas. Klaidų nuslėpimas gali kompa- 
nijai pridaryti nepataisomos žalos. Nesėkmingos paslaugos gali 
brangiai kainuoti. Neatidėliotinai keičiant paslaugas susidaro 
papildomų išlaidų, pakenkiama kompanijos prestižui, sumažėja 
pardavimo ir paslaugų apimtys. 

Vadovai turėtų duoti pavyzdį - kartkartėmis pavaldiniams 
pripažinti savo klaidas. Tai parodytų, jog neleistina savo atsako- 
mybės užkrauti kitiems. 


2. Vilkinantys darbą darbuotojai. 

„Darbas dar nepadarytas, nes Džonas jį vilkina.“ Vadovai dažnai 
skundžiasi darbą stabdančiais darbuotojais. Tokiais, kurie kliudo 
sklandžiai darbo eigai. Ir dėl kurių kitiems darbuotojams tenka 
laukti, kol jie sukrus. To priežastys gali būti darbo eigos planas 
arba paties darbuotojo darbo įgūdžiai. 

Jei įtariate, jog darbo eigos planas nesklandus, padarykite tokį 
paprastą bandymą. Stringančioje grandyje pakeiskite darbuotoją. 
Jei vis vien darbas liks nesklandus (po apmokomojo laikotarpio), 
keiskite darbo eigos planą. 

Trukdantys sklandžiam darbui darbuotojai paprastai pasižymi 
šiomis savybėmis: 


+ lengvai išmušami iš pusiausvyros palyginti smulkių ne- 
sklandumų; 

+ nepakankamai išsilavinę; 

+ nemoka priimti sprendimų; 

+ nežino darbo našumo reikalavimų; 

+ nesijaučia esą kolektyvo nariai; 

+ bijo prarasti darbą; 

+ perdėtai bijo suklysti; 

+ nesutaria su kolegomis ir todėl darbe stinga bendradarbia- 
vimo. 

Jei nėra požymių, jog darbuotojas tyčiomis trukdo, gal jam 
nelabai aišku, ko iš jo norite. Vadovui derėtų suaktyvinti jo ap- 
mokymą. Per tokį apmokymą vadovas pamatytų, ar darbuotojas 
iki galo supranta savo pareigas, parodytų, kaip atlikti įvairias už- 
duotis, o paskui turėtų atidžiai sekdamas tiesiogiai jam vadovauti. 
Ypač svarbu pabrėžti darbą spartinančią metodiką. 

Darbuotojai turi žinoti, kaip kompanijoje jų darbas yra suderin- 
tas su kitų darbu. Tuomet jie suvoks, kokios jų gero ar blogo darbo 
pasekmės. 

Dauguma nepaslankių žmonių nenori tokie būti. Jie nori jaus- 
tis savo darbu prisidedantys prie bendrų tikslų. Visa paslaptis, kad 
kiekvienas kolektyvo narys turėtų bendrą tikslą. Vadovams derėtų 
šitaip skatinti darbuotojų savitarpio pagalbą: 

„Tomai, ar galėtum parodyti Ričardui, kaip šį projektą greičiau 
įvykdyti?“ 

„Ričardai, parodyk Tomui porą būdų, kaip šį reikalą prastumti.“ 

Darbo eigos trukdžius lengviau pašalinti suinteresuojant dar- 
buotoją greičiau dirbti. Vienas kitas pagyrimas skatina lėtesnių 
darbuotojų pasitikėjimą savimi. Jie pasijunta labiau užtikrinti dėl 
darbo, ir tai mažina įtampą. Labiau savo jėgomis pasikliaujantis 
darbuotojas ne taip bijos suklysti. Žodžiu, papildomas apmokymas 
ir įtampos mažinimas padės darbuotojui greičiau suktis. 


3. Linkę klysti darbuotojai. 

Klaidos esti dvejopos. Vienos įvyksta dėl pačios sistemos. Naudo- 
jami metodai ar darbo tvarka neatmeta galimybės, jog gali pasi- 
taikyti klaidų. Nuolat tobulinant sistemą, klaidų mažėja. Tačiau, 
kad ir kaip gerai būtų sumanyta sistema, reikia atsižvelgti ir į 
žmogiškąjį veiksnį. Gali būti kaltos tokios aplinkybės: 


+ nepakankamas profesinis pasirengimas; 

+ mažai rašytinių instrukcijų; 

+ vienam vadovui priklauso per daug pavaldinių; 
+ niūri darbo aplinka; 

+ darbuotojams jų darbas nuobodus; 

+ netiriamos klaidų priežastys; 
+ didelė darbuotojų kaita. 


Transporto draudimo kompanijos pripažįsta, jog kai kurie vai- 
ruotojai dažniau padaro avarijas. Kai kurie darbuotojai dažniau 
klysta nei kiti. Dėl tyčinių klaidų reikia taikyti drausmines nuobau- 
das - darbuotoją net atleisti. Tačiau ne visos klaidos piktavališkos. 
Jas gali nulemti įvairūs veiksniai, tarp jų klaidingi vadovų spren- 
dimai ar darbuotojo nepakankamas profesinis pasirengimas. Štai 
kaip būtų galima sumažinti klaidų: 


Nustatykite klaidų pobūdį. 

„ Patikrinkite visą sistemą, kad geriau susektumėte klaidas. 
Patyrusį darbuotoją paskirkite mokyti dažnai klystančio. 

„ Skatinkite darbuotojo didžiavimąsi savo meistriškumu. 
Pasikalbėkite su linkusiu klysti darbuotoju ir aptarkite klaidų 
priežastis. 


RNR 


Daugeliui darbuotojų malonu manyti, kad jie savo atlyginimą 
dorai uždirba. Šis pasididžiavimas iš dalies remiasi įsitikinimu, kad 
jie daro mažai klaidų ar jų visai nedaro. Todėl jie vertina pagalbą, - 
žinoma, pasiūlomą taktiškai, - kad galėtų dar labiau didžiuotis savo 
darbu. Ir viena priemonė būtų dažnai klystančiam darbuotojui 
skirti „instruktorių . 

Labiau patyrę, kvalifikuoti darbuotojai gali padėti šalinti klai- 
dų priežastis. Užuot ieškoję jau padarytų klaidų ir jas taisę, jie gali 
pamokyti, kaip jų išvengti. Gal klystančiam darbuotojui reikėtų 
tik nurodyti, į ką jis turėtų atkreipti dėmesį (pvz., „Brajenai, gal 
atidžiau turėtum tikrinti sąskaitas?" ar: „Marsija, gal galėtum 
truputį daugiau dėmesio skirti šiems reikalams? ). 

Norėdami skatinti darbuotojų pasididžiavimą savo darbu, ne- 
leiskite jų pareigų menkinti tokiais apibūdinimais: „jis tik sargas 
ar „tik sekretorė . Būkite pasirengę nurodyti jų svarbą sklandžiam 
kompanijos darbui. 

4. Svajotojai. 

Mes visi svajojame, bet kai kas peržengia ribas ir tai tampa žemo 
našumo, klaidų ir nelaimingų atsitikimų priežastimi. Kai kurie 
darbai yra palankesni užsisvajoti ir reikalingi atidesnės kontrolės. 

Ne visada sąžininga kaltinti tik darbuotojus, kad jie užsisvajoja. 
Galbūt jų darbas toks nuobodus, kad nenoromis mintys nuklysta. 
Automatiškos kaip roboto pareigos skatina užsisvajoti. 

Darbas, kuriam reikalingas darbuotojo kūrybiškumas, turėtų 
vykti kūrybiškumui palankioje aplinkoje. Tokiame darbo bare, kur 
atliekami įvairūs darbai, vengiant monotonijos patartina taikyti 
darbų rotaciją. Jei suteikiama daugiau lankstumo darbo metodams, 
darbuotojai patys gali spręsti, kaip atlikti individualias užduotis. 
Toks lankstumas suteiktų darbuotojams progą pamąstyti, kaip at- 
likti konkrečius darbus. Tai savo ruožtu skatintų žvalumąir mažin- 
tų monotoniją. Darbų rotacija padeda išmokti gretutinių specialy- 
bių (daugiau Žmonių išmoksta įvairių darbų). Todėl ir vadovai gali 
lanksčiau panaudoti savo personalą, nes kokias nors pareigas gali 
eiti ne vienas Žmogus. 

Darbus reikia taip organizuoti, kad jie reikalautų darbuotojo dė- 
mesio. Operacijos, atliekamos stovint, trukdo svajoti. Geras darbo 
vietos dizainas taip pat turi reikšmės. Stalai ir darbo vieta neturėtų 
būti vienodos spalvos. Rekomenduotinos priemonės: 


l. Įvertinkite aplinką. Jei galima, padarykite pakeitimų. 

2. Peržvelkite darbo eigą, kad sumažintumėte monotoniją. 

3. Darbui atlikti sugalvokite alternatyvių metodų ir alternatyvią 
darbo eigą. 

4. Kur įmanoma, leiskite pačiam darbuotojui nuspręsti, ką tą die- 
ną dirbti. 

5. Įsidėmėkite darbuotojus, kuriems reikalinga nuolatinė priežiū- 
ra, kad būtų atidesni. 


Kai kurie darbuotojai skrajoja padebesiais, kad ir kaip stengtumė- 
tės užkirsti tam kelią. Tik nuolatinė priežiūra gali padėti, kad jų 
dėmesys būtų sutelktas į darbą. Tokiu atveju labai praverstų vado- 
vo pokalbis su darbuotoju. Gali net tekti tokį darbuotoją pakeisti. 

5. Laiko švaistytojai. 

a. Asmeniniai pokalbiai telefonu. 

Niekas taip neerzina vadovo, kaip nesiliaujantys asmeniniai 
pokalbiai telefonu. Ne vien todėl, kad užimama kompanijos tele- 
fono linija - trukdoma darbo eiga. Jei darbuotojas švaisto kompa- 
nijos laiką, jis eikvoja kompanijos pinigus, skirtus jo atlyginimui. 
Darbuotojai asmeninius pokalbius turėtų kuo labiau sumažinti. 
Juk jie yra darbe ir asmeninius reikalus turėtų atidėti po darbo. 

Darbuotojai, savo reikalus tvarkantys darbo metu, paprastai ne- 
siūlomi paaukštinti. Daugelis net nesupranta, kastrukdojų karjerai 
kompanijoje. 

Šį prasižengimą taip galima įveikti: 


1. Pasakyti darbuotojams, kad jie apsiribotų tik svarbiais ir neati- 
dėliotinais pokalbiais, kurie turėtų būti trumpi ir malonūs. Pa- 
prašykite juos informuoti savo draugus bei gimines apie kompa- 
nijos tvarką. Leistina ne daugiau kaip pora asmeniškų pokalbių 
per dieną. 

2. Reikalauti, kad komutatoriaus operatorė klaustų skambinančio- 
jo pavardės ir kokiai kompanijai atstovauja. Vien toks klausimas 
gali sumažinti skambučių skaičių ir jų trukmę. Porą dienų ope- 
ratorė turėtų registruoti skambučius ne darbo reikalais ir sąrašą 
parodyti kiekvieno skyriaus vadovui. Tokią tvarką galima su- 
stiprinti pokalbiais su jau prasižengusiais darbuotojais. 

3. Paaiškinti darbuotojams, jog dėl tokio elgesio jie gal ir nėra pa- 
aukštinami. 


b. Piktnaudžiavimas kavos ir pietų pertraukomis. 

Tyrimai rodo, kad pertraukos didina darbo našumą. Tačiau va- 
dovai turėtų imtis priemonių, kad darbuotojai nesulėtintų darbo 
laukdami kavos ar pietų pertraukos. Nemažai darbuotojų užtęsia 
pertraukas, jei tik niekas jų nesudraudžia. Po pertraukos darbas 
turėtų išsyk prasidėti. Jei pastebėjote, kad taip nėra, prieš ar po 
pertraukos pasirodykite darbuotojams. Šitaip patys pamatysite, 
kas piktnaudžiauja pertraukomis, ir paskatinsite tuščiai neleisti 

darbo laiko. Tuoj po pertraukos galite paskirstyti užduotis ar pa- 
sidomėti, kaip vyksta darbas. 

Tik nuosekliomis vadovų pastangomis galima atskirti tuos, 
kurie gal tik retkarčiais užtęsia pertraukas, nuo tų, kurie taip 
nuolat daro. Kai kurie darbuotojai piktnaudžiauja kavos ir pietų 
pertraukomis nepaisydami vadovų pastangų tam užkirsti kelią. 
Tai duoda pagrindą oficialioms drausminėms nuobaudoms (rašy- 
tiniam įspėjimui darbuotojo asmens byloje, už vieną dieną nemo- 
kėti atlyginimo ir pan.). 


c. Pravaikštos. 

Daugelis darbuotojų eina į darbą net varvančia nosimi ir turė- 
dami temperatūros. Jie vengia naudotis kompanijos numatomomis 
nedarbingumo atostogomis. Gal kai kas nenori jų imti dėl menkų 
negalavimų manydami, kad gali prireikti sunkiau susirgus. Kiti gal 
mano, jog niekas kitas už juos darbo gerai nepadarys. Jie jaučiasi 
atsakingi už savo darbą. Jų etika reikalauja būti geru darbuotoju. 
Vadovui derėtų įsidėmėti tokius pasiaukojančius darbuotojus. Kai 
toks darbuotojas neateina į darbą dėl ligos, vadinasi, jis taip ser- 
ga, kad nieko nebepajėgia dirbti. Kompanijai tokie darbuotojai yra 
auksas. Deja, daugumoje kompanijų esama darbuotojų, kurie pikt- 
naudžiauja nedarbingumo lapeliais. Iš tiesų bet kurią darbo dieną 
darbe nebūna 4-6 procentų darbuotojų. 

Pravaikštos trukdo sklandžiam darbui, dėl jų tenka gaišti, jos 
mažina našumą. Nukenčia darbo kokybė, nes pavaduojantys dar- 
buotojai nėra tokios pat kvalifikacijos, be to, jiems tenka dirbti 
viršvalandžius svetimam darbui atlikti. 

Kompanija patiria nuostolių dėl piktnaudžiavimo nedarbingu- 
mo atostogomis, todėl visi vadovai turi imtis priemonių, kad už- 
kirstų kelią nepateisinamoms pravaikštoms. Tos priemonės galėtų 
būti tokios: 


+ priversti laikytis taisyklių. Antraip vieni darbuotojai ir to- 
liau jas laužys, o kitiems bus pagunda taip pat elgtis; 

+ nustatyti, ar pravaikštoms būdingas koks nors modelis. 
Žemiau pateikiami penki pagrindiniai nepateisinamų pra- 
vaikštų tipai ir pavyzdžiai taktikos, kaip su jomis kovoti. 
(PASTABA: Kai kuri taktika galbūt nesuderinama su jūsų 
kompanijos kolektyvine sutartimi. Prieš imdamiesi veiks- 
mų, su ja susipažinkite.) 


(I) Chroniški pravaikštininkai 

Chroniški pravaikštininkai dažnai yra negatyviai nusiteikę. 
Kasdieniai nusivylimai bei sunkumai juos lengvai prislegia. Jie 
dažnai dėl nepateisinamų priežasčių neateina į darbą ir tai papras- 
tai vyksta tam tikra tvarka. Toks darbuotojas paskambina ir sako: 
„Atsiprašau, šefe, bet šiandien negaliu ateiti į darbą . Jums jau rūpi 
atsakyti: „Apgailestauju, kad sergate. Neikite į darbą, kol nepasi- 
jusite geriau“. Šitaip nesakykite. Nesijaudinkite, toks darbuotojas 
ir be jūsų palaiminimo neis į darbą tol, kol nepasijus daug geriau. 
Nedarbingumo atostogas jis laiko savo teise. 

Kiek kartų per metus darbuotojai tokiu pretekstu neateina į 
darbą, kol juos pradedate laikyti chroniškais pravaikštininkais? 
Viena kompanija darbuotoją laiko nepatikimu, jei jis visus metus 
kas mėnesį aštuonis ar daugiau kartų neateina į darbą po vieną ar 
daugiau dienų. 

Tiems, kurie įtariami piktnaudžiaujant nedarbingumo atosto- 
gomis, vadovui derėtų baigiantis darbo dienai paskambinti ir pa- 
sakyti: „Kaip jautiesi? Aš skambinu norėdamas sužinoti, ar rytoj 
ateisi į darbą. 

Šitokia taktika nušaunami du zuikiai. Pirma, įsitikinsite, ar 
darbuotojas tikrai namuose. Be abejo, gali būti išėjęs pas gydyto- 
ją, bet ne kiekvieną kartą, kai skambinate. Antra, atbaidysite dar- 
buotoją imti nedarbingumo atostogas dėl menko negalavimo ar 
asmeniniams reikalams tvarkyti. 

Kai darbuotojas grįžta į darbą, vadovui derėtų: 


+ pareikšti: „Mes vakar tavęs pasigedome. Mums tikrai esi 
reikalingas“. 

+ nusakyti, kokių skyriuje kyla sunkumų darbuotojo nesant; 

+ skatinti darbuotoją dažniau būti darbe; 

+ paaiškinti, kokie bus padariniai, jei panašūs atvejai kartosis 
pernelyg dažnai. 


Pateisinamas praleistų darbo dienų skaičius, nors ir besaikis, 
dar neduoda pagrindo imtis drausminių priemonių. Kita vertus, jei 
darbuotojas, kad ir dėl kokių priežasčių, negali nuolat ateiti į darbą, 
jau galima nutraukti darbo sutartį. Tokiu atveju: 


1. Darbdavys turi registruoti darbuotojo praleistas dienas. Jų turi 
būti daugiau, nei sveiku protu atrodo leistina. Darbuotojas turi 
gerokai ir nederamai viršyti vidutinį kitų darbuotojų praleidžia- 
mų darbo dienų skaičių. 

2. Darbdavys turi įrodyti, jog darbuotojas pernelyg dažnai neat- 
eina į darbą. Ir tai daro nepaisydamas darbdavio dokumentuotų 
pastangų taisyti padėtį. Vadovas turi užrašyti atvejus, kai bandė 
kalbėtis su darbuotoju ir aiškintis praleidimų priežastis. Jis turi 
įrodyti, kad buvo supratingas ir atsižvelgė į visas lengvinančias 
aplinkybes. 

3. Darbdavys turi, nurodyti įtikinamas priežastis, kodėl maža vil- 
ties, kad jis ar ji pasitaisys. 


Darbuotojas, klastojantis nedarbingumo lapelius, turi gauti raš- 
tišką įspėjimą asmens byloje arba su juo turi būti nutraukiama 
darbo sutartis. Aplinkybės lemia nuobaudos griežtumą. 

Jei darbuotojas iš eilės tris dienas neateina į darbą nieko apie 
tai nepranešęs, galima laikyti, kad jis atsisakė šio darbo. Jį jau ga- 
lima atleisti. 

Jei darbuotojas daug dienų neateina į darbą dėl girtavimo, darb- 
davys gali jį atleisti. Darbdavys turi akivaizdžiai parodyti, jog jų 
darbo santykiai nebegali tęstis. Kompanija turi pagrįsti savo spren- 
dimą ir įrodyti, kad alkoholizmą pripažino liga. Be to, turi įrody- 
ti, jog nuoširdžiai stengėsi padėti darbuotojui išsigydyti. 

(II) Pravaikštininkai dykūnai 

Šie pravaikštininkai paprastai nutaria verčiau pasidžiaugti gy- 
venimu (tarkime, pažaisti golfą) nei dirbti, jų manymu, nuobodų, 
monotonišką darbą ir jam švaistyti savo sugebėjimus. Jie jaučia 
poreikį pabėgti iš atkarios darbo aplinkos. Ir taip jie patenka į 
ydingą ratą, nes tokiems Žmonėms retai pasiūloma paaukštini- 
mas, kurį jie mano nusipelnę gauti. Norėdamas padėti jiems atsi- 
kratyti šio polinkio pabėgti, vadovas turėtų: 


1. Pateikti jiems praleistų dienų suvestinę. 

2. Paklausti, kodėl taip yra. 

3. Paskatinti deramai naudotis nedarbingumo atostogomis. Paaiš- 
kinti, kad NEDARBINGUMO ATOSTOGOS YRA PRIVILE- 
GIJA, O NE TEISĖ ir jomis reikia naudotis tikros ligos atveju, o 
ne asmeniniais reikalais ar dėl vaikų arba sutuoktinio (-ės) ligos. 

4. Įsitikinkite, ar darbuotojas žino, kad pravaikštos yra pagrindi- 
nis veiksnys, dėl kurio jis nėra paaukštinamas. 

5. Nurodykite, kokių darbuotojas gali sulaukti paskatinimų (pvz., 
paaukštinimo), jei nedarys pravaikštų. Tai kur kas labiau gali 
skatinti pasitaisyti nei nuobaudos. 


(III) Naiviosios pravaikštos 

Nemažai darbuotojų mano, jog vadovybė tikisi, kad jie kai kada 
neateis į darbą dėl nerimtų priežasčių ir už tai nieko nebus. Be to, 
jie mano, kad jei kompanijoje leidžiama ligos atveju pasiimti laisvų 
dienų, jomis turi teisę naudotis kada tinkami. Smunka darbuoto- 
jų drausmė, jei darbuotojai lieka nenubausti, kai paskambina, jog 
dėl ligos neateis į darbą ir jiems už tą dieną sumokama, nors yra 
sveikutėliai. Sunku neklystant spėti, kas iš tikrųjų serga, kas ne, 
bet vadovas turėtų įsitikinti, ar darbuotojai tuo nepiktnaudžiauja. 
Vadovams derėtų imtis tokių priemonių: 


1. Pateikti darbuotojams jų praleistų dienų sąrašą. 

2. Paaiškinti apie atostogas dėl ligos (jog tai privilegija, o ne tei- 
sė). Patikinkite darbuotojus, kad jų darbas yra svarbus ir jų 
nesant nukenčia kompanija. 

3. Skatinkite darbuotojus deramai naudotis nedarbingumo atos- 
togomis - išties susirgus. 

4. Paprašykite darbuotojų nurodyti, kokį poveikį jų nebuvimas 
turi kitiems. 


(IV) Piktavališkos pravaikštos 

Yra darbuotojų, kurie neateina į darbą dėl kiekvieno menkiausio 
negalavimo. Dėl reikalaujamo našumo jie nejaučia jokios atsako- 
mybės. Jiems mažai rūpi, kadjiems neatėjus į darbą kitiems darbuo- 
tojams padidėja darbo krūvis ar kompanija nukenčia ekonominiu 
požiūriu. Paprastai tokie darbuotojai yra nuolat nelaimingi, mano 
esą aukos, o kiti lepinami palankumu. Jie pažeidžia kompanijos 
taisykles ir dažnai konfliktuoja su vadovais. Jie kursto kivirčus ir 
mano visad esą teisūs, o kiti - visad klystantys. Jei tektų turėti tokių 
darbuotojų: 


1. Tiesiai pasakykite, kokios bus bausmės už nuolatines pravaikš- 
tas. „Tavo darbas pakibs ant plauko, jei nepaklusi kompanijos 
taisyklėms.“ Įspėkite, kad turėsite juos pakeisti kitu žmogumi, 
jei nepasitaisys, kad jie praleistas dienas turi pateisinti nedar- 
bingumo lapeliais ir t. t. Remkitės faktais, aiškiai nurodykite 
galimus jų elgesio padarinius ir būkite tvirti. 

2. Pagirkite, jei jie paklūsta kompanijos taisyklėms. 


(V) Pateisinamos pravaikštos 

Tikros ligos, artimųjų netektis ir svarbūs asmeniniai reikalai, 
pavyzdžiui, apsilankymas pas stomatologą ar gydytoją, yra patei- 
sinamos priežastys neateiti į darbą. Tačiau darbdaviai neturėtų ap- 
mokėti už laisvas dienas, kai jos pasiimamos dėl vaikų ligos (jos 
turėtų būti neapmokamos, jei kompanijos taisyklėse nenumatyta 
kitaip). 

Nuostatos dėl pravaikštų 


Jei verslas remiasi individualiu darbu, darbuotojui neatėjus į dar- 
bą sutrinka sklandus klientų aptarnavimas. Norėdamos sumažinti 
pravaikštas, daugelis kompanijų įgyvendina griežtesnius reikalavi- 
mus ligoms pateisinti. Tarp jų tokius: 


+ jei dėl ligos praleidžiamos trys ar daugiau dienų, reikalauja- 
ma gydytojo pažymos; 

+ jei neateinama į darbą dėl ligos ar po šventinio savaitgalio, 
reikalaujama gydytojo pažymos; 

+ jei darbuotojas nebūna darbe daugiau nei dešimt dienų per 
metus, reikalaujama nuodugnaus medicininio patikrinimo. 


6. Betvarkiai. 

Nevienas mano, jog gera tvarka - tai tik vitrina. Jie teisinasi: „Aš 
žinau, kur kas yra ant mano stalo!“ Kai jie suserga ir neateina į dar- 
bą, dėl jų netvarkingumo susidaro sunkumų. Juos pavaduojantieji 
daug ko negali rasti. Tiesą sakant, netvarkingi darbuotojai dažnai 
nežino, kur kas yra, o pernelyg sujaukta darbo vieta gali būti neor- 
ganizuotumo požymis. Didelės netvarkos padariniai: 


+ dingsta dokumentai ar aplankai; | 

+ ne savo vietoje įrankiai ar aparatūra; 

+ padidėja tiekimo išlaidos; 

+ supainiojamos detalės ar inventorius; 

+ sugenda gaminiai; 

+ išauga atliekų perdirbimo išlaidos; 

+ prastas inventorizuojamų gaminių balansas; 

+ didelės įrenginių prastovos; 

+ suprastėja darbų sauga; 

+ prasta darbo nuotaika ir nenoras dirbti viršvalandžius; 
+ pakrikusi drausmė ir didesnė darbuotojų kaita. 


Savo pavyzdžiu skatinkite darbuotojus laikyti darbo vietą tvar- 
kingą. Tvarkos įgūdžius personalui lengviau diegti, jei jūsų pačių 

kabinetas švarus ir tvarkingas. Skatinkite darbuotojus po darbo 
dienos apsitvarkyti. Jei pastebite jau traukiantį prie durų darbuo- 
toją, kuris savo darbo vietą paliko apšniaukštą, jį sustabdykite. 
Paprašykite prieš išeinant susitvarkyti. Gal net teks pateikti sąra- 
šą, kokios tvarkos iš jų reikalaujama. 


7. Nesąžiningi darbuotojai. 

Seniau buvo vagiama tik tose įmonėse, kurios turėjo patrauk- 
laus inventoriaus. Tačiau dabar vagiama įvairesnis inventorius. 
Ne tik mechanizmai, bet ir jų detalės ar net žaliavos. 

Darbuotojai, į namus išsinešantys savo vaikams spalvotų pieš- 
tukų, kompanijai didelių nuostolių nepadaro, bet rodo blogą pa- 
vyzdį. Kai kurie darbuotojai pieštukais nesitenkina. Dažnai vagi- 
liavimas yra būdas „atsigriebti vadovybei“. Kai kas iš jų pavagia 
daugiau, nei kada nors sunaudos. Nuolat vagiliaujantys darbuo- 
tojai dažniausiai prastai dirba - ne tik dėl vogimo, bet ir dėl kitų 
priežasčių. Jie nevertina ne tik įmonės nuosavybės, bet ir pačios 
juos įdarbinusios kompanijos. 

Viską rakinti nėra pateisinama ekonominiu požiūriu, kaip ir ne- 
įmanoma nutverti visų ilgapirščių. Bet jei kompanijos pašalins kai 
kurias pagundas, turės mažiau nuostolių. Jei kompanijoje tik pora 
žmonių atsakingi už įstaigos tiekimą - tai vienas būdas vagiliavi- 
mui sumažinti. Kitas - kad darbuotojai pasirašytų už raštinės reik- 
menų bei įrangos saugumą. 


ASMENYBIŲ KONFLIKTŲ SPRENDIMAS 


Jei dviejų jūsų darbuotojų asmenybės konfliktuoja, kaip ir kada įsi- 
terpti? 

Jei nesutaria du darbuotojai, labiausiai nukenčia jų vadovas. 
Galbūt Bobas ir Džordžas yra puikūs darbuotojai, tačiau kimba 
vienas prie kito ir negali dirbti kartu. Jei konfliktas kyla dėl su- 

sijusių su darbu priežasčių ir kenkia jų pačių ar kitų darbo na- 
šumui, vadovas turi padėti darbuotojams išspręsti nesutarimus. 
Gana dažnai priežastis glūdi tų žmonių prigimtyje. Net protin- 
giausias vadovas nevalios pakeisti žmonių individualybės. Daugių 
daugiausia jis gali taip paveikti tuos darbuotojus, kad jie bent su- 
tartinai dirbtų nepaisydami skirtingų asmenybių. 

Rekomenduotina abi puses pasikviesti į atskirą kabinetą. Leis- 
ti jiems išsakyti, kuo nepatenkinti, ir taip truputį ataušti. Paskui 
atlikti nešališko tarpininko vaidmenį, kuriam tik rūpi, kad nenu- 
kentėtų darbo našumas. Turite tiems darbuotojams tiesiai pasa- 
kyti, jog tokios padėties nepakęsite. Paskatinkite darbuotojus tar- 
tis, kaip išbristi iš padėties, ir galbūt palankyti elgesio korekcijos 
kursus. Padėtį atidžiai stebėkite ir prireikus vėl juos pasikvieskite 
pokalbio. Įspėkite tuos darbuotojus, kokie bus padariniai, jei ne- 
deramas jų elgesys nesiliaus. 


KAIP ELGTIS SU EMOCINGAIS ŽMONĖMIS 


Jei žmogui padarome nemalonumų ir jis susijaudina, paprastai mes 
jį guodžiame - labai teisingai. Tačiau darbe reikia laikytis santūriai 
su įsijausminusiais darbuotojais. Tarkim, esate vadovas, kurio ne- 
maloni pareiga darbuotojus drausminti, atleisti ar išleisti nemoka- 
mų atostogų. Gal dėl to žmogus puola į ašaras, labai sutrinka. Ką 
daryti, kad šioje padėtyje abiem būtų lengviau? 

Kai dirbau personalo skyriuje, viena mano pareigų buvo atleisti 
darbuotojus iš darbo ar išleisti nemokamų atostogų. Esu minkštos 
širdies ir kartais susijaudindavau kartu su atleidžiamu žmogumi. 
Visai atsitiktinai radau būdą, kaip abiem atgauti pusiausvyrą. 

Padavusi darbuotojai popierinių nosinaičių pakelį tariau: „Tu- 
riu vieną reikalą. Grįšiu po kelių minučių“. Išėjau iš kambario ir 
kelis kartus giliai įkvėpiau. Susivaldžiusi grįžau į kambarį. 

Kadangi darbuotojai daviau progos nusiraminti, ji atgavo savit- 
vardą ir savigarbą. Galėjome tęsti pokalbį ir aptarti visus klausimus. 

Naudokite šią taktiką atitinkamose situacijose. Nemažai žmo- 
nių ašaromis nori sulaukti užuojautos ir bando ką nors laimėti. 
Tokiais atvejais aš jiems paduodu pakelį popierinių nosinaičių ir 
tęsiu pokalbį. 


KAIP UŽKIRSTI KELIĄ RASINIAMS IR ETNINIAMS 
UŽGAULIOJIMAMS 


Kompanijose, kuriose laikomasi įstatymų, darbuotojai yra įvairios 
kilmės ir mišrios sudėties. Kompanijoms blogai vadovaujama, jei 
jos žiūri pro pirštus ar toleruoja darbuotojų, vadovų, klientų ar vi- 
suomenės narių užgauliojimus rasiniu ar etniniu atžvilgiu. Užgau- 
liojimai yra prasta kompanijos vizitinė kortelė ir sukelia nesutari- 
mus tarp darbuotojų. 

Juoktis iš ko nors anaiptol nėra juokinga. Vadovams patiems 
niekad nederėtų šmaikštauti apie žmogaus kilmę, išvaizdą ar tole- 
ruoti tokį savo personalo elgesį. Sunku nuspėti, kaip toks pašmaikš- 
tavimas užgaus žmogų. Rasiniaiaretniniai užgauliojimai randasi iš 
prietarų. Prietarai remiasi stereotipiniais požiūriais ar stereotipine 
nuomone apie kokią nors grupę ir rodo nepagarbą žmonėms, kaip 
asmenybėms. 

Vadovai turėtų aiškiai išreikšti direkcijos požiūrį į tokius prie- 
tarus ir užkirsti kelią bet kokiems rasiniams ar etniniams užgau- 
liojimams. Galbūt vadovui su užgauliotoju derėtų asmeniškai pa- 
sikalbėti. Gal jis ar ji ginsis, kad pastabos buvo nepiktos. Tokiam 
taip reikėtų atkirsti: „Čarli, gal tau ir atrodė, kad nepiktos, bet jos 
skaudina, tad savo nuomonę pasilaikyk!“ 

Jei tai nesiliauja, vadovui derėtų įspėti: „Čarli, darbo įvertini- 
mas parodo, kaip darbuotojas sutaria su savo bendradarbiais ir 
klientais. Nenorėčiau į tavo asmens bylą įrašyti, kad nesutari su 
kitais darbuotojais. Tačiau, jei ir toliau laidysi tokias nepagarbias 
pastabas, į tavo bylą įrašysiu įspėjimą. Supratai?“ 

KAIP ĮVEIKTI PRIETARUS DĖL VADOVIŲ MOTERŲ 


Antifeministinių prietarų dar turi ir vyrai, ir moterys, manantys, 
jog vyrai pranašesni už moteris ir kad pasaulį turi valdyti jie. Tai 
viena rimčiausių problemų, su kuriomis darbe vis dar susiduria 
moterys. Kaip joms derėtų reaguoti į tokį prietarą? 

Kai kas antifeministinį požiūrį išsako atvirai ir jums nelieka 
abejonių, kad toks žmogus stengiasi moteris „pastatyti į vietą. 
Tačiau daugelis žmonių net nesuvokia, kad jų pažiūras galima 
laikyti šališkomis. Tai paprastai vyresnio amžiaus vyrai ar vyrai, 
išaugę namuose, kur moterys tradiciškai laikomos pavaldžiomis 
vyrams. Tokie kreipiasi į moterį „brangioji“, nes moterys jiems 
brangios. Jie moteris globoja ir mano tai esant jų pareiga. Šie vyrai 
nenori užgauti moters ir paprastai net nesupranta, kodėl tokie žo- 
džiai moteris įžeidžia. Tokiais atvejais reikia mandagiai atsakyti. 
Atsakomoji reakcija padėtų tokiems vyrams pakeisti savo elgesį. 

Daugeliui vyresnio amžiaus moterų būdingos antifeministinės 
nuostatos. Joms buvo įdiegtos pažiūros, kad moterys turi paklusti 
vyrams, ir jos mano, jog nemoteriška konkuruoti su jais, vadovau- 
ti vyrams ar užimti pareigas valdžioje. Jos tokias moteris niekina, 
ypač netekėjusias ir nelinkusias turėti vaikų. 

Antifeministinėmis pažiūromis pasižymi ir kai kurios jaunes- 
nio ar vidutinio amžiaus moterys. Pavyzdžiui, nenorinčios paklus- 
ti moteriškos lyties vadovams, nesąmoningai tiki, kad tik vyrams 
dera būti vadovais. Jos abejoja savo vadovių sugebėjimais ir apsun- 
kina joms darbą. 

Pagalbinis personalas (kurį daugiausia sudaro moterys) pa- 
prastai iš paskutiniųjų stengiasi padėti savo viršininkams (vis dar 
daugiausia vyrams) tvarkytis, viską padaryti laiku ir juos apgaubia 
jaukumu. Jos rūpinasi jais (atneša kavos, primena apie susitikimus, 
tvarko korespondenciją). Kai į vadovo vietą paskiriama moteris, ji 
nebesulaukia tokio rūpesčio, nebent užimtų aukščiausias pareigas. 
Kartais ji personalui pasako, kad tikisi tokios pat pagalbos, kuri 
buvo teikiama ankstesniam vadovui vyrui. 

1. Vyresnio amžiaus pavaldiniai. 

Džaneta atsidūrė keblioje padėtyje, kuri seniau visuomenėje re- 
tai pasitaikydavo, bet dabar gan dažna. Dvidešimt penkerių metų ji 
ėmė eiti kanceliarijos vedėjos pareigas. Baigusi atitinkamą kolegiją 
ir turėdama ketverių metų kanceliarinio darbo patirtį, ji buvo pa- 
sirengusi tokioms pareigoms. Tačiau nebuvo pasirengusi vadovauti 
kone dvigubai užją vyresnėms moterims. Jos turėjo dešimties-pen- 
kiolikos metų kanceliarinio darbo patirtį. Jai atvirai rodė priešišku- 
mą ir buvo gana nedraugiškos. 

Džaneta nutarė pasikviesti Sarą, ne tokią priešišką vyresnę mo- 
terį, į savo kabinetą aptarti padėties. Sara buvo atvira. Ji prisipa- 
žino nustebusi ir nusivylusi, kai Džaneta „iš gatvės“ buvo priimta 
josviršininke. Ji įsivaizdavo toms pareigoms tinkant jos ar vyresnio 
amžiaus asmenį - galbūt ką nors iš bendradarbių ar tokią, kurios 
patirtis suteiktų „teisę“ vadovauti. O čia štai šį vaidmenį atlieka jos 
dukters amžiaus mergina. 

Sara prisipažino, kad Džanetos giriama už gerą darbą ji pasi- 
jusdavo, lyg su ja būtų elgiamasi kaip su maža, o Džanetos pakri- 
tikuotai kildavo noras gintis. Atvirai tai išsiaiškinus, joms abiem 
palengvėjo. Džaneta suprato Saros priešiškumo priežastis ir dabar 
galėjo jį įveikti. Sara išsiaiškino savo jausmus ir ėmė keisti požiūrį 
į Džanetą. 

Netrukus Džaneta sušaukė visų darbuotojų susirinkimą padė- 
čiai aptarti. Ji pasakė suprantanti jų nusiteikimą ir paaiškino, ko 
iš jų reikalaujanti. Paskui pridūrė, jog tiki jų geranoriškumu ir pa- 
klausė kiekvienos darbuotojos: „Ar ateityje galiu jumis pasikliau- 
ti?“ Darbuotoja Džulė tarsi nebuvo linkusi pažadėti, tad Džaneta 
suprato turėsianti nenuleisti nuo jos akių. Netrukus dėl žemo na- 
šumo ir neigiamos nuostatos Džanetai teko ją drausminti. Ji vėl 
paaiškino Džulei, ko iš jos nori ir kokie bus padariniai, jei ji ir 
toliau aplaidžiai dirbs. Deja, Džulė taip ir nepakluso Džanetai. Ji 
ir toliau dirbo aplaidžiai, tad ją teko atleisti. 

Su kitomis Džaneta sutarė geriau. Pastebėjusi, kad jų požiūris į 
ją bei darbo našumas iš esmės pasikeitė, ji padėkojo joms už supra- 
timą ir draugiškumą. 

Tradiciškai mes buvome mokomos, kad vyresnės moterys 
(motina ar teta) daugiau už mus žino ir todėl turime jas gerbti. 
Pasikeitus vaidmenims, sutrinka tiek jauna moteris vadovė (tarsi 
atsidūrusi motinos vaidmenyje), tiek vyresnės darbuotojos (tar- 
si atsidūrusios įtikti besistengiančios dukters vaidmenyje). Šiuos 
jausmus žadina valdžios postai ir mintys, kam jie turėtų teisėtai 
priklausyti. Tokiais atvejais nėra gatavų receptų. 


2. Pavaldiniai vyrai. 

Barbara vadovavo trims vyrams. Ji buvo inžinierė, o jie techno- 
logai. Jos pavaldiniai nenorėjo jai paklusti ir viską norėjo savaip da- 
ryti. Laimė, prieš užimdama šias pareigas, ji gavo deramą vadovui 
išsilavinimą. Tai stiprino pasitikėjimą savimi. 

Barbara įsitikino, jog reikia sukviesti pokalbio drausmės tema, 
kai vienas jos pavaldinys atsisakė atlikti jam skirtą užduotį. Tai 
buvo subordinacijos nesilaikymo atvejis (labai rimtas pažeidimas), 
dėl kurio darbuotojas galėjo būti atleistas. Ji susitvarkė pati, į jo as- 
mens bylą įrašė griežtą įspėjimą, kad bus atleistas, jei nesiliaus taip 
elgęsis. Apie šiuos veiksmus ji pranešė savo vadovui ir tas ją pagyrė, 
kad keblioje padėtyje pasielgė kompetentingai. 


3. Vadovų pravardžiavimas. 

Pavaldiniai ir bendradarbiai vadovę Margaretą vadino „agre- 
syvia“. Ji manė savo darbą atliekanti taip kaip kiti vadovai. 

Ji mėgdžiojo vyrų kolegų elgseną ir kalbą. Jai tat netiko ir todėl 
buvo vadinama „agresyvia moteriške“. 

Iš išvaizdos ir kūno kalbos buvo matyti, kad ji stipri, pasiti- 
kinti savimi ir gan valdinga asmenybė. Tokios vyrų savybės lai- 
komos pagirtinomis, bet ne moterų. Aš jai paaiškinau, kad gal- 
būt priešinamasi jos balso tonui, galbūt jos kūno kalba per daug 
įsakmi. 

Iš tolesnio pokalbio paaiškėjo, kad ji nurodymus duoda įsaky- 
mo, o ne prašymo forma: „Tu padarysi..., o ne: „Norėčiau, kad 
tu...“. Ji sutiko sušvelninti savo toną ir kūno kalbą. Ir tai padėjo. 

KITI VADOVAVIMO SUNKUMAI 


„Mano darbuotojai, tiesiogiai dirbantys su klientais, sunkius klientus 
visad nukreipia man, užuot išsiaiškinę su jais patys.“ 


Padėkite jiems įgyti įgūdžių, reikalingų bendraujant su sunkiais žmo- 
nėmis (gal duokite paskaityti šią knygą). Paaiškinkite, kaip norėtumė- 
te, kad jie reaguotų, jei klientas elgiasi užgauliai, nepagarbiai ar grasi- 
na. Galbūt patarsite padėti ragelį ar nukreipti skambinantįjį pas jus. 

Irzlūs klientai savo nepasitenkinimą dažnai išlieja ant aptarnau- 
jančio personalo, o su vadovais ar viršininkais būna malonūs, nors 
prie žaizdos dėk. Nemanykite, kad aptarnaujantis personalas per- 
deda skųsdamasis nemaloniu kliento elgesiu. Ginkite savo darbuo- 
tojus, jei su jais blogai elgiamasi. Pasakykite klientui: „Mes nepa- 
kęsime savo darbuotojų užgauliojimo. Patarčiau atsiprašyti Megės, 
kad šitaip su ja kalbėjote“. 


„Aukščiausi vadovai sako, kad dėl ypatingų klientų galime pažeisti 
taisykles. Mano darbuotojai prieštarauja.“ 


Aš jų nekaltinu. Labai nemalonu, kai klientui atsakai, o jis, apei- 
damas tave, kreipiasi į aukštesnį viršininką ir gauna ko nori. Pa- 
laikykite savo darbuotojus - pasikalbėkite su vadovu. Paprašykite 
nustatyti griežtas taisykles. Pateikite pavyzdžių, kaip tokie atvejai 
palieka nuoskaudą, smukdo darbo nuotaiką ir t. t. Juo geriau pa- 
siruošite pokalbiui su vadovu, juo didesnė tikimybė jį įtikinti. Jei 
vadovybė nepatenkinajūsų prašymo, paaiškinkite, kaip tai atsilieps 
jūsų personalui. 


„Kaip galėčiau savo darbuotojams padėti nesivaržant taikyti nepo- 
puliarias taisykles ir nurodymus?“ 


Išmokykite juos „užsikirtusios plokštelės“ metodo. Prašykite, kad 
jie šį metodą naudotų nekeldami balso ir nerodydami jokio su- 

sierzinimo. Padėkite rasti tinkamus atsakymus, pavyzdžiui: „At- 
leiskite. Norėčiau jums padaryti išimtį, bet dėl nieko negaliu pa- 
žeisti taisyklių. Nurodykite kartoti deramą atsakymo formą kiek 
reikės. Palaikykite, jei kas nors bandys juos apeiti. 


„Kaip reikės tvarkytis, jei turiu sumažinti personalą ir vietoj penkių 
darbuotojų liks keturi?“ 


Tai tampa neišvengiama, kai ekonomika priverčia kompanijas „su- 
siveržti diržus“. Jei nelankėte laiko tvarkymo kursų, pats metas juos 
išklausyti. Išmoksite pasirinkti prioritetus, atsidėti svarbiausioms 
užduotims ir duosite gerą pavyzdį personalui. Jei padėsite paval- 
diniams taupyti laiką, įsitikinsite, jog keturi žmonės gali dirbti nė 
kiek ne blogiau už penkis. 

Išmokite dirbti tikslingai, bandykite naujus metodus. Sukvietę 
darbuotojus aptarkite, kaip galima dirbti lengviau ir greičiau. Ati- 
džiai išklausykite jų idėjas. Juk iš tikrųjų jie nuveikia visus dar- 
bus, tad dažnai turi geriausių pasiūlymų, kaip taupyti laiką. 


„Mano darbuotojai nuolat neteisingai supranta mano nurodymus.“ 


Parafrazės metodu pasitikrinkite, ar jie suprato, ko norite. Šis me- 
todas labai veiksmingas duodant nurodymus ar ką nors mokant. 
Taip įsitikinsite, ar jie „išgirdo, ką pasakėte“. Prašykite parafrazuoti 
atsargiai, kad neatrodytų, jog laikote juos bukagalviais, nesupran- 
tančiaisjūsų nurodymų. Jūsų pareiga duoti aiškius nurodymus, kad 
jiems nereikėtų narplioti jų prasmės. 


„Mano darbuotojai nori, kad aš gaiščiau savo brangų laiką atsakinė- 
damas į nesvarbius jų klausimus.“ 


Daugelį vadovų pykdo trukdymai, deja, dažnas nenoromis skati- 
na savo pavaldinių bejėgiškumą. Kai darbuotojas kreipiasi į juos 
kokiu nors klausimu, jie iškart duoda atsakymą. Būtų kur kas ge- 
riau, jei pirma pasiteirautų: „O ką, tavo nuomone, reikėtų dary- 

ti?“ Keisčiausia, kad darbuotojai paprastai patys žino, ką reikėtų 
daryti. Tokia taktika skatina darbuotojus savarankiškai mąstyti. 
Kai jie suvoks dažnu atveju jau žiną atsakymą ir kad jūs juos pa- 
laikote, ateityje labiau pasikliaus savo nuomone. 

Jei pavaldiniai iš tikrųjų nežino atsakymo, būtinai padėkite. 


„Man nemalonu drausminti savo darbuotojus.“ 


Tikriausiai vadovo pareigoms nebuvote deramai parengti. Įgykite 
šių Žinių ir nesivaržykite diegdami drausmę. Atminkite, jog visa, 
ką daro jūsų pavaldiniai, smukdo arba kelia jūsų prestižą. Jei leisite 
jiems atsainiai dirbti, patys ruošite dirvą savo papeikimui. Draus- 
mės tikslas yra didinti našumą ar taisyti elgesio nukrypimus, o ne 
žadinti darbuotojams norą keršyti. Teisingai reikalaujama drausmė 
perkelia atsakomybę nuo vadovo pečių tam žmogui, kuris drausmi- 
namas. Darbuotojui pasakoma, kokie bus padariniai, jei jis ir toliau 
elgsis neleistinai. Kartoju: įgykite vadovui reikalingų Žinių - ypač 
apie darbuotojų drausmę! 


„Aš dar nenoriu išeiti į pensiją. Kaip man elgtis su tais, kurie „lipa 
man ant kulnų" ir taikosi į mano vietą?" 


Keblus reikalas. Jūs dar nelinkę pereiti į kitą etapą, bet neturėtumė- 
te stabdyti jaunų ir norinčių eiti į priekį. Pasiūlykite jiems pereiti į 
kitą skyrių ir aplenkti jūsų vietą. Kaip galėdami stenkitės, kad jie 
būtų pasirengę, kai jūs norėsite atsistatydinti. Jei tai bus po dvejų 
metų, nesukite galvos dėl einančių jums iš paskos. Netrukdykite 
jiems rengtis jūsų pareigoms, antraip turėsite nepatenkintus, kerš- 
tingus pavaldinius. 

Jei įrodysite jiems, kad rūpinatės ne tik savo, bet ir jų gerove, 
jie tikriausiai bus kantresni. Ir ramesni žinodami, kad jų laukimas 
baigsis. Išdėstykite jiems savo planus. Pasakykite, kad ketinate išei- 
ti į pensiją po dvejų metų. Jei tai užtruktų ilgiau nei dveji metai, tą 
laiką turbūt tektų dirbti su žmonėmis, kurie iš nekantrumo liptų 
sienomis. Tokiu atveju stenkitės patys gauti aukštesnes pareigas. 

„Mano darbuotojai tikisi, kad aš pritaikysiu visas jų genialias idėjas.“ 


Kiekvieną naują idėją įvertinkite pagal jos pranašumus. Jei dėl ko- 
kios nors priežasties ji nepritaikoma, pasakykite savo išvadas. Jei 
idėja kuo nors vertinga, paaiškinkite, kodėl tuo metu galima ar 
negalima jos pritaikyti. Skatinkite savo personalą pateikti naujų 
idėjų, sumanymų. Juk iš tikrųjų jie atlieka visą darbą. Jei užgniau- 
šite jų idėjas, pakirsite jų iniciatyvą, o šito nereikia. 


„Turiu darbuotoją, kuri nuolat spyriojasi ir viską nori daryti 
savaip.“ | 


Kada tik turite tokią galimybę, leiskite personalui dirbti „savaip“. 
Jei kokiu nors atveju toks lankstumas neįmanomas, duokite aiš- 
kius nurodymus. Paaiškinkite, jog dirbdami pagal jūsų nurody- 
mus gaus jūsų pageidaujamus rezultatus. Jei darbuotoja ir toliau 
ginčysis, paklauskite jos: „Ar atsisakote šį darbą atlikti taip, kaip 
aš reikalauju?" Jei ji pasakys: „Taip“, turėsite teisę apkaltinti ją ne- 
paklusnumu. Pirma išbandykite kitus metodus, bet žinokite, kad 
galbūt vienintelė išeitis bus į jos bylą įrašyti oficialų įspėjimą. 


„Mano vienas darbuotojas labai draugiškas, bet baisiai neorganizuo- 
tas. Paliktas be priežiūros valandų valandas kalba telefonu.“ 


Šį Žmogų panaudokite, kai reikia kalbėti per pristatymus ar tie- 
siogiai turėti reikalų su klientais. Duokite tikslius, smulkius nu- 
rodymus, ko iš jo norite. Patikrinkite, kad jo pareigybės aprašas 
būtų nepasenęs, nusakantis darbo kokybę ir kiekvienos užduoties 
atlikimo terminus. Paaiškinkite, kad jis nekalbėtų telefonu asme- 
niniais klausimais. Reikalaukite paklusti drausmei ir įspėkite, ko- 
kie bus padariniai, jei tokie pokalbiai telefonu nesiliaus. 


„Mano sekretorė visada baisi pedantė, net kai dėl to švaistomas 
brangus laikas. Ji tiesiog užsikasa darbe ir nemato, kas vyksta aplin- 
kui. Todėl net nesuvokia, kaip savo elgesiu veikia kitus skyriuje.“ 

Nurodykite, kokių terminų ji turi laikytis ir kokių jūs tikitės re- 
zultatų. Nusiųskite ją į laiko tvarkymo kursus. Jei jums reikia 
kokio nors projekto kopijos, paaiškinkite, kad kopijoje leistinos 
korektūros klaidos ir t. t. Duokite jai informacijos, iš kurios būtų 
aišku, kaip jos darbas susijęs su kitais skyriaus darbuotojais. Gal- 
būt parodykite jai organizacinę jūsų poskyrio ar skyriaus schemą. 
Paaiškinkite, kad, kai ji vėluoja padaryti savo darbą, tai tiesiogiai 
atsiliepia kitiems. „Margareta, kai vėluoja tavo mėnesio ataskaita, 
suvėlinama viso skyriaus mėnesio ataskaita.“ 


„Ar man dera asmeniškai bendrauti su savo darbuotojais?“ 


Jei anksčiau su savo pavaldiniais buvote lygūs, tai gali būti keblus 
klausimas. Nepamirškite, kad dabar esate lygūs su naujais žmonė- 
mis ir jums dera bendrauti su kitais vadovais, o ne su pavaldiniais. 
Nesakau, kad negalite su jais išgerti kavos, tačiau nebendraukite 
tik su vienu ar pora savo personalo žmonių. Jei žaisite boulingą su 
vienu pavaldiniu, kiti manys, kad savo „boulingo bičiuliui“ rodote 
ypatingą palankumą. Jei vis dėlto nuspręsite bendrauti su kai ku- 
riais pavaldiniais, niekad su jais neaptarinėkite darbo reikalų! Tai 
būtų nesąžininga kitų darbuotojų atžvilgiu. 


Išvados 


AR ESATE PASIRENGĘ SĖKMEI? 


Dabar jau turite žinių, kaip elgtis su įpykusiais, šiurkščiais, nekan- 
triais, emocingais, susikrimtusiais, užsispyrusiais ir agresyviais 
žmonėmis. Šie esminiai bendravimo įgūdžiai padės susikalbėti su 
visokiais sunkiais individais ir išbristi iš sunkios padėties. Išmo- 
kite šių įgūdžių, ir savaime pagerės santykiai su personalu, virši- 
ninkais, bendradarbiais ir klientais. Šie įgūdžiai mūsų laikais labai 
svarbūs versle, jie padės gauti geresnių užsakymų, paaukštinimą, 
daugiau vadybinių įpareigojimų ir apskritai pakels darbingumą. 

Įgyti bendravimo įgūdžiai padės valdyti savo nuotaikas ir ne- 
prarasti savitvardos, kai būsite užsipuolami. Užuot šokę teisintis, 
kai susidursite su įpykusiu klientu, visą dėmesį skirsite jo nusi- 
skundimui. Galų gale abu liksite patenkinti. 

jūs: 


+ būsite tvirtesni ir, užuot blaškęsi ir raminę kitus, turėsite 
daugiau laiko daryti tai, ką norite; 

+ mokėsite bendrauti su piktais ar agresyviais klientais; 

+ sugebėsite įveikti savo pačių pyktį ir įtampą; 

+ mokėsite atsilaikyti, kai jums bus daromas spaudimas, ban- 
doma jumis manipuliuoti ar gąsdinama suktais metodais, 
kuriuos, siekdami savo tikslų, naudoja kai kurie žmonės. 
Mokėsite įžvelgti esmines problemas ir jas spręsti; 

+ būsite sumanūs derybininkai, mokantys rasti išeitį iš kon- 
fliktinių situacijų; 

+ rmokėsite suprasti ir naudoti nežodinę kalbą; 

+ mokėsite atpažinti savo pačių ir kitų pasyvų, agresyvų ir 
pozityvų elgesį; 

+ rmokėsite pasakyti „ne“ nejausdami kaltės; 

+ žinosite, kaip naudotis bendravimo įgūdžiais, kad būtumė- 
te geresni klientai, bendradarbiai, darbuotojai ar vadovai; 

+ žinosite, kaip spręsti asmenybių konfliktus; 

+ suprasite atsakomosios reakcijos naudą norint, kad kiti su- 
voktų, kaip jus veikia jų geras ar netinkamas elgesys; 

+ žinosite, kaip parafraze pasitikslinti, ar gerai supratote, kas 
buvo pasakyta; 

+ sulauksite daugiau pagyrimų ir pritarimo iš savo kolegų, 
nes jau mokėsite valdyti savo neigiamus jausmus. 


Išmokite tų metodų ir juos kasdien taikykite. Jie tikrai veiksmin- 
gi! Kaip visais naujais įgūdžiais, jais reikia nuolat naudotis, kol taps 
automatiški. Juos įsisavinę, valdysite savo elgesį ir reakciją į kitus. 

Nebeleisite, kad kiti nulemtų, kokia jums bus diena. Kadangi iš- 
moksite savitvardos, sustiprės savigarba. Kuo labiau pasitikėsite sa- 
vimi, tuo mažiau kankins įtampa ir nerimas, tuo daugiau energijos 
ir entuziazmo turėsite visiems gyvenimo aspektams. Jei naudosite 
šiuos įgūdžius, būsite pasirengę sėkmei, nes sėkmė jus neišvengia- 
mai lydės! 

Ši knyga apie sunkius žmones ir keblumus darbe. Ji tapo pa- 
sauliniu bestseleriu, išversta į dešimtį kalbų ir sulaukusi keturio- 
likos leidimų. Be to, aš parašiau: „Kaip elgtis sunkiose situacijose 
darbe ir namie, „Kaip elgtis su sunkiais sutuoktiniais ir vaikais: 
kaip įveikti sunkias šeimos problemas“ ir „Kaip elgtis su sunkiais 
savo ir sutuoktinio giminėmis“. Kita mano knyga vadinsis „Teori- 
zavimas darbe“. 


228 


PADĖKA 


Aš dėkoju tūkstančiams mano seminarų dalyvių, kurie prisidėjo 
savo idėjomis, kaip jie bendrauja su sunkiais žmonėmis. 

leidusiai man cituoti tiesiai iš kelių jos brošiūrų, ir mano redaktorei 
Margaret Allen. 

viau susišnekėti su kitais, sumažėtų įtampa ir ne- 
rimas, išaugtų profesinis pasitikėjimas. 

